
Introducere 


Fiecare isi gaseste fericirea in alta parte. Pentru unii, ferici- 
rea înseamnă să alergi descult pe o pajişte în rouă dimineții, pen- 
tru alţii, să-ţi tii bebeluşul în brațe. Te poate face fericit sexul, 
un costum de marcă, un cârnat prăjit sau Concertul nr. 13 pen- 
tru pian şi orchestră al lui Mozart. Dar şi absenţa tuturor aces- 
tor lucruri te poate face fericit: un călugăr zen îşi găseşte liniştea 
sufletească adâncindu-se în meditaţie. 

Ce fel de emoție este fericirea? „De parcă ai fi înghițit de- 

odată o felie incandescentă desprinsă din soarele amiezii", de- 
scria poeta Katherine Mansfield o clipă de extaz. Cu toții vânăm 
această emoție: ea apare însă atunci când ne aşteptăm mai pu- 
tin şi dispare înainte de a putea fi cu adevărat trăită. Nicioda- 
tă nu avem destul timp să cercetăm fericirea îndeaproape şi să 
aflăm după ce reguli ne manipulează ea. 
In primăvara anului 2000, l-am vizitat în California pe neu- 
rofiziologul Vilayanur Ramachandran. Acest om de ştiinţă de 
origine indiană, genial şi excentric totodată, atrăsese atenția prin 
teoria sa despre existenţa unui „modul divin" în creierul uman. 
A reuşit să vindece pacienți care suferiseră o amputare de du- 
rerea „membrului fantomă" punându-i să privească într-o serie 
de oglinzi amplasate într-un anumit fel (Ramachandran, 2001). 
Revista americană Newsweek îl plasează printre cei 100 de 
oameni influenţi ai noului mileniu. Am stat de vorbă cu el de- 
spre ignoranta oamenilor în ceea ce priveşte propriul corp. în 
timp ce vorbeam, cercetătorul se plimba de colo-colo în biroul 
său, printre mulaje ale creierului, telescoape (în timpul liber 

este astronom) şi statuete ale unor zeități indiene, căci Ramachan- 
dran nu poate sta locului o clipă. Brusc, şi-a dat drumul într-o 
engleză colorată de accentul indian: Andwe don 't even know what 
happiness is. (Şi nici măcar nu ştim ce anume este fericirea.) 

Această remarcă a fost punctul de pornire al cărții de fata. 
Am vrut un răspuns. Dorinţa de a trăi cât mai multe emoții po- 
zitive a jucat desigur un rol însemnat în decizia mea, la fel şi 
speranţa că poţi găsi fericirea dacă ştii unde s-o cauţi. Celă- 
lalt impuls a fost curiozitatea, o deformatie profesională a oa- 
menilor de ştiinţă şi a jurnaliştilor - iar eu aparțin ambelor 
categorii. 

Pe măsură ce mă adânceam în materie, citind şi discutând 
cu foarte multi specialişti, dar şi cu oameni obişnuiţi, am facut 
o descoperire uimitoare: Ramachandran nu avea dreptate. As- 
tăzi ştim foarte multe despre natura fericirii. Doar că majori- 
tatea acestor cunoştinţe nu ne sunt accesibile. Se află împrăştiate 
în nenumărate articole de specialitate, dintre care multe sunt 
ilizibile, iar altele nici măcar n-au fost tipărite. Aceste cunoş- 
tinte nu au fost nici pe departe sintetizate şi nu transmit o ima- 
gine clară, inteligibilă a problemei. Sper să pot face acest lucru 
în cartea de fata. 

Veţi fi mirati, probabil, când veți citi că fericirea, această stare 
complexă, aparent nepământească, poate fi cercetată ştiinţific. Si 
totuşi, ne-am obişnuit de mult cu cei care studiază nefericirea. 
Psihologii s-au ocupat decenii de-a rândul de emoțiile neplă- 
cute. De circa două decenii, neurologii se străduiesc să afle cum 
apar furia, frica şi stările depresive. Rezultatele obţinute de ei 
sunt folosite de o întreagă industrie care vinde pastile contra 
proastei dispoziţii şi, nu în ultimul rând, de multi pacienţi. Dar 
nimeni nu şi-a luat în serios până acum sarcina de a studia fe- 
ricirea. 

în ultimii ani, situaţia s-a schimbat. Neurologii au început 
să-şi îndrepte atenţia şi către sentimentele pozitive. într-un timp 
foarte scurt, au realizat progrese impresionante. Mare parte din 
ceea ce până acum era considerat science-fiction a devenit re- 

alitate în laborator. Tehnici noi de scanare permit observarea cre- 
ierului în timp ce subiectul gândeşte sau simte ceva. Ele arată, 
spre exemplu, cum apare bucuria când ne gândim la o persoana 
dragă. La rândul ei, biologia moleculară dezvăluie ce anume 
se întâmplă în aceste momente înăuntrul celor zece miliarde de 
celule ale creierului nostru. Teste psihologice demonstrează în 
ce fel ne marchează comportamentul aceste schimbări. Astfel, 
cunoştinţele noastre despre modul de apariţie a fericirii 
sporesc. 

Astăzi putem aborda probleme pe care oamenii şi le-au pus 
dintotdeauna. - Oare fericirea înseamnă mai mult decât absen- 
ta nefericirii? Poate fi ea moştenită? Dispare furia dacă îi dai 
frâu liber? Pot fi prelungite momentele plăcute? Banii aduc oare 
fericirea? Putem fi îndrăgostiți toată viața de aceeaşi persoană? 
Ce este suprema fericire? 


Două descoperiri relativ recente din domeniul neuropsiho- 
logia au o importanță majoră în găsirea răspunsului la aceste 
întrebări. Prima descoperire se referă la părțile creierului care 
generează o stare de bine: în mintea noastră există mecanisme 
pentru bucurie, plăcere şi euforie - avem la dispoziţie un sis- 
tem prin care putem deveni fericiți. Asemenea capacităţii de a 
vorbi, sentimentele pozitive sunt înnăscute. Această descope- 
rire va marca imaginea noastră despre om aşa cum au marcat-o 
altadata teoriile lui Freud privind inconstientul abisal. 

Cealaltă descoperire, şi mai surprinzătoare, este faptul ca si 
creierul unui adult se află în continuă schimbare. Până de cu- 
rând, oamenii de ştiinţă credeau că, asemenea oaselor, creierul 
îşi atinge apogeul dezvoltării la sfârşitul pubertatii. In realitate, 
lucrurile stau cu totul altfel. De fiecare dată când învăţăm ceva 
nou, creierul nostru se transformă, iar între celule apar noi co- 
nexiuni. Aceste modificări pot fi chiar observate cu ajutorul unor 
microscoape speciale. După ce veţi citi această carte, creierul 
dumneavoastră va arăta altfel. 

Dar agenţii cei mai importanți ai acestor modificări nu sunt 
gândurile, ci emoţiile. Cu alte cuvinte, putem deveni mai fericiți 

printr-un antrenament adecvat. Putem exersa tendinta noastra 
naturală spre fericire aşa cum exersăm o limba străină. 
Fascinati de descoperirile geneticii, tindem de la o vreme în- 
coace să căutăm în genotip explicaţia pentru întreaga noastră fi- 
inta, pentru toate ciudateniile noastre. Uităm însă cu uşurinţă că 
această zestre nu se poate dezvolta decât în interacțiune cu mo- 
dul nostru de viață. Gradul de fericire în viaţă nu depinde doar 
de gene, ci şi - cel puţin în aceeaşi măsură - de mediul în care 
trăim şi de cultura noastră. De aceea cartea de fata tratează, pe 
lângă apariția fericirii în creier, influenţele culturale şi eveni- 
mentele zilnice care declanşează aceste procese. 
în Germania, fericirea nu are o tradiţie prea lungă. Suntem 
nişte sceptici. Germanii au inventat straniul concept de Welt- 
schmerz*, care abia poate fi tradus în alte limbi. Cuvântul „fe- 
ricire" a apărut abia târziu în limba germană. Vine de la geliicke, 
care în germana veche însemna „potrivit, şi este atestat abia în 
anul 1160. Chiar şi astăzi germana şi alte limbi germanice trebuie 
să se descurce cu un singur cuvânt pentru a spune „a avea noroc" 
{Gluck haberi) şi „a fi fericit" (Gltick empfinderi). Celelalte limbi 
europene fac în general o distincție clară între aceste două noțiuni; 
în engleză, de pildă, una este luck şi alta happiness. Şi asta nu 
e încă nimic în comparaţie cu sanscrita, limbă în care existau 
douăsprezece cuvinte pentru diferitele nuanţe ale fericirii. 
Astfel, limbile noastre occidentale nu fac fata diversității 
de sentimente pozitive de care am fi capabili. O comparaţie 
între un grup de studenți americani şi nişte locuitori ai unui 
oraş din India confirmă acest fapt în mod frapant: cu toţii au 
vizionat un film mut în care doi maeştri ai dansului indian fă- 
ceau anumite gesturi. în plus, subiecţii americani au primit o 
listă aleatorie a semnificatiilor acelor gesturi - surpriză plă- 
cută, satisfacţie relaxată, emoție timidă. Pentru publicul indian 
acest catalog de semnificaţii se reducea la câteva cuvinte bine 
alese. Pentru tinerii americani au fost necesare lungi descrieri 
ale sentimentelor puse în scenă de cei doi dansatori. Si totuşi, 


* Pesimism; melancolie (germ.) -N.t. 

nu le-a fost greu să ordoneze corect gesturile ce exprimau fe- 
ricire - intelesesera mimica, dar le lipsea vocabularul pentru 
a putea reda ceea ce văzuseră. Tot astfel, asistăm adesea uluiti 
la spectacolul plin de nuanţe al propriei noastre fericiri. Cre- 
ierul nostru pare capabil să genereze sentimente care nu s-au 
bucurat de suficientă atenţie în cultura occidentală. 


Plătim scump pentru această ignorare a fericirii. Fiecare al 
cincilea german suferă cel putin o dată în viata o tulburare psi- 
hică, la cei mai mulţi fiind vorba de anxietate sau depresie. Unul 
din zece germani a suferit în anul precedent* o depresie cu o 
durată de mai multe săptămâni. Peste zece mii de oameni se sin- 
ucid anual ca urmare a unei boli psihice. în alte regiuni ale glo- 
bului rata suicidului este mult mai mică. 

Frecvența depresiilor severe este în creştere - atât în Ger- 
mania, cât şi în celelalte tari industrializate. Această boală afec- 
tează tot mai multi copii, adolescenţi şi tineri. Probabilitatea 
ca un tânăr de azi să sufere de depresie este de trei ori mai mare 
ca acum zece ani. 

în acelaşi timp, tulburările psihice frecvente în țările indus- 
trializate se răsfrâng şi asupra altor zone ale Terrei. Pe plan in- 
ternational, în următorii 20 de ani depresiile le vor afecta pe femei 
mai mult decât orice altă boală fizică sau psihică, în timp ce la 
bărbaţi doar bolile cardiovasculare vor avea o incidență mai 
mare. Depresia ameninţă să devină o ciumă a secolului XXI. 

Nu toți oamenii nefericiti suferă de o tulburare psihică. Cu 
toate acestea, tristeţea cotidiană şi depresia se află într-o relație 
mult mai strânsă decât se credea mai demult. Ambele sunt con- 
secinta unor procese similare din creier. Sarcina noastră este să 
ne opunem: epidemia de depresie arată câtă nevoie avem de 
o civilizaţie a fericirii. 


„Fericirea reprezintă trecerea spiritului la o stare mai per- 
fectă" scria filozoful olandez Baruch Spinoza. „Durerea, dim- 
potrivă, este trecerea la o stare inferioară." 


* Raportat la anul de apariţie a ediției germane, 2002. (N.t.) 

Dar fericirea nu actioneaza in primul rand asupra spiritului, 
cl asupra corpului; nefericirea îl distruge, fericirea îl remontea- 
ză. Noile cercetări dezvăluie anumite legături între corp şi suflet 
pe care cercetătorii le-au ignorat multă vreme. Anxietatea perma- 
nentă şi tristeţea sunt factori de risc pentru sănătate deoarece su- 
pun organismul stresului. Iar stresul măreşte riscul infarctului 
sau al comotiei cerebrale. în schimb, cine a învăţat să-şi con- 
troleze stările negative şi să le amplifice pe cele pozitive îşi pro- 
tejează organismul. Sentimentele plăcute contracarează stresul 
şi consecințele acestuia. Ba chiar stimulează sistemul imunitar. 

într-o măsură şi mai mare este stimulat randamentul intelec- 
tual, în creier, gândurile şi sentimentele sunt cele două fete ale 
aceleiaşi medalii. Oamenii fericiți sunt mai creativi. După cum 
arată numeroase studii, ei rezolvă probleme mai repede şi mai 
bine. Fericirea te face inteligent - şi nu numai pentru moment, 
ci pe termen lung. Sentimentele pozitive au ca efect dezvolta- 
rea conexiunilor dintre celule - bucuria înseamnă, automat, apa- 
ritia de noi conexiuni. 

lar oamenii fericiți sunt, până la urmă, şi mai simpatici: mai 
atenți şi mai dispuşi să vadă părțile bune din ceilalți. Se impli- 
că mai mult în viaţa comunității şi reuşesc să mulţumească pe 
toata lumea în situaţii de negociere. 

Fericirea este, aşadar, un tel în viata şi totodată o cale spre 
o viata mai bună. Sentimentele negative îi inhibă pe oameni, sen- 
timentele plăcute, dimpotrivă, le lărgesc spectrul posibilitati- 
lor. A fi fericit înseamnă a fi viu. 


Numai cine cunoaşte fericirea o poate găsi. Această carte 
îşi propune să vă invite într-o călătorie de căutare a sentimen- 
telor plăcute. Veţi găsi în paginile ei multe sfaturi despre cum 
pot fi folosite descoperirile neurostiintei pentru a duce o viata 
mai fericită. $i totuşi, această carte nu este un ghid în sensul 
tradițional al cuvântului. Ea nu oferă reţete ale fericirii, ci de- 
scrie contexte, pentru că fericirea fiecărui om este unică, la fel 
ca personalitatea sa. Cu toții resimtim bucuria şi plăcerea in mod 

asemănător deoarece şi creierele noastre sunt construite simi- 
lar Deosebirea constă în mecanismul care generează aceste sen- 
timente. De aceea, sfaturile de ordin general nu ajută. în cele 
din urma, fiecare trebuie să-şi găsească propria formulă a feri- 
cirii. Această carte doreşte să vă transmită cunoştinţele nece- 
sare în acest scop. 

Prima parte a cărții arată cum apare fericirea şi care este ro- 
lul sentimentelor plăcute. în capitolele ei e vorba despre regiu- 
nile creierului care produc starea de bine şi care ne permit să 
controlăm emoţiile negative. Aceste mecanisme pot fi antrena- 
te precum muşchii. Creierul îşi modifică structura nu numai prin 
experienţe exterioare, ci şi prin modul in care acționăm asupra 
propriilor noastre sentimente. Creierul se poate reprograma sin- 
gur, în mod uimitor, multe dintre noile descoperiri sunt confir- 
mate de vechi aforisme şi vorbe de duh. De aceea, la sfârşitul primei 
părți se află o scurtă comparaţie cu experiența Antichității şi a ci- 
vilizatiilor orientale. 

A doua parte a cărţii explorează anatomia pasiunilor: plăce- 
rile gastronomice şi bucuria de a descoperi, dragostea şi sexul 
au multe în comun, dar apar în mod diferit - şi servesc unor sco- 
puri distincte. Aceste emoţii elementare ne sunt înnăscute, dez- 
voltându-se pe parcursul a milioane de ani. Unele dintre ele pot 
fi observate şi la organisme relativ simple, precum şoarecii sau 
albinele. Pasiunile sunt atât de adânc înrădăcinate în om şi în ani- 
mal, încât este absurd să încerci să te descotorosesti de ele ori să 
le modifici. Mai util e să ştii cum să le controlezi. Ne putem or- 
ganiza viata astfel încât sa ne alegem cu satisfacţii, nu cu nefe- 
ricire din această zestre a evoluţiei. Capitolul final al acestei parti 
vă propune câteva sfaturi în acest sens. 

Dar evoluţia i-a oferit omului, spre deosebire de insecte şi de 
rozătoare, un encefal foarte dezvoltat. De aceea noi suntem pre- 
gatiti să ne controlăm instinctele, plăcerile şi spaimele. Partea a 
treia a cărții tratează această capacitate a conştiinţei noastre. Fap- 
tul că vedem jumătatea plină sau pe cea goală a proverbialului 
pahar contează mai mult pentru sentimentele noastre decât 

conținutul concret al paharului. Controlându-ne în mod con- 
ştient gândurile şi sentimentele, putem evita tristeţea şi chiar 
depresia. Dar creierul mare ne oferă şi mai mult: spre deose- 
bire de alte animale, noi putem simti libertatea, depăşirea limi- 
telor şi comuniunea cu universul, putem contempla vrajiti jocul 
reflexelor de lumină pe apa mării sau ne putem lăsa captivati 
cu totul de o anumită activitate. Observatia dirijată şi concen- 
trarea sunt secretul unor astfel de momente euforice. Aceste stări 
ale creierului explică, probabil, şi modul în care iau naştere ex- 
perientele mistice. 

O sursă importantă a fericirii este cultivarea optimă a talen- 
tru sine. De aceea partea a patra şi ultima a cărții descrie ce 
condiţii trebuie create într-o societate astfel ca cetățenii să aibă 
posibilitatea de a tinde spre fericire, aşa cum prevede consti- 
tutia americană. Acolo unde sentimentul de apartenență la co- 
munitate, dreptatea şi controlul propriei vieți sunt asigurate, 
şansele individului de a duce o viata fericită cresc. 

Se pune deci întrebarea cum ar putea fiecare individ şi so- 
cietatea în întregul ei să asimileze o cultură a fericirii. Cu mai 
bine de două mii de ani în urmă, inteleptii au intuit că oamenii 
pot fi ajutaţi să devină mai fericiți. Astăzi, datorită neuroşti- 
intelor, ştim despre gândirea şi sensibilitatea noastră lucruri care, 
în Antichitate, ar fi fost cel mult apanajul zeilor. Astăzi putem 
afirma cu toată convingerea: fericirea poate fi învățată. 


Partea întâi 


Ce este fericirea? 1 


Secretul surâsului 


în anul 1967, un tânăr din San Francisco căuta un popor abo- 
rigen care să trăiască atât de departe de lume, încât să pară de 
pe altă planetă. Mai existau oare pe pământ oameni până la care 
să nu fi ajuns niciodată vizitatori, care să nu cunoască scrisul 
şi nici imaginile televizorului? Paul Ekman ştia doar că nu mai 
are mult timp. în câţiva ani, semnalele radio, şoselele şi avioa- 
nele aveau să ajungă până şi în ultimele sate din junglă. 
PapuaNoua Guinee era considerată odinioară capătul lumii: 
o insulă despre care se vorbea ca despre tara vânătorilor de ca- 
pete şi a canibalilor. Tânărul de 33 de ani nu cunoştea frica 
-a pornit singur la drum spre epoca de piatră. însă tradițiile exo- 
tice nu îl interesau; Ekman nici nu se gândea să îmbogăţească 
bibliotecile antropologice cu noi imagini ale „celuilalt". El do- 
rea să cerceteze o trăsătură comună tuturor oamenilor. Căuta 
secretul surâsului (Ekman, 1999; Ekman, 1993)*. 
Nimeni nu i-a luat în serios proiectul. Colegii il avertizasera 
că nu va descoperi mare lucru studiind jocul muşchilor feţei. O 
mamă îi surâde copilului ei, bebeluşul o imită şi zâmbeşte şi el: 
pe atunci se spunea că astfel apar sentimentele. în urmă cu 30 şi 
ceva de ani, când a pornit Ekman la drum, nimeni nu îndrăz- 
nea să conteste ideca că omul se naşte ca o foaie nescrisă. Un 
copil era considerat un vas gol, pe care părinții şi celelalte persoa- 
ne apropiate îl umplu cu toate cunoştinţele necesare şi cu mo- 
dul lor de a se comporta. Se spunea că şi mimica se deprinde 


* Sursele bibliografice au fost grupate la sfârşitul cărții. {N.t.) 

în acelaşi fel. Doar Ekman refuza să creadă acest lucru. Oare 
nu sunt sentimentele, se întreba el, ceva înnăscut? Oare nu avem 
în creier un fel de circuit special pentru zâmbet? în acest caz, 
toți oamenii din lume ar trebui să aibă în momente asemănă- 
toare expresii ale feţei asemănătoare. Nu presupusese şi Charles 
Darwin acelaşi lucru? 


Expresii ale feţei în epoca de piatră 


Tânărul cercetător a pornit pe jos la drum prin podişurile 
din Papua Noua Guinee. In rucsac ducea aparate de filmat, ca- 
setofoane şi portrete. îl conducea un băştinaş; după câteva săp- 
tămâni au ajuns în zone pe unde nu umblase niciodată vreun 
om alb. Era teritoriul unui popor care se numea fores şi căru- 
ia, în urmă cu opt ani, i se interzisese să mănânce creierul ru- 
delor după moartea acestora. Femeile purtau sorturi din iarbă, 
bărbaţii, tanga din coajă de copac. Trăiau în colibe pe care le 
împleteau din iarbă şi frunze şi foloseau unelte din piatră cio- 
plită. I-au primit prietenos pe cercetător şi pe ghidul său. 

Ekman s-a stabilit în micul lor sat şi şi-a despachetat case- 
tofonul. Oamenii de aici nu văzuseră niciodată o asemenea cu- 
tie sclipitoare în care se învârteau două discuri, aparent de la 
sine. Şi brusc şi-au auzit propriile voci! Gurile s-au deschis, ma- 
xilarele au început să se mişte şi ochii le-au strălucit: oamenii 
zâmbeau. Surpriza părea să-i încânte. Ghidul lui Ekman a filmat 
întâmplarea: prima dovadă că oamenii de la celălalt capăt al pă- 
mântului zâmbesc la fel ca noi. 

Din acel moment, băştinaşii fores nu s-au mai despărţit de 
Ekman. încă înainte ca el să se trezească, îi înconjurau culcu- 
sul şi aşteptau incordati să vadă cu ce îi va distra în acea zi. în 
unele zile, acesta se repezea cu un cuţit de cauciuc la copii, pen- 
tru ca ghidul să poată înregistra feţele lor îngrozite. în alte zile, 
le arăta portretele unor americani veseli sau trişti şi îl punea pe 
ghid să întrebe care dintre persoanele din poze are un copil grav 
bolnav. Satenii/oras' indicau întotdeauna corect fata cea tristă, 
deci puteau înţelege fără probleme inimica unui american străin 

lor După câteva săptămâni, Ekman 1-a rugat pe insotitorul său să 
regizeze nişte vizite inopinate. Un sătean trebuia să se întâlneas- 
că aparent întâmplător, cu un prieten, iar aparatul de filmat în- 
registra zâmbetul fericit al reintalnirii. 

Când Ekman s-a întors în America după patru luni de jun- 
gl şi si-* prelucrat materialele, nu a mai avut nici un dubiu. Mi- 
mica băştinaşilor era întocmai cu a oamenilor din lumea vestică. 
Limbajul poate să difere de la popor la popor. Dar emoţiile se 
reflectă pe feţele populatiei/ores din podişul Noii Guinee la fel 
ca pe feţele cetăţenilor din San Francisco. 

Pentru ştiinţă, era o descoperire interesantă. Alți cercetători 
au pornit la drum pentru a-l contrazice pe Ekman. Au călătorit 
în jungla din Borneo, la nomazii din Iran, în cele mai îndepăr- 
tate colţuri ale Uniunii Sovietice şi s-au întors acasă cu mâinile 
goale. E limpede că educaţia nu are nicăieri nici o influență 
asupra emoţiilor umane. Unele popoare îşi arătau emoţiile mai 
mult, altele mai puţin, dar bucuria şi tristețea, frica şi furia erau 
comune tuturor oamenilor. 

Cu descoperirea sa, Ekman a eliminat simultan două greşeli, 
întâi, nu mai puteai să pretinzi că emoţiile sunt învăţate de co- 
pii de la cei din jur. Dacă ar fi aşa, ar trebui ca popoarele lumii 
să zâmbească în moduri diferite, la fel cum bucuria este numi- 
tă de americaniy'ov şi de chinezi gaoxing. Dacă mimica este peste 
tot aceeaşi, emoțiile elementare şi felul în care sunt exprima- 
te ele trebuie să fie înnăscute. 

Chiar şi copiii nevăzători din naştere, care n-au avut cum 
să imite vreun joc de fizionomie, zâmbesc spontan. Măcar acest 
fapt ar fi trebuit să trezească îndoieli acelora care cred că bu- 
curia se învaţă. Charles Darwin sugerase în cartea sa despre mi- 
mica umană efectuarea unei cercetări într-un cămin pentru orbi. 
Dar acea operă a marelui evolutionist era de mult uitată, iar 
credința în emoțiile învățate era atât de înrădăcinată, încât nici 
un cercetător nu s-a gândit să urmeze propunerea lui Darwin 
Şi să discute cu câţiva profesori pentru nevăzători. Aşa că Paul 
Ekman a trebuit să călătorească până la Mările Sudului. Nici 
Ştiinţa nu este liberă de prejudecăţi. 

Acest tânăr dintr-un îndepărtat podiş sud-american nu a văzut niciodată oameni 
aparținând altor popoare; şi totuşi, expresia sa strălucind de bucurie ne este fa- 
miliară: emoțiile elementare şi modul în care le exprimăm sunt înnăscute. De 
aceea zâmbetul este un limbaj înţeles peste tot în lume. Fotografia provine din 
expediția psihologului Paul Ekman. 


Şi mai influent s-a dovedit Ekman într-un alt domeniu. Cu 
filmele sale despre mimica populațieiybrey demonstrase că emo- 
tiile pot fi obiect de cercetare. Nu era o concluzie insignifian- 
tă, căci oamenii de ştiinţă care se ocupau de emoţii la sfârşitul 
anilor şaizeci erau socotiți copiii neascultători ai psihologiei 
ştiinţifice. Percepția, gândirea şi acţiunea erau considerate temele 
de cercetare serioase. Emotiile erau lăsate pe seama filozofi- 
lor şi a poeților, din moment ce au loc în interiorul oamenilor, 
care părea inaccesibil oricărei priviri din afară. Ekman arătase 
însă că trăirea individuală poate fi supusă experimentelor 
ştiinţifice. 

Zâmbetul adevărat şi zâmbetul folositor 


încurajat de rezultatele obținute, tânărul cercetător a pus ba- 
zele unui întreg sistem de traducere a emoţiilor sub formă de 
cifre si tabele. într-un fel, a descompus mimica în părțile ei 
componente. 42 de muşchi ai feţei sunt implicaţi în jocul fizio- 
nomiei; Ekman a repartizat câte un număr fiecăreia dintre mis- 
cările lor. 9, de exemplu, însemna strâmbatul din nas, 15, stransul 
buzelor. Acum cercetătorii puteau prelucra electronic şi cele mai 
ciudate grimase. 

Astfel, Ekman a clasificat 19 variante de zâmbet. 18 dintre 
ele nu sunt autentice - dar sunt, cu toate acestea, de mare folos. 
Le utilizăm drept măşti atunci când nu vrem să le arătăm celor- 
lalti întregul adevăr despre emoţiile noastre. Există un zâmbet 
prin care, când suntem deranjati de o gluma proastă, ne arătăm 
politicoşi, un zâmbet în spatele căruia se ascunde teama, un zâm- 
bet forțat, pe care-l afişăm după ce ni s-a facut ceva rău. Folo- 
sim întotdeauna în aceste situaţii muşchiul zigomatic, care se 
întinde de la osul malar până la buza superioară şi trage în sus 
colțurile gurii. Atunci când afişăm un zâmbet fals, intra în joc 
de fiecare dată alte grupe de muşchi. Oamenii nu ar putea in- 
teractiona fără aceste semnale. Dar ele nu au nimic de-a face cu 
bucuria. 

Un singur fel de a zâmbi este autentic. Nu este suficientă ri- 
dicarea colturilor gurii, trebuie ca ochii să se închidă partial, să 
apară riduri la colţurile lor, iar partea superioară a obrajilor să 
se deplaseze în sus pentru ca fizionomia noastră să exprime fe- 
ricirea. Muschiul inelar al ochilor se contractă. Ekman a numit 
această grimasă «Duchenne», în onoarea fiziologului francez Guil- 
laume-Benjamin Duchenne, primul care a descris, în 1862, mus- 
culus orbicularis oculi, cel care înconjoară întreg ochiul. 

Folosind un sistem de numere pentru mişcările muschilor, 
ekman a putut să demonstreze că zâmbetul Duchenne este sin- 
gurul care exprimă o bucurie reală. Când nişte subiecţi au fost 
Pusi m situaţia de a vedea filme amuzante, pe chipurile lor s-a 

conturat aproape exclusiv acest tip de zâmbet. Şi cu cât zâmbeau 
mai des în timpul filmului, cu atât mai răspicată era declaraţia lor 
de la sfârşit că filmul le-a fost pe plac. La scene înfricoşătoare, 
arătând de exemplu victime cu arsuri sau amputari, zâmbetul Du- 
chenne dispărea. în felul acesta s-a putut dovedi că mişcarea muş- 
chiului inelar este un semn distinctiv al bucuriei (Ekman, 1990). 
Duchenne a numit aceste contractii „dulci emoții ale sufletului”. 
El ştia încă de pe atunci că nu putem influenţa cu ajutorul 
voinţei activitatea acestui muşchi - motiv pentru care majorita- 


Cu ajutorul unor electrozi pe care i-a plasat pe chipul subiecților, fiziologul 
Guillaume-Benjamin Duchenne a reuşit în 1862 să creeze un zâmbet arti- 
ficial. Muşchii acestui bătrân au fost în aşa fel stimulati de curenți de inten- 
sitate mică, încât pe fata lui a apărut o expresie de fericire. Colturile gurii 
sunt ridicate, iar muşchii din jurul ochilor, contractati. 

tea oamenilor eșuează lamentabil atunci când trebuie să zâm- 
bească în fata aparatelor foto. în experimentele sale, Duchenne 
i a făcut pe subiecţi să se simtă fericiți în alt mod. A folosit con- 
ductori fini prin care a transmis muşchilor impulsuri electrice 
(Duchenne, 1991). A reuşit astfel sa stimuleze muşchii într-un 
asemenea grad, încât subiecţii au afişat un zâmbet aproape su- 
pranatural de fericit. Fotografiile care însoțesc aceste experi- 
mente se află astăzi în Muzeul de Artă Modernă din New York. 

Doar 10% dintre oameni îşi pot controla muşchii feţei atât de 
bine încât să poate produce la comandă şi fără un antrenament 
prealabil un zâmbet Duchenne. 

Probabil că această capacitate le este înnăscută. Celorlalti nu 
le rămâne decât să ajungă pe ocolite la un zâmbet real. îi ajută 
o glumă bună sau o situaţie în care se simt bine. Chiar şi acto- 
rii şi politicienii se luptă cu această problemă. Orice telenove- 
lă ieftină dovedeşte cât este de greu să controlezi emoțiile şi 
mimica. 

Actorii mediocri nu ne pot convinge nici măcar o clipă cu 
emoţiile lor. Dintre cei de calitate, unii au învăţat, după înde- 
lungi eforturi, să-şi controleze muşchii feţei. Lawrence Olivier 
era celebru prin faptul că ştia, din perspectiva spectatorului, cum 
trebuie să arate fiecare emoție în parte. Dar chiar şi la Holly- 
wood există staruri care nu învaţă niciodată să-şi controleze 
expresia feţei. Nu degeaba înfăţişarea impasibilă a lui Steve 
McQueen şi John Wayne a devenit semnul lor distinctiv. 


Fericirea izvorăşte din corp 


Ti s-a făcut un compliment, cineva ţi-a dăruit flori ori sa- 
vurezi o mâncare foarte bună? Emotiile pozitive nu se vad doar 
pe chip. Indiferent de ceea ce-ţi provoacă bucurie, în corpul tău 
se instalează o stare de vioiciune. Merită să observi procesul, 
căci foarte multe dintre transformările care au loc în această si- 
tuatie sunt uşor de sesizat. 

Cand eşti fericit, sângele pulsează mai repede. La majorita- 
tea oamenilor, diferenţa dintre starea normală şi fericire e de trei 
bătăi de inimă pe minut. Temperatura pielii creşte cu aproxima- 
tiv o zecime de grad, pentru că se ameliorează circulaţia. Dato- 
rită stimulării, pielea devine mai umedă, iar rezistenţa ei electrică 
scade. Chiar şi degetele tremură acum altfel: nu atât de rigid, 
ceva mai lin decât de obicei. Diferenţa o vei observa însă doar 
dacă încerci să introduci ata în ac, pentru că această mişcare 
fină depinde de câteva zecimi de milimetru. Dar poate reuşeşti 


să-ți dai seama de unde provine tremuratul. în micromiscari-le 


degetelor, pe care cercetătorii le-au măsurat exact, se reflectă 
tensiunea din muşchii umărului, ai braţului şi ai mâinii. Dacă te 
simţi bine, muşchii membrelor se relaxează şi devin mai ma- 
leabili. Se adaugă alte transformări importante, pe care nu le 
putem simţi direct: bucuria transformă şi echilibrul hormonal, 
dar despre asta vom mai vorbi. 

Chiar înainte să observi la tine sau la cei din jur umbra unui 
zâmbet, au loc schimbări şi pe chip. Muschiul zigomatic, care 
trage în sus colțurile gurii, s-a încordat un pic. Muşchiul orbi- 
cular, care în timpul râsului determină apariția unor riduri în 
jurul ochilor, se contractă şi el. In schimb, muşchiul sprânce- 
nei se relaxează. Muşchiul corugator, contribuind în situații de 
scârbă, tristețe sau frică la compunerea unei expresii de spaimă 
prin ridicarea sprâncenelor, nu este activ în acest moment. 

Aşa arată fericirea. Ca toate emoțiile, ea îşi are originea atât 
în corp, cât şi în creier. Starea de bine nu apare decât atunci când 
creierul recepționează semnalele adecvate venite de la inimă, 
muşchi şi piele. Fără implicarea corpului nostru nu am putea 
resimti fericirea. 

Ideea aceasta ne irită probabil. Fără îndoială, unele mici bu- 
curii, cum ar fi mâncarea sau dragostea, le datorăm aproape ex- 
clusiv corpului. Dar ce se întâmplă când ne aducem aminte de 
o seară plăcută petrecută alături de prieteni sau când abia aş- 
teptăm să plecăm în concediu? în astfel de momente de bucu- 
rie, imaginaţia pare să joace rolul decisiv. Dar asta nu e decât 

o iluzie. Gândurile, amintirile, speranţele nu ne permit să trăim 
emoţii. Doar dacă le cuplăm cu semnalele adecvate din partea 
corpului putem resimti bucuria. Cu ajutorul acestor semnale cre- 
ierul construieşte senzaţia de bine. încearcă să te simți fericit 
cand eşti cu muşchii incordati şi ai sudoare rece pe frunte! 

Fericirea provine deci atât de la corp (braţe, picioare, ini- 
mă şi piele), cât şi de la imaginația şi gândurile noastre. De aceea 
ar fi indicat să acordăm corpului mai multă atenție decât sun- 
tem obişnuiţi. 


Emotiile au o viata proprie 


Emotiile pozitive sunt legate de corp. De aceea este atât de 
greu să ne simțim fericiți la comandă - un neajuns cauzat de struc- 
tura creierului. Controlul corpului şi emoțiile cad în sarcina unor 
nervi asupra cărora conştientul nostru nu are aproape nici o in- 
fluentă. Pentru a înțelege asta trebuie să privim mai indeaproa- 
pe mecanismul de prelucrare a datelor din organismul nostru. 

Lucrările de anatomie prezintă de obicei rețeaua de nervi 
din corpul nostru sub forma unui copac cu rădăcinile în creier. 
Acolo îşi are originea măduva spinării, din care pornesc tra- 
iectele influxurilor nervoase, ce se ramifică tot mai fin către orga- 
ne şi membre. De unde şi impresia că aceste trasee ar alcătui 
un întreg. 

Dar asta nu corespunde realității. De fapt, sistemul nervos 
uman se împarte în două: trebuie să deosebim sistemul nervos 
voluntar de cel involuntar. Sistemul nervos voluntar (somatic) con- 
trolează majoritatea muşchilor care pun în mişcare oasele. Prin 
el circulă comenzile transmise arunci când vreau să-mi îndoi 
arătătorul pentru a putea să scriu la calculator acest text. Aceste 
comenzi provin de la cortexul cerebral, cupola striata aflată ime- 
diat sub craniu, unde apar dorințele, imaginația şi gândurile. 
Sistemul nervos voluntar şi cortexul se află în contact direct. 

Sistemul nervos involuntar (vegetativ) îşi are originea în 
cealaltă parte a creierului. Porneşte din trunchiul cerebral - 

o primă aglomerare de celule cenuşii, aflată la nivelul cefei. Aici 
sunt localizate conexiuni care controlează funcțiile esenţiale ale 
organismului. Ele sunt responsabile de somn şi de starea de ve- 
ghe, tot ele reglează bătăile inimii şi stimulează organele sexu- 
ale. De aceea conexiunile sistemului nervos involuntar nu duc 
la muşchii scheletului, ci mai degrabă la organele interne, la vene 
şi artere, ajungând chiar şi la minusculii muşchi ai pielii care 
ne ridică părul de pe corp. Această parte a sistemului nervos ne 
face să ne înroşim de ruşine, să ni se ridice părul de frică şi să 
ne bată inima mai repede când suntem îndrăgostiți. 

Neavând posibilitatea de a influenţa sistemul nervos invo- 
luntar, aşa cum spune şi numele său, nu putem fi fericiţi când 
vrem noi. Această componentă a sistemului nervos nu influen- 
teaza doar muschiul orbicular al ochiului (necesar zâmbetului), 
ci şi bătăile inimii, circulaţia sângelui, activitatea glandelor su- 
doripare. El controlează toate acele impulsuri involuntare ale cor- 
pului pe care creierul le interpretează, generând astfel starea de 
bine. lată de ce nu putem să ne preschimbăm emoțiile in mod 
direct, ci trebuie să procedăm într-un fel mai rafinat. 


Corpul nostru ştie mai multe decât noi 


Nu ar avea nici un sens să încercăm să influențăm sistemul 
nervos vegetativ cu ajutorul dorințelor noastre. Din moment ce 
acesta controlează funcțiile vitale ale corpului, o decizie greşită 
ar putea fi fatală. De aceea creierul este programat în aşa fel 
încât nu putem, de exemplu, nici să ne ținem respirația cât vrem 
noi de mult, nici să ne încetinim bătăile inimii. Majoritatea aces- 
tor sarcini sunt îndeplinite de sistemul nervos vegetativ cu aju- 
torul unor mediatori chimici: hormonii. Creierul are astfel două 
modalități de a supraveghea funcțiile organismului. în sistemul 
nervos se transmit semnale electrice şi, cu ajutorul hormonilor, 
semnale chimice. Creierul poate să producă singur hormoni în 
hipofiză, pe care îi furnizează sângelui. Este un lucru practic, pen- 
tru că astfel creierul poate intra în legătură directă cu organele, 

fără a mai avea nevoie de mijlocirea nervilor. Unele organe, cum 
ar fi cele sexuale sau rinichii, pot răspunde creierului în acelaşi 
fel, aşadar chimic. Mediatorii chimici ajută creierul să suprave- 
gheze continuu nivelul substanţelor vitale din corp şi să inter- 
vină atunci când este nevoie. Astfel, sistemul nervos involuntar 
şi hormonii lucrează împreună pentru a menţine organismul în 

stare optimă. 

Programul automat de supravieţuire mai are un avantaj. Ne 
menţine creierul liber. Ne împiedică să acordăm prea multă 
atenție unor funcții simple ale corpului. Nu am mai avea timp 
de nimic dacă ne-ar preocupa tot timpul întrebarea dacă ficatul 
produce destule enzime pentru a asimila alcoolul băut în sea- 
ra anterioară. 

Simtim ceva doar când acest sistem se deregleaza total. Atunci 
reacţiile corpului nostru ne obligă să actionam. Dacă nivelul glu- 
cozei din sânge scade, ni se face foame/Dacă alcoolul de la pe- 
trecere nu dispare suficient de rapid din corp, ne doare capul, 
un avertisment pentru data viitoare. 

Astfel, controlul organismului funcționează în mod asemă- 
nător cu interfaţa unui computer. Amândouă formează un strat 
protector deasupra proceselor complicate din interior, cu care 
nu trebuie să ne batem capul. Singurul mod în care tehnica îşi 
face simțită prezența pe ecran este apariţia ocazională a unui 
mesaj de eroare atunci când programul nu poate rezolva sin- 
gur o problemă. Multe sentimente negative corespund perfect 
unor mesaje de eroare. 

De aceea, nu numai procesele necesare controlului corpului, 
ci şi emoţiile sunt protejate de influenţa directă a voinței. Nu le 
putem controla decât indirect, fie acţionând asupra gândurilor 
noastre şi a mediului, fie amintindu-ne de anumite situații plă- 
cute. Dar nu putem alege între a ne fi frică sau nu atunci când, 
în pădure, se îndreaptă spre noi un urs. Ni se face frică înainte de 
a ne putea gândi la ceva. Inima începe să bată nebuneşte, res- 
piratia se accelerează: corpul se pregăteşte de fugă. în secun- 
dele necesare pentru a lua o decizie conştientă, un animal sălbatic 

ar avea timp să ne sfâşie. De aceea corpul răspunde la amenin- 


tare încă înainte ca noi să simţim frica. 


Invers, resimtim dorință de îndată ce observăm ceva ce ne-ar 
putea fi de folos. Acestea sunt mici momente de fericire. Când 
suntem flămânzi şi simţim aromele dintr-o brutărie, salivăm. Dacă 
ne întâlnim cu un prieten, pe fata noastră se va putea observa un 
zâmbet instantaneu de bucurie. Faptul că simţim reacţiile invo- 


luntare ale corpului nostru ne face să trăim emoții. 


Oamenii de ştiinţă descoperă intuiţia 


Se poate oare spune că reacţia corpului precedă emoțiile aşa 
cum valul de la proră precedă vasul? Unul dintre cele mai im- 
presionante experimente în acest sens a fost realizat de cola- 
boratorii neurologului american de origine portugheză Antonio 
Damasio. Laboratorul său de la Universitatea din lowa este con- 
siderat unul de elită în domeniul cercetării emoţiilor. Printre al- 
tele, Damasio şi soția sa, Hanna, au creat cea mai mare arhivă 
din lume cu imagini ale unor creiere distruse. Cei doi soţi au to- 
mografiat peste 2500 de capete (cu ajutorul tomografiei se pot 
realiza imagini în spaţiu ale creierelor vii). Aceste imagini din 
interiorul unor creiere bolnave sunt combinate de către cerce- 
tători cu anamneză pacienților suferinzi de multiple dereglări 
ale gândirii, simtirii şi comportamentului. Cercetătorii pot 
astfel să capete informaţii despre modul în care lucrează cre- 
ierul uman. Pentru că au arhive absolut unice, experimentele 
realizate de ei vor mai fi menţionate în această carte. 

Cu mijloace relativ simple, cercetătorii din lowa au arătat cum 
bucuria şi scârba, frica şi furia au loc, într-adevăr, mai întâi în 
corp. Ei le-au dat unor subiecţi un joc de noroc, conectându-i 
în acelaşi timp la un detector de minciuni (Damasio, ed. rom. 
2005). Jocul, cunoscut între timp sub numele de Jowa cârd test, 
constă din extragerea repetată a unor cărți din două pachete cu 
fata în jos. Teancul «bun» aduce câştiguri moderate care alter- 

nează cu pierderi mici, teancul «rău» aduce ocazional un câş 
tig mare, dar adesea şi mari pierderi. A 

După cea de-a zecea extragere, subiecţii au început să evite 
teancul rău, iar detectorul de minciuni a semnalat transpiratie şi 
palpitatii de îndată ce mâna se apropia de cărțile riscante. To- 
tuşi, subiecţii nu ştiau de ce li se întâmplă acest lucru şi nici nu-şi 
percepeau reacțiile corpului. Abia după cea de-a cincizecea ex- 
tragere au menționat o aversiune cu caracter emotional fata de 
teancul riscant. Şi a fost nevoie ca subiecţii să facă circa 80 de 
extrageri pentru a putea în sfârşit explica apariția acestei emo- 
tii şi principiul jocului. 

Aşadar, există într-adevăr intuiţie, acel ciudat sentiment care 
ne face să ştim încă de la prima întâlnire cu cineva că respec- 
tiva persoană ne vrea răul. Nu ne putem explica aceste presim- 
tiri pentru că ele au la bază emoţii de care nu suntem conştienţi. 
Prima întâlnire cu un viitor duşman este de multe ori marcată 
de un moment de spaimă pe care nu-l sesizăm, declanşat de o 
expresie amenințătoare întrezărită pe fata celuilalt. 

Intuitia ne ajută până şi în cele mai complicate situaţii - in- 
diferent dacă ne dăm sau nu seama de asta. Unii subiecţi mai pu- 
tin inteligenți nu au înţeles nici măcar la sfârşit sistemul testului 
cu cărți de joc, dar au decis corect. în această situaţie, credința 
populară s-a verificat în pofida retinerilor ştiinţei, care a negat 
timp de secole existența unei cunoaşteri în afara rațiunii. 

Dar intuiţia nu provine din vreun fenomen paranormal, cum 
s-a crezut adesea. Intuitia este ancorată solid în corpurile noas- 
tre. O căpătăm prin experiență. La primele extrageri din tean- 
curile de cărţi, subiecţii nu ştiau nimic despre teancul riscant; 
creierele lor au trebuit să înveţe mai întâi să anticipeze rezul- 
tatul. O presimtire are loc atunci când calculul nostru - un teanc 
e bun, celălalt e rău - se transmite corpului înainte chiar de a fi 
constientizat. 

Din exemplul cu ursul agresiv, introdus de psihologul ame- 
rican William James, am vazut deja la ce serveste intuitia in ab- 
senta gandirii constiente: ea ne usureaza viata si, in caz de pericol, 

ne economiseste un timp pretios. Asadar, corpul stie uneori 
mai multe decât mintea, sau, după cum spunea filozoful fran- 
cez Blaise Pascal: „Inima are ratiunile ei, pe care rațiunea nu 
le cunoaste." 


Imagini din lumea interioara 


Aşa cum subiecţii testului nu erau conştienţi de teama fata 
de teancul rău, nici noi nu conştientizăm în toată profunzimea 
lor emoţiile vieţii de zi cu zi. Nu observăm că am roşit decât 
atunci când ne-o spune altcineva. Ochii ne strălucesc de încân- 
tare, dar nu ştim cât de tare ne bucurăm. 

în astfel de momente e limpede că emoţiile şi sentimentele 
nu sunt unul şi acelaşi lucru. în limbajul de zi cu zi, folosim 
cele două noţiuni ca fiind sinonime. Dar între ele există o 
diferență. O emoție este un răspuns automat al corpului într-o 
anumită situaţie - licărul din ochi ca semn al plăcerii, înroşi- 

rea feţei atunci când am fost prinşi cu minciuna. Sentimentul 
se iveşte în momentele în care percepem aceste emoţii în mod 
conştient - ca bucurie sau ca ruşine. 

Emotiile sunt inconştiente, sentimentele sunt conştiente. Ma- 
joritatea emoțiilor sunt percepute şi ca sentimente, motiv pen- 
tru care cei mai multi nu fac o deosebire între cele două noțiuni. 
Şi totuşi, unele emoţii pot rămâne ascunse, cum se întâmplă, 
de exemplu, atunci când ne înroşim şi nu ne-o spune nimeni. 

Cum se transformă emoția în sentiment? Cercetătorii din grupul 
lui Antonio Damasio au reuşit să surprindă activitatea cre- 
ierului în momentul crucial. Au rugat subiecți sănătoşi să-şi aducă 
aminte de momente foarte fericite şi foarte triste din viaţa lor: 
reîntâlnirea cu cei dragi sau moartea părinților. în prima fază, 
cea de probă, cercetătorii i-au controlat pe subiecți cu detecto- 
rul de minciuni şi i-au ales pe aceia la care s-au constatat reacții 
deosebit de puternice. Apoi i-au introdus pe subiecţii selectaţi în 
tomograful cu emisie de pozitroni. într-un astfel de aparat, care 
ocupă o cameră întreagă, stai înghesuit într-un tub de metal fiind 

imobilizat, pentru ca imaginile să nu fie mişcate: nu e chiar 
mediul ideal pentru a da frâu liber imaginației. Printr-o perfu- 
zie se introduce in vena braţului dextroză uşor radioactivă, ser- 
vind ca substanţă de contrast. Cu toate acestea, subiecții s-au 
lăsat într-atât în voia amintirilor, încât au uitat de tehnica din 
jurul lor. Unii au început chiar să plângă în tomograf. între timp, 
Damasio şi colegii săi puteau urmări pe un ecran ce structuri 
ale creierului se activează atunci când o persoană trăieşte emoţii 
puternice (Damasio et al, 2000). 

Imaginile, prezentate de cercetători în anul 2000, au avut ră- 
sunet din două motive: pe de-o parte, arătau cu o exactitate ne- 
maiîntâlnită ce se întâmplă în mintea oamenilor în condiţii de 
bucurie, tristeţe, supărare şi furie; tomograful pune într-adevăr 
în evidenţă ce sentiment predomină în interiorul cuiva. Pe de altă 
parte, aceste imagini ofereau cele mai clare indicii ale faptului 
că sentimentele sunt ulterioare reacțiilor corpului. Pe monitoa- 
re apăreau, marcate de substanța radioactivă, exact acele regiuni 
ce contribuie la reprezentarea corpului în creier: jos, trunchiul 
cerebral care supraveghează întreg organismul, în mijloc, parti 
din creierul mic şi din diencefal care prelucrează aceste date, sus, 
părți din creierul mare ce unesc toate aceste informații într-o ima- 
gine de ansamblu, pe care o pun în legătură cu percepțiile con- 
ştiente, cu gândurile şi cu fanteziile. O emoție devine conştientă 
doar după ce a fost prelucrată de creierul mare. 

Orice sentiment, deci şi fericirea, apare atunci când creierul 
primeşte semnale de la corp, pe care apoi le prelucrează. Chiar 
şi în momente de mare fericire, când ne credem în al nouălea 
cer, senzaţia de euforie se datorează faptului că simțim reacţiile 
corpului. O ființă fără corp nu ar fi în stare nici de tristeţe, nici de 
bucurie. în opinia lui Damasio, dacă ai avut parte din plin de 
emoţii fizice, creierul tău va putea chiar să-ţi simuleze în mod 
inconştient corpul. Aşa cum o imagine ireală poate fi văzută cu 
ochiul interior, la fel şi trunchiul cerebral poate simula impul- 
suri pe care în realitate nu le primeşte. Damasio consideră că or- 
ganismul îşi reduce astfel efortul când este vorba doar de o mică 

Sentimentele din interiorul creierului. Dreapta: creierul este alcătuit ca o 
clădire cu mai multe etaje. Fundaţia e reprezentată de trunchiul cerebral, care 
primeşte semnale de la corp. Trunchiul cerebral îşi are originea în măduva 
osoasă şi se sfârşeşte în mezencefal. Diencefalul, aflat deasupra, este respon- 
sabil de excitație. El controlează organismul secretând hormoni cu ajutorul 
hipofizei. Sus de tot, sub calota craniană, se află creierul mare. Acesta su- 
praveghează toate celelalte parti ale creierului. Funcţiile lui sunt percepţia, 
gândirea şi toate acțiunile conştiente. 

Stânga: imaginile tomografice arată cum apar în mintea noastră bucuria 
(sus) şi tristeţea (jos). Fiecărui sentiment ti corespunde un anumit model de 
activitate cerebrală. Unele parti ale creierului sunt implicate totuşi în ambele 
sentimente. Trunchiul cerebral centralizează datele primite de la corp. Me- 
zencefalul este deosebit de activ, după cum indică porțiunile cenuşii închis 
şi negre. Creierul mic, atârnat ca un rucsac de trunchiul cerebral, prelucrează 
impulsurile primite şi dă instrucțiuni muşchilor: de exemplu, ordinul de a zâmbi 
atunci când ne bucurăm. Diencefalul, aflat deasupra, devine activ, declanşând 
excitatia emoţională. în creierul mare, activ este mai ales lobul frontal. Acesta 
e cel care transformă emoțiile în planuri şi acțiuni (după Damasio, 2000). 


bucurie şi nu se mai oboseşte să accelereze pulsul pentru a de- 
clanşa întreg programul emotiv. Totuşi, în asemenea momente, 
omul simte plăcere printr-un fel de program care conservă ener- 
gia. Aceluiaşi mecanism i se datorează probabil şi faptul că o 
persoană paralizată în urma unui accident îşi păstrează intactă 
viata emoţională (Critchley, Mathias şi Dolan, 2001; Damasio, 
2000). 


Oare zâmbetul te face fericit? 


înţelepciunea populară e convinsă: un zâmbet este suficient 
pentru a înveseli orice persoană ciufută. lar Robert Baden-Po- 
well, întemeietorul scoutismului, îi sfătuia chiar pe cercetaşi să 
zâmbească atunci când le era teamă sau când se întâmpla ceva 
neplăcut: lumea, spunea el, pare atunci mai prietenoasă. 

Putem oare, într-adevăr, să ne dobândim fericirea doar cu aju- 
torul muşchilor faciali? Paul Ekman a încercat să răspundă la 
această întrebare şi a putut demonstra ştiinţific că zâmbetul te 

face fericit. Din moment ce sentimentele se nasc din stari ale 
corpului, este evident că şi invers, prin influențarea corpului, se 
pot modifica sentimente. Dar, din păcate, acest drum către bu- 
curie nu s-a dovedit a fi chiar atât de drept cum promit prover- 
bele. Nu orice zâmbet îşi atinge scopul. Mimica politicoasă la 
care ne străduim să recurgem atunci când îi rugăm pe şefi să ne 
acorde o mărire de salariu ne poate ascunde eficient nesiguran- 
ta. Ea nu ne duce însă la euforie, căci n-am făcut decât să simu- 
lăm în mod conştient veselia. Trăim o bucurie autentică doar 
când cele două mișcări faciale au loc concomitent: comisurile bu- 
zelor se deplasează şi în colţurile ochilor se formează mici cute. 
Cum însă majoritatea oamenilor nu-şi pot controla aceste 
mişcări, Ekman şi-a învăţat subiecţii să-şi antreneze muschiul 
orbicular al ochiului. Nu le-a spus însă şi la ce le-ar folosi acest 
lucru. Astfel a putut arăta că semnalele bucuriei circulă în două 
sensuri. Cu cât puteau să-şi antreneze mai bine muşchii, cu atât 
subiecţii povesteau mai frecvent despre starea de veselie ce-i 
cuprindea şi pe care nu şi-o puteau explica. Dar Ekman nu s-a 
mulţumit cu atât. A înregistrat şi activitatea cerebrală a elevi- 
lor săi atunci când îşi contractau în mod conştient muşchii. în- 
tr-adevăr, semnalele arătau de parcă tocmai le spusese subiecţilor 
o glumă bună. Zambetul te face fericit - dar numai zâmbetul 
adevărat. Creierul nu se lasă păcălit atât de uşor. 


Sentimentele pozitive - un ghid 


De ce avem de fapt sentimente? Emotiile ne controlează or- 
ganismul, dar acest proces ar avea loc şi dacă ele, asemenea 
reflexelor, nu s-ar manifesta activ. Când doctorul ne loveşte cu 
un ciocănel în genunchi, piciorul se ridică brusc, fără ca noi să 
simțim mare lucru. Multe maşini îşi controlează şi ele proce- 

sele interioare, astfel încât nici un robot folosit la sudură nu sare 
vreodată în sus de bucurie şi nici nu plânge cu lacrimi amare. 

Există şi oameni care nu simt nimic. Unul dintre aceştia, un 
pacient al neurologului Damasio, a devenit cunoscut sub nu- 
mele de Elliot (Damasio, ed. rom. 2005). Elliot era un jurist în- 
cununat de succes, un sot şi un tată bun, până când o tumoare 
de mărimea unei mandarine i-a distrus lobul frontal, deasupra 
cavității nazale. Tumoarea, un meningiom, a fost îndepărtată, 
dar Elliot n-a mai fost acelaşi om. 

Dimineaţa trebuia trezit cu de-a sila, aşa cum procedezi cu 
un copil leneş. La lucru nu mai putea să-şi organizeze timpul şi 
se pierdea în tot felul de nimicuri. In loc să sorteze rapid un teanc 
de documente, se gândea ore în şir după ce principiu s-o facă. 
Elliot nu mai putea lua decizii, pierduse privirea de ansamblu. 

Aşa a început declinul lui profesional. Firma 1-a concediat. 
S-a lăsat atras de noi şi noi interese de afaceri şi aventuri fi- 
nanciare, aliindu-se cu un partener dubios. în felul acesta şi-a 
pierdut întreaga avere. Căsnicia i-a eşuat, şi ea, la scurtă vre- 
me, într-un sfârşit, Elliot a ajuns ca la nici 40 de ani să trăias- 
că, sub tutela fraților săi, dintr-o pensie de invaliditate. 

Cu toate acestea, după cum a constatat Damasio, inteligența 
deosebită a lui Elliot se păstrase. Reflexele îi funcționau normal. 
Dacă îl speriai, avea reacţii normale. Doctorii nu au putut găsi 
nici un fel de simptom. Elliot era şarmant, atent, uneori chiar glu- 
met - şi întotdeauna un pic distant. Nu-şi pierdea niciodată cum- 
pătul şi nu-şi trăda emoţiile. Chiar şi tragedia vieţii sale o povestea 
atât de detaşat, de parcă i s-ar fi întâmplat altcuiva. După mai 
multe teste psihologice, Damasio a ajuns la concluzia că pa- 
cientul său era un om fără sentimente. Uneori, emoţiile încer- 
cau să iasă la suprafaţă, inconştient, dar Elliot pierduse contactul 
cu ele. 

Când colegii lui Damasio i-au arătat imagini cu oameni ie- 
şind în fugă din clădiri cuprinse de flăcări sau aflaţi pe punc- 
tul de a se îneca în timpul unor inundaţii, Elliot le-a explicat 
că e conştient de faptul că ar trebui să fie mişcat de aceste sce- 
ne. Dar, din păcate, nu simțea nimic. La fel s-a întâmplat şi când 

i-au fost arătate poze cu frații săi ori când a fost pus să asculte 
melodiile sale preferate de dinainte de boală. Răspunsurile îi erau 
lipsite de orice emoție, ca ale unui computer. 

Computerele sunt foarte bune la îndeplinirea unor sarcini re- 
petitive, dar nu se pot adapta situațiilor noi. Acelaşi lucru se 
întâmpla cu Elliot. Inteligența îi oferea toate datele necesare luării 
unei decizii, ca în privința ordinii documentelor dintr-un teanc. Cu 
toate acestea, decizia nu putea fi luata pentru că Elliot nu mai 
era capabil să cântărească informaţia. Logica iti poate dezvălui 
variantele imposibile. Dar, în cazul a două variante aparent la 
fel de bune, raţiunea nu poate decide singură care trebuie aleasă. 
Ei nu-i rămâne decât să urmărească până la capăt toate con- 
secintele posibile ale unei decizii. De multe ori, asta durează 
prea mult (ceea ce I-a costat pe Elliot slujba) şi nici nu e de vreun 
folos, pentru că nu toate evenimentele sunt previzibile. De aceea, 
rațiunea are nevoie de ajutor. 


Sentimentele ne fac adaptabili 


Rațiunea găseşte acest ajutor apelând la sentimente. Acolo 
unde mintea înşiruie lungi argumente pro şi contra, instinctul deja 
a decis. Sunt lucruri care ne plac sau nu ne plac, dincolo de ori- 
ce justificare. Deciziile luate intuitiv nu au la bază concluzii lo- 
gice, ci două surse, ambele cu rădăcini în trecut. 

Pe de o parte, intuiţia noastră este determinată de programa- 
rea genetică. Mâncărurile prea amare nu ne plac - aşa ne pro- 
tejăm de otrăvuri; iar la lucruri care ne pun viata în primejdie 
reactionam cu aversiune. 

Pe de altă parte, sentimentele se hrănesc din experienţă. în 
sistemele emoționale ale creierului, ele sunt stocate mult mai 
profund decât ar fi posibil în conştient. Aşa cum o imagine poate 
transmite mai multe informaţii decât nenumărate cuvinte, la fel 
emoţiile comunică mai mult decât gândurile. Persoana care 
vede o brichetă aprinsă apropiindu-se de mâna sa nu trebuie 

sa analizeze mai întâi posibilele consecinţe ale unei atingeri. 
Cine s-a ars o dată suflă şi-n iaurt. 

E bine să-ţi asculti sentimentele. Dar nu este întotdeauna de 
dorit să te supui lor orbeşte. Un răspuns prea emotiv la un re- 
proş al şefului a încheiat multe cariere promițătoare; pe de altă 
parte, nu toți cei care ne binedispun cu vorbe bune merită în- 
crederea noastră. Emotiile au apărut de-a lungul procesului evo- 
lutiei pentru ca ființele să poată rezolva rapid problemele simple 
ale vieţii. Ele reprezintă metoda corectă prin care decidem dacă 
e cazul să fugim de un şarpe sau să răspundem la o lovitură cu 
altă lovitură. După cum am putut vedea, emoțiile oferă în astfel 
de situații atât oamenilor, cât şi animalelor o soluţie salvatoase. 

Cele mai multe probleme cotidiene sunt însă mai compli- 
cate. Un răspuns instinctiv nu face decât să agraveze multe din- 
tre problemele interumane. O ieşire necontrolată te scapă ele un 
adversar, dar poate să şi distrugă o relaţie. în timp ce animalele 
trebuie să se supună instinctelor, noi avem libertatea de a 
acționa împotriva propriilor emoții. Astfel, avem la dispoziție 
mai multe şanse de a reacționa adecvat. 

Avem libertatea de a ne urma sau nu instinctele doar pen- 
tru că suntem conştienţi de multe din emoțiile noastre: capa- 
citatea de a simţi prezența anumitor efecte ne face adaptabil. 
Abia când ne dăm seama că ne enervam putem să ne stăpânim 
emoția din voce şi să vorbim, in mod conştient, mai încet - ceea 
ce de multe ori este mai eficient decât să ne ieşim din pepeni. 
Când simțim cum incolteste în noi teama, putem lua măsuri 
concrete împotriva ei, fiindcă nu vrem ca tremurul genunchi- 
lor să ne împiedice să trăim o experiență nouă. Câinii însă nu 
ar face niciodată bungeejumping - fie şi numai pentru că nu 
îşi conştientizează frica; neavând de ales, se lasă pradă spai- 
mei lor instinctive. 


Viata fără necazuri nu înseamnă fericire 


Mr. Spock, vulcanianul fără emoţii din serialul science-fic- 
tion Star Trek, ar fi în viaţa reală un caz social. Chiar dacă luăm 

decizii ce se împotrivesc emoţiilor, capacitatea de a le simţi este 
absolut necesară pentru a putea acţiona. Tot sentimentele de- 
termină succesul rarelor situații când rațiunea ar fi suficientă 
pentru rezolvarea unei probleme. 

Acest fapt uimitor a fost demonstrat de pacientul Elliot 
atunci când cercetătorii l-au supus testului cu jocul de noroc. 
Elliot trebuia să aleagă între a trage cărți din teancul care îi adu- 
cea constant un câştig de 50 de dolari şi rareori o pierdere de 
100 de dolari sau din teancul care făcea posibil un câştig de 100 
de dolari, cu riscul însă de a pierde până la 1000 de dolari. 

După câteva runde de joc, subiecţii sănătoşi trăgeau cărți 
doar din primul teanc; însă omul fără sentimente a continuat 
imperturbabil să îşi încerce norocul cu teancul periculos. După 
ce a rămas fără bani, Elliot a vrut să se împrumute de la con- 
ducătorul testului. 

în mod uimitor, Elliot, o persoană foarte inteligentă, a înțeles 
după câteva runde principiul şi regulile jocului, dar nu şi-a 
putut folosi cunoştinţele. Iar în cazul acestui joc situaţia era clara, 
spre deosebire de sortarea teancului de documente, unde existau 
nivelul câştigului se putea prezice foarte simplu printr-o simplă 
socoteală statistică. Chiar şi un computer programat să atingă 
câştigul maxim s-ar fi decis, după câteva trageri de probă, pentru 
teancul de 50 de dolari. Doar Elliot s-a ruinat, iar rezultatele au 
arătat clar de ce i se întâmplase acelaşi lucru şi în realitate. Elliot 
dorea să câştige, după cum afirma chiar el, şi tocmai această 
dorință i-a fost fatală. Şi-a folosit toate şansele existente. Dar 
creierul nu evaluează luând o decizie rațională, ci una emoţională; 
pentru asta sunt necesare parti ale lobului frontal care la Elliot 
frontal şi creierul încearcă, înainte de a lua o decizie, să 
prezică modul în care ne-am simți într-o situaţie sau alta. 

La Elliot acest proces nu mai funcționa. El nu putea nici 
măcar să aibă aversiune fata de cărțile riscante, după ce pier- 
duse o sumă mare trăgând din teancul periculos. Ştia foarte bine 
că teancul putea duce la pierderi foarte mari, dar nu era în stare 

să pună în aplicare aceste cunoştinţe pentru că teama sau ner- 
vozitatea îi erau absolut străine. Eşecul lui arată cât de puţin 
capabilă este rațiunea să ne conducă de una singură compor- 
tamentul în direcţia cea bună. 


Predilectia pentru tragic 


Fericirea si nefericirea sunt deci maestrii prin care ne educa 
natura. Indicaţiile lor le simţim cel mai direct în situaţiile ele- 
mentare ale vieţii. Lucrurile care ne menţin in viata ne fac plă- 
cere: mâncarea, băutura, sexul, prietenia. Iar plăcerea este cu 
atât mai mare cu cât, mai înainte, acestea ne-au lipsit. Prima în- 
ghititura de apă când ne este sete are cel mai bun gust. Prin in- 
termediul plăcerii, natura ne îmbie să facem ceea ce ne prieşte 
cel mai mult. 

Din motive biologice, acest control prin plăcere şi neplăce- 
re trebuie să tindă să mențină organismul în stare optimă de func- 
tionare. lată de ce durerea depăşeşte în intensitate toate celelalte 
afecte. Semnalarea unei probleme nu trebuie ignorată; durerea 
ne va chinui până când vom face tot ce ne stă în puteri pentru 
corpul nostru - ba, de multe ori, din păcate, şi după aceea. 

In general resimtim emoțiile negative mai intens decât pe 
cele pozitive, iar starea de neplăcere se declanşează oricum mai 
uşor decât cea de plăcere. O melodramă ne impresionează cu 
uşurinţă; în schimb, un film amuzant ne face mai greu să râ- 
dem. Această trăsătură neplăcută a fiinţei noastre o datorăm 
biologiei. Atunci când, într-un experiment, subiecții văd ima- 
gini vesele şi triste, ei reacționează mai puternic la cele din urmă, 
aşa cum se constată din interpretarea electroencefalogramei. 
Omul are o predilecție pentru tragic. 

Această situație s-a dovedit folositoare de-a lungul evolu- 
tiei. Frica, tristeţea şi furia i-au determinat pe strămoşii nostri 
să dea uitării orice pradă, oricât de bogată, şi să se ascundă la 
auzul celui mai mic foşnet din tufiş. Şi astăzi teama de risc este 
mai mare decât dorința de a fi fericiţi. Veştile proaste vor avea 

întotdeauna în ziare titluri mai mari decât cele bune. Iar pierde- 
rile ne dor mai mult decât ne bucură câştigurile de aceeaşi va- 
loare. Dacă acest mecanism nu mai funcționează normal, suntem 
ameninţaţi de o soartă asemănătoare cu a lui Elliot. 

Cu alte cuvinte, evitarea nefericirii are o prioritate mai mare 
pentru noi decât găsirea plăcerii, iar supărarea şi tristeţea le re- 
simţim mai puternic decât bucuria. Această moştenire a proce- 
sului de evoluţie, atât de utilă în situaţii critice, explică numeroase 
tragedii mai mari sau mai mici. Nu trebuie să ne gândim la dra- 
me cum este cea a lui Othello, a cărui gelozie nebună a fost atât 
de mare, încât a depăşit dragostea şi I-a împins să o ucidă pe 
Desdemona. O simplă neplăcere de vacanţă este suficientă: soa- 
rele străluceşte, o briză uşoară răcoreşte pielea, marea este mi- 
nunată, iar mâncarea bună; vă intelegeti de minune cu persoana 
care vă însoţeşte; dar, în mijlocul acestei idile, îşi face apariția 
o macara, care lucrează de dimineaţa până seara chiar în fața 
ferestrei dumneavoastră. E un aspect minor în comparaţie cu 
toate bucuriile concediului, şi totuşi sunteți incapabil(ă) să-l tre- 
ceti cu vederea, iar enervarea riscă să vă strice tot concediul. 
Iată cum programarea noastră evoluționistă explică, printre al- 
tele, de ce, an de an, mii de turişti intentează procese firmelor 
turistice pentru o nimica toată. 


De ce fericirea nu este gratuită 


Nefericirea vine deci singură, în schimb fericirea trebuie do- 
bândită. Frica, furia şi tristeţea sunt răspunsuri la pericolele lu- 
mii exterioare, dar natura a conceput plăcerea pentru a ne atrage 
în situaţii bune. Nu numai oamenii sunt programati aşa. Soa- 
recii de laborator, de exemplu, se duc mereu în acele locuri ale 
cuştii în care s-au împerecheat, de parcă ar vrea să facă totul pen- 
tru a mai putea trăi o dată acea experienţă. 

Ceea ce-i deosebeşte pe oameni de şoareci este imaginația. 
Spre deosebire de animale, noi nu trebuie neapărat să fi trecut 
printr-o situaţie anume ca să tragem concluziile corecte pentru 


SENTIMENTELE POZITIVE - UN GHID / 37 


viitor; e suficient să ne imaginăm o întâmplare. In lumea afa- 
cerilor, anumitor întreprinzători le este atât de frică de supăra- 
rea de după o pierdere, încât evită să facă speculaţii prea riscante. 
Iar în dragoste, fantezia unei nopţi cu persoana iubită, dar care 
ne rămâne inaccesibilă, ne accelerează pulsul. 

Trăirea fericirii şi aşteptarea ei au astfel rolul de a ne con- 
trola comportamentul. Cu această concluzie, cercetările moder- 
ne asupra creierului confirmă o idee de bază a filozofiei antice, 
între timp uitată: în vreme ce astăzi multi oameni percep feri- 
cirea ca pe ceva ce tine de destin şi care poate exista sau nu, 
gânditorii din Antichitate spuneau că fericirea este determinată 
de acțiuni corecte. „Fericirea este urmarea unei activități" spunea 
Aristotel. Fericirea nu este un dar de la zei, ci aparţine celui care 
îşi foloseşte posibilităţile în mod optim. ,,[...] aşa cum un bun 
strateg se serveşte de armata pe care o are la dispoziţie în 
modul cel mai util pentru luptă, la fel cum un bun cizmar face 
din pielea disponibilă cea mai frumoasă încălțăminte" (Aristo- 
tel, ed. rom. 1988), un om înţelept face întotdeauna din înclina- 
tiile sale şi din ocaziile ce i se oferă tot ce este mai bun. După 
Aristotel, viaţa activă este secretul fericirii şi al împlinirii. 

Din aceste idei, filozofii antici au tras două concluzii. Pri- 
ne, atunci trebuie să existe nişte reguli general valabile pentru 
a o atinge. A doua: fericirea poate fi învățată urmând aceste re- 
guli. Nu suntem victimele stărilor noastre psihice şi nici ale me- 
diului. 

Pentru că astăzi nu mai înțelegem prin fericire decât o stare 
plăcută, nu ne este foarte uşor să înțelegem concepția antică. Mai 
degrabă ne uităm, plini de invidie, la cei aparent fericiți, care 
au parte, pe nedrept, de mai multe momente euforice decât noi. 
Ignorăm cu această ocazie faptul că - în ciuda diferenţelor din- 
tre oameni - elementele care ne apropie, atât biologic, cât şi spi- 
ritual, de ceilalți sunt mai numeroase decât cele ce ne despart. 
Tindem să concepem fericirea ca pe o plăcere, fără un drum de 
parcurs şi fără costuri, deci nu ca pe un proces. Iar această vi- 
ziune nu este realistă. 

După tot ce ştim astăzi despre modul în care funcționează su- 
fletul nostru, putem afirma că emoțiile pozitive nu sunt gratui- 
te. Gânditorii antici vorbeau despre moralitate şi despre realizarea 
timă a organismului. Ideea filozofilor antici rămâne însă valabilă 
şi în lumina neurologiei actuale: sentimentele plăcute nu depind de 
soartă - le putem atinge şi chiar trebuie să o facem. 


3 


Sistemul fericirii 


Nu sperăm noi adesea că fericirea va veni de la sine de în- 
dată ce va dispărea neplăcerea de care tocmai suferim? De s-ar 
termina odată proiectul acela care ne sileşte să petrecem seară 
de seară la birou! De-ar veni odată alesul sau aleasa inimii 
noastre să ne elibereze de singurătate! Tot restul se va rezolva 
de la sine. 

în spatele acestor situaţii se află concepţia că o viata fara 
suferință duce automat la fericire. Fericit este cel care nu este 
nefericit. Pare logic ca fericirea şi nefericirea sa se excluda re- 
ciproc, să se comporte ca doi copii într-un scrânciob. întotdea- 
una va fi sus doar unul dintre ei. 

Dar greşim. După cum ştim astăzi, sentimentele pozitive 
şi cele negative din creier sunt generate de sisteme diferite. Pen- 
tru a te simţi bine nu este suficient să fii la adăpost de sufe- 
rință. E o descoperire importantă, pentru că de aici izvorăsc o 
serie de recomandări pentru viaţă. Să facem însă mai întâi un 
mic experiment. 


Fericirea nu este opusul nefericirii 


inchipuie-ti că eşti alpinist şi că tocmai te-ai rătăcit în Alpi. 
După câteva ore de căutare, găseşti drumul de întoarcere, dar 

între timp s-a făcut târziu. Ştii că nu vei ajunge în vale înainte 
de înserare. A început să bată vântul şi au apărut şi nori, în cu- 
rând cad primii stropi de ploaie. Nu se zăreşte nicăieri vreun adă- 
post. Vântul iti trimite ploaia drept în față, pantalonii uzi ti s-au 
lipit de picioare. Ti-e frig, te simți mizerabil şi eşti enervat de 
propria neatentie care te-a făcut să pierzi atâta vreme. Acum 
nu-ți rămâne decât să mergi mai departe, în ciuda frigului, a 
ploii şi a întunericului. 

Brusc, vezi o stâncă proeminentă. Te târăşti dedesubt. Aici 
nu bate vântul şi pământul e uscat. iti scoţi termosul, bei o în- 
ghititura de ceai fierbinte şi simţi cum începi să te încălzeşti. Te 
relaxezi şi te simți uşurat, ba chiar ţi-e bine. Dar imediat iti aduci 
aminte că te aşteaptă un drum lung. Şi hainele ude inca-ti mai 
sunt lipite de corp. Dar nu ai simţit adineauri un fel de ferici- 
re? Sau poate chiar fericire şi nefericire în acelaşi timp? 

într-adevăr, într-un astfel de moment iti vuieşte în cap un 
caleidoscop de senzaţii: unele plăcute, altele neplăcute, toate 
la un loc. Senzatiile neplăcute nu le exclud pe cele plăcute. 

Asemenea ambivalente apar deseori, doar că nu le constien- 
tizăm de fiecare dată. Daca după o prestație profesională exce- 
lentă te aştepţi la mărirea salariului cu 300 de euro şi primeşti 
doar 150, te enervezi, pentru că nu te consideri apreciat la justa 
valoare. în acelaşi timp, te bucuri totuşi de venitul suplimentar. 
Astfel, senzația pozitivă de bucurie se contopeşte cu cea nega- 
tivă de enervare. Există o plăcere a fricii - senzaţia aceea plă- 
cută de teamă atunci când vedem un film de groază -, iar ura 
şi dragostea sunt adesea greu de separat. Ce tânăr tată, ce tânără 
mamă nu şi-a trimis măcar o dată la dracul copiii adorati? 
Paradoxul nu este decât aparent. Pare evident că un om nu 
poate fi fericit atunci când se consideră nefericit. Dar ce numim 
noi fericire şi nefericire? Aceste senzaţii pot fi definite aproape 
în orice situaţie mult mai clar. Atunci când ne dăm seama că sta- 
rea noastră pozitivă este de fapt bucurie, iar cea negativă, fu- 
rie, antagonismul dispare. Cele două stări pot coexista foarte bine. 
Pentru a înţelege mai bine aceste ambivalente, ne putem gândi la 
percepții. Atunci când gustăm sau mirosim, suntem obişnuiţi 

ca multe dintre senzațiile noastre să se excluda doar aparent. Ade- 
sea, opoziţia aceasta este exact ceea ce ne atrage la mâncare: 
ciocolata dulce-amăruie sau mâncarea chinezească dulce-acri- 
şoară sunt doar două exemple. „Varietatea gusturilor este infi- 
nită", spunea Brillat Savarin, regele bucătăriei franceze. Cat de 
săracă ar fi bucătăria dacă s-ar baza doar pe cele cinci gusturi 
primare: dulce, acru, amar, iute şi «cărnos»*? Când este vorba 
de senzaţii complexe, a recunoaşte fericirea în nefericire şi in- 
vers devine o artă. 


Conexiuni pentru plăcere şi durere 


Plăcerea şi durerea nu se exclud reciproc. Nu există un ge- 
nerator de senzații neplăcute în organism care să fie din când 
în când activ, devenind complet inactiv în momentele de feri- 
cire supremă. Mai degrabă există sisteme diferite pentru fie- 
care tip de senzaţii. lar acestea pot lucra atât împreună, cât şi 
în paralel sau unul împotriva celuilalt. 

Exprimarea senzatiilor plăcute şi neplăcute foloseşte mesa- 
je neurochimice diferite. în cazul dorinţei, al senzatiei de sa- 
tisfactie şi al atracției sexuale, neurotransmitatorii principali sunt 
dopamina, oxitocina şi beta-endorfina. Frica, tensiunea şi tris- 
tetea sunt controlate printre altele de acetilcolina şi de hormo- 
nii stresului, cum ar fi cortizonii. 

Se poate vedea că în creierul nostru plăcerea ia naştere în 
alt mod decât neplăcerea. Imaginile reprezentând creiere ale unor 
oameni fericiţi sau nefericiti, înregistrate de neurologul Dama- 
sio, arată de asemenea că există conexiuni speciale pentru sen- 
zatiile plăcute şi pentru cele neplăcute. Este adevărat că anumiţi 
centri din creier sunt întotdeauna activi, chiar dacă au inten- 
sitati diferite. Dar asta nu trebuie să ne mire, pentru că, indi- 
ferent dacă simţim bucurie, tristeţe, frică sau furie, creierul 
trebuie să controleze aceste stări. 


* V, pagina 108 pentru mai multe lămuriri. (N.t.) 

Aceste regiuni ale creierului acționează diferit pentru senza- 
tii diferite. Dacă fericirea şi nefericirea ar fi opuse, atunci zonele 
cerebrale puternic solicitate în momentele de bucurie ar trebui să 
fie mai putin solicitate în momentele de tristeţe şi invers. Dar nu 
aşa stau lucrurile. Imaginile creierelor unor pacienți fericiți şi 
nefericiti nu prezintă mari diferente. in figura de la pagina 28, 
cate unei activitati reduse. Creierul mic, de exemplu, lucreaza 
in momentele de bucurie doar cu emisfera stanga, iar in cele de 
tristeţe, frică şi enervare cu ambele emisfere. Structura arcuită a 
aşa-numitului gyrus ciuguli din partea inferioară a creierului este, 
în clipele de bucurie, activă în partea dreaptă anterioară, şi inac- 
tivă în stânga posterior, iar în clipele de tristeţe este activă în am- 
bele parti anterioare şi inactivă în ambele parti posterioare. 

Atunci când simțim o emoție, intervin deci întotdeauna parti 
diferite ale creierului - şi asta se poate vedea pe imagini luate 
din interiorul craniului. Nu există un centru al plăcerii şi unul al 
tristetii. Creierul nu funcţionează atât de simplu. Apariţia emo- 
țiilor în creier se poate compara cu aşezarea jucătorilor pe teren 
la jocul de fotbal. Fiecare jucător este necesar şi nici unul nu 
poate decide singur soarta meciului, tot aşa cum un singur cen- 
tru cerebral nu poate declanşa o emoție. Regiunile creierului sunt 
conectate între ele, iar echipa se comportă în funcţie de situația 
de joc. în cazul unui corner se comportă altfel decât atunci când 
se află în defensivă. în ofensivă, importanţa atacantului este mai 
mare decât a apărării şi totuşi el depinde de cooperarea celor 
din spatele său. Până la urmă nu contează atât jucătorii izolaţi 
cât întreaga echipă. 


Dreapta nefericire, stânga fericire 


De multe ori, cele două jumătăţi ale cortexului par a-şi îm- 
parti sarcinile - dar nu aşa cum pretind mediile de populariza- 
re a ştiinţei. Nu există o jumătate dominată de emoţii şi o alta 
dominată de rațiune, care analizează informaţia. Mai degrabă 

cele două jumătăţi contribuie amândouă la prelucrarea emoții- 
lor: în cazul stărilor negative însă, este mai activă partea dreap- 
tă, iar în momentele de bucurie, mai activă e partea stângă a 
lobului frontal. Această diferență poate fi observată clar atunci 
când se compară imagini ale creierului în momente de bucurie 
şi în momente de tristeţe. Se pare că avem o emisferă cerebrală 
pentru fericire şi una pentru nefericire. 

Când este afectată una dintre ele, viata emoțională nu mai func- 
tioneaza cum trebuie. Pacienţii care au suferit un atac de apople- 
xie se comportă ciudat: cei cu leziuni în partea stângă a lobului 
frontal se prăbuşesc în depresie - în mod evident, le-au fost le- 
zate sistemele responsabile de senzațiile plăcute. Un cheag de 
sânge în partea dreaptă a lobului frontal poate duce la situația 
opusă - pacienții sunt tot timpul veseli. Nu ar fi prea grav dacă 
ei nu ar pierde, în acelaşi timp, şi contactul cu lumea reală. Pa- 
cientii aceştia fac abstracţie de orice intră în contradicție cu al 
nouălea cer. 

îşi neagă până şi boala. Neurologul american de origine in- 
diană Ramachandran a descris o asemenea pacientă (Rama- 
chandran, 2001): după un atac cerebral în emisfera dreaptă, 
doamna Dodds a rămas paralizată pe partea stângă a corpului 
(conexiunile între creier şi cele două jumătăţi ale corpului se fac 
în cruce). Nu numai că nu voia sa ştie nimic de boala ei - nu 
ştia, într-adevăr, nimic. Atunci când Ramachandran a întrebat-o 
dacă poate aplauda, a răspuns: ,,Desigur!" Apoi a lovit cu mâna 
sănătoasă aerul şi a susținut foarte serioasă că aplaudă. Din cre- 
ierul pacientei lipsea probabil contraponderea menită să ate- 
nueze viziunea exclusiv pozitivă a emisferei stângi a creierului 
şi s-o readucă la realitate. 

O descoperire făcută în laboratorul Damasio a pus în eviden- 
tă precizia cu care anumite parti ale creierului reacționează la 
stările plăcute, respectiv la cele neplăcute. Au fost identificați 
neuroni specifici care nu reacționează decât atunci când omul 
se confruntă cu situații aducătoare de nenorociri. Aceste celule 
cerebrale specializate răspund mult mai rapid decât conştientul. 

în mai puţin de câteva sutimi de secundă, ele decid dacă o situa- 
tie este de bun sau de rău augur (Damasio, 2001). 

Când oamenii care se tem să vorbească în public aşteaptă te- 
rifiati să urce pe scenă, emisfera dreaptă a lobului frontal este 
dată peste cap. Chiar şi nişte bebeluşi cărora li s-a dat să bea 
zeama de lămâie au reacţionat la gustul acid printr-o activitate 
intensă în emisfera dreaptă. Din contră, dacă primeau băuturi 
dulci, mai activă devenea emisfera stângă. Probabil că ne este 
înnăscut acest mod de distribuţie prin care emisfera stângă con- 
tribuie mai ales la declanşarea stărilor pozitive, iar emisfera 
dreaptă la declanşarea celor negative. 

Faptul că stările pozitive şi cele negative sunt atât de clar 
repartizate celor două emisfere are de-a face cu prelucrarea in- 
formațiilor în lobul frontal. Această parte a creierului indepli- 
neşte funcţia unei centrale de comandă a comportamentului, iar 
un rol important revine aici, după cum am văzut, emoţiilor. Sen- 
zatiile pozitive ne spun ce trebuie să facem, iar cele negative ce 
trebuie să evităm. Ca fir călăuzitor în luarea deciziilor creierul 
foloseşte, pe de-o parte, tendinţele înnăscute (de exemplu, aver- 
siunea față de mâncăruri prea acre), iar pe de altă parte experienţa 
acumulată. 

De aceea, ambele emisfere ale lobului frontal - unde se află 
memoria de scurtă durată - sunt preocupate permanent să sor- 
teze toate lucrurile care ni se întâmplă după criteriul utilității lor 
pentru organism. Se formează astfel o bază de date a preferin- 
telor şi aversiunilor noastre. Sarcina de a ordona şi de a readu- 
ce la suprafață aceste informații este foarte grea şi de aceea lobul 
frontal îşi uşurează munca, impartind-o în două: partea dreap- 
tă este responsabilă de experiențele neplăcute, iar cea stângă 
de cele plăcute. 

Concediul mult aşteptat este, aşadar, o experiență stocată în 
celulele cenuşii ale emisferei stângi, iar amenda primită - în ne- 
uronii celei drepte. Zâmbetul adevărat - Paul Ekman a demon- 
strat-o - apare concomitent cu o activitate intensă la nivelul 
emisferei stângi a lobului frontal (Ekman, 1990). 

Don Camillo şi Peppone 


Fericirea şi nefericirea îşi au propriile lor conexiuni cerebrale 
şi propria lor chimie. Dar asta nu înseamnă că emoțiile plăcute şi 
cele neplăcute ar fi complet independente unele de celelalte. 
Putem să fim în al nouălea cer şi totuşi profund trişti, dar în mod 
normal suntem sau bucuroşi, sau trişti. Sistemele cerebrale res- 
ponsabile de senzațiile pozitive sau negative se întrepătrund atât 
de tare, încât o senzație plăcută poate să alunge una rea şi in- 
vers. Enervarea provocată în fiecare seară de stângăciile copi- 
ilor poate umbri succesul din timpul zilei. La fel, un pic de bucurie 
alungă o mare tristeţe - aşa cum se poate citi pe chipurile lo- 
cuitorilor unor mari oraşe germane când, după o lungă perioa- 
dă de ploi, se arată în sfârşit soarele. 

în creier au loc permanent lupte între senzațiile opuse. Acest 
principiu poate fi constatat şi la un simplu neuron. Există în cre- 
ierul nostru 100 de miliarde de asemenea puncte minuscule de 
conexiune - mai multe, aşadar, decât toate stelele din Calea Lac- 
tee. Fiecare neuron se află în legătură cu alte celule cerebrale: 
unele transmit semnale care determină neuronii să devină activi; 
de la altele vin impulsuri de încetinire: consecința este o luptă 
între stimuli. Creierul, ca un mic computer, trage concluzia în 
urma acestor semnale opuse şi o transmite la rândul său ce- 
lorlalte celule. 

Această situaţie 4 la Don Camillo şi Peppone nu o găsim însă 
doar la nivelul microscopic al celulelor. Majoritatea proceselor 
din creier sunt controlate de forte contrare şi tot aşa functionea- 
ză conexiunile emoţionale: sentimentele pozitive pot elimina 
sentimentele negative şi invers. 


Croasant antistres 
Principiul actiune-contraactiune ne oferă posibilitatea de a 


ne influenţa starea psihică în două feluri. Prin mijloace diferi- 
te se poate atinge acelaşi scop: Montaigne, filozoful francez, 

si-a început pe bună dreptate eseurile despre înțelepciunea vieţii 
exact cu acest moto. Succesul va fi obţinut, desigur, de către' 
cel care ştie să combine mai multe mijloace. Cunostintele de- 
spre autoreglarea organismului ne vor ajuta, t 

Cel care pierde timp în fiecare dimineață în ambuteiajul for- 
mat în drum spre serviciu are dreptate să fie supărat. Aici se acu- 
mulează o serie de stimuli care ne îndeamnă fie la luptă, fie la 
fugă: spaţiul mic din maşină, zgomotul motoarelor, frica de a pier- 
de o întâlnire şi, cel mai rău, faptul de a fi blocat între maşini, 
neputincios. în organismul nostru se declanşează automat o re- 
actie de stres. Consecințele sunt furia, nerăbdarea, enervarea ge- 
nerală şi, atunci când am ajuns în sfârşit la destinaţie, epuizarea. 

Cea mai potrivită metodă de a scăpa de această stare ar fi 
să evităm ambuteiajele matinale. De multe ori acest lucru nu e 
posibil. Cunostintele despre modul în care ne putem controla 
emoţiile ne dau însă posibilitatea de a ne îmbunătăți dispozi- 
tia cu nişte mijloace foarte simple, în ciuda stresului. 

Putem încerca să ne reprimăm sentimentele negative direct 
- ascultând casete audio sau un curs de limbă, ceea ce atenuea- 
ză senzaţia de pierdere de vreme. Putem încerca de asemenea 
să stimulăm declanşarea unor senzații plăcute. De exemplu, ne 
putem obişnui ca, odată ajunşi la destinaţie, să nu ne repezim 
imediat să lucrăm, ci mai întâi să bem un cappuccino şi să mân- 
căm un croasant pufos. Bucuria unui al doilea mic dejun ne 
va îmbunătăți dispoziția încă din maşină. în aşteptarea unui eve- 
niment plăcut, creierul eliberează neurotransmitatori care ne fac 
să resimtim plăcere. Si cum în mecanismul autoreglării plăce- 
rea şi stresul sunt interdependente, bucuria va acționa împotri- 
va supararil. 

Vom afla şi despre alte modalități de a folosi funcțiile neuro- 
fiziologice ale sufletului pentru a ne îmbunătăţi starea psihică. 
Multe dintre ele derivă - după cum arată exemplul simplu al şo- 
ferului - din două idei: avem libertatea, adesea ignorată, de a ame- 
liora modul în care percepem o situaţie, chiar şi atunci când nu 
putem influenţa noi înşine acea situaţie. Apoi, putem învăţa să 
evităm sentimentele negative folosindu-le pe cele pozitive. 

încă din Antichitate, filozofii s-au întrebat dacă, pentru a găsi 
fericirea, trebuie să luptăm pentru cât mai multă bucurie sau pen- 
tru cât mai puţină suferință. Această alegere devine superfluă în 
lumina noilor descoperiri ştiinţifice: putem să le avem pe amân- 
două. 


Un întrerupător pentru supărare şi furie 


Plăcerea şi durerea sunt dintotdeauna rivale. Cele două juma 
taţi ale creierului luptă permanent pentru cucerirea sufletului. 
Emisfera stângă poate să dea prioritate senzatiilor plăcute pro- 
babil pentru că are o acțiune moderatoare asupra regiunilor ce- 
rebrale mai îndepărtate. Un mănunchi de nervi porneşte de la lobul 
frontal spre centrii amigdalieni. Aceşti centri având formă de mig- 
dale se află în diencefal şi sunt responsabili de trăiri precum fri- 
ca, furia şi scârba. Este încă neclar în ce mod contracarează aceste 
emoţii lobul frontal stâng; după părerea celor mai multi neu- 
ropsihologi este vorba de nişte impulsuri care blochează cen- 
trii menţionaţi. Asemenea semnale joacă probabil un rol de 
feedback: emoția negativă - avertismentul - a ajuns la lobul 
frontal şi nu mai este necesară; corpul şi spiritul se pot linişti. 

Avem deci de-a face cu un întrerupător natural pentru sen- 
zatiile neplăcute. Mai mult: cu un pic de antrenament putem 
sa-l acționăm în mod voluntar. 

Neuropsihologul Richard Davidson de la Universitatea Ma- 
dison, Wisconsin, a încercat ani de-a rândul să elucideze acest 
mister. El le-a arătat unor subiecţi o serie de diapozitive care de- 
clanşează emoţii: nuduri atractive de bărbaţi şi de femei, dar şi 
operații pe cord deschis şi oameni care se refugiază de inunda- 
tii pe acoperişul casei sau care mor din cauza hemoragiei dupa 
un accident de maşină. Cercetătorul a cerut subiecților să încer- 
ce în mod conştient să-şi exacerbeze sau să-şi atenueze senza- 
tiile trăite. 

Pentru a descoperi în ce măsură au reuşit subiecții, David- 
son a declanşat imediat după aceea un zgomot puternic. Cei încă 

marcați de imagini se speriau mai tare şi clipeau involuntar - o 
reacție semnificativă de teamă, pe care Davidson a înregistrata. 
în acelaşi timp, 128 de electrozi aplicaţi pe capetele subiecților 
măsurau activitatea lobului frontal. 

Cu cât emisfera stângă era mai activă, cu atât subiecții se ară- 
tau mai putin deranjati de zgomot. Se speriau, într-adevăr, daca 
zgomotul venea imediat după imaginile iritante. Dar peste nu- 
mai o secundă pricepeau că scenele terifiante sunt doar imagini 
şi că nu există nici un motiv de panică. Emotia dispărea. Dacă 
Davidson repeta zgomotul, reacţia era minimă. 

Subiectii la care lobul frontal drept era mai activ se compor- 
tau altfel. Sunetul discordant îi deranja vreme de mai multe se- 
cunde după vederea imaginilor; pleoapele lor se mişcau rapid. 
Nu reuşeau să-şi stăpânească emoția. Unii erau chiar profund 
tulburati de imagini şi începeau să plângă. Stăpânirea emoţiilor 
este deci adesea o problemă de câteva zecimi de secundă. Dacă 
în acest scurt interval nu reuşeşti să observi că frica sau teama 
sunt inutile, senzațiile negative pot căpăta o dinamică proprie 
-ca o avalanşă care a început să ia proporţii. Cel afectat este co- 
pleşit de emoţii si îi vine mult mai greu să se calmeze şi să re- 
capete contactul cu realitatea. 


Descărcarea nu ajută 


în multe situații cotidiene, acest mecanism ne pune în 
încurcătură. Dacă în urma unei conversații telefonice enervan- 
te trântim receptorul sau dacă, după o remarcă necontrolată a 
partenerului, trântim uşa în urma noastră, nu ne facem rău doar 
pentru că un conflict rămâne nerezolvat, ci şi pentru că emo- 
tiile negative ne apasă mai mult decât ar trebui şi ne ambalăm 
inutil. 

Experimentul lui Davidson arată de asemenea că este foar- 
te posibil să-ţi controlezi emoțiile în momentul apariţiei lor. 
Acest lucru se poate întâmpla însă doar dacă devii pentru o cli- 
pă conştient de aceste emoţii şi le dai la o parte, continuandu-ti 

treburile zilnice. Pentru unii, acest lucru poate părea o provoca- 
re supraomenească, dar obiceiul se dobândeşte prin antrenament. 

Desigur, controlul emoţiilor se află în contradicţie cu o anu- 
mită psihologie. Multi oameni consideră că o ieşire nervoasă îi 
va elibera de furie, iar lacrimile de tristeţe. Această concepţie 
s-a dovedit însă greşită şi de multe ori dăunătoare. în spatele ei 
se află o concepție despre emoţii provenită din secolul al XIX-lea, 
dar care e de fapt la fel de depăşită ca şi credința că pământul este 
plat. Conform acestei teorii, creierul este ca o oală sub presiune 
în care emoțiile negative se acumulează din ce în ce mai tare, până 
la un punct în care ele trebuie neapărat eliberate, ca să evităm o 
reacție exagerată şi să nu „crăpăm" la propriu de furie. 

Sigur că, de cele mai multe ori, este bine să vorbeşti despre 
probleme şi să-ți comunici sentimentele unui om apropiat; o 
suferință pe care o împărți cu cineva devine o jumătate de su- 
ferinţă. Dar nu foloseşte la nimic să te ambalezi dând frâu li- 
ber emoţiilor negative. Nici un psiholog profesionist nu a reuşit 
să dovedească efectul eliberator al unor asemenea manifestări. 
Dimpotrivă - cu mai bine de 40 de ani în urmă, când s-au efec- 
tuat primele studii controlate, s-a constatat că izbucnirile de fu- 
rie nu fac decât să exacerbeze furia, iar lacrimile nu fac decât 
să ne arunce în depresie. Capul nostru nu este o oală sub pre- 
siune. Creierul nostru este un sistem mult mai rafinat decât pot 
sugera analogiile tehnice din secolul al XIX-lea. 


Despre buna dispoziţie 


Unul dintre secretele fericirii rezidă în controlul emoțiilor ne- 
gative. Felul în care reacţionăm la neplăceri şi starea noastră su- 
fletească sunt strâns legate. Studiind starea psihică a subiecților 
săi, Davidson a constatat că rolul dominant al uneia dintre emis- 
fere se reflectă şi în viața de zi cu zi. Oamenii la care emisfera dreap- 
tă este mai activă şi care îşi pot controla mai putin emoțiile 
negative sunt mai degrabă introvertiti, pesimisti şi de multe ori 

si suspicioşi. Ei văd în cea mai mică stângăcie o catastrofă, sunt 
susceptibili de depresii şi tind în general să fie nefericiti. , 

Dimpotrivă, persoanele la care emisfera stângă are rolul pre- 
dominant sunt adevărații norocoşi. Au încredere în ei înşişi, sunt 
optimişti şi extravertiti. Contactul cu cei din jur nu le creează 
probleme. Aceşti oameni s-au născut cu darul de a vedea numai 
părțile frumoase ale vieții. 

Davidson le-a prezentat subiecților diverse scene de film, ve- 
sele ori apăsătoare - de exemplu, imagini cu pui de maimuță 
care se distrează făcând baie sau, dimpotrivă, scene de la o ope- 
ratie dificilă. în funcție de activitatea lobului frontal, spectato- 
rii au reacționat diferit: cei cu o activitate intensă pe partea dreaptă 
au resimțit la filmele terifiante mai multă teamă şi neplăcere 
decât ceilalți, care s-au bucurat mai tare şi au râs mai cu poftă 
la imaginile amuzante (Wheeler, Davidson şi Tomarken, 1993). 
Se pare că există o predispozitie generală a creierului care de- 
termină felul în care reactionam la stimuli - mai puternic sau 
mai slab: în funcție de starea noastră psihică, trăim într-o lume 
roz sau gri. 

Acest lucru nu are efecte doar asupra sufletului, ci şi asu- 
pra corpului. Davidson a observat că oamenii la care predomi- 
na activitatea emisferei stângi fac fata mai uşor greutăților vieţii, 
având chiar o rezistență crescută la boli. Au în sânge mai multe 
leucocite apte să distrugă bacteriile şi viruşii. Această influen- 
ta asupra sistemului imunitar a ieşit în evidență şi când cercetă- 
torii au vaccinat subiecţii cu o mică doză de viruşi gripali, pentru 
a le testa reacția. Cu cât activitatea emisferei stângi era mai in- 
tensă, cu atât subiecții erau mai receptivi la vaccin. Faptul s-a pu- 
tut verifica şi câteva săptămâni mai târziu, după ce s-a evaluat 
numărul anticorpilor din sânge. 

Aceste corelaţii nu sunt încă destul de clare, dar este posi- 
bil ca prin controlul emoţiilor să se declanşeze un fel de reac- 
tie in lant. Având în vedere că oamenii cu o activitate mai intensă 
în emisfera stângă au mai rar emoții negative şi ele nu durea- 
ză atât de mult, corpul lor secretă mai puţini hormoni de stres. 

Or, s-a demonstrat ca pe termen lung hormonii de stres, cum ar 
fi cortizolul, diminueaza reactiile sistemului imunitar. Contro- 
lul emoțiilor negative ar însemna deci accentuarea activității emis- 
ferei stângi, în opinia lui Davidson. Cine încearcă să se controleze 
nu este doar mai fericit, ci îşi îmbunătăţeşte şi sănătatea. 


Există o genă a fericirii? 


După estimările lui Davidson, există în proporţii egale oa- 
meni cu o psihologie fericită, nefericită şi neutră. Sondajele ajung 
la aceeaşi concluzie. Neuropsihologul a putut constata la apro- 
ximativ o treime dintre subiecți o activitate mai intensă în emis- 
fera stângă; în cazul altei treimi, situația era inversă; ultima treime 
nu arăta vreo asimetrie accentuată. Dacă testul se repetă cu aceeaşi 
persoană câteva luni mai târziu, situaţia nu se schimbă semni- 
ficativ. Emisfera predominantă îşi păstrează permanent rolul, 
fiind vorba de o trăsătură a personalității. 

Chiar şi la bebeluşi se poate demonstra o asimetrie între cele 
două emisfere. Davidson a studiat bebeluşi în vârstă de zece luni 
şi a observat că şi la ei activitatea cerebrală determină tempera- 
mentul. Bebeluşii cu o activitate mai intensă în emisfera dreaptă 
începeau să plângă imediat ce erau parasiti de mamă. Erau, evi- 
dent, mai iritabili. Copiii la care emisfera stângă era mai acti- 
vă plângeau mult mai puţin, iar când erau lăsaţi singuri plecau 
pe brânci în recunoaştere. 

De unde provine tendinţa spre emoții pozitive sau negative? 
De vreme ce se manifestă atât de timpuriu, activitatea aceasta 
din creier pare a fi înnăscută. Este oare fericirea o trăsătură ere- 
ditară? Există o genă a fericirii? 

Nimeni nu a susținut mai categoric ca David Lykken, fost 
profesor de psihologie la Universitatea din Minneapolis, ideea 
unei gene a fericirii. „Probabil că toate încercările de a deveni 
mai fericit sunt sortite eşecului, la fel ca încercarea de a creşte 
în înălțime", scria el (Lykken şi Tellegen, 1996). Lykken se re- 
feră la cel mai amplu studiu asupra gemenilor făcut vreodată. 

Aproape 1500 de perechi de gemeni adulţi au fost întrebate daca 
sunt fericite. 700 de perechi erau gemeni monozigoti, aveau deci 
material genetic identic. Fără ca un geamăn să cunoască răs- 
punsurile celuilalt, gemenii monozigoti au dat mai des raspun- 
suri identice decât cei dizigoti, care veniseră pe lume cu gene 
diferite. Potrivit lui Lykken, acest rezultat sugereaza ca fericirea 
ar putea fi influentata de gene. 

Psihologul a mers mai departe. in baza lui de date referitoa- 
re la gemeni apareau 69 de perechi monozigote care fusesera des- 
partite imediat după naştere şi care crescusera in familii diferite. 
Oare răspunsurile lor aveau să fie asemănătoare? Dacă aşa stă- 
teau lucrurile, fericirea în viaţă nu mai putea fi o consecință a 
educației sau a mediului de trai. 

într-adevăr, răspunsurile acestor perechi nu au diferit aproa- 
pe deloc de cele ale gemenilor monozigoti care crescuseră îm- 
preună. Din faptul că primii aveau acelaşi material genetic, dar 
suferiseră după naştere influența unor medii diferite, Lykken a 
tras concluzia că satisfacția şi fericirea sunt, probabil, determi- 
nate „în proporţie de cel puţin 50%" de gene (Lykken, 1999). 
Mass-media americane şi europene, fascinate de noile posibi- 
litati ale cercetării genetice, au preluat această concluzie. Reac- 
tia lor este poate cel mai bine descrisă printr-o caricatură apărută 
în ziarul New York Times la scurt timp după ce Lykken şi-a pu- 
blicat rezultatele. în fata unui palat înconjurat de un parc imens 
se află un Rolls-Royce şi un bărbat de vârstă medie. Acesta se 
lamentează: „îmi vine să plang când mă gândesc câţi ani am 
pierdut strângând bani, numai ca să aflu acum că fericirea mea 
se datorează genelor!" 

Care este adevărul? Lăsând la o parte faptul că nu putem fi 
siguri dacă banii aduc fericirea, e limpede că genele ne influen- 
teaza personalitatea şi, implicit, tendinţa spre bucurie sau triste- 
te. Este, de pildă, un fapt dovedit că depresiile au cel putin în parte 
origine genetică: e foarte probabil ca persoanele cu rude de gra- 
dul întâi depresive să sufere la rândul lor, cândva, de depresie. Ci- 
fre asemănătoare se regăsesc şi în cazul altor dereglări psihice, 

cum ar fi schizofrenia. în cazul acestor boli, se poate vorbi de o 
influență genetică asupra capacității de a fi fericit, după cum a 
observat Lykken. Genele influențează declanşarea şi evoluţia unor 
boli, putând astfel să ne facă nefericiti. 


Genele nu-şi pun pecetea asupra destinului 


Ar fi exagerat să tragem concluzii referitoare la întreaga po- 
pulatie pornind de la asemenea cazuri extreme. Genele nu func- 
ționează ca un computer, care acționează întotdeauna la fel. 
Influenţa unor gene asupra organismului depinde în mare mă- 
sură de mediul înconjurător. Niciunde în corp stimulii prove- 
niti din mediul înconjurător nu sunt atât de influenţi ca în creier 
şi în sistemul nervos - care, până la urmă, decid în privinţa fe- 
ricirii şi a nefericirii. 

Neurobiologul Michael Meaney de la universitatea canadia- 
na McGill a demonstrat cu ajutorul unor pui de şobolan cât de 
importantă este influenţa copilăriei asupra modului în care se 
descurcă animalele în viata adultă. Puii care fuseseră linsi şi alin- 
taţi suficient de mamă puteau face fata stresului mult mai bine 
decât cei de care mama nu se prea ocupase. Iar aici nu este vor- 
ba decât de măsura în care au fost îngrijiţi puii, şi nu de gene. 
Meaney a constatat acest lucru atunci când a inversat puii ma- 
melor. Mame devotate au crescut puii unor mame delăsătoare, 
drept care primii, ajunşi la maturitate, au devenit rezistenți la stres. 
Copiii unor mame devotate crescuţi de mame neglijente devin 
ulterior foarte sensibili la stres. 

Genele nu sunt echivalentul destinului. Spre deosebire de şo- 
bolani, oamenii nu sunt marcați exclusiv de copilărie. Acest lu- 
cru a fost observat de neuropsihologul Davidson, care a invitat 
din nou în laboratorul său subiecți care fuseseră testati cu zece 
ani în urmă, la vârste foarte fragede. Electroencefalograma su- 
biectilor aflaţi la vârsta şcolară nu mai putea fi comparată cu 
măsurătorile anterioare. Mulţi copii la care fusese predominantă 
emisfera stângă manifestau acum o activitate mai intensă în 

cea dreaptă, şi invers. Cele trăite de copii în acest răstimp le in 
fluentasera considerabil temperamentul. 

Creierul se poate transforma şi la vârsta adultă. Impulsul vine 
de cele mai multe ori din exterior, experiențele noi modificân- 
du-ne adesea reacțiile. Dar creierul este capabil de lucruri şi mai 
uluitoare: se poate reprograma singur. 

Printr-un asemenea antrenament al propriilor capacități in- 
telectuale se explică probabil şi cea mai intensă activitate a emis- 
ferei stângi umane pe care a măsurat-o Richard Davidson, în 
două decenii de cercetare; subiectul era un călugăr tibetan care 
fusese chemat special din Asia. Avea la activ peste 10 000 de ore 
de meditaţie. 


4 


Creierul este maleabil 


Vă place ardeiul iute? Dacă da, atunci vă place probabil în 
cantități foarte mici. Din perspectiva corpului aveți dreptate, pen- 
tru că ardeii iuți sunt „singurul fruct comestibil care muşcă”, 
după cum scria autorul indian Amal Naj (Naj, 1995). Ardeii con- 
tin capsicină, un compus al azotului care irită mucoasele şi ata- 
că receptorii nervoşi sensibili, în mod obişnuit, la căldură: de 
aceea simţim o arsură. Chinezii foloseau bombe cu piper pen- 
tru a-şi alunga duşmanii; astăzi, poliția foloseşte în chip de armă 
spray-uri conţinând capsicină. Probabil că va infiorati numai 
la gândul de a muşca dintr-un ardei iute roşu şi de a-i lăsa se- 
mintele să vi se topeasca pe limbă. 

Dar mai mult de un miliard de oameni se bucura tocmai de 
această senzaţie. Dat fiind ca mexicanii, indienii şi tailandezii 
pun în mâncăruri nu câte un vârf de cuţit, ci linguri întregi de 
ardei iute măcinat, praful de chili este condimentul cel mai fo- 
losit astăzi în lume. Ardeiul iute este sufletul bucătăriei mul- 
tor națiuni şi multi nu se pot bucura de mâncare dacă nu simt 

gustul iute. Chili transformă gustul. Ca adaos lângă ceva iute, 
dulcele capătă un gust diferit (fanii ardeilor iuți spun: mai bun). 
„Are gust de hârtie", a observat un prieten indian, dezgustat de 
un ghiveci de legume fad în opinia sa, dar picant după standar- 
dele europene. 

Oare oamenii din țările mai calde au alte gene? Sau şi-au dis- 
trus receptorii pentru gust mâncând prea mult curry şi chili con 
carne? Nici una, nici alta. Capsicina le irită mucoasele la fel ca 
şi noua. Indienii, de exemplu, sting iuteala cu iaurt. Există totuşi 
o diferență care face iuteala suportabilă; ea nu este percepută la 
nivelul mucoasei, ci în creier. Amatori de chili au învăţat să în- 
drăgească această arsură care pe alții îi descurajează. Ei şi-au re- 
programat preferințele consolidate în creier. De cele mai multe 
ori, adaptarea are loc în copilărie, la vârste de până la şapte ani, 
uneori şi mai devreme. In India am remarcat cu uimire cum o 
mamă i-a dat o felie de ceapă bebeluşului ei care plângea pen- 
tru că îi creşteau dinții. Bebeluşul s-a potolit. Dar adaptarea la 
noul gust funcţionează şi la adulţi. Chiar americanii care nu au 
ingerat niciodată altceva în afară de felurile bucătăriei mode- 
rat condimentate din Statele Unite se pot obişnui cu ardeii iuți. 
Acest lucru a fost demonstrat experimental de cercetători de 
la Universitatea din Pennsylvania. Trebuie doar ca doza de chili 
să fie crescută treptat, iar gustul iute să fie lăudat. Initial subiecții 
nu mănâncă decât pentru că nu vor să se facă de râs în fata 
unei autorități în domeniul culinar. Dar cu cât se obişnuiesc ul- 
terior cu gustul, cu atât le place mai mult. 

Faptul că oamenii consumă de bunăvoie ardei iuți este remar- 
cabil, pentru că nimic nu este programat mai adânc în creierele 
noastre decât bucuria provocată de un anumit gust şi repulsia fata 
de altul. Ne plac dulciurile, dar mâncarea amară ne repugnă. Aceste 
preferinţe le avem în comun cu şoarecii, pisicile şi maimutele, 
pentru că sunt o moştenire a evoluţiei. Dar nici un animal nu 
s-ar atinge de vreo mâncare în urma căreia apar dureri. în Me- 
xic, şobolanii preferă să moară de foame decât să mănânce ceva 
iute din pubele. Iar experienţele de laborator in care cercetătorii 

încercat să dreseze animalele, astfel încât să poată ingera aces 
te mâncăruri, au eşuat. $ 

Emotiile umane sunt însă flexibile. Putem învăța să ne bucu- 
răm de ceva care inițial nu ne era numai indiferent, ci ne provo- 
ca şi repulsie. 


Către noi sentimente 


Creierul poate fi reprogramat: circuitele neuronale din mintea 
noastră se transformă. Până de curând, cercetătorii nu credeau că 
acest lucru este posibil. Amalgamul de celule cenuşii de sub ca- 
lota craniană era considerat mai degrabă o structură foarte com- 
plicată, a cărei formă se fixează cândva înainte de naştere sau 
la scurt timp după, iar apoi nu se mai schimbă pe tot parcursul 
vieţii. Această imagine este însă greşită şi nu ne-am dat seama 
decât de curând cât de departe suntem de adevăr. în realitate, 
creierul uman este mai maleabil decât orice alt sistem creat de 
natură. 

Capacitatea de a aprecia ardeii iuți presupune un proces de 
învăţare însoţit de durere. Există şi modalități mai puţin violen- 
te de a câştiga un pic de fericire. Când descoperim tot mai multe 
nuanțe în aroma unui vin, când începem să apreciem un om şi 
acesta devine dintr-o simplă cunoştinţă un prieten sau când ne 
obişnuim dimineaţa, la trezire, să admirăm răsăritul înainte de 
a ne adânci în lectura ziarului. 

Toate acestea le-am învăţat, căci ne-am însuşit o nouă me- 
toda de a simţi sau de a face ceva. Indiferent cât de mult se de- 
osebeşte începutul unei prietenii de degustarea unui bordeaux 
- procesele care au loc în creier sunt aceleaşi. Ceva functionea- 
ză altfel decât înainte. în reţeaua neuronală au fost împletite noi 
ochiuri. 

Emotiile sunt răspunsul organismului la stimuli. Atunci când 
ceva pocneste brusc în spatele nostru, ne speriem; dacă vedem 
un amic, ne bucurăm. Avem deci la dispoziţie două căi de a ne 
transforma viata emoțională: putem transforma nu doar stimulii 

la care suntem supuşi, ci şi modul în care îi percepem - modul 
în care reacţionează creierul nostru la ei. Persoana care nu do- 
reşte să suporte arsuri din cauza ardeilor poate să evite mân- 
cărurile prea iuți sau poate învăța să găsească plăcere în arsura 
de pe limbă. 


Lumea ia naştere în mintea noastră 


Heinrich von Kleist spunea că arta de a trăi constă în capa- 
citatea de a sorbi mierea din fiecare floare (Kleist, 1985). Dar 
lucrul acesta nu e decât o parte din adevăr. Arta de a trăi este şi 
posibilitatea de a găsi plăcere în orice nectar. 

Lumea, aşa cum o vedem, ia naştere în mintea noastră. Cre- 
ierul prelucrează în mai multe etape datele brute transmise de sim- 
turi. Acest lucru este evident si în cazul celor mai simple procese. 
Când vedem un film, creierul creează automat iluzia că actorii 
se mişcă, deşi e vorba doar de o înşiruire de imagini separate. 
Când mâncăm un măr, simțim o aromă delicioasa pe limbă, deşi 
mirosul participa şi el cel putin la fel de mult la această senza- 
tie. Daca ne tinem de nas nu putem sa facem decat cu mare gre- 
utate deosebirea între un cartof crud şi un măr. 

Acest proces gradat de prelucrare a datelor, care precedă re- 
actia noastră la un stimul exterior, poate fi influențat măcar par- 
tial prin exercițiu. De exemplu, suntem capabili să ne îmbunătăţim 
mirosul şi gustul atât de mult, încât să putem recunoaşte diferi- 
tii producători de bordeaux după buchetul vinului. Putem învă- 
ta de asemenea cum să devenim mai indiferenți fata de reprosurile 
unor colegi nerăbdători. lar acestea sunt rezultatele capacității 
de adaptare a creierului uman. 

Cât de nemaipomenit este omul în această privinţă se obser- 
vă abia atunci când îl comparăm cu alte fiinţe. Neurologul ger- 
man Gerhard Roth a încercat să exprime în cifre gradul în care 
s-au rafinat percepția şi răspunsurile creierului pe parcursul evo- 
lutiei. La viermele lat, un animal având un sistem nervos dintre 
cele mai simple, circuitele nervoase răspund la orice stimul ex- 

terior în medie printr-un singur impuls. De aceea, comportamen- 
tul viermelui este influenţat în totalitate de mediul înconjurător, 
aşa cum o marionetă ridică un braţ când cineva a tras de un fir. 
La salamandre însă, pe care Roth le-a studiat în amănunt, creie- 
rul răspunde cu mai multe mii de impulsuri la fiecare semnal din 
exterior transmis de organele de simţ, şi asta în condițiile în care 
creierul salamandrei are dimensiunile unei gămălii de ac. Prin ur- 
mare, aceste animale sunt controlate nu numai de mediul încon- 
jurator, ci şi de o viata interioară relativ simplă. Din acest motiv, 
Roth nu poate să prezică exact care va fi reacția batracienilor la 
un stimul. Uneori animalele încearcă să prindă o muscă deşi abia 
au mâncat, alteori refuză să mănânce chiar şi după mai multe 
zile de înfometare. Roth estimează că la homo sapiens, al cărui 
sistem nervos este mult mai complicat, fiecărui semnal exterior 
îi revin mai multe milioane de impulsuri interioare. Creierul nos- 
tru este un organ preocupat în primul rând de sine însuşi, iar sen- 
zatiile sunt în mare măsură produse chiar de el. 

Pe descoperirea aceasta se bazează cele mai cunoscute me- 
tode de psihoterapie. Terapia comportamentală, mai ales, pune 
accentul pe exerciţii care pot instrui pacientul să răspundă la o 
situaţie cu alte emoţii decât până atunci. De exemplu, un om foarte 
timid poate fi obişnuit să nu se mai teamă să meargă la o pe- 
trecere, persoanele cu fobii, arahnofobii, de exemplu, reuşesc 
să accepte, după un asemenea tratament, ca un păianjen păros 
să li se plimbe pe mână. Scopul psihoterapiei este, de obicei, de 
a stăpâni emoțiile negative trăite de pacient ca obstacole, de a-i 
smulge pe oameni din abisul suferinței lor psihice. Metode ase- 
mănătoare se pot folosi însă şi pentru amplificarea sentimen- 
telor pozitive; ele ne ajută în ascensiunea noastră. 

Oare proasta dispoziție de după trezire s-a spulberat pentru 
că ne-am bucurat de soarele dimineţii sau, dimpotrivă, percepem 
culorile cerului ca fiind mai intense deoarece suntem mai bine- 
dispuşi? Ambele explicaţii sunt valabile. în creier, deci şi în 
percepțiile noastre, cauza şi efectul sunt rareori separate. De mul- 
te ori este inutil să întrebăm ce a fost mai întâi, oul sau găina. 

Dupa cum am vazut, majoritatea mecanismelor din mintea noas- 
tra sunt atât de strâns legate între ele, încât se poate vorbi de au- 
toreglare sau de feedback. Dacă folosim aceste mecanisme corect, 
declanşăm o spirală verticală care modifică treptat creierul: de- 
prindem sentimentele plăcute. 


Antrenamentul filozofilor 


Nefericirea poate fi controlată, fericirea poate fi învățată 
-majoritatea ideilor bune provin din Antichitate. Vechii filozofi 
greci numeau askesis încercarea de a ne stăpâni emoţiile prin pu- 
terea voinţei. Astăzi ne gândim la asceză ca la o ucidere a pro- 
priei persoane şi în fata ochilor ne apar imagini cu oameni care 
postesc şi se flagelează cu nuiele de mesteacăn. Dar acestea sunt 
fenomene ulterioare, din Evul Mediu. în greaca veche „asceză" 
nu înseamnă decât exercițiu. „Totul este un exerciţiu", ar fi spus 
Periandros, care în secolul al VH-lea î.Cr. era unul dintre cei 
mai cunoscuţi filozofi, numărându-se printre cei şapte înţelepţi. 

Filozofii au fondat ulterior adevărate şcoli de fericire pen- 
tru a înrădăcina rezultatele gândirii lor în minţile elevilor; li- 
nia de demarcaţie între ştiinţă şi arta de a trăi, aşa cum există 
ea astăzi, le era străină. Dacă astăzi filozofia este privită mai 
degrabă ca un drum teoretic spre cunoaştere, anticii conside- 
rau că înţelepciunea nu este utilă decât dacă te antrenezi în prac- 
ticarea ei. „Filozofia are două părți”, spunea Ariston din Chios, 
un stoic. „Cel care înţelege corect ce are de făcut şi ce trebuie 
să evite, acela nu este încă înţelept, cel puţin până când sufle- 
tul său nu se contopeste cu ceea ce a recunoscut a fi corect sau 
fals." {Apud Horn, 1998). 

Scopul acestor sfaturi era de a forma caracterul elevilor ast- 
fel încât aceştia să trăiască mai echilibrat şi mai fericit, drumul 
care-i ducea într-acolo consta în repetarea unor trăiri. Profeso- 
rii aveau un întreg arsenal de exerciţii pentru a-şi obişnui dis- 
cipolii cu regulile fericirii. Procedeele prin care voiau să ajute 
rațiunea să învingă sentimente precum dorința de inavutire, ge- 

lozia sau teama de moarte erau numite „terapeutice". Elevul re- 
aliza de fiecare dată că aceste emoţii sunt distructive, iar sufle- 
tul său trebuia să se obişnuiască să se desprindă de ele. 

Exerciţiile „de sensibilizare" erau menite să deschidă con- 
ştiinţa sentimentelor pozitive. Epicur îşi avertiza adepţii să nu 
amâne ceea ce le face plăcere, pentru că nimeni nu ştie ce se 
va întâmpla a doua zi. Iar în acest caz, profesorii se bazau mai 
mult pe puterea obisnuintei decât pe propriile învățături: în fie- 
care seară înainte de culcare, elevii trebuiau să-şi pună întreba- 
rea dacă au respectat maxima cârpe diem. 

în exerciţiile lor de imaginaţie, elevii trebuiau să se transpu- 
nă într-o ipostază exterioară existenţei proprii, pentru a vedea cât 
de mărunte li se vor părea grijile de la distanţă. în Grădina lui 
Epicur, aşa se numea şcoala filozofului, invataceii obişnuiau, 
de exemplu, să-şi imagineze cât de detaşat ar privi maestrul anu- 
mite situații. Cercetătorii de astăzi confirmă valoarea acestor teh- 
nici mentale, căci imaginile fanteziei pot modela creierul în 
aproape aceeaşi măsură ca experienţele reale. 

Poetul Ovidiu a călătorit în Metamorfozele sale chiar şi în 
spațiul cosmic pentru a exersa fericirea: „îmi place să merg prin 
înaltul spaţiilor. îmi place, părăsind pământul şi netrebnica locu- 
inta a trupului, să fiu purtat prin nori şi să mă opresc pe umerii 
puternicului Atlas. Să privesc de departe sufletele rătăcitoare 
şi lipsite de ratiune..."* 

Noile conexiuni din creier 


După mai bine de două milenii, fiziologul Ivan 
Petrovici Pavlov începea o serie de experimente în spitalul 
universitar din Sankt Petersburg. Observase că uneori câinii 
salivează de cum îl văd, îmbrăcat mereu în acelaşi halat de 

laborator, la ora prânzului. Altcineva s-ar fi mulțumit cu 
explicaţia că animalele se 


* Ovidiu, Metamorfoze XV, trad. David Popescu, Editura Ştiinţifică, 
Bucuresti, 1972, p. 411. (N.t.) 

bucura că vor primi mâncare. Pavlov, cercetătorul pasionat, voia 
să ştie mai mult: cum invatasera câinii să se bucure? 

Astfel, dădea drumul unui metronom înainte de a le pune car- 
ne maruntita pe la bot. Totodată, le colecta saliva şi sucurile gas- 
trice printr-un furtun având la capăt un cilindru de hârtie care 
se învârtea încet. In felul acesta, putea să constate exact în ce 
moment li se făcea poftă animalelor. După un timp, câinii sali- 
vau deja la auzul metronomului, fără să fi văzut carnea. Pavlov 
le modificase conştient reacţia de poftă, descoperind bazele pro- 
cesului de învăţare. 

Cercetările lui Pavlov i-au adus în 1904 premiul Nobel şi au 
făcut din câinii săi cele mai renumite animale de laborator din 
istorie. Pavlov s-a numărat printre cei care au introdus ideea că 
psihologia se întemeiază pe date reproductibile. Pe atunci nu era 
încă posibilă explicarea comportamentului câinilor prin proce- 
sele petrecute în creier. 

A fost nevoie de decenii până să se contureze o explicaţie a 
procesului învățării. Ştiinţa trebuia mai întâi să capete acces la 
cele mai mici unități ale creierului, neuronii. Pentru ca emoțiile 
sau comportamentul nostru să se schimbe, trebuie transformat 
şi creierul. Iar aceste transformări pornesc de la neuroni. 

Fiecare dintre aceste celule cenuşii este un mic computer şi 
fiecare neuron se află în legătură cu alţii, ale căror semnale le 
preia şi le transmite la altă mie de celule. Felul în care neuro- 
nul prelucrează semnalele poate fi însă schimbat foarte uşor. 
Comparate cu o celulă nervoasă, computerele sunt doar nişte ma- 
şinării incapatanate. Dacă ar avea însuşiri asemănătoare, com- 
puterele ar fi la fel de adaptabile - şi de ambitioase - ca un animal 
de casă. Ar simți singure preferințele şi aversiunile utilizatoru- 
lui şi s-ar adapta acestora. 

Cum de sunt însă aceste minuscule celule, invizibile cu 
ochiul liber, capabile de o asemenea performanţă? Ele se com- 
portă după motoul: „cine se aseamănă se adună". Fiecare neu- 
ron se adaptează la mediul său - mai exact, la semnalele pe care 
le primeşte de la vecinul său. Celulele cenuşii nu transmit sem- 

Creierul care învață. Creierul este alcătuit din 100 miliarde de neuroni şi fieca- 
re e un mic computer. Printr-o rețea de dendrite, neuronul captează impulsuri ner- 
voase de la alte celule cenușii. Aceste impulsuri sunt prelucrate şi transmise mai 
departe, prin axoni, altor neuroni. Contactul dintre doi neuroni se numeşte si- 
napsă. Când este receptat un impuls, se eliberează neurotransmitatori precum do- 
pamina, molecula plăcerii. De cealaltă parte a conexiunii se află receptori pentru 
aceste substanțe. Ei preiau semnalele chimice şi declanşează un nou impuls. Atunci 
când învăţăm ceva nou, neuronii se modifică. Modul de prelucrare din interior, 
ba chiar şi forma neuronilor se schimbă. Unele dendrite dispar, altele noi apar. 
Astfel neuronii se transformă continuu, ca plantele dintr-o grădină. 


nalele în mod continuu, ci în salve. Dacă doi neuroni transmit în 
acelaşi timp, conexiunea dintre ei - sinapsa - este întărită. 

Exact asta se întâmplase şi în creierele câinilor lui Pavlov. 
Pentru că atunci când hrănea câinii pornea un metronom, neu- 
ronii responsabili de ,,carne" şi de „metronom" din creierele câi- 
nilor transmiteau concomitent semnale. Cu cât se întâmpla mai 
des acest lucru, cu atât conexiunea dintre ei devenea mai puter- 
nică. După o vreme ajunsese atât de puternică, încât neuronii 
care transmiteau semnale ca reacţie la metronom preluau şi trans- 
misia pentru „poftă de mâncare" - aşa cum o piesă de domino 
o antrenează, în cădere, pe cealaltă. 

în creier, aşadar, cine se aseamănă se adună. Acest principiu 
este foarte valoros din punct de vedere biologic. Lui îi datorăm 
faptul că probabil nu ne-am mai ars de mult atingând o plită în- 
cinsă. Câteva experienţe dureroase în copilărie au fost suficien- 
te pentru a crea în mințile noastre o legătură atât de puternică 
între „plită" şi „fierbinte, încât ne apropiem întotdeauna cu pre- 
cautie de maşinile de gătit. 

Aceste conexiuni din mintea noastră se cheamă învăţare „de 
tip Hebb", după numele psihologului canadian Donald Hebb, care 
a bănuit încă din 1949 că neuronii sunt responsabili pentru în- 
vatare. După acest principiu funcţionează orice proces de in- 
vatare: fie că învăţăm cuvinte sau paşii unui nou dans, fie că 
gustăm un fruct exotic, necunoscut mai înainte, de fiecare dată 
transformăm în creierul nostru sute de conexiuni. 


Observă cum se formează nervii 


După ce vei termina de citit această carte, creierul tău va arăta 
altfel. Faptul ne este confirmat de nenumărate experimente ne- 
urofiziologice în care au fost măsurate semnalele modificate ale 
celulelor nervoase; dar transformările din mintea noastră pot 
deveni direct vizibile. Acest lucru a fost realizat de neurobiolo- 
gul Tobias Bonhoeffer din Munchen, în anul 1999. Cu ajuto- 
rul unui nou tip de microscop, el a observat transformarea unor 
neuroni vii şi chiar a filmat acest proces. Pentru că acest lucru 
nu este încă posibil pe un creier intact, Bonhoeffer, folosind şo- 
bolani, a extras probe dintr-o regiune a creierului care joacă un 
rol important în memoria de lungă durată. A menţinut aceste ce- 
lule în viață vreme de câteva zile, într-o soluţie nutritivă, a colo- 
rat neuronii cu o substanță fluorescentă şi i-a conectat la conductori 
electrici de grosimea firului de păr. Supunând în mod repetat 
doi neuroni la impulsuri electrice concomitente, a simulat doua 
percepții, corespunzătoare, să zicem, semnalelor de „plită" şi 
„fierbinte". După o jumătate de oră, dendritele începeau deja 

să formeze noi conexiuni între celule. Apărea astfel o nouă le- 
gătură între neuroni (Engert şi Bonhoeffer, 1999). 

Filmele lui Bonhoeffer nu oferă numai imagini spectaculoa- 
se ale transformării creierului, ci arată şi ce anume este impor- 
tant în acest context. Repetitia joacă un rol decisiv; cu cât neuronii 
primesc mai des semnale concomitente, cu atât creşte probabi- 
litatea de a se produce o conexiune de durată. Retinem cu atât 
mai bine un număr de telefon cu cât îl formăm mai des. Acelaşi 
lucru se întâmplă şi cu învăţarea noilor reacţii emoționale. lar o 
dată apărute, conexiunile sunt menținute în viata prin repetiție. 

în al doilea rând, învăţarea are loc automat. Neuronii cu care 
a lucrat Bonhoeffer nu au primit vreo indicație cum că trebuie 
să înveţe ceva. Cercetătorul oricum îi extirpase din creier. Si 
totuşi s-au format noi conexiuni - prin simplul fapt că stimulii 
erau receptati concomitent. Tot ceea ce percepem, simțim sau 
gândim transformă creierul - fie că vrem, fie că nu. 


Problema locurilor de parcare 


Un om care se bucură des va căpăta riduri în colţurile gu- 
rii; la fel, emoţiile lasă urme în creier. Efectul unor emoţii pre- 
cum bucuria sau tristeţea, pe care le trăim foarte des, se aseamănă 
cu cel al unor picături de apă care curg pe un versant de mun- 
te: fiecare picătură singură dispare repede, dar mai multe pică- 
turi laolaltă formează cu timpul o albie de pârâu, un râu, o vale. 
Bucuria poate deveni o obisnuinta, tristeţea la fel. Aceasta este 
justificarea neurobiologică a sfatului de a cultiva emoţiile po- 
zitive şi de a le tine în frâu pe cele negative. 

Şi reacțiile emoţionale se stabilizează în creier prin meto- 
da de învăţare propusă de Hebb - proces filmat de neurobio- 
logul Bonhoeffer. Un exemplu simplu: dacă te enervezi şi tipi 
la un şofer care ţi-a luat locul de parcare cu toate că semnaliza- 
seşi, s-ar putea să fii satisfăcut pentru câteva clipe. Dar locul de 
parcare nu mai poate fi recuperat şi, mai rău, ai pregătit drumul 
pentru viitoare reacții de furie. Data viitoare când un şofer se 
comportă agresiv, reacţia ta va fi şi mai puternică, deoarece 

conexiunea dintre „şofer nesimtit" şi ,,furie" s-a întărit. incer- 
când să combati furia printr-o criză de nervi nu faci decât să 
torni gaz pe foc. în loc să stăpâneşti emoția negativă, îi vei că- 


dea victimă şi mai des în viitor. 

Lobul frontal este menit să controleze emoțiile negative, aşa 
cum am văzut în ultimul capitol. Ne putem stăpâni, de exem- 
plu, reactionand mai în folosul nostru, chiar şi atunci când sun- 
tem furioşi. Când ne controlăm, creierul este modelat în două 
feluri. Pe de-o parte, micşorăm probabilitatea să apară o emo- 
tie negativă, deoarece conexiunea dintre stimul şi reacția emo- 
tionala este atenuată; pe de altă parte, ameliorăm capacitatea 
lobului frontal de a stăpâni aceste emoții, în caz că vor fi totuşi 
declanşate. Căci controlul conştient al emoţiilor trebuie exersat, 
aşa cum se exersează, prin antrenament, şi celelalte aptitudini. 
La rândul lui, antrenamentul transformă structura creierului, 
consecinţa fiind un mai bun control al sentimentelor. 


Totul se transformă 


Modificările din creier pornesc de la cele mai mici unități ale 
sale, neuronii, dar nu se opresc la ei. Neurologul american de ori- 
gine spaniolă Alvaro Pascual-Leone ne arată, folosind exemplul 
persoanelor nevăzătoare, cât de profund şi de rapid pot fi trans- 
formate prin obişnuință întregi porțiuni ale creierului. La neva- 
zători, graniţele dintre regiunile cerebrale se modifică atunci când ei 
compensează pierderea vederii prin simţul tactil. Cel mai clar se 
poate constata acest lucru în cazul acelor parti ale scoarței 
cerebrale responsabile de degetul arătător. Din cauză că nevă- 
zătorii citesc scrierea Braille cu ajutorul acestui deget, în creierul 
lor există mult mai mult spațiu pentru această activitate decât la o 
persoană care vede. E uluitor faptul că sunt suficiente câteva ore 
pentru a permite expansiunea acestei regiuni în detrimentul 
altora. Pascual-Leone a observat, în cazul redactorilor 
nevăzători care corectau articole în scrierea Braille, că regiunile 
pentru degetul arătător li se măriseră deja la sfârşitul primei 

zile de lucru. După un weekend în care nu mai citiseră atât de 
mult, regiunile se micşoraseră (Pascual-Leone şi Torres,, 1993; 
Pascual-Leone et al, 1995). 

Faptul ca regiunile creierului se modifica atat de rapid nu este 
o consecință a cecitatii, ci un fenomen cotidian, după cum de- 
monstrează şi alte cercetări. 

Dar nu toate sistemele din creier sunt la fel de flexibile ca zona 
somatosenzorială, responsabilă de simţul tactil; există sisteme care 
nu se transformă într-un interval de câteva zile, ci au nevoie de 
săptămâni sau chiar de ani pentru a căpăta o nouă structură. lar 
unele regiuni ale creierului se dezvoltă numai la anumite vâr- 
ste, de pildă în prima copilărie. 

Ceea ce se schimbă mai încet ni se pare adesea de neschim- 
bat: nimeni nu vede cum creşte iarba. Mulţi oameni sunt dispe- 
rati, de exemplu, pentru că nu au simţul orientării în spaţiu şi se 
rătăcesc mereu. Dar şi aceşti contemporani ai noştri pot învăţa 
să se descurce cu uşurinţă peste tot. Ei pot să-şi exerseze parti 
ale creierului precum hipocampul, necesar în formarea memo- 
riei spaţiale. Aceste mecanisme cerebrale se află însă la mare adân- 
cime şi nu pot fi modificate atât de rapid precum scoarța cerebrală, 
pentru că sunt achiziţii mult mai vechi pe scara evoluţiei. $i ele 
se pot totuşi extinde sau restrânge. Asta s-a văzut, de exemplu, 
când neuropsihologul londonez Chris Frith a studiat creierul unor 
şoferi de taxi din oraşul său. Persoanele care vor să devină şoferi 
de taxi la Londra trebuie să susțină un examen cu nu mai putin 
de 467 de rute. După ce şoferul are licenţa în buzunar, el îşi con- 
duce de obicei ani de-a rândul maşina prin una dintre cele mai 
incurcate reţele stradale din Europa. Această activitate lasă urme 
în creierul şoferilor. Hipocampul are parti mult mai extinse, di- 
rect proporțional cu numărul anilor de serviciu petrecuţi de şo- 
feri şi soferite în haosul stradal. 


Izvorul tinereţii se află în minte 


De la întărirea unei conexiuni între neuroni şi până la mo- 
dificarea unei întregi regiuni cerebrale este un drum lung. Trans- 

formările încep in interiorul neuronilor, înainte de a se vedea 
ceva în exterior. Reacţiile biochimice din celulă se schimbă, mo- 
leculele proteice îşi schimbă forma, se deschid canale în pere- 
tele celular, se eliberează mai multi neurotransmitatori. Toate 
aceste procese sunt menite să uşureze fluxul informaţional din- 
tre doi neuroni. în prima etapă a învățării, cea a memoriei de 
scurtă durată, se deschid, metaforic vorbind, porţile celulare, 
în cea de-a doua etapă, a memoriei de lungă durată, apar noi 
porți pentru informatie. Acum, proteine speciale activează ma- 
terialul genetic al neuronului. Aceste gene contribuie la schim- 
barea formei neuronului şi controlează eliberarea de proteine ca 
substanță de lucru pentru noile conexiuni. Dendritele cresc, apar 
noi sinapse formate din dendritele unui neuron care s-au unit 
cu cele ale altei celule. Cu timpul, apar dendrite noi care pun ne- 
uronul în contact cu alţi neuroni. Prin aceste noi conexiuni sunt 
transmise noi semnale către celulă. 

O asemenea conexiune de lungă durată are nevoie de multă 
energie. De aceea, acum se iveşte un al doilea pas, presupunând 
că efortul merită. Doar dacă stimulii care trebuie corelati în me- 
morie apar suficient de des împreună se stabilesc noi punți de 
legătură: acesta e motivul pentru care creierul nostru reţine mult 
mai bine ceea ce i se repetă. 

Memoria de lungă durată este declanşată şi de neurotrans- 
mitatori precum serotonina şi dopamina, doi hormoni respon- 
sabili şi de emoţiile pozitive. Aceleaşi substanţe care ne permit 
sa trăim plăcerea, dorinţa şi simpatia joacă un rol-cheie în trans- 
formarea creierului. Nu este o coincidenţă, deoarece vom ve- 
dea că învăţarea şi fericirea sunt indisolubil legate. 

Pentru realizarea de noi conexiuni în creier sunt necesari şi 
asa-numitii «factori de creştere» a nervilor, substanţe care au toc- 
mai acest efect: să permită creşterea noilor dendrite. Dar facto- 
rii menționați nu sunt doar un îngrăşământ natural pentru celulele 
cenuşii, ci şi un elixir al vieţii. Fără ei, celulele cerebrale mor. 

Probabil că exista o legătură între starea noastră de spirit şi 
cantitatea de factori de creştere a nervilor care îi stă creierului 
la dispoziţie. în ce cantitate poate produce corpul aceste substan- 

te depinde de un neurotransmitator: serotonina. Cand suntem tristi, 
nivelul de serotonina scade, iar cand suntem deprimati, unele ce- 
lule cenusii mor. Dimpotriva, emotiile pozitive mentin creierul 
în viata, pentru că noile conexiuni se formează mai uşor atunci 
când prin corp circulă cantităţi suficiente de serotonina şi do- 
pamina. Fericirea este deci pentru creier un izvor al tinereții. 


Creierul este o grădină 


Chiar şi când suntem în cea mai bună dispoziţie, rezervele 
de factori de creştere nu sunt nelimitate. în unele privințe, dez- 
voltarea creierului se aseamănă cu fertilitatea unei grădini. în 
ambele cazuri, ceea ce nu creşte riscă să moară, iar ceea ce vrea 
să crească trebuie să lupte pentru substanţe nutritive şi spaţiu. 
Creierul nu greşeşte deci atunci când îşi foloseşte în mod eco- 
nomic resursele şi utilizează factorii de creştere acolo unde sunt 
necesari: la îngrijirea unor conexiuni care fie tocmai s-au for- 
mat, fie sunt des folosite şi de aceea par foarte importante. 

Conexiunile mai puţin active primesc mai puțini factori de 
creştere. Treptat, ele se atrofiază, ca nişte plante care se ofilesc 
într-un strat fără îngrăşământ. în cadrul unor experimente făcu- 
te pe animale, s-a putut observa cu microscopul electronic cum 
conexiunile nefolosite dispar încetul cu încetul. Dar nu numai 
formarea, ci şi dispariţia conexiunilor are o importanţă deose- 
bită pentru organism. Abia când toate conexiunile au dispărut 
o regiune cerebrală poate să preia o nouă funcție. Cine vrea să 
planteze ceva într-un nou strat trebuie să smulgă mai întâi bu- 
ruienile. Transformarea unei regiuni cerebrale se poate produce 
atunci când foarte multi neuroni întrerup vechile conexiuni şi îşi 
formează altele noi. 

Volumul de activitate al creierului nostru nu este, aşadar, 
nicidecum stabilit de la naştere. Putem să-i îmbunătăţim per- 
formantele, dar este posibil să i le şi distrugem. Ca şi muşchii, 
celulele cenuşii au nevoie de antrenament pentru a rămâne în 
formă. Talentele pe care nu le folosim dispar. Acest lucru este 

valabil pentru toate aptitudinile creierului. Ca şi scrisul la ma- 
gina, vorbirea fluentă a limbii engleze sau exactitatea percepti- 
ilor, capacitatea de a fi fericit poate fi exersată. 


Ce nu ai învățat de mic înveţi la maturitate 


Conform stadiului actual al cercetărilor, puţine sunt functi- 
ile cerebrale care nu pot fi influențate prin exersare, inclusiv la 
vârste mature. Dacă centrii optici din creier nu sunt stimulati la 
timp în prima copilărie, ei nu-şi mai pot dezvolta niciodată func- 
tiile. De aceea, copiii care vin pe lume cu o cornee tulbure şi sunt 
operati prea târziu rămân toată viata orbi: lumina ajunge fără 
probleme la retină, dar creierul nu poate utiliza informațiile. 

Principiul „ce nu înveți de mic nu înveţi niciodată" se poate 
aplica însă rareori în cazul creierului. Este probabil adevărat că 
o limbă străină se învaţă mai uşor în copilărie, dar putem învăţa 
franceză, arabă sau chineză chiar şi la vârste înaintate. 

Acelaşi lucru se întâmplă şi cu deprinderea emoţiilor poziti- 
ve. Conexiunile din creier se formează mai uşor în copilărie, de- 
terminând ce anume simţim. Aşa cum am văzut, conexiunile 
situate sub scoarța cerebrală sunt cele care declanşează emoții- 
le, dar lobul frontal poate învăţa să le controleze conştient şi sa 
împiedice emoţiile negative, precum tristețea sau frica, să de- 
vină dominante. Centrii limbajului sunt foarte receptivi în co- 
pilărie, iar centrii lobului frontal sunt şi ei mai maleabili în aceşti 
ani. Oamenii fericiţi au învăţat probabil încă din copilărie cum 
să procedeze cu emoțiile lor. 

Şi totuşi, nu suntem sclavii educaţiei. Doar puţini dintre cei 
care vorbesc o a doua sau a treia limbă au invatat-o în copila- 
rie. lar adulții pot învăţa foarte bine şi ei să-şi manipuleze emo- 
tiile. Psihiatrul Lewis Baxter a demonstrat acest lucru în mod 
convingător cu ajutorul unor subiecţi care sufereau de gânduri 
şi manifestări obsesive severe: de exemplu, imboldul de a se 
întoarce tot timpul acasă pentru a verifica dacă robinetele sunt 
închise. Unii dintre pacienți au ales tratamentul cu medicamen- 

te: au primit Prozac, care are efect nu numai în cazul depresi- 
ilor, ci şi al manifestărilor obsesiv-compulsive. Ceilalţi pacienți 
au exersat prin psihoterapie să-şi distragă atenţia de la gându- 
rile obsesive imediat ce observau primele semne ale acestora. 
Psihoterapia şi medicamentele au avut un efect asemănător: am- 
bele terapii au ajutat aproximativ două treimi dintre participanți 
să-şi controleze compulsiile. 

Schimbările emoționale şi comportamentale pozitive s-au re- 
flectat şi în activitatea cerebrală. Cu ajutorul tomografului cu 
emisie de pozitroni, Baxter a înregistrat imagini ale creierelor 
tuturor pacienţilor înainte de tratament, repetând ulterior con- 
trolul, în lobul frontal, precum şi în două regiuni de sub scoarța 
cerebrală, în talamus şi în nucleul caudal, se puteau distinge 
diferenţe clare: înainte de terapie aceste structuri funcționau ha- 
otic, ca o orchestră fără ritm. în urma terapiei se stabilise o le- 
gătură între ele, prin care lobul frontal putea controla manifestările 
obsesive (Baxter et al, 1992; Schwartz et al, 1996). 

Activitatea creierului se modifică în mod asemănător şi la 
pacienții care s-au însănătoşit după psihoterapie sau după anti- 
depresive. Odată cu schimbarea stării de spirit, cercetătorii au 
constatat la pacienți o activitate mai intensă în emisfera stângă, 
responsabilă de emoțiile pozitive. 

Aceste studii nu sunt doar o dovadă clară în favoarea ma- 
leabilitatii creierului; ele pregătesc totodată terenul pentru me- 


fascinante de a folosi imagistica creierului nu numai în diagnos- 
ticarea bolilor psihice, ci şi în controlul eficacitatii psihotera- 
piei", scrie cercetătorul vienez Eric Kandel, care în anul 2000 
a primit premiul Nobel pentru descoperiri legate de procesele 
celulare care au loc în timpul învăţării (Kandel, Schwartz şi 
Jessell, 1996). 


înțelepciunea Orientului 


Constiinta are o mare influenţă asupra modului în care 
emoţiile modelează creierul. La primate, de exemplu, neuronii 

responsabili de perceptie sunt mult mai receptivi la un stimul 
luminos dacă animalele se arată interesate de acesta. Si la oa- 
meni multe forme ale învăţării sunt condiționate de percepția 
conştientă: este aproape imposibil să mergi, începător fiind, pe 
bicicletă, fără să fii extrem de prudent şi de concentrat. înde- 
letnicirea conştientă cu un anumit lucru stabilizează conexiu- 
nile din creier. 

După toate aparențele, efectele sentimentelor plăcute sunt mult 
mai puternice atunci când suntem preocupaţi de ele, deşi nu există 
încă o dovadă ştiinţifică în acest sens. Cei care se bucură de 
momentele frumoase ale vieţii acționează probabil pozitiv asu- 
pra creierului. 

Aceasta a fost dintotdeauna şi concepţia filozofică orienta- 
la, care în multe privinţe ajunge la aceleaşi concluzii ca şi cer- 
cetătorii din zilele noastre. De exemplu, atât psihologia budistă, 
cât şi ştiinţa acordă o mare importanță emoțiilor involuntare şi 
sunt de acord că spiritul se modelează prin experienţă. Psiholo- 
gia budistă a recunoscut dintotdeauna ceea ce filozofia occiden- 
tală a negat multă vreme: anume că există sentimente inconştiente 
care ajung la nivelul conştiinţei prin poarta spiritului, numită ma- 
nodvara. Neuropsihologia actuală are o viziune asemănătoare: 
emoţiile sunt stări involuntare ale organismului, iar sentimen- 
tele, înregistrarea lor de către conştiinţă. Potrivit atât psiholo- 
giei budiste, cât şi ultimelor cercetări, spiritul se formează prin 
câştigul de experiență. Astăzi, cercetarea înaintează atât de ra- 
pid, încât asemenea întrebări vor putea primi un răspuns mult 
mai amplu. 

Thich Nhat Hanh, călugăr zen şi scriitor emigrat din Viet- 
nam în Franţa, de unde vrea să transmită Occidentului invata- 
turile religiei sale, a arătat cât este de important pentru formarea 
spiritului să acordăm atenție propriilor sentimente. Vorbele sale 
par a fi o poetizare a conţinutului acestui capitol: 

„Scrierile tradiționale descriu conştiinţa ca pe un câmp, o 
bucată de pământ pe care pot fi semănate tot felul de seminţe 
- seminţe pentru suferință, fericire, bucurie, tristeţe, teamă, furie, 

speranţă. lar memoria acestor emoţii este descrisă ca un ham- 
bar umplut cu toate seminţele strânse de noi. De îndată ce ,<o 
sămânță se manifesta în conştiinţă, ea se va reîntoarce mult mai 
puternică la locul său din hambar. [...] în fiecare moment în care 
percepem ceva frumos şi linistitor, udăm semințele păcii şi ale 
frumuseţii din noi. [...] Iar în acest răstimp, seminţele pentru 
frică sau durere se usucă" (Thich Nhat Hanh, 1995). 

Nu este de mirare că mesajele spirituale care se apropie cel 
mai mult de descoperirile actuale ale neuropsihologiei provin din 
şcolile filozofice sau religioase ale Orientului. în Asia de sud-est, 
oamenii s-au preocupat de sufletul lor mai mult decât oriunde. 
Motivul poate fi găsit în credinţa lor: hinduismul şi budismul se 
deosebesc de preceptele occidentale mai ales prin locul în care 
caută adevărul. în timp ce iudaismul, creştinismul şi islamismul 
găsesc adevărurile într-o carte sfântă, religiile orientale te înva- 
ta să-ţi descoperi înlăuntrul propriu. Acesta este, în viziunea 
lor, drumul către iluminare. Conform credinţei hinduse, acest 
drum te face să descoperi divinul în propriul suflet, iar în cre- 
dinta budistilor el duce către izbăvirea de suferința lumească. 

Această îndeletnicire milenară cu spiritul uman facilitează dia- 
logul dintre cercetătorii occidentali şi culturile orientale. Nu în- 
tâmplător Dalai Lama a fost de mai multe ori oaspete în cele mai 
importante laboratoare menţionate în această carte. 


Voința de a fi fericit 


Nu poţi duce o viaţă cumpătată decât daca iti poți percepe, 
controla şi prevedea emoţiile. Fericirea nu este ceva întâmplă- 
tor, ci urmarea unor gânduri şi acţiuni corecte; aici sunt de acord 
atât neurologii, cât şi filozofia antică şi budismul, care crede în- 
tr-un principiu al cauzalitatii strict. 

Gândirea noastră occidentală subliniază adesea valoarea ale- 
gerii corecte. Dacă în momentele-cheie ale vieții am acţiona 
corect, foarte multe lucruri s-ar schimba în bine. Atât în tra- 
ditia budistă, cât şi în cea antică se pune însă mai mult accent 

pe obisnuintele benefice, pentru că acestea ne modelează sufle- 
tul. Atenţia noastră nu ar trebui deci să se îndrepte spre modi- 
ficarea situaţiilor în care ne aflăm, ci spre transformarea noastră. 
Restul derivă din această transformare, pentru că un suflet re- 
ceptiv la fericire va căuta automat situații plăcute. 

Valoarea pe care o are pentru noi liberul arbitru este până la 
urmă o problemă de credință. Două lucruri rămân însă de netă- 
găduit: întâi, concepția noastră despre fericire depinde mai de- 
grabă de modul în care simte creierul nostru decât de împrejurările 
vieții; apoi, încercările ocazionale nu sunt suficiente pentru a 
modifica această sensibilitate. Repetitia şi obişnuinţa sunt ab- 
solut necesare pentru a determina creierul să-şi schimbe mo- 
dul de funcţionare. Trebuie să fii dispus să depui acest efort. 

Suntem gata să facem foarte multe pentru carieră, pentru edu- 
catia copiilor şi pentru statutul nostru - toate, țeluri exterioare 
persoanei noastre. Dar, când vine vorba să ne facem viaţa mai 
bună, suntem brusc foarte zgarciti cu eforturile pe care ar trebui 
să le depunem în acest scop. lar formula fericirii este foarte sim- 
plă. „Drumul spre fericire presupune trei secrete: hotărâre, efort 
şi timp", spunea Dalai Lama (Dalai Lama şi Cutler, 1999). 

Ştiinţa nu poate decât sa consimtă. 


Partea a doua 


Pasiunile 


5 


Regnul anim adesea, se spune că oamenii de astăzi 
se lasă conduşi de instincte din epoca de piatră şi că n-ar fi de 
fapt decât nişte ne-andertalieni cu cravată. Câte un contemporan 
care dă buzna peste noi în birou ne aduce într-adevăr aminte de 
vânătorul cu măciucă, al cărui tel era să le insufle respect 
bărbaţilor din hoarda lui, arătându-le cine este şeful şi 


dobândind apoi femeile pentru sine. 

Astfel de interpretări nu sunt însă corecte. Neîndoios, mă- 
car o parte din modul în care simt şi se comportă oamenii se- 
colului XXI este moştenit de la strămoşii lor. Dar de ce ar proveni 
această moştenire din epoca de piatră? 

Emotiile, cel putin, par a fi mult mai vechi. Ce iubitor de ani- 
male nu a descoperit la prietenul său patruped câte un semn de 
bucurie, dispreţ, dragoste sau ură? Un motan pe care-l scărpi- 
nam toarce, se întinde, închide ochii, se destinde şi aşteaptă cu 
răbdare să vadă ce bucurii mai urmează. Un câine pe care l-am 
certat se ascunde într-un colţ. Chiar şi păsările au nevoie de dra- 
goste. Nu întâmplător folosim o vorbă din lumea lor pentru a de- 
semna o formă de adăpost şi căldură după care tânjim cu toţii: 
ne cuibărim. Când nu simt apropierea semenilor, păsările par a 
suferi la fel ca oamenii. Gâştele argintii ai căror parteneri de viata 
au murit rămân uneori ani în şir singure, prezentând toate simp- 
tomele unei depresii. 

Astfel de scene ne mişcă pentru ca redescoperim la anima- 
le imaginea propriilor emoţii. Dar nu putem conchide că ani- 
malele simt acelaşi lucru ca noi. Nimeni nu poate să citească 

emoţiile din mintea animalelor, iar limbajul prin care şi-ar pu- 
tea comunica sentimentele le lipseşte. întrebarea dacă animale- 
le simt şi cum simt a rămas de aceea fără răspuns. 

Este cert însă că, privite din exterior, ele vădesc un compor- 
tament emoţional asemănător cu al oamenilor. Exact acest com- 
portament, şi nu emoţiile lor, necunoscute nouă, este cel care 
ne face să ne simțim apropiați de animale. Cu cât este mai pu- 
ternică o emoție, cu atât este mai mare asemănarea: simptome- 
le fricii, care apar la câini, pisici, şoareci, chiar şi la porumbei şi 
la şopârle, nu se pot deosebi, în exterior, de reacțiile umane. Şi 
evenimentele fericite din regnul animal ne par familiare: pisi- 
cile se joacă, şoarecii şi şobolanii descoperă lumea înconjură- 
toare, elefanții îşi unesc trompele înaintea împerecherii. Ni se 
pare că aceste animale manifestă bucurie, curiozitate şi poate 
chiar dragoste. 

Oare animalele se tem fără să le fie frică şi iubesc fără a simți 
dragostea? Aici poate fi util sa ne aducem aminte de diferența 
dintre emoții şi sentimente. O emoție este un program care func- 
tioneaza automat; de cele mai multe ori este implicat şi corpul. 
Un sentiment apare însă doar atunci când acest proces este con- 
ştientizat. Uneori, emoţiile pot apărea fără să existe sentimente 
-de exemplu, când roşim fără să ne dăm seama că ne-am ruşinat. 

Emotiile nu presupun deci existența conştiinţei, ele sunt de- 
clanşate de mecanisme mai putin complicate decât cele res- 
ponsabile de sentimente. Chiar dacă ştiinţa nu poate spune cu 
certitudine dacă animalele simt sau ce anume simt, nu încape 
îndoială că şi ele sunt capabile de emoţii şi că aceste emoţii, care 
apar automat în cazul unei amenințări, al unei încurajări sau al 
împerecherii, funcționează aproximativ la fel ca la oameni. 

Asta înseamnă că emoțiile au existat încă dinainte de apari- 
tia omului. O moştenire dintr-un trecut foarte îndepărtat decide 
când şi ce simțim. Toate sentimentele presupun şi emoții, ba mai 
mult: emoția determină sentimentul. Nu vedem un măr decât aco- 
lo unde se află acesta (cu excepţia cazului în care avem halu- 
cinatii); la fel se întâmplă şi cu modul în care simţim plăcerea 
sau frica. 

Pentru că emoţiile sunt cheia oricărui sentiment, avem toa- 
te motivele să fim preocupaţi de originea lor. Și putem studia 
originea sentimentelor noastre cu ajutorul animalelor. Câinii, 
pisicile şi şoarecii nu trăiesc întreg, spectrul emoţiilor umane, dar 
tocmai pentru că este vorba de emoţii simplificate, trăsăturile im- 
portante pot fi puse în evidenţă mai uşor. în oglinda regnului ani- 
mal ne recunoaştem pe noi înşine. 


Evoluţia sentimentelor 


De-a lungul evoluţiei, creierul şi emoţiile s-au dezvoltat în 
paralel. Cu cât creierul s-a dezvoltat mai mult, cu atât emoțiile 
au devenit mai bogate şi mai diferenţiate. 

De ce oare a investit natura atâta energie în ameliorarea func- 
tiilor cerebrale? Ar fi fost o risipă să înzestreze cu intuiție sau 
cu alte uimitoare capacități mentale o meduză care pluteşte în 
ocean şi-şi filtrează din apă hrana minusculă. Ei îi este suficient 
un sistem nervos simplu care controlează digestia, se orientea- 
ză în spațiu în funcţie de lumină şi, în cazul unei amenințări, 
împroaşcă otravă. 

Un animal care îşi urmăreşte activ prada are nevoie de mult 
mai multe reflexe şi chiar de emoții. Trebuie să-şi poată recu- 
noaşte prada, să estimeze momentul oportun pentru atac şi să ştie 
când ar fi cazul s-o ia la fugă dacă prânzul mult dorit se apără 
prea tare. 

Fiecare ființă îşi are propria reţetă de supravieţuire, alcătui- 
tă dintr-o combinaţie de camuflaj şi viclenie, forță şi viteză. Un 
aligator se apără cu pielea sa blindată şi cu dinții imenşi, un cal 
fuge în galop, un tigru este practic invincibil datorită puterii şi 
vitezei sale. Atributele fizice, activate corect de creier, sunt cele 
care decid soarta unei ființe. Cu timpul însă, ponderea s-a schim- 
bat în favoarea creierului, care a crescut în dimensiuni şi a în- 
ceput să consume o cantitate tot mai mare de produse metabolice 
ale corpului, până s-a ajuns la om, al cărui creier consumă mai 
mult de o treime din energia folosită de organism. 

Astazi, homo sapiens nu mai depinde atat de puterea fizica 
pe care o posedă, cât de inteligență şi intuiţie. Fără aceste carac- 
teristici ar fi pierdut cursa, căci, în ceea ce priveşte forţa şi agi- 
litatea, el este inferior altor mamifere de aceleaşi dimensiuni. Chiar 
şi animalul cel mai apropiat din punct de vedere biologic, cim- 
panzeul, poate prinde şi arunca un om la o distanță apreciabilă. 

Zone vaste şi importante ale creierului nostru sunt, din punc- 
tul de vedere al evoluţiei, mult mai vechi decât noi. în ciuda ce- 
rintelor modificate, aceste parti ale creierului funcționează astăzi, 
în mare măsură, ca la peşti şi la şopârle. Acestor caracteristici 
primitive le datorăm unele ciudatenii tipic umane: de exemplu, 
un om care rulează cu motocicleta pe autostradă cu 160 km/h 
fără să se teamă o ia la goana când vede un şarpe neveninos. 

Pe lângă toate realizările evoluţiei, ducem cu noi foarte mult 
balast, pentru că natura nu renunță la ceva ce s-a dovedit util. 
Nenumărate caracteristici ale creierului sunt la fel de inutile ca 
apendicele. Din vremea dinozaurilor, nimic esențial nu s-a schim- 
bat sub calota noastră craniană; evoluția nu a făcut decât să ada- 
uge noi elemente. Structura creierului nostru este comparabilă 
cu cea a unui străvechi oraş, fascinant şi fermecător, dar plin 
de clădiri care, astăzi, ar fi construite cu totul altfel şi mult mai 
eficient. 


Cele trei creiere 


Istoria unui oraş se aseamănă cu evoluţia creierului şi pentru 
că nu e continuă, ci are loc în etape. Trei faze de evoluţie intem- 
pestivă se mai pot recunoaşte încă în structura creierului. Aceste 
straturi sunt uneori numite şi după fiinţele la care s-au dezvol- 
tat pentru prima oară: creierul de reptilă, creierul mamiferelor 
timpurii, creierul mamiferelor târzii. 

Cel mai vechi dintre acestea este considerat creierul de rep- 
tila, identic cu trunchiul cerebral, de care aparţine şi creierul mic. 
Aflat la extremitatea superioară a măduvei, el controlează prin- 
cipalele funcții vitale: digestia, respiraţia şi bătăile inimii. Este 

responsabil şi de mişcările simple, cum ar fi flectarea şi întin- 
derea muşchilor mari, şi de poziţia corpului. Joacă un rol impor- 
tant şi în apariţia emoțiilor. Foamea şi teama îşi au aici originea. 
Aşa se explică de ce până şi o şopârlă poate avea reacții de 
spaimă, învățând chiar să se teamă de anumiţi stimuli. Dar nu 
numai emoțiile negative provin din trunchiul cerebral. La fel 
ca panica sau furia, bucuria şi plăcerea nu ar fi posibile fără 
această parte a creierului. 

Următorul strat a devenit important când, pe vremea dinoza- 
urilor, nişte animale mici, asemănătoare şoarecilor, au început să 
nască pui vii. Numele „creier de mamifer timpuriu" ne induce 
oarecum în eroare, pentru că, în linii mari, stratul acesta exista 
deja la reptile şi la amfibii. Abia în capetele primelor mamifere 
însă, care au triumfat curând după aceea, el a crescut până când 
a întrecut în dimensiuni toate celelalte parti ale creierului. Cen- 
trii care s-au dezvoltat atunci au fost hipocampul şi nucleul amig- 
dalian, care înmagazinează amintiri referitoare la emoții şi locuri. 
Aceste structuri au permis un comportament mai flexibil. Acum, 
animalele puteau să înveţe mai uşor care le sunt duşmanii, unde 
se află hrana şi care hrană are gustul cel mai bun. 

Repertoriul emoţiilor s-a extins cu atât mai mult. Faptul că 
aceste fenomene au avut loc în perioada apariției primelor ma- 
mifere nu este o coincidență. îngrijirea puilor, legătura cu parte- 
nerul sau cu un grup de animale din aceeaşi specie, ba chiar şi 
joaca presupun emoţii mai complicate decât cele de care sunt ca- 
pabile reptilele - teama, plăcerea şi foamea. Pentru că emoţiile 
sociale nu puteau să apară decât concomitent cu nişte conexiuni 
cerebrale noi, perioada lungă de îngrijire a puilor, specifică ma- 
miferelor, a fost determinată de evoluția creierului. Speciile cu 
creiere mai simple sunt prea putin preocupate de binele proge- 
niturilor. Deşi crocodilii îşi păzesc aprig ouăle, la scurtă vreme 
după naştere, un pui de crocodil trebuie să se ascundă pentru a 
nu fi mâncat. Spre deosebire de el, un pui de şoarece suge săp- 
tămâni întregi, este lins şi scărpinat. Animalul adult prezintă tră- 
sături al căror echivalent uman ar fi grija drăgăstoasă. 

Ultima etapă de dezvoltare a început acum mai bine de 100 
de milioane de ani, când encefalul sau creierul mare s-a extins 
enorm. La maimutele mari, la delfini, la balene şi, desigur, la 
oameni această parte a creierului s-a dezvoltat cel mai mult. Cre- 
ierul mamiferelor târzii se întinde ca o cupolă peste straturile 
mai vechi. Animalele la care s-a extins această parte a creieru- 
lui au putut să se adapteze mai bine ca niciodată condiţiilor de 
mediu, pentru că acum ele reuşeau sa înveţe mai bine şi mai re- 
pede decât toate celelalte fiinţe. Creierul mare le permitea să pla- 
nifice acţiuni şi să inducă în eroare alte animale, să trăiască, 
precum maimutele, în comunități complexe ori să comunice în- 
tre ele printr-un fel de limbaj, ca balenele. 

Chiar şi emoțiile subtile, cum ar fi empatia, îşi au originea în 
scoarța cerebrală care înveleşte encefalul. Această descoperire a 
dus la una dintre cele mai mari surprize ştiinţifice ale ultimilor 
ani: altruismul nu este atât o realizare a culturii umane, cât una 
a creierului de mamifer timpuriu, motiv pentru care-l întâlnim 
şi la animale. Cercetători precum primatologul olandez Frans de 
Waal au adunat numeroase dovezi în acest sens, mai ales în ca- 
zul maimutelor. Cimpanzeii femele se ajută reciproc atunci când 
nasc, tinerii cimpanzei de ambele sexe se coalizează împotri- 
va unui mascul tiranic, iar animalele bolnave din grup sunt în- 
grijite (de Waal, 1997). 

Scoarta cerebrală a omului o depăşeşte ca întindere şi posi- 
bilitati pe a tuturor celorlalte vieţuitoare. Dispunem astfel de o 
mare varietate de emoții şi, lucru încă mai important, putem de- 
veni conştienţi de ele, avem sentimente. Putem să jonglăm cu 
ele în imaginaţie, să ne enervăm ori să ne bucurăm de lucruri care 
nu au nici un fel de importanță pentru supraviețuirea noastră. Fap- 
tul că la cinematograf suferim alături de protagonista îndrăgos- 
tită sau că resimtim un sentiment de triumf atunci când echipa 
de fotbal preferată câştigă se datorează exclusiv suprafeţei ex- 
tinse a creierului mare. 

Cu cât este mai dezvoltat un animal, cu atât trăirile sale sunt 
mai complicate - această regulă simplă se poate deduce din cei 
500 de milioane de ani de istorie a naturii; atât a durat drumul 

evoluției de la sistemul nervos simplu al meduzelor până la cre- 
ierul uman. 

Oricât de variate sunt sentimentele noastre, toate derivă din 
trăiri simple, precum frica sau dorinţa - emoții care existau in 
regnul animal cu mult înainte de apariția omului. Şi astăzi, re- 
giunile cele mai vechi ale creierului sunt cele care ne influen- 
teaza emoţiile. Creierul mare nu face decât să moduleze fastuos 
melodia sentimentelor: acolo unde ființele simple simt doar do- 
rinta, noi simţim plăcere şi extaz, dor şi respect. 


Orchestra hormonilor 


Structura creierului nu este însă nici pe departe singurul lu- 
cru care ne defineşte; nu mai putin importante sunt secrețiile ce- 
rebrale. Creierul nu este uscat şi lipsit de viaţă ca un calculator, 
e un organ viu, umed şi foarte moale. Pe lângă apă şi sânge, prin 
creier circulă peste şaizeci de neurotransmitatori, molecule care 
ne influenţează acţiunile şi trăirile. „Creierul fluid" a numit Jean 
Didier Vincent, unul dintre cei mai glumeti comentatori din do- 
meniul biologiei, concertul acestor substanţe. 

Unele vor juca un rol important în capitolele următoare. Şi 
ele provin dintr-un trecut îndepărtat: dopamina, un neurotrans- 
mitator responsabil pentru voinţă, excitație şi învăţare, contro- 
lează dorința până şi la albine. Opiatele produse de corpul nostru, 
cum ar fi beta-endorfina, secretată atunci când resimtim plăce- 
re sau durere, pot fi şi ele găsite în creierele insectelor. Sero- 
tonina controlează fluxul informaţiei în creier şi este unul dintre 
cei mai vechi neurotransmitatori; această substanță apare şi în 
sistemele nervoase simple ale unor moluste sau cefalopode, pre- 
cum sepia. 

Aceşti neurotransmitatori sunt prezenţi peste tot. Este emo- 
tionant să vezi o pisică lingându-şi puii, dându-le să sugă şi 
purtându-i în bot la alt culcuş atunci când cel vechi nu mai co- 
respunde. Iar acest comportament specific matern este reglat 
de un neurotransmitator. Dacă unei femele de şobolan care nu 

a născut niciodată i se injectează în creier oxitocină, tânărul ani- 
mal se transformă în câteva minute într-o mamă devotată care 
se ocupă de pui străini de parcă ar fi ai ei. Mecanisme asemă- 
nătoare funcţionează şi la om. 

Unii pot să se sperie, sau chiar să se supere, la gândul că nis- 
te substanțe chimice au o influență atât de mare asupra vieţii noas- 
tre emoţionale, încât ne transformă în câteva secunde starea de 
spirit, ba chiar ne determină comportamentul. Se poate obser- 
va adesea cum un musafir timid se transformă după câteva pa- 
hare de vin într-un partener de discuţie amuzant sau într-unui 
enervant, de care nu mai putem scăpa. în efectul alcoolului ve- 
dem un fel de accident, o tulburare trecătoare a raţiunii, şi nu 
o reacţie a creierului fluid. 

Puterea acestor molecule zdruncină imaginea pe care şi-au 
făcut-o majoritatea oamenilor despre ei înşişi. Ne considerăm 
fiinţe rationale, insufletite de speranţe, gânduri şi dorințe, nu de 
chimie. Când ne îndrăgostim sau ne privim cu mândrie copiii, 
putem oare să acceptăm că bucuria nu este nimic altceva decât 
acțiunea unor substanțe chimice din capul nostru? 

Nu prea. Contextul nici nu este de fapt atât de simplu. For- 
mula dopamina=placere, oxitocina=dragoste maternă nu se poa- 
te aplica decat cu rezerve, mai ales ca acesti neurotransmitatori 
nu actioneaza niciodata singuri. Anumiti neurotransmitatori joa- 
ca un rol important in aparitia unor emotii, dar ei nu sunt decat 
o voce izolată într-un concert. Astfel, injectia de oxitocină trans- 
formă o femelă de şobolan in mamă prin declanşarea unui efect 
de domino: în creier sunt eliberate imediat şi alte substanţe care 
modifică la rândul lor comportamentul. 

Nu numai modul în care funcționează moleculele în creier, 
ci şi interacțiunea lor în corpul nostru este ceva extraordinar 
de complicat. Formulele chimice nu sunt suficiente pentru a ex- 
plica ce anume simţim. Un neurotransmitator nu este capabil 
să producă singur o emoție; nici măcar un întreg ansamblu de 
asemenea substanţe nu este suficient. Rolul lor este mai degra- 
bă de a acţiona asupra unor circuite neuronale complexe, care, 
la rândul lor, declanşează reacții în corp. Atunci când, ajunsă 

la nivelul conştiinţei, o emoție devine sentiment, intră în actiu- 
ne şi scoarța cerebrală - cea mai complexă structură existentă 
în natură. 

Nu suntem nişte marionete aflate la dispoziţia substanţelor 
chimice. $i totuşi, e uşor să trecem cu vederea faptul că bogata 
noastră viaţă interioară nu poate avea loc in vid. Gândurile, 
sentimentele, ba chiar şi visele nu sunt castele de nisip, ci rezul- 
tatele unor reacţii chimice. Relaţia dintre viata interioară a omu- 
lui şi neurotransmitatorii din creier seamănă cu cea dintre o opera 
de artă şi materialele din care este realizată ea: frescele din Ca- 
pela Sixtină sunt infinit mai mult decât nişte culori folosite de 
Michelangelo. Insă fără acei pigmenţi artistul nu ar fi putut nici- 
odată să picteze. La fel şi noi: suntem mai mult decât structura 
creierelor noastre, mai mult decât substanţele eliberate în 
creierul nostru. Dar fără ele viata noastră sentimentală nu ar pu- 
tea exista. 


A trai cu pasiunea 


Cercetătoarea Sarah Blaffer Hrdy scria în cartea ei despre 
istoria maternității: „Orice organism viu, fiecare dintre orga- 
nele sale - fără a mai socoti țesuturile şi moleculele -, fie că 
mai sunt sau nu în uz, toate poartă în ele urme a nenumărate 
vieţi anterioare. Cum nu-i este permis niciodată luxul de a porni 
de la început şi de a produce soluţia perfectă, selecția naturală 
recurge mereu la strategii utile şi la soluţii care s-au dovedit su- 
ficient de bune în trecut, ceea ce nu înseamnă decât: mai bune 
ca ale concurenţei" (Blaffer Hrdy, 2000). 

Unii se simt usurati să audă şi de la biologii evolutionisti 
că nu putem fi perfecţi, că nu trebuie să fim perfecţi. Prea ade- 
sea ne chinuie obsesia că nu ne putem permite greşeli, prea ade- 
sea ne facem reproşuri că am trecut încă o dată, cu doar câțiva 
milimetri, pe lângă ţintă. 

Ceea ce simțim şi ceea ce dorim este în mare parte deter- 
minat de programe care sunt mai vechi decât omul. Asta nu ne 

transforma deloc in fiinte neputincioase, aflate la cheremul na- 
turii, pentru că putem sa ne controlăm trăirile. Să le eliminăm 
cu totul nu vom reuşi, chiar dacă unele credinţe încearcă să ne 
convingă că lucrurile ar sta invers. 

Multi asceti au eşuat în încercarea lor de a depăşi pasiunea. 
Nici măcar un om dotat cu o imensă stăpânire de sine, ca Ma- 
hatma Ghandi - care putea să încaseze lovituri sau să se înfo- 
meteze pentru semenii săi -, nu a reuşit. Povestea lui Ghandi 
arată cât de departe poate să ajungă un om în lupta contra pro- 
priei naturi - şi unde se află limitele. în tinereţe, Ghandi avea 
un libido sănătos şi îşi urma pornirile. Mai târziu a avut remuş- 
cari, mai ales că vedea actul sexual, conform unor curente din 
filozofia hindusă, ca pe o risipă de energie prețioasă ce ar fi pu- 
tut fi utilizată în activităţi mentale. Aşa că a decis să ducă o viaţă 
castă. Dar chiar şi la o vârstă înaintată mai avea de luptat cu 
propria sexualitate. Pentru a se verifica, bătrânul mergea la cul- 
care cu tinere dezbrăcate, cu intenţia de a evita să le atingă. Voia 
să elimine în felul acesta pasiunea. Intenţia a fost dusă la bun 
sfârşit, dar dorinţa a rămas la fel de mare. Probabil că, pentru 
Mahatma, această experienţă a fost o nouă forma de a-şi pune 
la încercare voinţa, şi aşa supraomeneasca; însă ca mijloc de în- 
frânare a instinctelor ea nu s-a dovedit adecvată. 

Ideea filozofului Immanuel Kant de a vedea în pasiunea uma- 
nă o boală a sufletului sugerează o viziune asemănătoare. Cel care 
urmează acest moto e nevoit să ducă un război cu sine însuși. 

Există metode mai realiste de a trăi în armonie cu emoțiile 
noastre. Mai întâi, trebuie să acceptăm moştenirea dăruită de 
evoluţie. Nu putem modifica aceste date şi nici nu avem moti- 
ve s-o facem. Spre deosebire de alte fiinţe din istoria naturii, noi 
nu suntem neputincioşi în fata instinctelor. Putem decide care 
pasiuni merită trăite şi care evitate, ne putem organiza viata in 
aşa fel încât ea să se afle în armonie cu înclinațiile noastre. De 
la Aristotel şi Buddha încoace, inteleptii recomandă cumpătare 
în toate - un mod de a înțelege emoțiile pe care nimeni nu l-a 
sintetizat mai bine decât Descartes în Pasiunile sufletului: ,,.. .ve- 

dem că toate sunt bune de la natură şi că nu trebuie să evităm 
decât folosirea lor în exces" (Descartes, ed. germ. 1984). , 
Nu avem nevoie de un tratament împotriva pasiunii, în 
schimb instrucţiunile de folosire se pot dovedi utile. Nu putem 
învăţa să trăim cu pasiunile noastre decât dacă ajungem să le 
cunoaştem. 


6 


Dorinţa 


în urma unei meningite, Leonard ajunsese o mumie vie. Deşi 

bărbatul avea 46 de ani, fata lui, incapabilă să exprime vreo emo- 
tie, era complet lipsită de riduri. Chipul lui Leonard continua să 
fie chipul tânărului neafectat de boală de dinainte de termina- 
rea studiilor. Incapabile de vreo mişcare, membrele lui deveni- 
seră cu timpul rigide. în plus, pacientul îşi pierduse vocea, ceea 
ce îl chinuia mai tare decât paralizia, pentru că lui îi plăcea să 
vorbească. Singura plăcere care îi rămânea era cititul; pentru asta 
avea nevoie de un ingrijitor care să întoarcă paginile. Aşa a în- 
ceput Leonard să citească literatură universală. Putea să comu- 
nice prin intermediul unei tăblițe, indicând anevoie cu mâna 
dreaptă literele alfabetului înscrise pe ea. Corpul lui devenise „o 
închisoare cu ferestre, dar fără uşi", unde trebuia să trăiască pre- 
cum pantera lui Rainer Măria Rilke, cu care se compara de mul- 
te ori: 

Privirea ei de gratii atâta s-a lovit, încât în 

ea nimic nu mai păstrează. Si parcă mii de 

gratii tot trec necontenit şi după gratii 

lumea încetează.* 


* Rainer Măria Rilke, ,,Pantera", în Versuri, în româneşte de Al. Philip- 
pide, Editura pentru Literatură Universală, Bucuresti, 1966. (N) 

Doctorul lui era tânărul Oliver Sacks, care mai târziu a dat 
publicităţii cazul lui Leonard şi al altor pacienţi cu handica- 
puri asemănătoare. Sacks experimenta pe atunci un nou me- 
dicament, L-dopa, care are proprietăți asemănătoare dopaminei, 
un neurotransmitator natural. Leonard a fost primul pacient pe 
care Sacks şi-a testat medicamentul. Efectul a fost atât de ui- 
mitor, încât tânărul doctor a făcut o analogie cu deşteptarea din 
morți. De aceea, prima sa carte şi filmul făcut după ea poartă 
titlul Awakenings {Desteptari). 

Tratamentul a inceput in anul 1969, in martie; doua sapta- 
mani mai târziu, Leonard era alt om. Putea să meargă! Cobora 
din camera în grădină, atingea florile şi le săruta, ca o persoană 
debordând de fericire. Nu era numai o impresie, Leonard chiar 
era fericit şi plin de energie. „Mă simt salvat, sculat din morţi, 
renăscut", spunea el. „Mă simt ca un îndrăgostit, am trecut peste 
barierele care mă desparteau de dragoste. Am o senzaţie de să- 
nătate care seamănă cu graţia divină." Leonard putea chiar să 
conducă din nou maşina, aşa încât a plonjat în viaţa de noapte 
din New York, care i se părea, după cum scrie Sacks, la fel de 
ademenitor ca Noul Ierusalim. 

In locul /nfernului citea acum, cu lacrimi în ochi, Paradisul 
lui Dante. ,,L-dopa este un medicament binecuvântat”, nota în 
jurnalul său, subliniind cuvântul binecuvântat. „M-a făcut să de- 
vin mai deschis fata de ceilalți, de unde înainte eram introver- 
tit. Dacă toți s-ar simți la fel de bine ca mine, nimeni nu s-ar 
mai gândi la certuri sau la război, la putere sau la îmbogăţire. 
Toţi s-ar bucura unii de alții. Ar recunoaşte că paradisul se află 
pe pământ." 

Dar extazul lui Leonard a durat doar câteva săptămâni. în mai, 
bucuria lui s-a transformat într-un dor de nestăpânit, apoi în ra- 
pacitate. Se afla din ce în ce mai mult sub imperiul dorinţei de 
putere, era sclavul sexualităţii sale. A început să acosteze asisten- 
tele din spital şi i-a solicitat doctorului foarte serios să programe- 
ze gărzile în aşa fel încât femeile să-i „stea la dispoziție". „Sunt 
încărcat şi supraîncărcat, explica el. Cu L-dopa în sânge nu exis- 

ta nici un lucru care să nu-mi stea în putință. L-dopa înseamnă 
putere şi dominație irezistibilă. L-dopa este o putere nemăsura- 
tă care se consumă pe sine însăşi. L-dopa mi-a dat energia după 
care tânjeam." 

Vorbea acum foarte repede; în primele săptămâni ale lunii 
iunie şi-a redactat autobiografia de câteva sute de pagini. Sta- 
rea lui se transformase în delir. Leonard se considera urmărit de 
demoni, credea că în jurul lui este întinsă o reţea de franghii care 
urmau să-l sugrume. Când a încercat, în delirul lui, să se sufo- 
ce cu o pernă, Sacks a întrerupt tratamentul. Câteva zile mai târ- 
ziu, Leonard devenise din nou imobil. în această stare a şi murit, 
în 1981, după ce noi încercări de tratament cu L-dopa sau cu sub- 
stante asemănătoare au declanşat acelaşi tip de delir (Sacks, 1991). 


Substanţa care ne animă 


Ce se întâmplase? Meningita atacase câteva aglomerări de ce- 
lule din mezencefalul lui Leonard. Dacă secționăm creierul uman, 
putem observa că aceste aglomerări se găsesc exact în centru, 
unde apar ca nişte pete negre de mărimea unei unghii. De aceea 
se numesc substantia nigra - în latină, substanță neagră. Aici este 
produsă dopamina. 

Dopamina este o moleculă minusculă, alcătuită din doar 22 
de atomi: hidrogen, carbon, oxigen, azot. Mărită de zece mili- 
oane de ori, această structură ar semăna cu un mormoloc: un cap 
lunguiet, constând mai ales din atomi de carbon, ce se continuă 
cu o coadă pe care se află celelalte particule. Aceasta era sub- 
stanta care îi lipsea lui Leonard şi pe care Sacks i-a administrat-o 
într-o formulă chimică uşor modificată, numită L-dopa. 

Oricât de neînsemnată ar părea molecula dopaminei, ea ac- 
tioneaza în creier ca un adevărat cuceritor, contribuind la contro- 
lul stării de veghe şi al atenției. Ea amplifică totodată curiozitatea, 
capacitatea de învăţare şi fantezia, creativitatea şi dorința sexu- 
ală. Creierul eliberează această substanță ori de câte ori suntem 
atraşi de o persoană. Dopamina este molecula dorinţei. 

Această substanță uimitoare nu este responsabilă doar de 
excitare, ea pune în mişcare şi alte mecanisme necesare pentru 
a ne atinge scopurile. Sub influenţa lor ne simțim motivaţi, op- 
timişti şi încrezători. Dopamina pregăteşte creierul în aşa fel 
încât deciziilor să le urmeze fapte, făcând ca muşchii să asculte 
comenzile date de creier. Pe scurt, dopamina este substanța 
care ne dă energie. Şi pentru că ne insuflă o stare de bucurie 
anticipată, făcând ispititor şi tangibil țelul pe care-l urmărim, do- 
pamina este cea care contribuie cel mai mult la apariţia dis- 
poziţiei euforice. 

Aproape că nu există situaţie în care această substanță să nu 
joace un rol. La cumpărături, când observăm fructele proaspete 
pe care le căutam, creierul eliberează dopamina. Resimtim o 
uşoară bucurie, o dorinţă plăcută. Sub influenţa dopaminei, cre- 
ierul le cere muşchilor să acționeze astfel ca mâna să se întindă 
şi să apuce merele. în acelaşi timp, memoria se află pe recepție: 
creierul se pregăteşte să verifice dacă merele au gustul pe care 
l-am sperat, pentru a memora ulterior experienţa ca pe ceva plă- 
cut sau dezamăgitor. 

Dopamina intra în acţiune şi atunci când primim o nouă sar- 
cină profesională, când o persoană atractivă trece pe lângă noi, 
dar mai ales înainte de a face sex. Jar când întindem mâna după 
un pahar de bere sau după o ţigară, o facem pentru a ne procu- 
ra o doză din această substanţă care ne dă o stare euforică. Sub 
influenţa alcoolului şi a nicotinei, creierul eliberează dopamina. 

Dopamina nu există însă exclusiv în aglomerările de sub- 
stantia nigra, deficitare în cazul lui Leonard, ci şi într-o zonă 
din apropiere, având denumirea complicată de area ventralis 
tegmentalis. Pornind din aceşti doi nuclei, nervii se ramifică în 
sus în toate direcţiile, distribuind dopamina în creier. Prin aces- 
te ramificații, dopamina se revarsă în zonele active ale creieru- 
lui, distribuindu-se în circuitele neuronale care ne determină să 
reactionam la recompense, să memoram sentimentele plăcute, 
să simțim empatie. 

Această substanță este importantă pentru viata noastră deoa- 
rece influenţează creierul în trei feluri. în primul rând, ne face 

să devenim atenţi în situaţii interesante: dopamina ne trezeşte. 
Apoi, ea le cere celulelor cenuşii să memoreze o experienţă .plă- 
cută: dopamina este utilă în procesul învăţării. în plus, este ne- 
cesară pentru controlul muşchilor, pentru controlul exercitat de 
minte asupra corpului: dopamina activează. 

Din acest punct de vedere, nu este de mirare că lipsa dopa- 
minei îi face pe oameni apatici, ducând în cazuri extreme, cum 
ar fi cel al lui Leonard, la o aparentă paralizie totală. Dar şi o 
supradoză din această substanță poate avea consecinţe teribile: 
dorinţa se exacerbeaza până la obsesie, ambiția se transforma 
într-un delir de putere, încrederea în sine devine megalomanie, 
fantezia - nebunie. Nici unul dintre neurotransmitatori nu are 
efecte atât de evidente ca dopamina. 

Tragedia lui Leonard a fost că doctorii de atunci nu puteau 
stabili dozajul adecvat de L-dopa. Aşa că el a înghițit o doză 
de dopamina la care corpul lui nu a putut face fata. Şi totuşi, în 
cazul lui, medicamentul nu a declanşat decât mecanisme ca- 
re-l ajută pe om să înfrunte viata zilnică. Exacerbata până la gro- 
tesc, situaţia lui Leonard ne arată cum acționează dopamina în 
noi toți. 


Cursă de ştafetă în creier 


Dopamina este unul dintre neurotransmitatorii cu ajutorul 
cărora celulele cenuşii din creier comunică. Toţi aceşti neuro- 
transmitatori transportă semnale: ei sunt eliberaţi de un neuron 
şi parcurg spaţiul către alt neuron, care îi preia. 

Neurotransmitatorii se diferențiază după modul în care actio- 
nează în celula receptoare. în principiu, există două posibilități: 
prima implică acţiunea directă a neurotransmitatorului asupra ce- 
lulei receptoare, astfel încât aceasta eliberează la rândul ei un 
neurotransmitator: mesajul este preluat şi trimis mai departe ca 
o scrisoare prin poştă. 

In cealaltă variantă, neurotransmitatorul nu declanşează ime- 
diat un semnal, ci schimbă modul în care celula receptoare va 

reactiona la semnale viitoare. De exemplu, neurotransmitatorul 
poate pregăti un neuron pentru o nouă transmisie sau pentru o 
nouă recepție. Substanţa este în acest caz un deschizător de dru- 
muri pentru alte mesaje. Aşa funcționează şi dopamina: ea poate 
să deschidă canalele ionice - porțile celulelor - atât de larg, 
încât neuronii să reacționeze mai rapid. 

Cercetătorii nu au înţeles însă până la ultimele detalii mo- 
dul de funcționare al dopaminei. Neurotransmitatorii constituie 
un obiect de cercetare asiduă, despre care aproape zilnic se află 
lucruri noi. Dopamina nu pare a fi singurul neurotransmitator care 
influențează excitatia şi dorinţa. Cel putin alte câteva substanţe 
asemănătoare joacă un rol important în acest proces. Noradre- 
nalina şi adrenalina, de exemplu - doi hormoni care se dovedesc 
importanți în condiţii de stres - cresc de asemenea receptivi- 
tatea simţurilor şi rata metabolică. Glutamatul este implicat în 
învăţare. Acetilcolina, opusul dopaminei, temperează efectele 
acesteia. Dar dopamina se află în mod clar în centrul tuturor 
acestor procese, ca un fel de buton roşu al dorinţei. 


Laudă anticipării 


O nouă dragoste, o călătorie în locuri necunoscute, ba chiar 
şi primele imagini ale unui film ne induc o stare de agitație. Avem 
furnicături în degete, picioarele sunt încordate, inima bate ne- 
buneşte. O promisiune pare să plutească în aer. Sperăm ceva ne- 
definit, o transformare a vieţii de până acum, o experiență care 
să ne încânte. In acelaşi timp, ne temem că noutatea care ne aş- 
teaptă s-ar putea dovedi mult mai putin încântătoare decât ne-am 
aşteptat. Devenim extraordinar de atenți la tot ce ar putea să ne 
dea o indicație despre viitor. Privirea călătorului cercetează cu- 
rioasă încă de la aterizare aeroportul. lar un îndrăgostit sare ca 
ars de îndată ce sună telefonul. Ce anume este această agitație 
ciudată şi de unde vine ea? Are vreun sens? 

Coincidenta 1-a purtat pe Wolfram Schultz în culisele acestei 
agitatii şi spre răspunsul la întrebarea de ce evoluţia a dat dopa- 

minei o putere atât de mare asupra omului. De fapt, Schultz, 
care pe atunci lucra în Elveţia, la Fribourg, voia doar să cer- 
ceteze modul în care dopamina le influențează primatelor miş- 
carea, sperând să găsească nişte răspunsuri referitoare la maladia 
Parkinson. în cazul bolnavilor de Parkinson, dopamina nu mai 
are efectele obişnuite, astfel încât aceştia nu-şi mai pot con- 
trola muşchii. Schultz se aştepta deci ca anumiţi neuroni din 
substantia nigra să devină activi atunci când primatele execu- 
tau diverse mişcări. Dar nu se întâmpla mai nimic. Se părea că 
tocmai neuronii pe care îi cerceta el nu aveau nimic în comun 
cu mișcarea membrelor. 

Chiar dacă rezultatele experimentelor dezamăgiseră, anima- 
lele trebuiau să primească o răsplată pentru strădaniile lor. De 
aceea, un coleg al lui Schultz le-a întins maimutelor nişte bucăţi 
de mere. „Şi brusc neuronii au început s-o ia razna", povesteş- 
te Schultz. „Nu ne venea să credem." 

Cercetătorii descoperiseră în creier un circuit neuronal res- 
ponsabil de nişte lucruri uimitoare. Exact acest sistem declan- 
şează şi la oameni acea senzaţie de anticipare a unei bucurii. 

Schultz şi colegii săi au început să cerceteze mai atent neu- 
ronii respectivi. Au constatat că celulele nu deveneau active de- 
cât atunci când se întrevedea o răsplată în viitorul apropiat. De 
câte ori maimutele vedeau un măr, activitatea neuronală se in- 
tensifica. Dacă nu le întindeau animalelor decât sârma în care fu- 
sese înfipt mărul, celulele stăteau cuminţi (Schultz, Apicella si 
Ljungberg, 1992 şi 1993; Schultz, Dayan şi Montague, 1997; 
Wickelgren, 1997). 

In următoarea serie de experiențe, animalele au fost pregăti- 
te pentru masă. înainte ca ele să primească merele, se aprindea 
un bec. La început nu s-a modificat nimic. După câteva încer- 
cări însă, neuronii deveneau activi de îndată ce se aprindea be- 
cul. Dar în momentul în care cercetătorul se apropia cu merele 
dinainte anunţate, nu se mai întâmpla nimic. Nu mâncarea în sine, 
cl expectativa, bucuria anticipată, declanşa activitatea neuroni- 
lor (Schultz, 2000). 

în literatura de specialitate acest mecanism este numit adesea 
„sistem de recompensă". Dar denumirea e inexactă: nu răsplata, 
respectiv mărul, declanşează activitatea neuronală, ci bucuria me- 
sei mult aşteptate. lată de ce preferăm să vorbim despre un sis- 
tem de anticipare. 

Prin urmare, adevărul este că anticiparea unui eveniment stâr- 
neşte cea mai mare bucurie. Răsplata însăşi, anunțată anterior, 
nu contează foarte mult. Un angajat căruia şeful îi anunţă o mă- 
rire de salariu se bucură. Bucuria este mult mai mică atunci când 
suma suplimentară îi intră în cont în mod regulat. Cam la fel s-au 
simțit şi primatele. 


Plăcerea te face deştept 


în natură, faptul că nu-ţi indrepti atenţia asupra unui eve- 
niment deja anunţat nu poate fi decât în avantajul tău. Cel care 
se comportă astfel îşi economiseşte energia. Atunci când de- 
vine clar că după un anumit semnal vor urma întotdeauna mere, 
nu merită să mai acorzi o atenţie deosebită evenimentului. Aten- 
tia este un bun limitat, iar cel care nu e nevoit să stea cu ochii 
pe mâncare poate să-şi observe mai bine duşmanii. 

Ce se întâmplă însă dacă aşteptările sunt întrecute? Dacă, după 
semnalul luminos, un asistent se apropia cu stafide în loc de mere, 
neuronii deveneau activi de îndată ce animalele vedeau delica- 
tesa. Surpriza declanşa in mod clar o reacție de bucurie. După 
câteva repetiții a dispărut şi acest impuls. Acum, animalele se 
obişnuiseră cu mâncarea mai bună. Pentru oamenii care îşi per- 
mit să bea în fiecare seara şampanie, delicatesa aceasta nu mai 
reprezintă o bucurie prea mare. 

Când cercetătorii au început să le ofere din nou mere mai- 
mutelor, neuronii au dat de înţeles că ei sunt obişnuiţi cu mân- 
căruri mai bune. Nivelul de excitație a scăzut sub cel al stării 
normale de repaus: un semn de depresie. Dar dezamăgirea nu 
a ținut prea mult. După o vreme, stafidele au fost uitate şi ce- 
lulele au început să se comporte din nou de parcă nu ar fi exis- 
tat nimic mai bun decât merele. 

Faptul că dorim întotdeauna ceva mai bun este unul dintre 
principiile cele mai vechi ale naturii. Chiar şi albinele au în cre- 
ierele lor minuscule un neuron care funcționează asemănător 
sistemului de anticipare al animalelor superioare. Iar pentru că 
viaţa şi creierul unei albine sunt atât de simple, înțelegem foar- 
te bine de ce evoluţia a introdus principiul plăcerii. 

în zborul lor, albinele nu se aşază decât pe flori bogate în 
nectar. Pe toate celelalte le evită. E clar că, într-un fel sau altul, 
ele au aflat unde merită să aterizeze. 

Creierul albinelor rezolvă această problemă după progra- 
mul „stafide şi mere". Atunci când descoperă o pajişte necu- 
noscută, albina coboară pe diverse flori şi verifică dacă acestea 
conţin suficient nectar. Şi acţionează acelaşi mecanism care 
făcea ca maimutele de laborator să dorească stafidele: dacă o 
floare conţine neaşteptat de mult nectar, neuronul eliberează oc- 
topamină. (Aceasta e varianta de dopamină prezentă în creie- 
rul insectelor; pentru simplificare vom folosi în continuare 
termenul de dopamină.) Albina memorează: „aterizarea meri- 
ta". Când o floare conține mai putin nectar decât celelalte, ne- 
uronul tace. Pe viitor, albina nu se va mai apropia de o pajişte 
cu astfel de flori. 

O albină poate, aşadar, să înveţe fără să aibă preferinţe în- 
născute şi fără vreun model: realitatea însăşi îi este profesor, iar 
neuronul aflat sub influența dopaminei îi spune ce este bun, rău 
sau mai bun. De fiecare dată când se eliberează dopamină, aceas- 
ta funcționează ca un semnal că o decizie a fost corectă şi că 
organismul a trăit o experiență plăcută. 

Aşa cum am arătat în capitolul 4, conexiunile dintre neuroni 
se modifică atunci când creierul învaţă. Dopamină favorizează 
apariţia de noi conexiuni în creier: ea influențează modul în care 
este prelucrată informaţia genetică din celulele nervoase şi in- 
cită neuronii să se organizeze din nou. lată cât de strâns legate 
sunt dorința şi înțelegerea. Plăcerea te face deştept, iar fără plă- 
cere procesul de învăţare funcţionează mai greu. 

La mare adâncime în creier se află deci un detector pentru 
lucruri noi, mai bune, fără de care ne-ar fi greu să învăţăm. 

Pentru că acest mecanism este mult mai vechi şi mai puter- 
nic decât rațiunea umană, el ne poate face să actionam şi con- 
trar rațiunii. Spre deosebire de animale, noi nu suntem interesați 
doar de nevoi primare, cum ar fi hrana: sistemul nostru de an- 
ticipare insufleteste toate dorințele de care este capabil omul. Sun- 
tem programati să vrem întotdeauna ce este mai bun. Dar, o data 
ce l-am căpătat, ne obişnuim repede cu lucrul atât de dorit îna- 
inte. Şi totuşi, năzuim către el cu orice pret. 

Ne dăm seama cât de ilogice sunt astfel de porniri atunci când 
ne enervăm sau ne bucurăm de rezultatul unui joc. Chiar dacă 
miza este nesemnificativă, ne lăsăm duşi de valul emoţiilor. Cer- 
cetătorul londonez Raymond Dolan a descoperit câteva dintre 
conexiunile responsabile de acest mecanism. El a pus câţiva su- 
biecti să se distreze cu un fel de joc de pocher, analizându-le în- 
tre timp creierul cu ajutorul unui tomograf cu emisie de pozitroni. 
Atunci când subiecţii, în mod neaşteptat, câştigau, se activa o 
regiune din lobul frontal. Porțiunea se află exact la capătul ra- 
mificatiilor nervului care distribuie dopamina în creier, fiind 
în strânsă legătură cu zonele active din cazul maimutelor cer- 
cetătorului Wolfram Schultz. 

Pentru creierele jucătorilor nu avea nici o importanță dacă 
era vorba de câştiguri în bani adevărați sau fără valoare (Elliott, 
Friston şi Dolan, 2000). Sistemul de anticipare devenea activ şi 
la jocurile video, unde nu trebuia decât să-ţi măreşti numărul de 
puncte. Se pare că mecanismul nu se întreabă cât de folositor este 
să capeti ceva: de orice câştig ar fi vorba, el e mereu gata să-l 
ia în posesie. Aşa se explică tirajele mari ale cataloagelor cu 
oferte speciale sau faptul că şi contemporanii noştri bogaţi se 
îmbulzesc să cumpere la pret redus. 

Scopul nu este să poţi trăi pe termen lung sentimente placu- 
te: important nu e decât ca viitorul să depăşească nivelul obiş- 
nuit de bunăstare. O medalie, mărirea unui salariu şi aşa aflat 

la nivel de milioane sau chiar şi un fotoliu de şef ceva mai amplu 
par a fi lucruri neînsemnate, dar, pentru ele, care dintre noi nu ar 
fi gata să sară în sus de bucurie? 


In puţine domenii ale vieţii suntem atât de neputincioşi în 
fata sistemului de anticipare ca în dragoste. Nicăieri dorința de 
mai mult, de schimbare şi de nou nu provoacă atâtea proble- 
me, atâta confuzie şi durere. Ce are celălalt sau cealaltă în plus 
fata de mine? Aceasta e întrebarea standard a tuturor celor pă- 
rasiti pentru altul (alta), întrebare la care cercetătorii oferă niş- 
te răspunsuri surprinzătoare. 

Cu astfel de probleme pare să se fi confruntat şi cuplul pre- 
zidential Grace şi Calvin Coolidge, care a locuit la Casa Alba 
între 1923 şi 1929. Se spune că, în timpul unei vizite la o fermă 
de stat, soţii au făcut turul fermei separat; când doamna Coo- 
lidge a intrat în adăposturile pentru găini, a observat că un co- 
coş era foarte ocupat să calce o găină. Impresionată, prima 
doamnă s-a interesat cât de des este activ sexual cocoşul. „De 
zeci de ori pe zi", a venit răspunsul. „Vă rog să-i spuneți asta 
preşedintelui", a cerut ea. 

Putin mai târziu, a intrat şi preşedintele Coolidge în adăpos- 
turi. Când i s-a povestit despre actele de eroism ale cocoşului, 
el a întrebat: „De fiecare dată cu aceeaşi găină?" - „Nu, dom- 
nule preşedinte, de fiecare dată cu altă găină." Preşedintele a în- 
cuviintat din cap: ,,Spuneti-i asta doamnei Coolidge." 

Aşa cum a constatat cuplul prezidenţial, dorința de a avea 
mereu alti parteneri sexuali nu este valabilă doar pentru oameni. 
Efectul Coolidge, cum au numit cercetătorii dispariţia dorinței 
de a face sex cu acelaşi partener, se poate observa la multe vie- 
tuitoare. Este un argument în favoarea teoriei că tendinţa spre 
infidelitate face parte din zestrea noastră evolutivă. 

Foarte clar s-a observat acest efect la şobolani. Când două 
asemenea animale de sex opus sunt închise într-o cuşcă, fiecare 

dintre ele manifestă un viu interes fata de celălalt, iar mascu- 
lul se repede la femelă. După o scurtă pauză, activitatea sexu- 
ală începe din nou, la fel de energic ca înainte. Dar, după patru 
sau cinci episoade, totul se termină - dorinţa masculului dis- 
pare brusc. Este el oare suprasolicitat? Nu: se plictiseşte. Dacă 
se introduce o nouă femelă în cuşcă, se năpusteşte asupra ei 
şi jocul începe de la capăt. 

Se poate chiar măsura cât de tare îşi doresc animalele par- 
tenerul. Cercetătorul canadian Anthony Philips a făcut această 
măsurătoare. Rezultatul: simpla constatare că în spatele geamu- 
lui cuştii se află o nouă femelă creşte nivelul de dopamină al 
şobolanului mascul cu 44%. Imediat înaintea actului sexual, ni- 
velul creşte până la aproape dublul valorilor normale, pentru a 
scădea drastic după ejaculare. La următorul act sexual cu aceeaşi 
parteneră creşterea este mai slabă, iar după câteva acte, nive- 
lul de dopamină abia dacă mai creşte peste cel normal: dorința 
domnului a dispărut. Dacă apare o nouă femelă în spatele 
geamului, nivelul creşte imediat- cu aproape 34 de procente. 

Nu se poate spune că noua femela este în vreun fel mai bună 
decât cea de până atunci sau că are calități speciale. Şi nu de- 
spre asta e vorba: este suficient că reprezintă atracţia noului. De 
aceea, simpla ei prezenţă determină creierul masculului să eli- 
bereze dopamină. La fel de bine i se pot administra masculu- 
lui substanțe care să ridice în mod artificial nivelul de dopamină: 
orice oboseală sexuală pare ştearsă cu buretele şi el sare din 
nou, încântat, pe vechea parteneră. 

Cel puţin în cazul masculilor, atracția necunoscutului joacă 
un rol mai important decât potrivirea de caracter - cu excepția 
situaţiei în care este vorba de dragoste. Furnicăturile din palme, 
pulsul accelerat şi tensiunea seducţiei pot fi mai palpitante de- 
cât un orgasm reuşit. 

Există indicii că la om numărul receptorilor de dopamină 
influențează numărul partenerilor sexuali. Cel puţin aşa sus- 
tine Dean Hamer, cercetător la National Institute of Cancer din 
Washington. intre un anume tip de gena pentru receptorul D4 
(reprezentând un punct de legătură pentru dopamină) şi dorin- 

ta de aventuri sexuale există o legătură directă, afirmă el. 30 de 
procente din populația masculină prezintă o asemenea „genă* a 
promiscuitatii" şi fac fericite, de-a lungul anilor, un număr de 
partenere sexuale cu 20% mai ridicat decât media. Corelatia 
dintre datele statistice găsite de Hamer este prea vagă pentru a 
putea explica toate aventurile Don Juanilor acestei lumi. Dar 
descoperirea lui sugerează că gradul în care tânjim după nou 
este măcar partial determinat genetic. 

Toate aceste descoperiri au la bază studiul unor subiecţi de 
sex masculin şi aproape deloc al unora de sex feminin - ştiinţa 
e masculină. O logică simplă ar trebui să ne demonstreze că 
dorința femeilor nu poate fi cu mult mai mică decât a barbati- 
lor: altminteri, de unde provin partenerele pentru aventuri? De 
ce oare femelele de cimpanzeu, de exemplu, fac tot posibilul 
pentru a se împerechea în secret cu masculi inferiori masculu- 
lui dominant? Si cum altfel ar putea fi explicate cele 15 procen- 
te, dovedite prin teste genetice, de bărbați care se înşală crezând 
că sunt taţii copiilor lor? 


Secretul lui Casanova 


Nu există simbol mai potrivit pentru amantul nestatornic de- 
cât Giacomo Casanova, renumitul aventurier şi seducător din se- 
colul al XVIII-lea. Umorului şi şarmului său i-au căzut pradă 
unele dintre cele mai frumoase şi mai educate femei ale timpu- 
lui, dar şi femei din clasa burgheză şi simple servitoare. A trium- 
fat în saloanele europene, conversând cu aceeaşi uşurinţă cu care 
alţii respiră. Era totodată şi un virtuoz în etalarea plăcerilor ra- 
finate ale simţurilor. Pentru vizita Măriei Morosini, de exemplu, 
a închiriat cel mai scump palat cu grădină din Veneţia, o clădi- 
re impozantă, amenajată doar pentru dragoste, plăcere şi bucu- 
rii culinare. Are oglinzi imense, în care se reflectă lumina a sute 
de lumânări, canapele elegante şi un cămin din cărămizi chi- 
nezeşti pictate cu imagini de cupluri goale făcând amor (Casa- 
nova, 1964). 

Aici, Casanova ofera spre degustare: vanat, nisetru, trufe, stri- 
dii, cel mai bun vin de Burgundia, şampanie, fructe şi chiar ali- 
mente congelate - o delicatesă în 1753. 

Se pare că şi vizitatoarea s-a simțit bine în acea seară. Ori- 
cum, Casanova povesteşte că a învăţat multe de la ea: „suspine, 
încântare, extaz, sentimente ce nu pot fi trăite decât de un suflet 
sensibil în cele mai dulci momente". După acea noapte de pa- 
siune, la răsăritul soarelui, gondola o duce pe iubită din nou pe 
insula mănăstirii. Acolo locuieşte Marina Măria, care este că- 
lugarita. 

Casanova nu e genul de om care sa se opreasca la granitele 
convenției. Dacă o dragoste este interzisă, ea devine mai intere- 
santă. Casanova vrea să încerce totul, să vadă şi să trăiască to- 
tul. Nu numai că se simte atras de mereu alte femei; el vrea pe 
deasupra să primească de la viata tot ce se poate. întreaga sa exis- 
tenta arată cât de nemulțumit şi de nefericit se simţea fără plă- 
cerea riscului şi a pericolului. în ciuda plăcerilor simţurilor, nu 
şi-a putut găsi fericirea. Căzuse în patima jocurilor de noroc, 
după cum singur recunoaşte: „Nu aveam puterea să mă opresc 
atunci când norocul nu-mi surâdea şi nici nu reuşeam să nu alerg 
după bani." A fost implicat în intrigi incredibile, şi-a riscat via- 
ta în dueluri şi a iritat autorităţile atât de tare, încât a fost ne- 
voit să-şi petreacă o parte din cei mai buni ani ca refugiat. 

Chiar şi în perioadele relativ linistite ale vieţii sale, Casano- 
va suferea de o adevărată dependenţă de senzaţii noi. In mai pu- 
tin de trei luni, perioadă petrecută în tinereţe pe insula Corfu, a 
reuşit să lucreze ca bancher, să pună pe picioare o companie de 
teatru, să adune soldați pentru o mică armată țărănească, să fugă 
de un corsar şi să demaşte un fals prinţ. 


Dependent de nou 
Casanova este un caz extrem de om mânat de curiozitate. Dar 


noi toți suntem ahtiati după nou. Acolo unde lipseşte schimba- 
rea se instalează plictisul, una dintre cele mai greu suportabile 

trăiri. „Plictisul este o durere difuză, spunea scriitorul Ernst Jiin- 
ger, iar noi încercăm disperaţi să scăpăm de el." Bârfa, televi- 
zorul, moda: utilitatea lor contează mai puţin decât trăirea şi 
descoperirea de lucruri noi. Digerarea noutatilor e una dintre 
cele mai importante sarcini ale creierului. Celulele cenuşii au 
nevoie de hrană. 

„Plăcerea schimbării tine de natura animalului", scria Aris- 
totel (Aristotel, ed. rom. 1988), şi, din acest punct de vedere, 
omul nu se deosebeşte de animale. Natura a trebuit să-şi pre- 
gătească creaturile să se descurce într-o lume aflată în conti- 
nua schimbare. Jar rolul curiozitatii este tocmai acela de a ne face 
nu doar să acceptăm, ci şi să dorim noul. Atunci când descope- 
rim lumea, ne aflăm întotdeauna cu un pas înainte. 

Curiozitatea ne influențează viaţa în mare măsură, aşa reie- 
se din teste psihologice care văd această trăsătură drept una din- 
tre cele mai stabile ale personalității. Persoana căreia i se poate 
trezi uşor curiozitatea față de un anumit subiect sau un anumit 
om va fi entuziasmată de aproape orice altceva. 

Pentru a fi mulțumiți, oamenii au nevoie de nou în cantități 
diferite. Unii rămân loiali unei firme până la pensionare, alții 
îşi încearcă norocul în altă parte la fiecare câţiva ani. Unii lo- 
cuiesc toată viata în casa în care s-au născut, alții se muta din 
oraş în oraş. De multe ori poți recunoaşte tipul de personalita- 
te după locul în care îşi petrece concediul omul respectiv: cel care, 
decenii de-a rândul, călătoreşte fericit spre aceeaşi destinaţie de 
vacanţă, unde se vorbeşte limba sa maternă, va fi mai puţin cu- 
rios decât cel care abia aşteaptă să zboare în toate colţurile lu- 
mii. Poţi fi uimit de oamenii diferiți de tine, dar nu are sens să 
vrei să reeduci un contemporan prea leneş sau un vântură-lume. 
Mai mult ca sigur, cantitatea de senzații noi de care cineva are 
nevoie este înnăscută. 

O ipoteză nouă face în prezent senzație. Conform acesteia, 
încă un punct de legătură pentru dopamină, aflat pe neuroni, 
influențează dorința de nou a oamenilor. Neuronii celor mai cu- 
rioşi oameni sunt acoperiţi cu un strat subțire de asa-numiti 

receptori D2. Acest lucru este valabil pentru circa un sfert din 
populaţie; în zestrea lor genetică se află o variantă de genă care 
limitează producerea acestor receptori. Neuronii acestor oameni 
nu reacţionează la fel de prompt la dopamină. Pentru ca prelu- 
crează mai prost acest neurotransmitator, ei au nevoie, în raport 
cu alti oameni, de o doză mai mare ca să se simtă echilibrati. Prin 
urmare, aceşti aventurieri sunt gata să întreprindă mai mult pen- 
tru a simți plăcerea dată de dopamină. Ei caută noi impulsuri, 
noi provocări şi sunt gata oricând sa se implice în situaţii riscan- 
te. Şi drogurile sunt o modalitate de a elibera dopamină în cre- 
ier, după cum vom explica îndeaproape în capitolul 8. într-adevăr, 
oamenii cu o densitate mai mică de receptori D2 devin mai frec- 
vent dependenţi de alcool şi de nicotină. 

Ştiinţa nu şi-a spus încă ultimul cuvânt în această problemă. 
Faptul că dopamină joacă rolul principal atât în declanşarea cu- 
riozitatii, cât şi în dependenţă este însă în afara oricărei discu- 
tii. Se pare că există o legătură între asimilarea dopaminei în creier 
şi tendinţa spre curiozitate şi dependenţă. Dar nimeni nu ştie 
exact cât de importantă este influența receptorului D2 în com- 
paratie cu alti factori. Dacă teoria se dovedeşte corectă, nu este 
greu să găsim în istorie câțiva candidaţi notorii la sindromul 
aventurierului condiționat genetic. Casanova ar fi un exemplu clar. 
La o vârstă destul de înaintată, el îşi scria memoriile, care cu- 
prind douăsprezece volume, dar şi romane stiintifico-fantastice 
în care anticipa apariția automobilului, a televizorului şi a avio- 
nului. La urma urmei, curiozitatea nu-l împinge pe om doar să 
caute noul, ci îl face şi să creeze. 


Micile cadouri menţin inteligenţa 


Vizitatorii lui Alice Isen nu au primit prea mult: o pungă de 
bomboane, câteva monede sau o vorbă bună: „Ce bine aratati!" 
Dar cine se aşteaptă la o asemenea dovadă de politeţe la înce- 
putul unui experiment psihologic? în orice caz, micile atentii s-au 
dovedit extrem de eficace: subiecţii s-au simțit imediat mai ve- 

seli- Numai acest lucru e suficient de interesant. Sunt oare de 
ajuns câteva bomboane amărâte pentru a alunga timp de o ju- 
mătate de oră necazurile vieţii? Trebuie spus că oamenii pe care 
îi cooptase Isen pentru test erau medici experimentați, nu nişte 
indivizi uşor impresionabili. 

Dar situația a devenit şi mai ciudată. în următoarea fază a 
experimentului, psihologul le-a propus subiecților o sarcină foarte 
familiară. Un asistent descria câteva suferințe concrete care, 
spunea el, îl supărau, iar doctorii erau rugați să pună diagnos- 
ticul. De fiecare dată când asistentul descria un nou simptom, 
Isen le cerea subiecţilor să identifice, conform informaţiilor din 
acel moment, posibila boală. Buna dispoziţie le-a dat aripi doc- 
torilor. Cei care primiseră un mic cadou înainte de experiment 
au devenit extrem de creativi. Au pus corect diagnosticul după 
doar jumătate din întrebările de care au avut nevoie colegii din 
grupul de control. în ciuda euforiei, ei n-au dat semne de super- 
ficialitate, au dus constiinciosi consultatia la bun sfârşit, fără să 
ajungă însă la concluzii noi (Isen et al, 1991). 

E cazul oare să ducem doctorilor un mic cadou înainte de con- 
sultatie? De ce nu? - doar că metoda nu ar funcționa de prea mul- 
te ori. Valoarea unui asemenea cadou stă tocmai în surpriză. De 
îndată ce persoana care-l primeşte se aşteaptă la el, sistemul de 
anticipare nu mai funcționează. 

De ce oare câteva bomboane au transformat subiecţii în doc- 
tori mult mai abili şi mai intuitivi? Cadoul neaşteptat a făcut ca 
nivelul de dopamină din creier să crească uşor. lar dopamina de- 
termină celulele cenuşii să prelucreze informaţii - acelaşi me- 
canism stă la baza curiozitatii. Aşa cum au arătat experimentele 
pe maimuțe ale lui Schultz, dopamină declanşează o activitate 
deosebită în memoria de lucru, aflată în lobul frontal. Tocmai 
de aceste sisteme avem nevoie pentru a jongla cu diversele date 
din mintea noastră. în acelaşi timp, dopamină acţionează asu- 
pra unor centri aflați la mai mare adâncime, care controlează 
atenţia şi asigură astfel o concentrare mai bună. Iată cum o sur- 
priză plăcută poate să confere mobilitate gândirii noastre. 

Sub influenţa dopaminei, creierul învaţă să facă asocieri. 
Această substanță pregăteşte neuronii să ia contact cu noutăţile. 
Fie că este vorba de asocierea unui semnal luminos cu bucuria 
de a primi stafide, fie că, într-o minte de scriitor, fragmente de 
propoziţii se transformă într-o poezie - dopamina ajută anima- 
lele să identifice regulile mediului înconjurător şi îi face pe oa- 
meni să caute un sens în lume. 

Mecanismele cerebrale care declanşează dorința favorizează 
intuiţia şi ne fac mai imaginativi. Apariţia concomitentă a aces- 
tor fenomene reprezintă o coincidenţă fericită pentru evoluţie, 
deoarece, în felul acesta, telurile pot fi atinse de două ori mai uşor. 
Cimpanzeul de la grădina zoologică pune lăzi una peste alta ca 
să ajungă la fructele aflate prea sus. Jar noi, oamenii, avem idei 
pentru a trăi mai bine şi a dobândi ceea ce ne dorim. Datorită 
dopaminei, curiozitatea, dorinţa şi creativitatea formează o com- 
binatie invincibilă. 

Fără cantități peste medie din aceşti neurotransmitatori - fie 
ele naturale, patologice sau artificiale - multe opere de artă nu ar 
exista. Casanova nu era numai un aventurier, ci şi un foarte bun 
scriitor. Leonard, pacientul lui Oliver Sacks, a început să-şi scrie 
autobiografia în momentul în care creierul său era suprasaturat 
cu dopamina. La rândul lui, Jean-Paul Sartre şi-a scris ultimele 
cărți într-o stare de euforie creativă artificială. Dat fiind că îşi pier- 
dea vederea pe măsură ce înainta în vârstă, iar el dorea să câşti- 
ge cursa contra orbirii, filozoful francez a luat amfetamina, un drog 
care ridică nivelul dopaminei din creier. 

O supradoză de dopamina te poate conduce către zonele în- 
tunecate ale fanteziei. Intuieşti anumite conexiuni acolo unde ele 
nu există, auzi cum creşte iarba, te pierzi în delir. In cantități mai 
mici însă, dopamina favorizează creativitatea. Cei care au astfel 
de trăiri fac adesea asocieri care pentru alţii rămân de neinte- 
les; pot face combinaţii de lucruri pe care nimeni nu le-ar fi cre- 
zut posibile. Creativitatea depinde de această capacitate, fie că 

este vorba de o nouă mâncare, de un nou design pentru mobi- 
la sau de rezolvarea unei probleme de matematică. ' 

Starea de spirit influențează deci productivitatea creierului. 
Cu ajutorul concluziilor psiholoagei Alice Isen, cea care oferea 
doctorilor mici cadouri, putem ajunge la un mesaj de două ori 
optimist: este extrem de uşor să înveseleşti pe cineva; fericirea 
şi rațiunea nu sunt în opoziţie, dimpotrivă. Există nenumărate 
posibilități de a beneficia de aceste rezultate. Elevii care se simt 
bine în clasă şi au voie să râdă învaţă mai bine. Angajaţii care 
lucrează cu plăcere vor fi mai productivi. 

Creierul funcţionează pe bază de bună dispoziție, spun ame- 
ricanii: the brain nins onfun. 


7 Plăcerea 


A vrea şi a dori sunt două lucruri diferite. De câte ori nu mer- 
gem la un chef, deşi suntem aproape siguri că nu ne vom simţi 
bine? După toate probabilitățile, acolo vor veni o grămadă de 
oameni plicticoşi, care nu se vor mai despărți de cupa de şam- 
panie. Ca să fim sinceri, nici de gazde nu suntem prea apropiați. 
Pe scurt, n-avem ce căuta la acea petrecere. Si totuşi, vrem să 
mergem. Nu putem nici noi să explicăm exact ce ne imboldes- 
te: e ca şi cum ne-ar fi frică să nu pierdem ceva palpitant. Dar, 
fireşte, nu se întâmplă nimic, ca de obicei, şi îndurăm câteva ore 
de bârfa plicticoasă. Apoi, jurăm să nu ne mai pierdem nici- 
odată vremea aşa. Până la următoarea ocazie. 

Si fumătorul cunoaşte diferenţa dintre a vrea şi a dori. O sin- 
gură țigară poate fi nemaipomenită. Fumul te mângâie cald şi 
te gâdilă în gât de parcă te-ar atinge o mie de pene. In drumul 
său spre adâncuri, el devine plăcut usturător, o aromă aspră şi 
moale totodată. Dar când ajungi la a opta sau a noua ţigară din 
acea zi? „Nu e uşor să-i descrii gustul - un amestec de ozon, 

tutun blond si neliniste de amurg pe limba", asa o descrie au- 
torul Jay Mclnerney in romanul său despre fumat publicat pe 
internet (www.stern.de, 2000). 

în asemenea momente, un fumător înrăit începe să se uras- 
că pentru dependenţa şi slăbiciunea sa. Dispretuieste tigarile şi 
totuşi le vrea - atât de tare încât, dacă i s-a golit pachetul, alear- 
ga prin ploaia torențială până la magazin. 

Nu suntem obişnuiţi să facem diferenţa între a vrea şi a dori 
pentru că, adesea, cele două se suprapun. Probabil că într-un 
restaurant nu veți comanda ceva ce ştiţi că nu vă place. Dar con- 
fundarea celor două noţiuni poate fi o sursă de nefericire, după 
cum ne dovedesc petrecareata plictisită şi fumătorul înrăit. în 
cel mai rău caz, această confuzie poate duce la dependență. Dar 
se poate întâmpla şi invers - ceva poate să ne placă fără să-l vrem. 
Desertul vă va plăcea şi după o masă cu şapte feluri, deşi nu 
veţi mai vrea să-l mâncaţi. 

La oameni, senzațiile plăcute apar în două cazuri: când vrei 
ceva sau când primeşti ceva ce-ţi place. Cele două trăiri - voin- 
ta şi dorinţa sau anticiparea şi plăcerea - sunt declanşate de 
creier în mod diferit. Hans Breiter de la Universitatea Harvard 
chiar a arătat că, în asemenea momente, în creierul nostru se 
activează alte zone. Atunci când ne bucurăm anticipat de ceva, 
un anumit centru din creier devine extrem de activ: este vorba 
de nucleus accumbens, nucleul strâmb, care se numeşte aşa pen- 
tru că atârnă pieziş în capul nostru, ca turnul din Pisa. Este con- 
trolat de dopamină şi contribuie la memorarea experienţelor 
plăcute. Dimpotrivă, atunci când savurăm ceva, se activează zone 
ale creierului mare responsabile de percepția conştientă (Brei- 
ter et al, 1997). Nu dopamină este în acest caz neurotransmi- 
tatorul, ci opioidele, substanțe asemănătoare opiului, dar produse 
de corpul nostru. 


Mesagerii euforiei 


Orice plăcere este, prin urmare, o formă de extaz. Indiferent 
dacă ne desfătăm cu un duş fierbinte într-o dimineaţă de iarna, 

cu o mâncare bună sau cu sex, în toate aceste situaţii functio- 
nează aceleaşi mecanisme şi aceleaşi conexiuni cerebrale. Chi- 
mia este, şi ea, de fiecare dată aceeaşi: opioidele sunt substanţele 
implicate în apariția plăcerii. Cu alte cuvinte, toate plăcerile sunt 
în mare la fel. Diferenţa dintre plăcerea generată de un masaj şi 
cea dată de o bere rece într-o zi fierbinte de vară nu provine de 
la melodia de bază a creierului, ci, într-un fel, de la instrumen- 
tul care produce sunetele. în primul caz semnalele sunt emise 
de senzorii pielii sensibili la presiune, în celălalt caz de papile- 
le limbii. De îndată însă ce impulsurile au ajuns la creier, el ge- 
nerează în ambele cazuri aceeaşi senzaţie plăcută. Poate că poetul 
francez Charles Baudelaire intuise acest lucru atunci când le ce- 
rea cititorilor: „Trebuie să fii mereu beat. Aici e totul: singura 
problemă. Ca să nu simtiti cumplita povară a Timpului care vă 
zdrobeşte umerii şi vă încovoaie la pământ, trebuie să vă îmbă- 
taţi necontenit. Dar cu ce? Cu vin, cu poezie ori cu virtute, dupa 
cum vă e felul. Dar imbatati-va."* 

Delirul plăcerii întrerupe curgerea timpului - această idee 
nu este greşită, de vreme ce opioidele influenţează indirect, prin 
reacţii chimice, modul în care percepem timpul. Aparent, un 
orgasm opreşte orice ceas. Dar, mai presus de orice, Baudelaire 
a constatat că toate drogurile au acelaşi efect şi că nici măcar 
nu e nevoie de droguri artificiale pentru atingerea stării de ex- 
taz. Pe vremea lui Baudelaire, echivalarea extazului „bun" cu cel 
„rău" era considerată o monstruozitate. Publicarea volumului său 
de poezii Florile răului, care făcea doar aluzie la asemenea idei, 
a iscat un adevărat scandal la Paris; culegerea de poeme în pro- 
ză în care este inclus şi textul intitulat ,,imbatati-va" a apărut 
în volum abia după moartea poetului. 

S-a produs vâlvă şi peste un secol, când cercetătorii au 
oferit argumentul biologic pentru afirmaţia îndrăzneață a lui 
Baudelaire. în 1973, trei grupuri de cercetători au descoperit, 
independent unul de celălalt, că neuronii din capetele noastre 


Charles Baudelaire, Mici poeme în proză (XXXIII), trad. G. Georgescu, 
Ed. Univers, Bucureşti, 1971. (N.t.) 

detin receptori - puncte de contact chimice - pentru opiate ca, 
de exemplu, morfina si heroina. Cum se face oare ca evolutia 
se dedea la savurarea substantelor provenite din mac. 

A început o căutare asiduă şi s-a constatat mai târziu că, în- 
tr-adevăr, creierul poate produce substanţe care se aseamănă cu 
morfina, potrivindu-se perfect cu receptorii misterioşi. S-au des- 
coperit primele opiate proprii corpului - droguri pe care orga- 
nismul le produce singur. Substanțele au fost numite endorfine, 
cuvânt alcătuit din prefixul grecesc ,,endo", însemnând „înăun- 
tru", şi „morfină". Curând au fost găsite şi alte substanţe ase- 
mănătoare, numite encefaline. Apoi a venit rândul dinorfinelor, 
cu un efect exact opus endorfinelor. Dacă endorfinele şi ence- 
falinele declanşează senzaţii plăcute, dinorfinele sunt respon- 
sabile pentru senzaţia de scârbă. Astăzi, toate aceste substanţe 
- endorfine, encefaline şi dinorfine - sunt numite opioide. Opioi- 
dele sunt neuropeptide, molecule mult mai mari şi cu o struc- 
tură mai complicată decât dopamina, substanţa plăcerii. 

După descoperirea acestor droguri în creierul uman, nu a mai 
trecut mult timp până când cercetătorii au identificat şi la alte 
fiinţe neurotransmitatorii plăcerii. Opioide există în creierul câi- 
nilor, al rozătoarelor, al insectelor; chiar şi sistemul nervos ex- 
trem de simplu al râmelor conține opioide. întreaga natură este 
oare în căutarea fericirii? 


A imbratisa lumea întreagă 


Fără endorfine şi encefaline, lumea ar fi groaznic de cenu- 
şie. Cât de cenuşie, aflăm de la oamenii la care efectul acestor 
substanţe a fost suspendat temporar prin diverse medicamen- 
te. Naloxonul este o astfel de substanţă, folosită la dezintoxica- 
rea dependentilor de heroină. Când îi este administrată unui fost 
dependent, acesta nu mai poate savura nici un fel de mâncare, 
nu se mai poate bucura de nimic. Mediul înconjurător i se pare 
doar o maşinărie lipsită de suflet, populată de roboţi, în care 

trebuie să functionezi, nimic mai mult. Se pierde şi interesul 
pentru sex, deşi corpul manifesta toate reacțiile normale la atin- 
gerea orgasmului. Oamenii privaţi de opioide sunt capabili de 
împerechere, dar nu mai simt nimic în timpul actului sexual. 
încă mai rău este atunci când substanţele opuse endorfine- 
lor, dinorfinele, devin dominante. Senzaţiile pe care le ai sunt 
aproape de nedescris: subiecții cărora li s-au administrat sub- 
stante înrudite cu dinorfinele vorbesc de friguri, delir, slabiciu- 
ne şi pierderea oricărui control. Pentru unii dintre ei experiența 
a fost atât de cumplită, încât ar fi vrut să se arunce pe fereastră. 

Stări asemănătoare au fost declanșate de cercetători la sobo- 
lani, cărora li s-a îndepărtat din mezencefal un centru nervos con- 
trolat de opioide. Animalelor nu le mai plăcea nimic, le era scârbă 
chiar şi de delicatese pentru care ar fi făcut orice înainte de ope- 
ratie. Când [i s-au introdus dulciuri în gură, şobolanii le-au scui- 
pat. Dacă cercetătorii nu ar fi hrănit animalele prin perfuzie, ele 
ar fi murit de inanitie. 

Ce mare este, în schimb, plăcerea pe care o simțim când în 
creier circulă endorfine şi encefaline! Dintr-o dată, mâncăru- 
rile banale explodează de gust, apetitul creşte şi se menţine chiar 
atunci când suntem sătui - unul dintre motivele pentru care plă- 
cerea de a mânca poate duce la obezitate. Totul pare prietenos şi 
senin; dacă am putea, am imbratisa întreaga lume. întâmpinăm 
cu un zâmbet strălucitor oameni necunoscuți: nu numai pentru 
că ne este bine, ci şi pentru că ni se par realmente simpatici. Cât 
am vrea să impartim cu ceilalți preaplinul fericirii noastre! 

Sub influenţa acestor substanţe este aproape imposibil să fii trist. 

>i frumoasa Elena ştia asta: după războiul troian, ea a pregătit o 
'ăutură ameţitoare pentru a alina suferința resimţită de ai ei la 
noartea prietenilor. în cântul al patrulea din Odiseea se spune: 


.. „Elena avu o alta grije:/Pe loc prelinse-n vinul lor de masă/Un 
leac ce-alină orice dor şi jale,/ Un balsam uitător de orice rele./Ori- 
cine inghitea din el [.. .|/in ziua aceea nu-şi uda obrazul/Cu stropi 
de plâns, să fi murit chiar"mama/Ori tatăl lui, ba chiar nainte-i/Ca- 
dea zdrobit un frate-al lui sau fiul.* 


* Homer, Odiseea, trad. George Murnu, Ed. Univers, Bucureşti, 1971. (N) 

Neurofarmacologia actuală presupune că amestecul respec- 
tiv conținea opiu. Până în secolul al XIX-lea, a trata anxietatea 
şi depresia cu opiu era o practică medicală curentă. „Nimic nu 
egalează efectul său asupra durerilor sufletului”, scrie un manu- 
al american din acea vreme. ,,Opiul este o substanță activă par- 
că făcută special să aline tristeţea şi alte suferinţe ale spiritului." 
(Loomis et al. 1898, apud Fanksepp, 1998) 

Astăzi nu mai prescrie nimeni opiu contra tristetii, pentru 
că substanţa creează dependență. Dar creierul produce în mod 
natural o substanță - beta-endorfina - care depăşeşte cu mult 
efectul opiului. O glandă situată în diencefal, hipofiza, se află 
la originea acestei substanţe, ale cărei efecte sunt naturale şi 
nedăunătoare; uneori, nu e nevoie decât de o masă bună. 


Gustul, sursa plăcerilor 


„Este incredibil ce relație strânsă există între fericire şi o 
friptură de curcan şi câte poate îndura inima dacă parezi fie- 
care lovitură cu o sticlă de Marcobrunn", scria Theodor Fon- 
tane (într-o scrisoare adresată lui Theodor Storm, apud Randow 
2001). Cine are posibilitatea să savureze vinul produs la renu- 
mita podgorie Marcobrunn din regiunea Rheingau nu prea are 
cum să fie nefericit. Fontane nu era un băutor care să-şi înece 
amarul în vin, iar vinurile albe germane oricum nu conţin prea 
mult alcool. Efectul de încântare trebuie să aibă alte motive: 
gustul de friptură şi de vin eliberează beta-endorfină. lar aceas- 
ta alungă tristeţea. 

Dar senzațiile plăcute nu vin doar de la opioide. întregul corp 
pare făcut pentru desfătare. Nimic nu ne-o demonstrează mai 
bine decât bucuria de a mânca. Hrana este o necesitate, dar a 
mânca reprezintă una dintre plăcerile originare. Şi pentru că este 
o desfătare elementară, mâncatul e şi unul dintre cele mai bine 
documentate exemple de bucurie a simţurilor. 

Mecanismul gustului arată ce mare este disponibilitatea omu- 
lui pentru fericire şi cât de utilă poate fi savurarea mâncării. 

Multe religii consideră că trupul este un templu divin; dacă 
aşa stau lucrurile, gura reprezintă intrarea în templu. Ea este în- 
zestrată cu aproximativ 3000 de papile gustative, mici ridicaturi 
de câteva sutimi de milimetru, aflate mai ales pe limbă. Fieca- 
re papilă are în structura sa aproximativ 50 de muguri care co- 
respund senzatiilor gustative primare. 

Aceste papile constituie motivul pentru care unora le place 
spanacul şi altora nu. O pătrime din populaţie manifestă o sen- 
sibilitate specială a gustului, percepând gustul amar şi pe cel dul- 
ce mai intens decât restul. Nimeni nu ştie care este combinaţia 
de gene care îi face pe aceşti oameni să urască spanacul. Totuşi, 
două grupuri de specialişti au descoperit de curând genele res- 
ponsabile de perceperea gustului dulce. 

în total, există peste 100 000 de fibre nervoase, împărţite în 
două fascicule, care transmit informațiile despre gust de la gură 
la creier. Li se adaugă receptori care transmit date despre sen- 
zatia de cald sau rece, precum şi unii care informează creie- 
rul dacă mâncarea este netedă sau granulată, umedă sau uscată: 
vata de zahăr are alt gust decât acadelele, deşi amândouă sunt 
făcute din zahăr. în sfârşit, există senzori care înregistrează ar- 
surile, reactionand şi la gustul iute. Fiecare inghititura şi fieca- 
re mişcare a limbii declanşează, iată, o adevărată explozie de 
impulsuri îndreptate spre creier. 

Dar abia în creier ele se transformă în plăcere. Aşa cum am 
explicat în primele capitole, natura a inventat senzațiile plăcute 
pentru a ne induce un comportament util. Iar bucuria unui 
gust plăcut este utilă în controlul rezervelor energetice. Acest 
lucru a fost demonstrat de psihobiologi în experimentele cu şo- 
bolani pe care i-au hrănit printr-o sondă gastrică. Animalele nu 
primeau nimic de mâncare, având doar posibilitatea să pună în 
mişcare o pârghie prin care se elibera o soluție nutritivă direct 
în stomac. Deşi puteau asimila câte calorii doreau, au ajuns să 
cântărească, după câteva săptămâni, doar o treime din greuta- 
tea lor iniţială. Aşadar, plăcerea de a mânca nu e nici pe departe 
un lux. 

Mai există un motiv pentru care Jean-Jacques Rousseau avea 
dreptate când spunea că „o mie de lucruri sunt neimportante 
pentru pipăit, auz şi văz, dar aproape nimic - pentru gust". Ca 
omnivor, omul nu este programat pentru un anume tip de hra- 
nă precum câinii, care mănâncă aproape numai carne, sau va- 
cile, care nu mănâncă decât iarbă. De aceea omul e nevoit să 
încerce de multe ori mâncăruri noi şi să le evalueze cu ajuto- 
rul gustului. Plăcerea şi scârba ne indică probabil mâncărurile 
care ne priesc sau nu. De multe ori totuşi, gustul ne face să 
luăm decizii greşite. Două exemple renumite sunt gustul bun 
al unor ciuperci otrăvitoare şi al peştelui rotund japonez, care 
au făcut destule victime printre gurmanzi. 

Senzatiile gustative primare nu sunt doar patru, cum s-a cre- 
zut multă vreme, ci probabil cinci, după cum au descoperit de cu- 
rând oamenii de ştiinţă: dulce, acru, sărat, amar şi cărnos (numit 
umami în japoneză). Semnalul pentru «cărnosy este declanşat de 
anumiți aminoacizi precum glutamatul, care este însă prezent 
şi în caşcaval sau în anumite vegetale, cum ar fi ciupercile ori 
roşiile. 

Mâncarea nesărată este considerată fadă pentru că organismul 
uman nu poate funcţiona fără sare. El are de asemenea nevoie de 
proteine. Gusturile amar şi acru le tolerăm doar între anumite li- 
mite: un avertisment, dat fiind că majoritatea otrăvurilor sunt ama- 
re şi multe fructe acre sunt necoapte. în schimb, ne repezim la 
tot ce este dulce, pentru că zahărul este energie pură. De aici şi 
dilema tuturor celor care vor să slăbească: curele de slăbire nu 
au fost prevăzute în planul evoluţiei, vietuitoarele fiind astfel 
programate încât să asimileze cât mai multe elemente nutriti- 
ve - ca precauţie pentru vremurile mai grele. Dependenţa de 
prăjituri şi îngheţată ne este înscrisă tuturor în creier. 


De ce ne place masajul 


Creierul ne evaluează toate trăirile cu ajutorul opioidelor, 
aşa cum procedează şi cu hrana. Când ni se întâmplă ceva bun, 


PLĂCEREA / 109 


el eliberează endorfine. în cazul întâmplărilor neplăcute, sem- 
nalul este dat de dinorfine. în felul acesta, evoluţia determină fi- 
intele să facă ceea ce trebuie - şi de bunăvoie. Mamiferele trebuie 
să se ocupe de pui: pentru că se află sub influenţa opioidelor, ma- 
mele îndeplinesc cu entuziasm această sarcină. Endorfinele şi en- 
cefalinele le fac eforturile agreabile; în plus, răsplata şi plăcerea 
au fost dintotdeauna mai motivante decât obligația sau teama 
de pedeapsă. Tocmai lucrurile necesare pentru perpetuarea spe- 
ciei sunt mai plăcute decât orice altceva: sexul, de exemplu, 
în momentul orgasmului sunt eliberate opioide, pentru că na- 
tura vrea să ne transmitem genele unei noi generații. 

Este plăcut şi să fii mângâiat. Nu numai oamenii, ci şi mai- 
mutele, pisicile şi cobaii pot fi calmati în acest fel. Chiar şi cre- 
ierul păsărilor eliberează opioide atunci când acestea sunt atinse. 
E interesant că afluxul de opioide în momentul contactului cor- 
poral nu este menit atât să creeze plăcere sexuală, cât să alunge 
teama şi să calmeze indivizii unui grup atunci când se simt pă- 
rasiti sau în primejdie. Puii animalelor încetează să tipe imediat 
ce sunt atinşi. Dacă li se administrează însă opiate externe, ne- 
voia lor de contact corporal scade. Oamenii mulţumiţi au mai pu- 
tina nevoie de încurajare decât cei nefericiti. $i invers, un masaj 
poate fi miraculos atunci când ne simțim singuri sau trişti. 


Calea către armonie 


Plăcerea este un semnal că organismul primeşte ceva de care 
are nevoie. Dar de ce anume avem nevoie? Hai să vedem. Când 
ne este sete, avem nevoie de apă. Când ne este foame, de mân- 
care. Când suntem trişti, de încurajare. Când ne e sete, primele 
inghitituri de apă sunt cele mai bune, iar cel care a ajuns după 
multe eforturi la o cabană de munte se va bucura şi de o mân- 
care mai proastă. 

De fiecare dată când ne lipseşte ceva esenţial în viata, cor- 
pul constată un deficit. Când ne e foame, de exemplu, echili- 
brul dintre necesarul de energie şi hrană nu se mai poate stabili. 

Se eliberează dinorfină, opioidul pentru starea de disconfort. El 
este responsabil de faptul că simțim foamea ca pe ceva neplăcut. 

Intervine nevoia de a lua măsuri împotriva acestei situaţii. De- 
venim nelinistiti, pândim. Căutăm indicii care să ne spună cum 
putem suplini lipsa. Vedem ţinta: o găină friptă! Creierul elibe- 
rează beta-endorfine: ne dă o idee despre savoarea ce ne aşteap- 
tă şi semnalizează că obiectul văzut este bun pentru organism, 
în acelaşi timp, creierul este nevoit să elibereze în grabă şi do- 
pamină, molecula dorinţei. Conexiunile pentru dorință şi voință 
sunt înrudite. Sub influența dopaminei devenim mai optimişti, 
mai atenți şi ne straduim să căpătăm ce ne-am pus în gând. 

Aroma cărnii ne gâdilă nările, muşcăm din copanul de pui cu 
gust minunat. Şi mai multă endorfină inundă acum creierul, ca 
o dovadă că organismul a primit ce-i trebuia şi că se va întoar- 
ce acum la starea de echilibru: suntem sătui şi ne relaxăm - via- 
ta este frumoasă. 

Astfel, întoarcerea la echilibrul fiziologic e însoțită de plă- 
cere. Ceea ce ne face bine este şi plăcut. Dar principiul hedo- 
nist căruia i se conformează organismul are şi o față întunecată: 
plăcerea nu poate fi de durată. De îndată ce totul revine la nor- 
mal, ea dispare. 

Plăcerea este un semnal că ne deplasăm dintr-o stare mai proas- 
tă într-o stare mai bună. Senzatiile plăcute sunt determinate deci 
de situaţie şi de alegerea momentului potrivit. Toate la vremea 
lor. Când e cald afară, căutăm răcoarea dată de umbră, când ne 
e frig, tot ce ne dorim mai mult e focul din cămin sau măcar o 
pătură moale. Deci nu temperatura este cea care ne face să ne 
simţim bine, ci starea anterioară a corpului nostru. Acelaşi duş 
rece pe care-l considerăm răcoritor într-o zi toridă de vară ar 
fi greu de imaginat când ne întoarcem iarna de la schi. 

Orice regizor de la Hollywood ştie acest lucru. Un film în 
care toți sunt draguti unii cu alții ne place la fel de putin ca unul 
în care au loc prea multe crime. O acţiune reuşită îl antrenează 
pe spectator într-un vârtej emotional. în prima jumătate de oră 
trebuie să îndrăgim eroul. Dar nici n-am apucat bine să ne 

desfâtăm cu viata lui frumoasă şi să-l admirăm, că ne şi pome- 
nim cu el aflat în mare primejdie. Se întâmplă lucruri groazni- 
ce, iar noi suferim alături de el. Bucuria e cu atât mai mare când 
totul se termină cu bine. Dramaturgii Antichității numeau acest 
moment, în care teama este alungată, catharsis. încă de pe vre- 
mea lor se ştia că plăcerea provine din contrariul ei. 


Când durerea încetează 


Senzatiile plăcute apar şi atunci când încetează durerea. Oa- 
menii au intuit dintotdeauna că durerea şi plăcerea se află într-o 
relaţie strânsă. Doar neurofarmacologia ultimelor două decenii 
a putut arăta cât de strânsă este această legătură. 

S-a descoperit că percepția durerii apare în creier, dar că aces- 
ta este capabil s-o şi suprime. Când ne tăiem la un deget, recep- 
torii durerii care reacţionează la leziuni transmit la creier semnale 
electrice prin fascicule speciale ale măduvei spinării. Informa- 
tia este prelucrată în talamus, un centru al diencefalului: atunci 
resimtim durere. Dar, dacă este necesar, hipotalamusul, aflat în 
apropiere, poate elibera opioide. Encefalinele, endorfinele, ba 
chiar şi dinorfinele - toate acţionează contra durerii, pentru ca 
întrerup transmiterea de impulsuri la măduva spinării. De aceea 
morfina, care se aseamănă opiatelor din corp, este cel mai pu- 
ternic analgezic. 

A devenit proverbială buna dispoziţie a celor care aleargă, 
numită în engleză runner s high. Atunci când corpul se apropie 
de epuizare, creierul eliberează endorfine şi encefaline, care ajută 
organismul să alerge mai departe, în ciuda disconfortului. Eu- 
foria alungă senzația de slăbiciune si-1 face pe alergător să depună 
şi mai mult efort. 

Nu este greu de ghicit de ce natura a creat acest mecanism. 
Atunci când un animal este rănit sau atacat, instinctul ar trebui 
în mod normal să-l determine să se odihnească pentru a-şi cru- 
ta forțele. Dar opioidele elimină durerea şi animalul poate să fugă 
pentru a-şi salva viaţa, în ciuda leziunii. Nu numai atacul unui 

animal de pradă, ci şi alte feluri de stres determina opioidele să 
circule în creier. Unii semeni de-ai noştri foarte ocupați caută 
probabil tocmai acest efect atunci când se angajează în tot mai 
multe activităţi, deşi au deja destule pe cap: şi stresul poate fi o 
plăcere. Pe scara evoluției, acest mecanism este foarte vechi, cer- 
cetătorul berlinez Randolf Mentzel a descoperit dispariţia du- 
rerii în condiţii de stres chiar şi la albine. 

Tot opiatele din corp sunt cele care le ajută pe femei să su- 
porte durerile naşterii; efectul lor explică strălucirea relaxată apă- 
rută pe chipul multor mame imediat după naştere. Acupunctura 
poate alina durerea deoarece intepaturile acelor determină, se 
pare, eliberarea unor cantităţi foarte mari de opioide. De ce se 
întâmplă aşa - ştiinţa nu a aflat nici până astăzi, dar pesemne că 
acupunctura îi permite corpului să învingă, prin micul discon- 
fort al intepaturilor de ac, o durere mult mai mare. 

Se speculează chiar că unii consumă cu plăcere chili tocmai 
pentru că pot savura astfel euforia pe care o provoacă opioide- 
le eliberate ca urmare a durerii din cavitatea bucală; nimeni însă 
nu a putut demonstra acest lucru. 

Dar nicăieri plăcerea şi durerea nu se contopesc mai bine 
ca în cazul sexualității. Anumite practici masochiste ar putea 
fi explicate prin aceea că endorfinele compensează durerea şi 
amplifică libidoul. Efectelor plăcute ale acestor substanţe li se 
adaugă faptul că în creier se eliberează dopamină. în acest fel, 
savurarea durerilor poate determina o creştere a dorinţei. însă 
până acum nici cei mai creativi cercetători nu au încercat să stu- 
dieze mai îndeaproape practicile sexuale sado-masochiste. 


Leaganul senzatiilor plăcute 


Pisica se joacă mai întâi cu soarecele şi apoi il prinde. Pofta 
de mâncare poate fi mai plăcută decât mâncarea însăşi, iar în dra- 
goste, atracția principală stă de multe ori în jocul de-a v-aţi as- 
cunselea, în preludiu, în ocoluri şi în amânare. Cel care încearcă 
să-şi atingă ținta în cel mai rapid mod nu este un bun amant. „Nu 

vreau s-o iau aşa de ieftin", explică Valmont, seducătorul ver- 
sat şi sumbru din romanul lui Choderlos de Laclos Legături 
primejdioase. Se teme să nu piardă plăcerea unei cuceriri ero- 
tice căpătând prea devreme ceea ce-şi doreşte. 

Dorinţa şi plăcerea se află într-o relaţie strânsă şi totuşi anti- 
tetică. Situaţia lor este asemănătoare cu aceea a doi copii care se 
dau huta pe o scândură: sus e când unul, când celălalt. Cel care 
doreşte nu poate gusta plăcerea în deplinătatea ei. Iar cel care sa- 
vurează ceea ce în sfârşit a primit nu mai doreşte în acel moment. 
Dorinţa este însoțită de imboldul de a depune un efort, pe când 
plăcerea îşi este sieşi suficientă. Cine se bucură de mâncare bună, 
de dragoste sau pur şi simplu de soare nu se războieşte cu ni- 
meni, în acel moment nu mai e pregătit nici măcar pentru mi- 
cile conflicte cotidiene. 

în cazuri extreme, plăcerea poate duce la nemişcare totală: 
şobolanii cărora li se administrează opiate în doze mari devin 
atât de apatici, încât corpurile lor se înmoaie precum ceara, pu- 
tând lua orice formă, ca plastilina. S-a demonstrat neurochi- 
mic că, de la o anumită doză în sus, opioidele pot scădea temporar 
nivelul de dopamină din creier. Neuropsihologul Jaak Panksepp 
de la Universitatea Bowling Green din Ohio presupune că ase- 
menea efecte ne fac leneşi şi lipsiţi de voință după ce savurăm 
ceva. 

Prea mult nu suportăm însă lenevia, oricât ar fi ea de plăcu- 
tă. Efectul opioidelor nu este decât de scurtă durată; în funcție 
de situaţie, el dispare după câteva minute sau câteva ore. Pla- 
cerea trebuie să funcționeze ca un semnal: atunci când mesajul 
a fost transmis, mesagerul poate să tacă. 

în acest moment, iese la iveală partea întunecată a plăcerii. 
Când puterea plăcerii dispare, dispoziția noastră revine la sta- 
rea normală. Unii resimt această stare de după euforie ca pe o 
insuportabilă cădere. Depresia postcoitală este deplânsă de când 
au fost în stare oamenii să-şi exprime sentimentele. Vechiul Tes- 
tament descrie golul resimţit de regele Solomon după ce a acu- 
mulat mai multe averi şi plăceri decât toți predecesorii săi:, Apoi 


114 / PASIUNILE 


m-am uitat cu luare-aminte la toate lucrurile pe care le-au făcut 
mâinile mele şi la truda cu care m-am trudit ca să le săvârşesc 
şi iată, totul este deşertăciune şi vânare de vânt şi fără nici un 
folos sub soare. [...] Drept aceea am urât viata [...]." (Eccl 2- 
11, 17). 

Când tanjesti după ceva si iti urmăreşti țelul, căutarea poate 
dura ore, zile, chiar ani. Uneori, masa copioasa poate fi mai 
placuta decat vanatoarea, extazul placerii poate depasi placerea 
anticiparii. Dar anticiparea durează mult mai mult. Unii încear- 
că să se crute de momentul trezirii la realitate făcând totul, mai 
mult sau mai putin conştient, pentru a evita îndeplinirea do- 
rintelor. „Calea este ţinta" ar putea fi deviza lor. Epoci de-a 
rândul, dorința neîmplinită a fost considerată un „scop în sine". 
Poeţii romantici se lăsau încântați de floarea albastră, a cărei atrac- 
tie consta în faptul că putea fi căutată veşnic fără să fie niciodată 
găsită. lar menestrelii din Evul Mediu le glorificau pe doamnele 
căsătorite, de care nu puteau niciodată să se apropie. Un truba- 
dur nu putea să spere la mai mult de câteva rânduri mâzgălite 
în grabă sau la un zâmbet pe furiş: era suficient pentru a men- 
tine în viata dorul, dar prea putin pentru a-l alina vreodată. 


8 


Faţa întunecată a plăcerii 


Uneori suntem în pericol să cădem victimă propriilor noas- 
tre senzaţii plăcute. Pentru că bucuria de a fi cumpărat o noua 
rochie de vară nu durează niciodată suficient de mult, cumpă- 
ram cu prima ocazie şi sandale Prada. Căci aveau pret redus 
şi trebuia neapărat să profităm de ocazie, chiar dacă erau de fapt 
cu jumătate de număr mai mari. Mulţi dintre cei care câştiga 
bine trăiesc astfel la limita contului lor bancar. Plăcerile sunt 
efemere; cine nu a recurs vreodată la cârnaţi fripti ca să lupte 
contra stării de satietate apărute după savurarea a trei bucăți de 

tort Sacher? Toate încercările anterioare de a tine cura de sla 
bire se dovedesc in acest fel zadarnice. f 

Dorința poate să devină ceva independent. Cercetătorul James 
Olds ne-a arătat în anul 1954 printr-o experiență devenită le- 
gendară ce se întâmplă în astfel de cazuri. Olds a introdus un 
electrod subțire în hipotalamusul unui şobolan, în acea regiu- 
ne a diencefalului care declanşează dorinţa. Electrodul a fost 
conectat la un întrerupător cu ajutorul căruia animalele puteau 
să-şi aplice singure un şoc electric, stimulând astfel creierul. Re- 
zultatul a fost coplesitor: la scurt timp, şobolanii nu se mai pu- 
teau dezlipi de întrerupător. Sărmanele ființe uitau de tot şi apăsau 
iar şi iar pe buton. Cercetătorul a înregistrat până la 6000 de auto- 
stimulări într-o oră. Spre uimirea lui Olds, nici măcar sexul nu 
mai juca vreun rol pentru aceste animale, iar faptul că uitau să 
mănânce şi să bea devenise realmente o problemă. Sobolanii 
riscau să-şi piardă viața pentru un dram de fericire. Cercetăto- 
rul i-a salvat într-un sfârşit, decuplând, după câteva zile, stimu- 
latorul (Olds si Milner, 1954; Olds, 1977). 

Ce i-a mânat pe şobolani până aproape de autodistrugere? 
întrerupătorul declanşa sistemul de anticipare şi inunda creie- 
rul cu dopamina. După cum am văzut, acest neurotransmitator 
semnalizează că urmează o răsplată şi declanşează o cât mai 
intensă activitate a funcțiilor corpului, pentru ca organismul să-şi 
primească răsplata. Efectul principal al dopaminei este însă me- 
morarea experienţei ca pe ceva pozitiv: în consecinţă, ea va fi 
programată pentru repetare. Florile bogate în nectar provoacă 
la albine eliberarea de dopamina; de aceea, aceste flori sunt vi- 
zitate mai des. La şobolanii lui Olds, rolul nectarului era jucat 
de intrerupator; şobolanii erau nevoiţi să-l activeze neîncetat, 
confirmând şi întărind de fiecare dată programarea anterioară, 
care devenea o necesitate. 

în acest experiment iese la iveală chipul diabolic al senzatii- 
lor plăcute. Când un impuls declanşează dorință în chip repetat, 
se schimbă şi modul de funcționare a unor porțiuni extinse din 
creier. Devenită dominantă, dorința transformă oamenii în ființe 

mânate de instinct, care nu mai cunosc limite şi pierd contactul 
cu realitatea. Cercetătorul neo-zeelandez John Reynolds a pu- 
tut demonstra de curând că, sub influența dopaminei, conexiunile 
din creier se modifică. în acest scop, el a recurs la un experiment 
asemănător cu cel imaginat de Olds. La doar zece minute după 
prima apăsare pe buton, circuitele neuronale din mezencefa- 
lul şobolanilor - care controlează acțiunile exterioare - se mo- 
dificaseră, începea programarea pentru plăcere (Reynolds et 
al, 2001). 


Dorinţă fără scop 


Este uşor să foloseşti neadecvat un lucru cu multe utilizări po- 
sibile. Aşa se întâmplă şi cu circuitele din creierul nostru respon- 
sabile pentru plăcere. Acestea ne pot domina personalitatea tocmai 
pentru că sunt atât de adaptabile şi de versatile. Contrar aşteptă- 
rilor, nu detinem un circuit care să declanşeze senzaţia de foame, 
unul pentru sex şi încă unul pentru dorinţa de a dobândi un sta- 
tut în societate. Avem, în loc, un circuit multifuncțional pentru do- 
rinta. Un singur mecanism îl face pe om să-şi dorească ceva şi il 
conduce către ţinta dorințelor sale, oricare ar fi ea. în asta constă 
forța acestui program, dar şi pericolele pe care le aduce cu sine. 

Această descoperire se datorează şi ea şobolanilor de labo- 
rator. Cercetătorii le-au aplicat din nou electrozi pe hipotalamus, 
de astă dată pentru a constata care sunt efectele directe ale do- 
rintei sexuale asupra comportamentului. De îndată ce circuitele 
neuronale pentru dorință au fost excitate, animalele au devenit 
foarte active. Dar în ce direcţie trebuiau să-şi îndrepte activi- 
tatea? Pentru că dorinţa fusese stimulată artificial, ea nu avea 
o ţintă precisă; aşa că ținta trebuia găsită. Animalele au început 
să facă tot ceea ce ştiau mai bine: să mănânce, să bea, să roadă, 
să miroasă, să se curețe, să copuleze, să ducă obiecte de colo pana 
colo prin cuşcă, să vâneze şoareci, să mute puii din cuib. 

Tipul de activitate îndeplinită de animale nu părea să aibă vreun 
rol - important era faptul că făceau ceva. Dacă cercetătorii îi luau 

mâncarea unui şobolan stimulat care tocmai voia să mănânce, 
acesta se repezea la sticla de apă. Dacă era îndepărtată şi apa, 
şobolanul îşi căuta un partener cu care să se împerecheze. De- 
ruta animalelor mergea atât de departe, încât şobolanii care vo- 
iau să bea apă şi constatau că recipientul fusese înlocuit uitau 
de sete şi începeau să mănânce. Cu cât le circula mai multă do- 
paniină în creier, cu atât activităţile prin care excitatia îşi cău- 
ta o supapă puteau fi schimbate mai des între ele. Cercetătorii 
au putut astfel observa «actionismul» in formă pură: doar ac- 
tiunea conta, nu şi țelul. 

Acest imbold se explică prin felul în care funcţionează me- 
canismul dorinței. Dopamina, substanța cea mai importantă din 
sistem, nu are sarcina de a transmite ea însăşi o anumită in- 
formaţie. Rolul ei constă mai degrabă în schimbarea disponi- 
bilitatii neuronilor de a primi mesaje - adică a modului în care 
un anumit organism reacționează la lumea înconjurătoare. Ten- 
dintele preexistente sunt astfel exacerbate. Un şobolan care era 
dinainte flămând îşi va căuta hrana cu şi mai mult elan, un ani- 
mal sătul se va repezi, dacă este stimulat, la primul lucru care-i 
iese în cale. 

în această privință, oamenii nu se deosebesc de şobolani. Do- 
rinta este cel mai bun remediu contra plictisului. Dorinţa iti îm- 
bunatateste dispoziţia, iar atingerea scopului cu atât mai mult. 
Ce anume te înveseleşte nu contează. O rochie superbă, o carte 
de credit inepuizabilă, funcția de conducere în consiliul pă- 
rintilor, la şcoală - totul e nimerit pentru a menține activă masinaria 
dorinţei. Nu contează decât nevoia de a avea ceva, anticiparea 
sentimentului de triumf. Pentru această senzaţie suntem gata să 
dăm totul. 


Principiul Las Vegas 


Bucuria de a mânca bine se poate transforma, dacă există o 
predispozitie în acest sens, în bulimie, plăcerea de a practica un 
sport - în obsesie, plăcerea de a câştiga - în patima jocului. Toa- 
te aceste comportamente obsesive apar în mod asemănător. 


118 / PASIUNILE 


In cazul patimii jocului, speranţa de a primi o răsplată fi- 
nanciară declanşează o jubilatie bolnăvicioasă. Eliberarea do- 
paminei se produce când din automatul din cazino încep să curgă 
monedele sau când jucătorul de la masa alăturată câştigă: apar 
atunci „nişte furnicături ca de foc în tot corpul", scria autorul 
rus Fiodor Mihailovici Dostoievski, care şi-a jucat întreaga ave- 
re la ruletă. Iar clinchetul câtorva monede este suficient pen- 
tru a face oameni altfel destul de rezonabili să stea ore în şir în 
fata unui dulap de tabla şi să apese pe o manetă ca nişte roboți 
de două, trei ori pe minut, în speranţa că data viitoare clinchetul 
se va auzi şi pentru ei. Nu degeaba scenele din sălile de jocuri 
amintesc de şobolanii de laborator care se puteau stimula singuri 
prin apăsarea unui buton. Mecanismele declanşate în creier sunt 
aceleaşi. 

Fiecare clinchet al automatului eliberează din nou dopami- 
na. De fiecare dată, asocierea dintre „manetă" şi „bucurie" este 
întărită şi, împreună cu ea, obsesia de a apăsa din nou pe manetă 
- la fel ca în experimentul cu şobolani. Sistemul de anticipare 
nu poate şti că automatul scuipă în total mai puţini bani decât au 
introdus jucătorii. 

Psihiatrul Hans Breiter de la Harvard a arătat că în timpul 
oricărui joc care presupune un anumit câştig se activează la par- 
ticipanti aceleaşi circuite neuronale, indiferent dacă e vorba de 
jucători impatimiti sau de persoane nedependente, supuse doar 
la un test. Cel care joacă doar ocazional se deosebeşte de ju- 
cătorul împătimit prin faptul că mai poate controla încă imbol- 
dul sistemului de anticipare (Breiter et al, 2001). 


Plăcerea o ia razna 


Patima, de orice natură ar fi ea, se foloseşte de mecanisme- 
le care în viaţa cotidiană sunt responsabile pentru învăţare şi 
plăcerea anticipată şi, în consecinţă, absolut necesare; aceasta 
e probabil cea mai agasantă descoperire pe care ne-o relevă stu- 
diul senzatiilor plăcute. Tocmai de aceea, cercetarea dependen- 

tei ne permite să scrutăm şi în sufletul oamenilor sănătoşi. De 
pendenta este un accident în căutarea fericirii. $ 

Evoluţia nu a prevăzut suficiente mecanisme de apărare con- 
tra acestui mod de autodistrugere. Acum 100 de milioane de ani, 
când au fost fixate genetic majoritatea modelelor noastre de 
comportament, nu se putea prevedea că nişte primate mari vor 
distila băuturi alcoolice, vor deschide săli de joc si vor produ- 
ce cocaină prin sinteză. Acum zece generații, când încă se mai 
suferea de foame, nu se întrevedea tehnicizarea agriculturii, care 
urma să extindă enorm oferta de alimente, făcând din obezi- 
tate o problemă gravă. 

Dependența trebuie deci înțeleasă ca o dorință scăpată de 
sub control. Chiar si cele şapte păcate de moarte ale teologiei 
ar putea fi definite, într-o oarecare măsură, ca exagerări în dru- 
mul nostru către fericire. Mândria este exagerarea dragostei de 
sine; zgârcenia este economisirea scăpată de sub control; invi- 
dia apare atunci când tendința noastră naturală de a ne orienta 
în funcție de ceilalți devine predominantă; oamenii se îmbuibă 
când organismul nu mai răspunde, după ingerarea alimentelor, 
prin satietate şi devin desfranati atunci când sexul îi satisface 
atât de putin, încât şi-l doresc tot mai mult; furia reprezintă agre- 
sivitatea dezlantuita; lenevia este relaxarea care exclude orice 
nou impuls. 

Drogurile acționează la fel ca maneta diabolică din sala de 
joc sau din cusca sobolanilor, pentru că şi ele îi oferă creieru- 
lui o doză de dopamină. Sub influenţa alcoolului, nivelul de do- 
pamină creşte de două ori, în cazul nicotinei şi al cocainei chiar 
de trei ori, după cum a constatat toxicologul italian Gaetano Di 
Chiara. Pentru că dopamină ne menține treji şi atenţi, ne sim- 
tim mai bine după o țigară şi mai productivi decât de obicei, iar 
după un pahar sau două de vin devenim mai optimişti. 

Toate felurile de dependenţă funcționează deci conform ace- 
luiaşi mecanism; drogurile se diferențiază doar prin modul în care 
îl declanşează. Nicotină eliberează dopamină direct, activând ne- 
uronii respectivi. Alcoolul, heroina şi morfina cresc nivelul de 

dopamină indirect: ele dezactivează neuronii care, in mod nor 
mal, acționează împotriva sistemului de anticipare. Cocaina face 
ca dopamină eliberată, care de obicei dispare rapid în pereții ce- 
lulelor creierului, să rămână mai mult timp în circulaţie. Persoa- 
na care inhalează pudra albă trăieşte un extaz asemănător celui 
în care s-a aflat Leonard sub influența medicamentului L-dopa: 
se simte atotputernică. 

Până la urmă, nu contează în ce mod e declanşat afluxul de 
dopamină. Decisiv este că acest lucru se întâmplă, pentru că ast- 
fel creierul asociază definitiv drogul cu dorinţa de a-l avea. Un 
creier dependent ,,vede" o țigară şi comanda imediat, Aprinde-o!", 
tot aşa cum reacționează la stimulul ,,sticla" prin comanda ,,Bea!". 
Chiar şi vederea unei seringi este suficientă pentru a declanşa 
la dependentii de heroină mecanismele dorinţei, după cum au 
demonstrat analizele făcute cu ajutorul tomografului. Nicoti- 
nă, alcoolul şi cocaina se furişează ca nişte războinici troieni 
în structurile cerebrale responsabile de senzațiile plăcute. Dro- 
gurile iti deturneaza creierul. 


Cum ne lăsăm ademeniti 


iti aduci aminte de prima ţigară? Majoritatea considera ca 
are un gust groaznic: te zgârie pe gât, iti vine să tusesti, faci efor- 
turi disperate să nu te observe prietenii. Cu primele halbe de bere 
se întâmplă deseori la fel. Oare nu dorinţa de a face impresie bună 
ne-a determinat să bem mai departe, în ciuda gustului amar? 

Ca adulți, cei mai multi oameni se pot bucura de bere şi ti- 
gări; te poți obişnui chiar şi cu gustul ardeilor iuți. Dar la început 
nu a fost plăcerea. Nu plăcerea este cea care îi împinge pe oa- 
meni la dependenţa de alcool şi de țigări. Nici măcar un sobo- 
lan de laborator nu s-ar atinge de bunăvoie de o sticlă de rachiu, 
cu toate că alcoolul are la şobolani acelaşi efect ca şi la oameni. 
Cercetătorii sunt nevoiţi să depună mari eforturi pentru a obiş- 
nui şobolanii cu alcoolul. Pentru oameni este valabil acelaşi lu- 
cru: dependenţa se învaţă. Aproape întotdeauna, încercăm în acest 

mod să facem suportabile situaţiile dificile. „Cine are griji are 
şi lichior," scria Wilhelm Busch; contrariul este şi el valabil. 

Alcoolul calmează şi alungă angoasele. Cocaina, al cărei efect 
e de scurtă durată, te face să fii spiritual şi iti dă idei; şi, în felul 
acesta, îi ajută pe cei care se simt stupizi şi plicticoşi în grupul 
lor de prieteni. Nicotină te ajută să suporţi plictisul şi stresul, te 
trezeşte şi te calmează în acelaşi timp. Mai presus de toate însă, 
ţigara le aduce tinerilor apreciere în anturajul lor şi sparge ghea- 
ta când întâlneşti lume nouă. 

Multe studii demonstrează că nu căutarea plăcerii îi face pe 
oameni vulnerabili la droguri, ci dorința de a scăpa de proble- 
mele vieții. în situații de viata neplăcute, consumul de droguri 
creşte aproape automat. Alcoolismul este foarte răspândit prin- 
tre şomeri, iar printre soldaţii americani din Vietnam multi erau 
dependenţi de heroină: 40% din aceşti tineri au folosit cel puţin 
o dată seringa pentru a nu mai vedea ororile războiului; jumătate 
din ei se drogau atât de des încât prezentau simptome de se- 
vraj când întrerupeau consumul. 

Până şi o neplăcere de scurtă durată poate duce la un consum 
crescut de droguri. Oamenii de ştiinţă americani au cerut unor su- 
biecti sănătoşi să rezolve o problemă dificilă. Conducătorul ex- 
perimentului i-a criticat apoi pe nedrept, făcându-i să se simtă 
inferiori. Ceva mai târziu, subiecții au participat la un experiment 
numit în mod voalat „testare de băuturi": trebuiau să compare 
şi să evalueze diverse băuturi alcoolice. Persoanele criticate an- 
terior au băut mult mai mult decât participanții care fuseseră tra- 
taţi corect. Un al treilea grup, care fusese şi el şicanat, dar avusese 
ocazia să se răzbune, a consumat cantități normale de alcool: 
se pare că răzbunarea le-a temperat dorința de a-şi ineca ama- 
rul în alcool. 


Cine devine dependent? 


Drogurile te ajută să uiţi. Dar nu toți cei care au probleme se 
droghează şi nu toţi cei care se droghează devin dependenţi. Nu 

orice amator de vin şi nu toți cei care prizează cocaină cad pra- 
dă dependenţei. Cele mai multe persoane subjugate de drog se 
întâlnesc în rândul fumătorilor. Tigarile sunt cele mai seducă- 
toare dintre droguri, nu numai pentru că sunt uşor de procurat, 
ci şi pentru că nicotină are o influență directă asupra mecanis- 
mului de eliberare a dopaminei. 

Dar cum se face că există şi consumatori ocazionali de sub- 
stante care dau dependență? Dependenţa este determinată pe de 
o parte de situaţia în care se află consumatorul, iar pe de altă par- 
te de gene. Toate tipurile de stres cresc probabilitatea ca, dorind 
să te relaxezi, să devii o victimă a alcoolului, a nicotinei sau a 
heroinei. Influenţa genelor asupra acestui risc e uşor de expli- 
cat: cei care suportă bine drogul sunt cei mai amenințați. Dacă, 
după câteva pahare în plus, corpul se răzbună, şansele de a de- 
veni alcoolic sunt minime. 

Un alt factor moştenit genetic este gradul de curiozitate. Intre 
plăcerea noului şi pericolul de a deveni dependent există o legă- 
tură strânsă. în ambele cazuri, dopamina joacă un rol important, 
iar cei cărora le plac pericolul, aventura şi noutatea sunt expuşi 
riscului de a deveni dependenți. Oamenii de ştiinţă ştiu de mult 
că şobolanii mai curioşi decât media devin mai uşor dependenți. 

Un rol important îl joacă aici receptorul D2, menţionat an- 
terior, reprezentând punctul de legătură pentru dopamina în cre- 
ier. Oamenii de ştiinţă de la Brookhaven National Laboratory 
din New York au reuşit chiar să vindece dependenţa de alcool 
a şobolanilor de laborator printr-o terapie genetică în care au mă- 
rit numărul de receptori de dopamina din creierul animalelor. 

Oare într-un viitor îndepărtat vom reuşi să vindecăm oame- 
nii de dependență prin intervenţia în materialul genetic? în pre- 
zent, această posibilitate este exclusă, pentru că mecanismele 
complexe prin care genele influenţează consumul de droguri 
nu au fost înțelese în totalitate. Deocamdată, geneticienii încear- 
că să prevadă o eventuală tendință spre dependență, astfel încât 
respectiva persoană să poată lua măsuri din timp. Cei care au 
prea puţini receptori D2 sunt deosebit de periclitati, spune cer- 

cetătoarea Nora Volkow de la Brookhaven National Laborato- 
ry. Nora Volkow este o strănepoată a revoluționarului Lev Troțki, 
devenită celebră pentru studiile pe care le-a efectuat asupra cre- 
ierului dependentilor. Ea a constatat că dependența micşorează 
pentru o perioadă îndelungată numărul, şi aşa redus, al recep- 
torilor D2. 

O persoană care este sau a fost dependentă de un drog are şan- 
se mari de a deveni dependentă şi de al doilea drog. în experien- 
tele realizate pe şobolani, cei dependenți de morfină cad, dupa 
dezintoxicare, pradă alcoolului. Aproape fiecare dependent de he- 
roină este în acelaşi timp dependent de ţigări sau de alcool. De- 
pendenta îi consumă pe oameni total. Riscul e şi mai mare la cei 
care au început încă din pubertate să fumeze ori să bea, deoarece 
creierul se lasă cu atât mai uşor modelat cu cât este mai tânăr. 
Cea mai eficientă formă de prevenire a dependenţei e încercarea 
de a-i tine pe copii departe de stupefiante. 


Prizonier în cercul vicios 


De multe ori, persoana dependentă nu mai simte decât nevo- 
ia oarbă de drog, nu dorința de a-l savura. Programarea creieru- 
lui pentru drog, şi nu plăcerea băuturii sau a fumatului, este cea 
care menţine dependenţa. 

Asta nu înseamnă că stupefiantele nu pot avea un efect plă- 
cut. Desigur că tigarile, berea şi chiar drogurile mai puternice te 
fac să te simţi bine. Cel mai bun exemplu este heroina, care sea- 
mănă din punct de vedere chimic cu opioidele şi induce o sta- 
re euforică. Pe căi ceva mai complicate, şi nicotină şi alcoolul 
ajung să aibă acelaşi efect. Dacă nu cedăm decât ocazional aces- 
tor plăceri, consecințele nu sunt de durată. 

Persoanele care consumă regulat droguri au nevoie de can- 
titati din ce în ce mai mari; efectul lor dispare, creierul nu mai 
reacționează la ele. Plăcerea se pierde treptat şi cu timpul nu 
mai e vorba de stări de euforie, ci de păstrarea unei stări cât de 
cât normale. O zi fără drog pare tristă. Substanţa stupefiantă 

restabileşte pentru câteva ore vechea bucurie de a trăi, dar, în 
acelaşi timp, creierul devine treptat insensibil. Consumatorul de 
droguri se afundă tot mai mult în dependență. De la o vreme, nici 
măcar fumatul „țigară de la ţigară" sau votca la micul dejun nu 
mai poate oferi vreo bucurie dependentilor. Nici vorbă de plă- 
cere - singurul motiv pentru care continuă este că nu se mai pot 
opri. 

Nimeni nu a descris această stare mai bine decât cantautorul 
Konstantin Wecker, un fost dependent de cocaină. „Ce disperat 
eram când nu mai aveam în casă decât câteva grame! Dărâmam 
pereţi, crezând că în spatele lor sunt ascunse rezerve, distrugeam 
mobila în speranța că voi mai găsi vreun rest de drog. Cât de ne- 
demn mă simţeam, ce scârbă îmi era de mine însumi! îl iubeam 
pe dealerul meu, care îmi livra marfa corect, iar atunci când am 
depus mărturie în favoarea lui la tribunal, am fâcut-o din toa- 
tă inima." (Wecker, 1998) 

De îndată ce substanţa lipseşte, corpul e cuprins de tremur şi 
de friguri. Dar sevrajul fizic e relativ uşor de suportat, cel pu- 
tin în comparaţie cu ceea ce vine după. Frisoanele, tremuratul, 
greata şi delirul se pot atenua cu ajutorul medicamentelor şi dis- 
par după câteva săptămâni. Mult mai greu este să controlezi tot 
restul vieţii dorința de drog, care a rămas înregistrată în creier. 

Mulţi presupun că o persoană dependentă consumă drogul în 
primul rând ca să evite apariția simptomelor de sevraj. Dar asta 
nu explică de ce poți redeveni dependent şi după decenii întregi. 
Insensibilitatea creierului la drog dispare în scurt timp, pe par- 
cursul dezintoxicării. Cu toate acestea, numărul celor care încep 
să-şi aprindă din nou ţigara după ce au fost multă vreme «cu- 
rati» este foarte mare. 

Recidiva nu poate fi înțeleasă decât dacă ținem cont de fap- 
tul că voinţa şi plăcerea sunt declanşate în mod diferit de creier. 
Dependenţa perverteşte ambele mecanisme. Dacă viața fără drog 
ti se pare fadă, asta se datorează faptului că stupefiantul a afectat 
capacitatea de a simţi plăcerea. Nevoia obsesivă de drog apare 
pentru că substanţa a reprogramat circuitele cerebrale responsa- 

bile pentru voinţă. în timp ce insensibilitatea la plăcere este re- 
versibilă, sistemul de anticipare rămâne afectat pe termen lung. 

Cu alte cuvinte, mecanismele dorinţei sunt cele responsabi- 
le de faptul că dependenţa este atât de greu de învins, iar recidi- 
va pândeşte la fiecare pas. De multe ori, foştii dependenți nu scapă 
nici până la sfârşitul vieţii de tentatia drogului, aşa cum nu poţi 
uita limba maternă. Experienţa dependenței modifică pentru tot- 
deauna modul de funcţionare al celulelor nervoase din creier. Se 
schimbă astfel şi modul în care este citită şi transformată în al- 
bumină informația genetică. Celulele produc mai ales substanţe 
care fac creierul deosebit de receptiv la tot ce tine de drog. in 
creier apar, ca nişte cabluri groase, conexiuni între neuroni, având 
ca efect declanşarea dorinței de drog. Aceste conexiuni dispar 
foarte rar. După modul de funcţionare al unor celule din creier, 
neurobiologii au putut recunoaşte şobolanii care fuseseră de- 
pendenti de alcool. 

Asta nu înseamnă că oamenii sunt neajutorati în fata depen- 
dentei. Patima poate fi depăşită. Foştii dependenți trebuie să-şi 
ia însă boala în serios, aşa cum o persoană care a suferit un in- 
farct trebuie să-şi schimbe modul de viață dacă nu vrea să mai 
aibă unul. 

O persoană dependentă poate încerca să ocolească vocea de 
sirenă a drogului. Sau poate să-şi controleze impulsul de a ceda 
tentaţiei. Ambele metode sunt greu de pus în aplicare. Creierul 
nu asociază doar substanța stupefiantă cu dependenţa, ci şi sti- 
mulii care o însoțesc: fumul din bar, întâlnirea cu vechi prieteni, 
aroma celor câteva picături de rom din tort. Chinurile absurde 
îndurate de foştii dependenţi sunt evocate de Elton John, unul 
dintre numeroasele staruri care au la activ o dezintoxicare: ,,Ca- 
teodată, când zbor peste Alpii acoperiți de zăpadă, mă gândesc 
că acolo, Jos, se află toată cocaina pe care am prizat-o în viaţă." 
(Der Spiegel 44/2000) 

Dragostea 


Dintre toate poveştile de dragoste, legenda celtică despre Tris- 
tan şi Isolda este probabil cea mai lipsită de compromisuri. De 
fapt, Isolda vrea să se răzbune crunt pe Tristan pentru că acesta 
i-a omorât unchiul. Dar când privirile li se întâlnesc, întreaga ură 
se transformă, contrar voinței ei, în afecțiune. lar când slujnica 
Isoldei îi toarnă acesteia din greşeală o licoare pentru dragoste, 
cei doi nu mai pot rezista pasiunii. Nimic nu mai contează în afa- 
ra apropierii de celălalt. în extazul lor, Tristan şi Isolda sunt chiar 
dispuşi să-l trădeze pe bunul rege Marke, soţul ei şi unchiul lui, 
şi, odată ce relația lor a devenit publică, să moară împreună. 

Ce i-a mânat atât de departe? „Asta nu ştiu a-ţi spune", îi 
răspunde Tristan, în opera lui Richard Wagner, regelui Marke 
atunci când acesta îi cere socoteală. Nu pare nici el să cunoas- 
că puterea care-l subjugă. Muzica prin care Wagner a ilustrat sce- 
na dezvăluie însă mai mult: ea descrie un dor de neexprimat în 
cuvinte care-l atrage spre Isolda pe Tristan - o senzaţie ce este 
deopotrivă un chin şi o fericire pur şi simplu nepământească. 

Toţi cunoaştem această senzaţie, chiar dacă, din fericire, do- 
rinta nu este decât rareori atât de puternică precum în cazul lui 
Tristan şi al Isoldei. Ne simțim fermecati de dragoste, suntem 
posedati de ea. Nu ştim însă ce anume ne-a transformat şi de ce 
tocmai persoana aleasă a devenit atât de importantă pentru noi. 
Nu e de mirare că, în vechime, o asemenea putere care-i atrăgea 
pe oameni unul către celălalt, de multe ori în ciuda raţiunii, nu 
putea fi înţeleasă decât ca destin sau prin magie. 


Elixirele dragostei 


Elixirele dragostei există cu adevărat. Barzii celți care atri- 
buiau puterea de atracție unei licori misterioase erau mai aproa- 
pe de realitate decât s-ar crede. 

Există de exemplu luliberina, un hormon având numele pre- 
scurtat Gn-RH. în mod normal, el este produs în hipotalamus 
şi controlează secreția de hormoni sexuali. Prezenţa unor can- 
titati infime din această substanţă în diencefal declanşează o 
dorință frenetică. Cobaii masculi pe care oamenii de ştiinţă au 
făcut experimente cu acest neurotransmitător au inițiat imediat 
jocuri sexuale cu femelele aflate în imediata apropiere. Femele- 
le influențate de aceeaşi substanță sunt gata, la rândul lor, să le 
îndeplinească masculilor orice dorință. Substanța acţionează la 
fel şi la om. Supradoza de luliberina nu e utilizabilă însă ca me- 
todă de seducţie pentru că ar trebui injectată direct în creier. 

Asemenea rezultate pot părea înspăimântătoare, pentru că fac 
ca actul sexual să para groaznic de mecanic. Dar elixirele dra- 
gostei nu declanşează numai disponibilitatea pentru sex; ele pot 
totodată să determine doi parteneri să-şi unească destinele pen- 
tru toată viata. Tom Insei, cercetător la Universitatea Emory din 
Atlanta, a exemplificat acest lucru folosind soareci de prerie, 
nişte animale cu blana moale care trăiesc doar în America de Nord. 
Insei le-a administrat rozatoarelor vasopresina, transformandu-i 
în nişte amanți fideli care nu se mai despart de parteneră. La fe- 
mele, trucul a funcționat cu o substanţă înrudită, oxitocina. 

Cercetătorul nu a făcut decât să accelereze un pic mersul 
natural al lucrurilor. Viaţa sexuală a şoarecilor de prerie este 
foarte interesantă. De îndată ce aceste mici ființe ajung la vâr- 
sta pubertatii, ele se reped la primul partener sexual care le iese 
în cale. O zi întreagă nu fac altceva decât să copuleze - de zece, 
douăzeci de ori. Apoi se mută împreună într-un cuib, mascu- 
lul jucând rolul de tată grijuliu. Dacă se apropie vreun intrus, 
ambele animale îşi apără partenerul şi cuibul. O despărţire nu 
afectează legătura dintre cei doi, pentru că amândoi se recunosc 
şi se doresc chiar şi luni mai târziu. Fidelitatea durează până din- 
colo de moarte - dacă unul dintre parteneri moare, celălalt ră- 
mâne singur. 

Cum apare atâta afecţiune? în timpul actelor sexuale frene- 
tice, creierul eliberează vasopresina în cazul masculului şi oxi- 
tocina în cazul femelei. Hormonii permit creierului să manifeste 

o preferință pentru partener. Sexul deschide drumul pentru dra- 
goste. 

Insei a intervenit în acest proces. Când le injecta femelelor şi 
masculilor hormonii corespunzători, chiar şi acele animale care 
nu petrecuseră o noapte de dragoste împreună deveneau parteneri 
pe viata. O simplă substanţă poate fi deci suficientă pentru a crea 
o legătură veşnică. Experienţa funcționează de altfel şi invers. Când 
Insei a blocat eliberarea hormonilor, masculul şi femela nu-şi ră- 
mâneau fideli nici după cea mai aprigă împerechere. 

Se pare că infidelitatea rozătoarelor nu se datorează uitării 
sau faptului că nici unul dintre parteneri nu a lăsat urme adânci 
în creierul celuilalt. Un mascul la care mecanismul vasopre- 
sinei nu funcționează se comportă fata de o femelă cu care s-a 
împerecheat înainte de parcă nu ar fi întâlnit-o niciodată. O mi- 
roase în mod repetat, ca şi cum ar fi prima oară. Testele de în- 
vatare demonstrează că el nu a devenit mai prost, ci că şi-a 
pierdut capacitatea de a-şi aminti de alte ființe. Formarea unui 
cuplu presupune memorie socială, iar pentru asta creierul are 
circuite specifice, asupra cărora acționează oxitocina şi vaso- 
presina. Când ne gândim plini de dor la iubit sau la iubită, sim- 
tim probabil efectul acestor substanțe. 

Vasopresina, respectiv oxitocina, permite formarea de cupluri 
Chiar şi la animale care în mod normal nu au un partener stabil. 
Soarecii de casă, de exemplu, sunt interesaţi de un partener se- 
xual exact pe durata actului sexual. După aceea, totul e dat ui- 
tării. Insei a intervenit genetic asupra organismului acestor animale 
şi le-a învăţat să devină monogame. El a prelevat o genă a fide- 
lului şoarece de prerie, responsabilă de producerea de vasopre- 
sina, respectiv de oxitocina, şi a grefat-o şoarecilor de casă, 
transformându-i în parteneri fideli. Aceşti hormoni sunt elibe- 
rati şi la şoarecii de casă în timpul actului sexual, dar lipsa unor 
puncte de legătură adecvate în creier face ca efectul să nu fie de 
durată. După minuscula intervenție genetică, hormonii permit 
formarea unui cuplu. O singură genă poate deci să transforme un 
animal poligam într-unui monogam, făcându-l să adopte acel 

comportament complicat necesar unei convietuiri de lungă du- 
rată. lată de cât de puţin e nevoie pentru a întemeia o căsnicie... 

La oameni, mecanismele atracției, ale dragostei şi ale parte- 
neriatului sunt mai complicate. $i noi avem o tendinţă spre mo- 
nogamie; cu toate acestea, nu orice noapte fierbinte se termină 
cu formarea unui cuplu. Ar fi însă uimitor ca hormonii mentio- 
nati să nu aibă efecte şi la oameni. Oxitocina, vasopresina şi alte 
substanțe asemănătoare controlează de 500 de milioane de ani 
viata sexuală a celor mai multe fiinţe, de la cele mai simple râme 
până la rudele noastre apropiate, primatele. 

Ceea ce ne deosebeşte de aceste ființe nu este atât mecanis- 
mul responsabil de apariţia dragostei, cât libertatea pe care o 
avem faţă de acesta. Oamenii pot să cedeze atracției, în cazuri 
extreme chiar împotriva raţiunii: în finalul operei, Tristan, epui- 
zat, blestemă „cumplita poţiune" şi lasă să se înțeleagă că licoa- 
rea este de fapt un produs al propriului său suflet. Dar oamenii 
pot de asemenea să refuze dragostea pentru că familia nu ac- 
ceptă relaţia sau pentru că doresc să-şi folosească timpul şi ener- 
gia pentru carieră. 

Mediul în care trăim influenţează formarea unui cuplu, mo- 
mentul şi modalitatea în care se stabileşte legătura. Emotiile care 
stau la baza acestei decizii sunt însă preprogramate. 


Creier de femeie, creier de bărbat 


Atracția dintre sexele opuse ia naştere în minte. Creierul fe- 
meilor şi creierul bărbaţilor sunt programate diferit, pentru ca 
ele să-i dorească pe ei şi invers. Bazele acestui mecanism sunt 
deja stabilite când fătul se află în uter: încă dinaintea naşterii 
suntem meniti să avem dorințe sexuale. 

Un experiment fascinant pe care însăşi natura I-a facut cu niş- 
te oameni din Caraibe ne arată cum apare dragostea la femei şi 
la bărbaţi. Guevedoces este numele unei populaţii rurale puţin 
numeroase din Republica Dominicană, însemnând în limba spa- 
niolă „ouă cu doisprezece". De-a lungul copilăriei, aceşti oameni 

trec printr-o transformare de sex. La naştere, penisul şi testicu- 
lele nu sunt vizibile şi, pentru că toți bebeluşii arată ca nişte fete, 
ei sunt crescuți ca nişte fete. De îndată ce apar puseurile hor- 
monale ale pubertatii, sexul devine evident: din labiile aparen- 
te coboară testiculele, din clitoris creşte penisul. în acelaşi timp, 
comportamentul devine masculin. De pe o zi pe alta, tinerii îşi 
aruncă hainele femeieşti şi păpuşile cu care s-au jucat, îmbracă 
pantaloni şi cămăşi şi încep să se intereseze de fotbal şi mai ales 
de fete. 

Faptul că în această societate tradițională copiilor le-a fost in- 
dusă prin educaţie ideea că trebuie să se lase curtati de bărbați 
este lipsit de importanță. Influenţa educaţiei primite în copilărie 
păleşte în fata programării genetice pentru dragoste: ei încep au- 
tomat să reacționeze la nurii femeilor. Aceşti tineri abia trans- 
formaţi în bărbați nu întâmpină nici o dificultate în a-şi găsi rolul; 
fac pur şi simplu ce le cere natura. în unele regiuni, un copil din 
50 este un guevedoce. 

Ca şi corpul, creierul este alcătuit după un model masculin 
sau unul feminin. Semne în acest sens apar în primele săptămâni 
de sarcină. în această fază, creierul şi organele sexuale ale fă- 
tului se dezvoltă aproximativ concomitent, dar după modele di- 
ferite. La guevedoces nu se întâmplă aşa. 

Aici se află soluţia problemei descoperite de oamenii de şti- 
ință americani acum mai bine de două decenii. în timp ce creie- 
rul fătului se formează normal, organele sexuale au o dezvoltare 
întârziată. Aşa se face că există guevedoces născuţi cu creier de 
băiat şi corp de fată; povestea lor arată ce rol important joacă 
creierul în comportamentul sexual al viitorilor adulți. 

De ce este vorba însă de fete care se transformă în băieți şi 
nu invers? La începutul dezvoltării sale, orice om este de sex 
feminin. Structura corpului şi a creierului din care se dezvoltă 
ambele sexe este o structură de femeie, ceea ce contrazice ideea 
conform căreia Eva a fost plămădită din coasta lui Adam. Abia 
mai târziu intră în acțiune cromozomul Y care dă semnalul dez- 
voltării specific masculine. Pe acest cromozom se află gene care, 

la circa opt săptămâni după concepţie, stimulează glandele sexu- 
ale să producă testosteron, hormonul sexual masculin. Corpul şi 
creierul primesc astfel informaţia că fătul va fi de sex masculin. 

Diferenţele dintre sexe se manifestă mai ales în structura cre- 
ierului mare: la femei, cele două emisfere sunt mai puternic le- 
gate între ele, de aceea centrii cerebrali par a fi ceva mai putin 
specializaţi decât la bărbaţi. S-a presupus că din acest motiv fe- 
meile sunt mai dispuse să-şi exprime în cuvinte sentimentele, 
dar nimeni nu a putut demonstra acest lucru. Cert este că uşoa- 
ra diferenţiere a creierului se oglindeşte în gândire: în medie, 
femeile folosesc limbajul cu mai mare uşurinţă, calculează mai 
uşor în gând şi au o percepție mai rapidă decât bărbaţii, fiind 
şi mai îndemânatice. Bărbaţii, în schimb, sunt avantajati cand 
este vorba de gândirea logico-matematică sau de reprezenta- 
rea spațiului. 

în general, importanţa acestei diferențieri este supralicitată. 
Formulări pregnante, cum ar fi cea din titlul popularei cărți De 
ce bărbaţii nu ştiu să asculte, iar femeile parchează prost încear- 
că să explice deosebirile dintre sexe. Dar lucrurile nu sunt atât 
de simple. Faptul că bărbaţii şi femeile sunt înzestrați diferit nu 
iese în evidență decât statistic, prin studierea unui număr mare 
de bărbaţi şi femei. Iar statistica nu este întotdeauna relevantă: 
în medie, soarele străluceşte deasupra Berlinului 1672 de ore pe 
an, iar deasupra oraşului Munchen doar 1645 de ore pe an; cu toa- 
te acestea, vremea la Berlin nu este nici pe departe mai frumoa- 
să decât la Munchen. 


Cum ajunge sexul la creier 


Când vine vorba de gândire, diferențele dintre bărbaţi şi fe- 
mei sunt destul de mici; în dragoste însă, ele devin uriaşe. Des- 
tinul populaţiei guevedoces ne lasă să ghicim că atât creierul 
bărbaților, cât şi al femeilor heterosexuale sunt programate pen- 
tru celălalt sex. în ultimii ani, oamenii de ştiinţă au găsit indi- 
cii privind originea preferințelor sexuale. 

Sursa atractiei este diencefalul, care se află exact în centrul 
craniului. Aici se declanseaza starea de excitatie. Aceasta par- 
te a creierului este cu totul altfel la barbati decat la femei: pri- 
vind-o, un specialist poate recunoaste daca apartine unui barbat 
sau unei femei. Regiunea preoptica a hipotalamusului este la 
bărbaţi de două ori mai mare şi altfel concepută decât la femei. 
Regiunea preoptică controlează, printre altele, secreția de luli- 
berină, esenţială pentru activitatea sexuală. 

Consecințele dimensiunii diferite apar în timpul actului se- 
xual, pentru că regiunea preoptică joacă mai mult ca sigur un rol 
în atracția pe care o simt bărbaţii față de femei. Dacă regiunea 
aceasta este stimulată, bărbaţii manifestă un entuziasm fanatic 
pentru orice femeie care le iese în cale; dimpotrivă, dacă este în- 
depărtată, interesul pentru sexul opus dispare. Primatele mas- 
culi cărora li s-a îndepărtat regiunea preoptică au început să se 
comporte ca nişte femele, deşi încă mai practicau masturbarea. 
Acest lucru ne arată că interesul pentru sexul opus şi satisfac- 
tia sexuală depind de mecanisme cerebrale diferite. 

Grupul de oameni de ştiinţă condus de cercetătorul japonez 
Yutaka Oomura s-a ocupat îndeaproape de studierea regiunii pre- 
optice. Raportul lor merită citit; cercetătorii n-au precupetit nici 
un efort pentru a descoperi funcţiile secrete ale regiunii preop- 
tice. Pentru a studia atracţia şi activitatea sexuală în condiții con- 
trolate, ei au proiectat un aparat ciudat, de felul celor pe care 
te-ai aştepta să le găseşti mai degrabă în cartierele rău fama- 
te decât într-un laborator universitar. 


„Subiectul de sex masculin a fost aşezat pe un suport asemănător 
unui scaun, fixându-i-se bine capul într-o poziție nedureroasă. Ast- 
fel, s-a putut introduce un microelectrod direct în hipotalamus. [...] 
Apoi, subiectului i s-a pus in mână un dispozitiv cu întrerupător. 
La apăsarea pe buton, scaunul cu subiectul de sex opus se apro- 
pia de scaunul său. în poziţia finală, cei doi puteau copula fără ca 
el să trebuiască să-şi mişte capul. [...] 

Cea mai intensă activitate neuronală (50 de impulsuri pe secun- 
dă) a fost constatată în cazul unui neuron din arealul preoptic al 
hipotalamusului. în timpul copulării, rata impulsurilor a scăzut, 

iar după ejaculare acestea s-au oprit aproape complet. Natura spe- 
cific sexuală a acestei activități neuronale a fost verificată prin- 
tr-un experiment de control în care subiectul feminin a fost înlocuit 
cu o banană." (Oomura et al, 1988) 


Subiectii nu erau oameni, ci doi macaci, a căror participare 
la experimente a fost complet nedureroasă. Oricum, insolitul ex- 
periment a oferit cea mai clara dovada de pana acum ca regiu- 
nea preoptică este responsabilă mai ales de dorința sexuală, si 
nu neapărat de actul sexual în sine. Modul de funcționare nu este 
încă foarte clar. Prin intermediul altor centri ai diencefalului se 
transmit probabil impulsuri către penis şi către scoarța cerebra- 
lă. Mulţi cercetători presupun totodată că anatomia creierului re- 
prezintă unul dintre motivele pentru care sexualitatea masculină 
e atât de înrudită cu agresiunea: regiunea preoptică este legată 
prin mai multe fascicule de nervi de nucleul amigdalian, centru 
care declanşează, printre altele, agresivitatea. 

în dorința feminină - un domeniu mult mai puţin cercetat -, 
pozitia-cheie e deţinută de alt areal din diencefal, aşa-numitul 
nucleu ventromedian al hipotalamusului. El este cel care de- 
clanşează la mamifere reflexele împerecherii: femelele de şo- 
bolan rămân nemişcate pentru ca masculul să se poată urca pe 
ele, maimutele îşi arată organele sexuale. în cazul oamenilor, la 
care nu există acest comportament ritual, nucleul ventromedian 
permite probabil femeilor o disponibilitate generală pentru sex. 
Acest centru se află sub influența hormonilor sexuali. Proba- 
bil că de aceea multe femei manifestă variaţii de excitabilitate 
în timpul ciclului. 

O mică inspecție a creierului ne arată în ce măsură sunt pre- 
ocupate femeile de sex: la ambele sexe, mari porțiuni de sub ca- 
lota craniană sunt presărate cu receptori pentru hormoni sexuali 
precum oxitocina. Şi nu degeaba un număr copleşitor de neu- 
roni se ocupă cu receptarea de semnale venite de la organele se- 
xuale şi cu transformarea lor în senzații. Dacă mărimea părților 
corpului ar corespunde spaţiului alocat lor în creier, penisul şi va- 
ginul ar devansa întregul bust! Pe următorul loc s-ar afla buzele, 
tot nişte organe ale plăcerii - atât sexuale, cât şi gastronomice. 

A iubi un barbat daca esti femeie si o femeie daca esti bar- 
bat nu înseamnă pentru toată lumea împlinire. in Germania, cel 
putin trei milioane de oameni preferă un partener de acelaşi sex. 

Acest lucru nu se află în contradicţie cu descoperirile despre 
preformarea sexuală a creierului. Guevedoces, de exemplu, cu 
transformarea lor din fată în băiat, oferă şi ei un bun exemplu de 
câtă libertate lasă biologia jocurilor sexualității. La fel, sexul apa- 
rent şi regiunile creierului care controlează dorinţa sexuală se pot 
dezvolta în mod diferit. într-un corp de bărbat se poate dezvol- 
ta foarte bine un creier care se simte atras de un alt bărbat. 

Exact lucrul acesta a fost confirmat de neurologul californian 
Simon LeVay cu ocazia autopsierii unor bărbaţi homosexuali care 
muriseră de SIDA: anatomia creierelor lor semăna, în ceea ce 
priveşte preferințele sexuale, mai degrabă cu a creierului de fe- 
meie. După cum a constatat LeVay, regiunea preoptică era mai 
mică decât la bărbatul mediu (iar conexiunile dintre emisfere pă- 
reau mai puternice). Asta nu înseamnă deloc că bărbaţii homo- 
sexuali aveau creier de femeie, cum se presupune adesea, căci 
nu s-au constatat diferențe decât în regiunile responsabile pen- 
tru dorința sexuală. Din punctul de vedere al volumului creie- 
rului, care diferă net la bărbaţi şi la femei, nu s-a putut remarca 
nici o diferență între homosexuali şi heterosexuali (LeVay, 1991). 

Organizațiile de homosexuali l-au atacat vehement pe res- 
pectivul cercetător, care a declarat că este el însuşi homosexu- 
al. Activiştii se temeau ca modul lor de viata să nu fie considerat 
din nou o boală, dacă se dovedea că preferinţele sexuale se ma- 
nifestă în creier. 

Este de înţeles această suspiciune a unei minorități care abia 
şi-a câştigat dreptul la recunoaştere; dar temerile ratează miezul 
problemei. în realitate, studiile lui LeVay nu arată decât că ho- 
mosexualitatea este un fenomen normal. Dacă bărbaţii resimt pa- 
siune pentru alti bărbaţi nu este vorba de un viciu, ci doar de o 
varianta naturală a atracției. Aşa cum există stângaci şi dreptaci, 

aşa cum unii oameni au talent pentru muzică şi alții pentru sport, 
tot asa exista preferinte si in sexualitate. Lucrul acesta e valabil 
şi pentru femei, chiar dacă dragostea lesbiană, ca multe alte pro- 
bleme specific feminine, a fost până acum mai puţin cercetată. 

între homosexualitate şi heterosexualitate există o mulțime 
de nuanţe. Doar rareori creierul se plasează într-o direcție exclu- 
siv feminină sau masculină; mult mai des, el se situează unde- 
va între cele două extreme. Nimeni nu este complet femeie sau 
complet bărbat. 

Chiar şi la şoareci se poate observa cât de subtilă este această 
nuanţă dintre sexe. în cazul lor, anturajul în care se dezvoltă 
embrionii în uter are o influenţă considerabilă asupra compor- 
tamentului indivizilor adulţi. Un pui de şoarece feminin, care a 
crescut în uter printre pui masculini, fiind deci expus la hormo- 
nii sexuali ai acestora, va avea ulterior un comportament mai agre- 
siv; de asemenea, va fi, in mod straniu, mai fertil decât femelele 
care s-au dezvoltat exclusiv printre femele. La micii masculi se 
constată efectul invers: surorile din uter îi fac să devină mai blânzi. 
Cauza acestei marcări sexuale nu este deci exclusiv genetică: in- 
fluentele anterioare naşterii, ba chiar şi cele ulterioare pot avea 
un rol important. 

La oameni, nuanțele dintre sexe sunt şi mai delicate; şi nu doar 
pentru că, datorită creierului mare extrem de întins, suntem, fata 
de alte specii, mai puţin predispuşi la o extremă sau alta, ci şi 
pentru ca polul feminin şi cel masculin se află oricum, la homo 
sapiens, destul de aproape unul de celălalt. Un indiciu în acest 
sens ar fi regiunea preoptică: la masculii rozătoarelor, aceasta 
e de patru ori mai mare decât la femelă; la oamenii de sex mas- 
culin, diferența medie nu este decât dublă. Astfel, creierul uman 
permite o varietate infinită: de la romanticul timid până la do- 
minatoarea dură. 


Spre climax 


Nu orice bărbat este un Don Juan; cu toate acestea, concep- 
tia după care dragostea este o cucerire, iar sexul un triumf nu-i 

este străină nici unuia. în parte, acest lucru depinde de civili- 
zatia noastră, în care temele menționate bântuie de secole. Dar 
nu numai caracteristicile regiunii preoptice ne indică faptul că 
legătura dintre erotismul masculin şi agresivitate are cauze mai 
profunde. 

De la cea dintâi privire şi până la orgasm, dorinţa este con- 
trolată, la cele două sexe, de mecanisme diferite. Bărbaţii se află 
sub influenţa hormonului vasopresina; această substanță nu trans- 
formă numai tinerii masculi ai şoarecelui de prerie în parteneri 
de viaţă fideli; declanşează şi agresiunea, atât la om cât şi la ani- 
mal. Nu e vorba decât la prima vedere de o contradicție: mas- 
culul trebuie să-şi poată apăra femela, puiul şi cuibul prin orice 
mijloace. 

S-a constatat la bărbaţi, în diferitele etape ale preludiului, o 
concentraţie a acestui hormon de zece ori mai mare decât cea 
normală. Aceste valori trebuie privite cu circumspectie, pentru 
că nu au fost înregistrate decât în sânge; nivelul hormonal din 
creier - cel care determină de fapt comportamentul - poate ară- 
ta altfel. Asemenea diferenţe sunt într-adevăr frecvente, după 
cum a constatat neurobiologul Rainer Landgraf, din Miinchen, 
atunci când a reuşit să măsoare cu o sondă minusculă nivelul 
de oxitocină şi vasopresina din creierul şobolanilor (Landgraf 
et al, 1992). în cazuri extreme, s-ar putea chiar întâmpla ca va- 
sopresina să se manifeste numai în corp, nu şi în creier, acest lu- 
cru nu este totuşi foarte probabil. Experimentele au arătat ce se 
întâmplă atunci când vasopresina lipseşte: sexualitatea masculi- 
nă mai este încă posibilă, dar orice fel de pasiune dispare; parte- 
nerul îşi consideră iubita cam la fel de excitantă ca un prosop ud. 

Pe măsură ce preludiul înaintează, crescând probabilitatea 
unui act sexual, nivelul de vasopresina scade. La ejaculare, se 
constată un nivel aproape normal - încă un indiciu că seductia 
şi sexul sunt două lucruri diferite. De îndată ce se apropie orgas- 
mul, bărbaţii par a fi dominați de un alt hormon: oxitocină, va- 
rianta feminină a vasopresinei, circulă acum în corpul lor. Fără 
oxitocină, orgasmul nu poate avea loc. Astfel, la climax, cele două 


sexe se reunesc sub influenţa aceleiaşi substanţe, care determi- 
na de la bun început dorinţa la femeie. 

Drumul excitatiei feminine este diferit. în momentul în care 
cantitatea de vasopresina din creierele femelelor de şobolan este 
mărită artificial, dorinţa lor sexuală dispare. în schimb, la feme- 
ie, cantitatea de oxitocină liberă care o face disponibilă pentru 
apropierea fizică creşte din primele momente ale flirtului. Atunci 
când, la femelele de şobolan, efectul oxitocinei este blocat, aces- 
tea resping orice încercare de apropiere sexuală din partea mas- 
culilor. Dacă aceştia se incapataneaza, femelele devin furioase. 

Cu cât femeia se apropie mai mult de climax, cu atât canti- 
tatea de hormon eliberată de organism este mai mare. în momen- 
tul orgasmului, se adaugă şi efectul endorfinei, responsabil pentru 
starea de extaz la ambele sexe. Cu cât cantitatea de oxitocină din 
timpul preludiului creşte mai mult, cu atât orgasmul va fi mai 
puternic. Acest lucru a fost constatat de cercetători în studii efec- 
tuate asupra unor femei care pot atinge orgasme multiple. 


Make love, not war 


De ce ajungem la orgasm? Această întrebare nu a primit încă 
un răspuns, deşi sociobiologii îl caută cu înverşunare de decenii. 

Cercetătorii sunt interesaţi mai ales de misterul orgasmului 
feminin. Unii dintre ei se îndoiesc că existenţa acestei senzații 
nesigure ar avea vreo logică. Pentru perpetuarea speciei ar fi su- 
ficient ca hormonii să le facă pe femele să-şi dorească împere- 
cherea în perioadele fertile. Chiar dacă este bine ca femeile să 
se bucure de actul sexual, cercetătorii consideră că orgasmul nu 
este necesar, pentru că senzațiile plăcute apar şi fără atingerea 
punctului culminant. Voci mai puţin radicale explică orgasmul 
ca semnal biologic că femeile au găsit un partener potrivit; do- 
vezi pentru această teorie cu tentă masculină nu există încă. 

Oricum, un mit a fost spulberat: oamenii nu sunt singurii care 
ating orgasmul. Cercetătorii au constatat şi la femelele maimute- 
lor o creştere a pulsului în momentul decisiv, precum şi spasme 

care se aseamănă cu reacțiile unei femei in timpul orgasmului. 
Primul care a observat acest lucru la macaci a fost sexologul olan- 
dez Koos Slob. 

Toate primatele sunt ființe sociale; prin urmare, se poate pre- 
supune că împerecherea în afara perioadelor fertile trebuie să aibă 
o funcție socială. Exemplul predilect sunt cimpanzeii pitici sau 
bonobo, care îşi rezolvă conflictele prin sex. Dacă undeva se anun- 
ta o situaţie tensionata, membrii certareti ai grupului sunt satis- 
făcuţi erotic în prealabil, iar dacă totuşi se ajunge la un conflict, 
adversarii se împacă printr-o partidă de sex. Având în vedere că 
la bonobo se practică şi sexul între doi masculi şi între două fe- 
mele, devine clar faptul că actul sexual nu are, în cazul lor, doar 
rol de perpetuare a speciei. 

Studiul neurochimiei orgasmului ne arată cât de înțelept este 
acest comportament. Oxitocina eliberată în cazul ambelor sexe 
în timpul orgasmului are un efect calmant. După cum demon- 
strează numeroase experimente, ea încurajează devotamentul şi 
previne agresiunea. lar opioidele responsabile de starea extati- 
că din timpul orgasmului produc de asemenea o satisfacţie rela- 
xată. Cand iti merge bine nu ai nici un motiv de luptă. 

Astfel, activitatea sexuală favorizează stabilirea unor relaţii, 
putând reduce furia şi agresivitatea. Generaţia hippy din timpul 
războiului din Vietnam folosea sloganul Make love, not war. Avea 
dreptate. 


Dragostea provoacă dependenţă? 


Când eşti îndrăgostit, partenerul ti se pare o ființă cu totul 
deosebită. Nimeni şi nimic nu iti poate provoca starea aceea eu- 
forică pe care ţi-o dă celălalt atunci cand eşti îndrăgostit. Aceste 
sentimente romantice se asociază în creier cu o stare de exci- 
tatie deosebită, în care limitele eului par să se dizolve. Poeţii de- 
scriu de mult această experienţă; de curând, cercetătorii londonezi 
Andreas Bartels şi Semir Zeki au arătat că extazul dragostei poa- 
te fi desluşit şi de oamenii de ştiinţă. Cu ajutorul internetului, ei 

au căutat subiecți care se descriau convingător drept „însufle- 
titi de o dragoste adevărată, adâncă, nebună". Majoritatea erau 
femei. 

Pentru a vedea exact ce înseamnă să fii îndrăgostit, Bartels şi 
Zeki le-au cerut subiecţilor să accepte o tomografie. Mai întâi, 
le-au fost arătate pozele unor prieteni cu care femeile nu aveau 
o relaţie sexuală şi au fost rugate să se gândească intens la aceşti 
oameni. între timp, li se înregistra activitatea creierelor. Apoi, po- 
zele prietenilor au fost înlocuite cu portrete ale iubitului. Subiectti 
trebuiau acum să se gândească la parteneri, în timp ce avea loc o 
nouă scanare a creierului. Comparate, cele două înregistrări 
arată ce efecte produce în creier concentrarea asupra persoanei 
iubite. Bartels şi Zeki au constatat o activitate cerebrală asemă- 
nătoare cu cea înregistrată sub influenţa unor droguri. Euforia 
dragostei poate fi deci comparată foarte bine cu extazul provo- 
cat de cocaină sau de heroină (Bartels şi Zeki, 2001). 

Din punct de vedere neurobiologic, această situaţie nu este 
neobişnuită, având în vedere că atât drogurile, cât şi hormonii 
sexuali - oxitocina şi vasopresina - acționează asupra aceloraşi 
conexiuni neuronale, intrând în legătură cu mecanisme în care 
dopamina, hormonul dorinţei, joacă un rol important. Aşa şi tre- 
buie să stea lucrurile pentru a putea să apară o legătură emotio- 
nală între parteneri: dopamina, după cum am văzut, controlează 
atenţia şi trezeşte dorința. 

Neuropsihologul Jaak Panksepp compară dragostea cu de- 
pendenta de stupefiante: într-un caz apare nevoia de droguri, 
în celălalt, nevoia de persoana iubită. Asemănarea iese la ivea- 
lă mai ales în momentul sevrajului sau al despărțirii de fiinţa 
iubită. Consecințele sunt în ambele cazuri senzația de singură- 
tate, pierderea poftei de mâncare, tristeţea, insomnia şi iritabi- 
litatea (Panksepp, 1998). 

Cu timpul, la dependenţi, efectul drogului scade, tot aşa cum 
şi atracția fata de partener poate să-şi piardă din efect. Totuşi, în- 
tâlnim adesea oameni ai căror ochi încă mai strălucesc, chiar şi 
după decenii de convietuire, la vederea partenerului (partenerei). 

Trebuie sa existe un mecanism care elimina senzatia de obis- 
nuinta şi care îi împiedică pe oameni să sufere din cauza celui- 
lalt (celeilalte) ca după un drog. 

Si aici pare a fi implicată oxitocina. Experimentele pe anima- 
le arată că acest hormon poate încetini transformarea senzatiilor 
plăcute în rutină. Dacă aceste rezultate se dovedesc corecte în- 
seamnă că formula magică pentru o perioadă îndelungată de dra- 
goste neştirbită este sexul. în timpul orgasmului, se eliberează 
oxitocina şi în creierul bărbaţilor, şi în creierul femeilor, e foarte 
probabil ca tot ea să aibă efectul unui elixir al tinereții asupra re- 
laţiei de cuplu, menţinând pasiunea la temperatura de fierbere. 


Fericirea de a fi mamă 


Dragostea incolteste şi atunci când vin pe lume copiii. In anu- 
mite privinţe, afecțiunea părinţilor fata de copii se aseamănă cu 
atracţia erotică. îndrăgostiții par să simtă adesea o contopire cu 
celălalt; mamele şi taţii trăiesc şi ei momente asemănătoare. Li 
se pare că formează un întreg cu copilul, că simt durerile şi bu- 
curiile acestuia ca şi cum ar fi ale lor. 

Stă oare aceeaşi forță la temelia celor două feluri de relaţie? 
Cercetătorii bănuiesc că da. Imaginea creierului unor mame care 
aud tipetele bebeluşilor se aseamănă foarte mult cu imaginile 
înregistrate în cazul indragostitilor care se gândesc la partener. 
Desi nu avem încă o dovadă sigură, detinem un indiciu credi- 
bil că euforia afecțiunii este declanşată de mecanisme asemă- 
nătoare: acel sentiment de fericire care, în momentele cele mai 
intense, este comparabil cu efectul unor droguri puternice. 

Oxitocina joacă un rol nu numai în cazul atracției dintre par- 
teneri, ci şi în cazul dragostei protectoare fata de un copil: hor- 
monul orchestrează orice comportament social. Aceste asocieri 
au fost descoperite în creierul feminin: înainte ca viitoarele mame 
să poată resimti afecțiune pentru copilul lor, ele trec printr-o 
transformare declanşată de oxitocina. 

Procesul are loc atât la oameni, cât şi, în chip mai dramatic, 
la animale. Prin această transformare produsă cu puţin timp îna- 
intea naşterii, multe femele devin brusc, din animale de pradă, 
mame devotate. Femelele de şobolan, de exemplu, reactionea- 
ză de regulă la mirosul nou-nascutilor, pe care îi devorează 
-până în clipa în care ajung şi ele să nască. Când o femelă de şo- 
bolan începe să-şi facă un cuib, ea devine mai blândă şi, de în- 
dată ce apar puii, nu mai face nimic altceva decât să-i alăpteze, 
să-i lingă şi să-i protejeze. 

Faptul că transformarea a avut loc sub influenţa oxitocinei 
devine evident dacă efectul hormonului este blocat: atunci mama 
îşi devorează puii imediat după naştere. Oxitocina însă nu poate 
genera de una singură un comportament protector. Pentru ca o 
femelă de şobolan virgină să se ocupe de nişte pui străini, tre- 
buie să i se administreze mai întâi progesteron, eliberat de regu- 
lă în timpul graviditatii. Creierul are nevoie de o confirmare de 
la corp că puii urmează într-adevăr să vină pe lume. 

Când semnalele hormonilor de graviditate şi ale oxitocinei 
ajung la creier, sunt puse în mişcare şi mecanismele pentru iubirea 
maternă, anumite părți ale diencefalului feminin modificându-se 
pentru totdeauna. Cum anume are loc această transformare nu 
se ştie încă. Conform datelor obținute în urma experimente- 
lor pe animale, s-a afirmat că se transformă mai ales regiunea 
preoptică - acea zonă care arată din naştere altfel la femei de- 
cât la bărbaţi. Se pare că unele gene care controlează funcția 
celulelor cenușii sunt activate sau dezactivate, ceea ce face să 
se schimbe pe termen lung modul de funcționare al unei în- 
tregi regiuni cerebrale. 

încă neclar este şi răspunsul la întrebarea dacă şi cum e con- 
solidată transformarea tinerei mame prin alăptare. Când sfârcu- 
rile sunt stimulate, creierul eliberează oxitocina, motiv pentru 
care multe femei consideră mângâierea sânilor în timpul actu- 
lui sexual şi alăptarea ca fiind plăcute. Aceste senzații creează 
o legătură între mamă şi copil, deoarece căutăm în mod auto- 
mat apropierea oamenilor care ne-au făcut să ne simţim bine. 

Studiile amanutite efectuate la Institutul Karolinska din Su- 
edia au arătat că femeile care alăptează se simt mai calme şi mai 
interesate de alti oameni decât cele care nu alăptează. Este po- 
sibil ca oxitocina eliberată cu ocazia alăptării să favorizeze apa- 
ritia unei fericiri de natură socială: bucuria de a te odihni şi de 
a putea dărui ceva altora. 

Indiferent care ar fi rolul alăptării, creierul transformându-li-se, 
cele mai multe mame se simt legate de copiii lor o viață întrea- 
gă. Se vor trezi din somn la cel mai mic scâncet al bebeluşului 
şi vor fi adesea afectate de planşetele unor copii străini. 

Creierul femeilor este deci pregătit pentru naşterea copiilor, 
natura oferind răsplata unor senzații plăcute. Totuşi, bucuria con- 
tactului cu copilul nu este înrădăcinată la fel de bine în toate 
creierele de femeie; ca şi în cazul preferințelor sexuale, această 
caracteristică variază de la o femeie la alta. 

Pe de altă parte, şi taţii se bucură de copiii lor. Dar motivul 
acestei afecţiuni nu a fost deloc cercetat până acum, ştiinţa con- 
centrându-se aproape exclusiv pe dragostea de mamă. Pentru 
că între creierele bărbaților şi ale femeilor există diferențe, şi 
fericirea tatilor ar trebui să fie de altă natura. Despre ea se ştiu 
însă prea puţine lucruri. 


Oare copiii te fac fericit? 


Copiii insufletesc căminul şi încălzesc inima părinţilor. Au ne- 
voie de noi. Cand sunt binedispusi ne privesc cu ochi luminosi. 
Posibilitatea de a le urmări zi de zi dezvoltarea e una dintre cele 
mai frumoase experienţe. Mulţi părinți spun că şi-au găsit fe- 
ricirea prin copiii lor. 

Cu atât mai uimitoare sunt informaţiile pe care ni le oferă 
cercetarea sociologică privind fericirea de a fi părinte. La între- 
barea cât de fericită e relația lor, cuplurile fără copii răspund po- 
zitiv mai frecvent decât mamele şi taţii. Patru studii independente 
efectuate în Europa şi în America au obţinut acest rezultat. 

Copiii atenuează bucuria trăită alături de partener. în decursul 
anilor, senzaţia de mulțumire urmează o curbă sinuoasă, des- 
făşurată, în mod surprinzător, în paralel la mame şi la taţi. Fe- 
ricirea cuplului scade încă din timpul graviditatii şi atinge primul 
nivel minim atunci când cel mai mare dintre copii începe să 
meargă de-a buşilea. Ulterior, situația se ameliorează, dar nu- 
mai până când primul copil ajunge la pubertate. Atunci, starea 
de mulțumire a cuplului atinge cel mai scăzut nivel. Se pare că 
adolescenţii sunt o povară mai mare pentru cuplu decât copiii 
mici. Fiii şi fiicele aflate înainte de vârsta şcolară le provoacă 
adesea părinţilor epuizare fizică şi insomnii, în timp ce adoles- 
centii îi stresează emotional până la limita insuportabilului. Cand 
primul copil părăseşte casa părintească, multumirea cuplului se 
apropie din nou de nivelul de dinaintea venirii copiilor pe lume. 
Tatăl şi mama trec astfel în căsnicie prin momente grele, dar nu 
extreme. în medie, multumirea părinților ai căror copii sunt ado- 
lescenti scade cu circa 10% fata de anii lor cei mai buni. 

Ne fac copiii într-adevăr nefericiti? Nu neapărat. Studiile având 
ca scop să găsească explicaţia pentru rata crescândă a divortu- 
rilor nu au vizat multumirea în viata cotidiană, ci multumirea in 
căsnicie. Cele două sunt in relație strânsă, deoarece convietui- 
rea cu partenerul are o mare influenţă asupra stării de spirit ge- 
nerale; cu toate acestea, nu sunt identice. Copiii oferă căldură 
emoţională şi satisfacția că este nevoie de tine; în plus, ei repre- 
zintă o sursă de bucurie şi diversitate, compensând astfel neplă- 
cerile pe care le aduc cuplurilor. 

Bucuria şi stresul se completează reciproc. Copiii te fac şi 
fericit, şi nefericit: dar fericirea nu este opusul nefericirii. Din 
multe puncte de vedere, efectul global poate fi chiar pozitiv. Spe- 
ranta de viata este în medie mai mică la adulţii fără copii decât 
la părinţi, deşi aceştia din urmă sunt mult mai solicitati. Această 
diferență e deosebit de clară în segmentul de vârstă cuprins 
între 35 şi 44 de ani. La această vârstă, numărul deceselor în rân- 
dul mamelor sau al tatilor nu reprezintă nici jumătate din cel al 
deceselor în rândul persoanelor fără copii, probabil şi pentru că 

părinţii se expun la mai puţine riscuri şi sunt mai atenţi cu să- 
nătatea lor. 

în general, stresul şi bucuria par a se compensa. Un studiu 
german ajunge la concluzia că părinţii nu sunt nici mai fericiți, 
nici mai putin fericiţi decât cuplurile fără copii. Acest rezultat 
devine important în contextul unor tehnici tot mai performante 
de medicină a reproducerii. Perechile care încearcă din răspu- 
teri să aibă totuşi un copil (ceea ce duce la neplăceri conside- 
rabile pentru femeie) ar trebui să se întrebe dacă aşteptările lor 
nu sunt exagerate. 

Copiii nu au o influență cuantificabilă decât asupra fericirii 
în cuplu, înclinând balanţa negativ - cu totul altfel decât speră 
majoritatea viitorilor părinți. Pentru că povara nu este deosebit de 
mare, cuplurile stabile rezistă şi sunt gata să şi-o asume, deoarece 
un copil dă sens şi culoare vieţii. Dar copiii sunt întotdeauna o 
probă a focului pentru cuplu. De aceea, naşterea unui copil nu 
salvează neapărat o relație cu probleme. 


10 


Prietenia 


Isaac o plăcea pe Rachel. Erau prieteni încă din copilărie. 
Atracția fizică nu părea să joace un rol important pentru ei. In 
toți aceşti ani, ei n-au făcut sex deloc sau, oricum, nu atât de 
des încât Rachel să rămână însărcinată cu Isaac. Nu fiindcă 
Isaac n-ar fi putut face copii. Dimpotrivă. Isaac a avut numeroşi 
urmaşi, dar cu altele. Rachel şi el nu doreau decât să-şi petrea- 
că timpul împreună. în timp ce alti masculi participau la obiş- 
nuitele lupte în ring, Isaac şi prietena lui stăteau deoparte şi 
priveau totul de parcă ar fi fost scene din altă lume. Puteau fi 
văzuţi stând unul lângă altul în iarbă, mâncând fructe, atingân- 
du-se ore în şir. Dacă pavianilor le-ar putea fi atribuită ferici- 
rea, ei bine, aceştia erau în al nouălea cer. 

Robert Sapolsky, un neurobiolog californian, a observat şi a 
documentat ani de-a rândul viata unui grup de maimuțe din Se- 
rengeti. Buna dispoziţie a lui Isaac poate fi demonstrată cu date. 
După ce îi seda folosind săgeți cu somnifer, Sapolsky le lua mas- 
culilor din grup, în mod regulat, sânge. (La femele, un aseme- 
nea procedeu nu putea fi aplicat pentru a nu periclita puii sau 
sarcina.) Probele de sânge au fost analizate, căutându-se hor- 
moni de stres precum cortizolul, al cărui nivel arată cât de ten- 
sionat este animalul. Sapolsky a constatat că Isaac avea cantități 
foarte mici de cortizol. Această maimuţă nu doar părea, ci chiar 
era mai relaxată ca semenii ei! 

Sapolsky a studiat în mod similar multe alte animale. Cu cât 
prieteniile dintre maimuțe sunt mai multe şi mai durabile, cu atât 
stresul este mai mic. Cu cât subiectul petrece mai mult timp ală- 
turi de semenii săi, preocupându-se de ei, cu atât pare mai imun 
la vitregiile vieţii. Cel care se ingrijeste de viata sa socială este 
mai în formă. Stresul nu provoacă doar disconfort: el dăunează 
şi sănătății (Sapolsky er a/, 1997). 

Pentru Isaac, prietenia cu Rachel a fost prețioasă. în timp ce 
alți masculi muriseră de mult din cauza bolilor, în lupte sau de 
bătrâneţe, Isaac trăia în continuare în savană, sănătos tun, scăr- 
pinandu-si prietena (Sapolsky, 2001). 


Cine are prieteni trăieşte mai mult 


Compania altor semeni este benefică şi pentru oameni. O voce 
cunoscută ne face să zâmbim şi să ne simțim în siguranță. Cei 
care se simt singuri sau nu se înțeleg cu oamenii din jur vor trăi 
mai rar senzații plăcute. Prietenia şi căldura unei familii sunt con- 
ditii care favorizează apariția fericirii. 

„Cine renunţă la prieteni alungă soarele din lume", scria pe 
bună dreptate Cicero, omul politic roman. Cercetarea sociolo- 
gică modernă confirmă cât este de importantă prezența celor- 
lalti pentru buna dispoziție. Psihologul englez Michael Argyle, 
dar şi alti oameni de ştiinţă au arătat că relaţiile cu cei din jur 

sunt unul dintre puţinii factori care ne fac mai mulțumiți în prac- 
tic orice situaţie de viata. Un efect comparabil sau mai puternic 
nu-l poate avea decât calitatea relației de cuplu, frecvenţa sexu- 
lui şi activitatea fizică (Argyle şi Lu, 1990). 

Prietenii ne fac să trăim mai mult. Aceasta e concluzia la care 
au ajuns mai multe studii americane şi vest-europene efectuate 
pe câţiva zeci de mii de oameni. Contactele sociale influentea- 
ză speranța medie de viata cel putin la fel de mult ca fumatul, 
tensiunea arterială, obezitatea sau sportul practicat regulat. In- 
diferent de vârstă, de starea sănătăţii şi de sex, probabilitatea ca 
cineva care se simte izolat să moară în răstimp de un an este de 
două ori mai mare decât a celor înconjurați de prieteni. Fuma- 
tul nu creşte riscul de deces decât de 1,5 ori. 

Date şi mai impresionante a furnizat un experiment făcut la 
universitatea californiană Stanford. Doctorii de aici au împăr- 
tit pacientele bolnave de cancer la sân în două grupuri: un grup 
a primit îngrijirea medicală normală, celălalt a fost rugat să se 
prezinte, în plus, la runde de discuţii săptămânale, în care mem- 
brele grupului se puteau întâlni cu alte paciente. Deşi boala tu- 
turor pacientelor era atât de avansată încât nu mai exista nici 
o şansă de însănătoşire, femeile care au participat la discuţii s-au 
plâns mai puţin de dureri, fiind într-o dispoziție mai bună de- 
cât pacientele care doar au primit medicamentele necesare. Mai 
mult, femeile care puteau vorbi despre situaţia lor, găsind inte- 
legere la paciente aflate în aceeaşi situație, au trăit de două ori 
mai mult decât celelalte. 

Rezultate asemănătoare s-au obținut cu bolnavi de leucemie 
şi cu persoane care suferiseră un infarct. Ele pot părea ciudate, 
având în vedere că, după ultimele cercetări, cancerul nu are ca- 
uze psihice - chiar dacă unii oameni cred, în mod greşit, că tu- 
morile ar fi un fel de griji care te distrug pe dinăuntru. în ciuda 
a numeroase experimente, oamenii de ştiinţă nu au reuşit sa gă- 
sească vreo legătură între apariţia cancerului şi anumiţi factori 
psihici. în schimb, dovezile referitoare la rolul genelor în dez- 
voltarea tumorilor au fost copleşitoare. De multe ori, substante- 

le toxice din mediu, fumul de țigară şi proasta nutriție contribuie 
la declanşarea efectului unor gene problematice. * 

Cum se explică atunci efectul căldurii umane asupra sănătății 
bolnavilor de cancer? Controlul subtil exercitat de oamenii din jur 
are o influență clară asupra bunei dispoziții a celor iubiţi şi 
protejați. Cine ştie că este observat de prieteni sau chiar de alti pa- 
cienți va fi mai atent cu sine şi îşi va lua medicamentele cu mai 
multă rigurozitate. Dar privirea atentă a celor din jur nu este sin- 
gura explicaţie. Sănătatea se ameliorează şi atunci când pacienţii 
se află sub îngrijire profesională şi au parte de atenție sporită. 
Singurătatea este o povară nu numai pentru suflet, ci şi pentru 
corp. Cea mai bună strategie în lupta contra stresului este să ceri 
sprijin de la alţii. Oamenii singuri sunt nevoiți să se descurce fără 
căldura umană care face greutăţile vieţii suportabile. în plus, 
singurătatea cauzează la rândul ei stres, căci izolarea este du- 
reroasă în sine, chiar şi în absenţa altor dificultăţi venite din 
exterior. 

O nouă ramură a ştiinţei a adunat în ultimii ani numeroa- 
se argumente pentru puterea sentimentelor asupra sănătății: psi- 
hoimunologia, care se ocupă de interacțiunea dintre corp şi suflet. 
Hormonii stresului, precum cortizolul şi alti glucocorticoizi, în- 
greunează, printre altele, funcţionarea sistemului imunitar. Acest 
lucru a fost constatat atât la oamenii singuri, cât şi la puii de mai- 
muta despărțiți de mame. S-a demonstrat totodată că stresul nu 
favorizează doar apariţia răcelilor, ci şi a bolilor aparatului car- 
diovascular. 

în felul acesta, misterul pacientelor bolnave de cancer îşi poate 
afla o dublă explicaţie. Deşi stresul nu cauzează cancer, el gră- 
beşte totuşi - cel puţin în experimentele pe animale - dezvoltarea 
tumorilor formate din alte motive. Pe de altă parte, organismul 
femeilor care se simțeau singure avea de suferit nu numai din 
cauza cancerului, ci şi din cauza unui sistem imunitar slăbit, care 
nu făcea fata infecțiilor. 

Sentimentul că eşti nevoit să te descurci singur poate deci afec- 
ta corpul. Contactele emoţionale au urmări benefice, acționând 

contra acestor agresiuni psihice. Aşa s-ar putea explica şi soarta 
celor vreo 2000 de bărbaţi din oraşul suedez Goteborg, care au 
fost consultaţi pentru a se determina în ce condiţii grijile le 
afectează sănătatea. Analiza statistică a relevat o influenţă care 
protejează mai bine decât orice medicament: bărbaţii făceau fata 
şi celor mai puternice lovituri ale sorții dacă aveau pe cineva cu 
care să stea de vorbă! 


Teama de a nu fi părăsit 


gs A 


şi oamenii mai duri reacţionează automat la plânsetul copiilor 
şi al animalelor părăsite. Ne impresionează până şi suferința unei 
fiinţe sfrijite picate din cer, care vrea să telefoneze acasă: ori- 
cine, indiferent de vârstă, poate înţelege suferinţa lui E.T., ceea 
ce a şi dus la nemaipomenitul succes al filmului lui Spielberg. 

Neuropsihologul Jaak Panksepp presupune că suntem în cău- 
tarea contactului cu ceilalți mai ales pentru a evita chinurile sin- 
gurătăţii. Natura ne ademeneste, ba chiar ne împinge spre semenii 
noştri. Panksepp consideră că această tendință spre sociabilitate 
este adânc înrădăcinată în creier, în zonele sale formate în tim- 
puri străvechi. Dacă, în cadrul unui experiment, li se stimulează 
unor animale anumite regiuni ale diencefalului, cum ar fi talamu- 
sul şi regiunea preoptică, ele încep să scâncească de spaimă, ceea 
ce nu li se întâmplă decât atunci când sunt părăsite (Panksepp, 
1998). 

Din punct de vedere evolutiv este vorba de un comportament 
foarte vechi, apărut cel târziu la primele mamifere. Probabil că 
are funcţia de a asigura supraviețuirea nou-nascutilor. Un pui de 
şoarece, de exemplu, care tocmai a venit pe lume este orb, surd 
şi nu poate merge. Corpul lui minuscul, lipsit de blană, nu poa- 
te să producă nici măcar suficientă căldură proprie pentru a se 
menţine în viata. Fără mamă, el moare de frig - este o ființă com- 
plet dependentă, pentru care mama e totul. Dacă aceasta dispa- 
re, puiul intră în panică - la fel ca bebeluşul uman care, într-o 
situație asemănătoare, începe să tipe. 

Multe mamifere tinere, ba chiar şi puii de găină folosesc aces- 
te semnale când sunt părăsite. Cel mai temeinic au fost studiate 
tipetele puilor de şobolan. Oamenii nu le aud pentru că e vorba 
de ultrasunete, dar urechea şobolanilor este sensibilă exact la 
această frecvenţă de circa 40 kHz. De îndată ce aude sunetele, 
mama va face tot ce-i stă în putinţă să-şi calmeze puiul. îl linge, 
făcându-l astfel să se simtă protejat, se plimbă cu el în bot şi 
încearcă sa-l ducă într-un loc mai sigur, în care să nu se teamă. 

Când şobolanii cresc, teama de a nu fi parasiti dispare, pen- 
tru ca ei nu sunt fiinte prea sociabile. Dar animalele care traiesc 
in grupuri manifesta constant reactii de panica atunci cand sunt 
izolate. Multi câini urlă, încearcă să sape gropi şi zgârie la uşă 
când au fost parasiti de stăpân. Papagalii capătă obiceiuri auto- 
distructive: îşi smulg penele cu ciocul. Oamenii adulți nu lasă să 
se vadă că suferă de singurătate, dar simptomele nu sunt mai pu- 
tin dramatice: nelinişte, un gol interior, stare tensionată, insom- 
nie şi lipsa poftei de mâncare, neîncrederea în sine - toate fac ca 
viata să devină un chin. 

Reacțiile asemănătoare ale oamenilor şi animalelor ne per- 
mit să studiem singurătatea umană pe baza unui model mai sim- 
plu. Şi animalele suferă de stres atunci când sunt lipsite de contacte 
cu semenii. Hormonul stresului CRH (Corticotrophin Releasing 
Hormone) contribuie la declanşarea tipetelor de panică. Astfel 
cercul se închide, pentru ca CRH eliberează la rândul său hor- 
monul numit cortizol, care, la oameni, este responsabil de mul- 
te boli legate de stres. 

Ca şi oamenii, puii de şobolan plătesc cu sănătatea singură- 
tatea prelungită. Devin sensibili la boli, creierele lor se dezvoltă 
având mai puţini neuroni şi un randament scăzut, rămân toată 
viata temători şi iritabili. Puii de şobolan care sunt alintati des 
cresc văzând cu ochii. Rata de creştere este de două ori mai mare 
decât la semenii lor crescuţi în condiţii obişnuite. 

Acelaşi lucru se întâmplă şi cu oamenii. Mângâierile favo- 
rizează dezvoltarea armonioasă, aşa cum a arătat Tiffany Field 
de la Universitatea din Miami cu ajutorul unui experiment sim- 
plu. Ea a început să se ocupe de un grup de bebeluşi născuţi 

prematur, aflați într-un incubator steril şi neavând parte de prea 
multă căldură umană. Field a mangaiat aceşti copii de trei ori pe 
zi şi le-a mişcat uşor mâinile şi picioarele, obţinând rezultate re- 
marcabile. Bebeluşii câştigau mai repede în greutate, erau mai 
sănătoşi decât alti copii născuţi prematur şi puteau părăsi in- 
cubatorul cam cu o săptămână mai devreme decât ceilalți (Field 
etai, 1986). 

Dacă bebeluşii sunt lipsiţi o perioadă mai îndelungată de căl- 
dură umană, consecinţele sunt şi mai serioase decât în cazul şo- 
bolanilor. Deja în secolul al XIII-lea, regele Frederic al II-lea 
a observat cât este de necesară atenția maternă în dezvoltarea 
copiilor, atunci când a inițiat probabil primele experimente psi- 
hologice controlate. Acest monarh însetat de cunoaştere dorea 
să afle care este «limba naturală» a omenirii. în acest scop, a or- 
donat să fie izolaţi, unul câte unul, copii mici, înainte ca ei să 
poată vorbi. Frederic spera că, în absenţa influenței mediului 
înconjurător, copiii vor începe într-un târziu să vorbească în lim- 
ba originară pe care o căuta. Slujitorii le aduceau mâncare, hai- 
ne curate şi tot ce le trebuia în rest, dar nu aveau permisiunea 
să intre în contact cu micii subiecți pentru a nu falsifica rezul- 
tatele experimentului. încercarea regelui a eşuat lamentabil: be- 
beluşii au murit. După cum nota un istoric al timpului, „copiii 
nu au putut supravieţui fără bătăi din palme, gesturi, zâmbete 
şi linguşeli" (istoricul Salimbene, apud Montagu, 1974). 


Fericirea datorată siguranţei 


Sentimentul mângâietor al siguranței marchează sfârşitul sin- 
guratatii. Responsabile de apariţia lui sunt probabil endorfinele, 
hormoni asemănători opiului, a căror prezență în creier provoa- 
că o stare plăcută. Efectul se poate verifica uşor la şobolanii ti- 
neri. Dacă [i se dă, după ce au fost despărțiți de mamă, morfină, 
substanță înrudită cu endorfinele, ei încetează imediat sa tipe. 
Endorfinele contracarează efectul hormonilor de stres, printre 
care şi CRH, aflaţi la originea tipetelor. Dacă efectul natural 

al endorfinelor este blocat, micile animale ţipă chiar dacă mama 
este de mult alături de ei şi le acordă atenţie. Oamenii de ştiinţă 
au constatat prezența endorfinelor şi la maimutele care se scar- 
pină reciproc. 

Endorfinele funcţionează în creier, în general, în chip de 
semnal pentru o situaţie dezirabilă, cum am explicat în capito- 
lul 7. De exemplu, aceste substanţe produc o senzaţie de plăcere 
atunci când un animal flămând îşi potoleşte foamea cu o mân- 
care bună. în mod asemănător, ele controlează şi nevoia de apro- 
piere. Dacă nişte fiinţe sociale ca maimutele sunt lipsite de prezența 
semenilor, echilibrul lor se destabilizează: apar dorul şi nevo- 
ia de contact. Când animalele îşi regăsesc semenii, endorfinele 
anunță creierul că situația s-a normalizat, iar acesta răspunde prin 
senzaţia plăcută de siguranţă în mijlocul celor dragi. 

Drogurile pot amăgi creierul, fâcându-l să uite singurătatea: 
pentru asta e suficientă o doză de opiate, pe care în mod nor- 
mal o eliberează chiar el atunci când ne aflăm alături de cei dragi. 
Betivul singuratic, care îşi ridică nivelul de endorfine cu ajuto- 
rul alcoolului, nu are nevoie de prieteni. Şi ingerarea de dulciuri 
duce la eliberarea acestor hormoni, motiv pentru care Bridget 
Jones, personajul de roman, încearcă să-şi îndulcească existenţa 
cu o ciocolată la micul dejun. Iar poetul francez Jean Cocteau 
nota în jurnalul său că opiul înseamnă pentru el „eliberarea de 
vizitatori" (Cocteau, 1998). 

Senzatia de căldură sufletească resimţită atunci când ne aflăm 
în compania unor oameni cunoscuți poate fi atribuită endorfi- 
nelor. Dar aceste substanţe nu sunt singurele responsabile de 
sentimentul fericit de securitate alături de cei dragi. Oxitocina 
şi vasopresina, de exemplu, care favorizează apariţia dragostei, 
au un rol şi în stabilirea relaţiilor cu ceilalţi, pentru că sunt ne- 
cesare memoriei sociale. Serotonina, neurotransmitatorul care 
le lipseşte depresivilor, joacă probabil un rol important în sen- 
timentul de simpatie. Acest lucru le este cunoscut farmacolo- 
gilor nu din experimente pe animale, ci din informaţiile despre 
un drog recreational folosit adesea - ecstasy. 

Această substanță energizantă eliberează în creier cantități mari 
de serotonină şi, probabil, de dopamină. Astfel, ea îl face pe con- 
sumator să aibă impresia plăcută că întreaga lume îi este priete- 
nă: sentimentele de afecţiune şi înțelegere sunt duse la extrem. 
De aceea, drogul era cunoscut până prin 1980 sub numele mult 
mai potrivit de empathy, până când un distribuitor priceput in 
afaceri I-a rebotezat. Oamenii de ştiinţă vorbesc şi astăzi despre 
ecstasy ca despre un drog care te afectează profund, un aşa-nu- 
mit entactogen. Chimistul Alexander Shulgin, care a fabricat 
această substanță în laboratorul său, în anul 1965, fiind primul 
care i-a testat efectele, îşi descria trăirile astfel: „Mă simţeam uşor, 
fericit, insufletit de o putere incredibilă - ca într-o existență mai 
bună. De parcă nu aş fi fost doar un cetățean al Terrei: universul 
întreg era casa mea." (Shulgin, informaţie furnizată autorului) 

O senzație similară, doar că mai puţin intensă, avem în pre- 
zenta unui om pe care-l pretuim: suntem lipsiți de griji şi încre- 
zători. Dar oamenii de ştiinţă care au încercat să descifreze aceste 
aspecte ale prieteniei au ajuns într-un punct mort: nici unul nu 
a reuşit să descifreze în amănunt modul în care funcţionează 
ecstasy. 


A da şi a primi 


De ce avem nevoie de prietenie? Spre deosebire de puii de 
şobolan, care nu depind decât de mama lor, fiinţele sociale au 
nevoie de sprijinul unui grup. Dacă omul civilizației moderne 
poate trăi într-o izolare autoimpusă sau ascuns în coconul rela- 
tiei de cuplu, în societățile tradiționale, în schimb, un om singur 
(chiar şi un cuplu) nu are nici o şansă de supravieţuire. Protec- 
tie şi ajutor în situaţii limită nu pot veni decât din partea grupu- 
lui. Spre deosebire de un nou-născut, un adult nu poate pretinde 
hrană şi afecţiune fără să ofere ceva în schimb şi nu poate să 
conteze pe faptul că mama va avea grijă de el în orice situație. 
Trebuie, la rândul lui, să dea ceva. Suntem nevoiţi să impartim 
cu alții ceea ce avem, spre binele comun. Si totuşi, nu putem da 

tuturor la fel de mult. Cu cât relația este mai strânsă, cu atât ce- 
lalalt va primi de la noi mai mult. Şi invers, cu cât îi vei dărui 
celuilalt mai mult, cu atât relaţia devine mai trainică. 

Ca să te poţi orienta într-o societate ce funcționează după ase- 
menea reguli, iti trebuie o anumită înțelepciune. Fiecare mem- 
bru al grupului trebuie să ştie bine în ce relații se află cei din jurul 
lui, ce poate primi de la ei şi ce le-a dat. Formarea unui cuplu 
pare, în schimb, mai simplă, cel puţin în cazul animalelor. Este 
suficient ca partenerii să se recunoască şi să fie disponibili ne- 
condiționat: atât fiecare pentru celălalt, cât şi pentru progeni- 
turile lor. Doar fiinţe inteligente, precum primatele, sunt capabile 
de viaţă socială complicată, cu prietenii şi roluri sociale modi- 
ficabile, în timp ce şoarecii, păsările şi alte animale cu creiere 
mai simple pot forma cupluri, dar nu se pot descurca decât în 
grupuri rigide, cu ritualuri bine stabilite. 

Multe maimuțe sunt nevoite să-şi caute hrana şi să se apere 
în grup. Relaţiile care se stabilesc între ele ne ajută să intele- 
gem mai bine cum apare prietenia. Relațiile dintre maimuțe sunt 
mai putin complicate decât cele interumane: animalele nu pot 
să camufleze adevărul prin vorbe. 

Când cineva iti place, îl inviti cu drag la masă. Din Mările 
Sudului şi până în Groenlanda nu există cultură în care masa cu 
oaspeţi să nu fie elementul cel mai important al unei întâlniri 
între prieteni. Familiile se adună la masă, oamenii de afaceri pun 
la cale contracte la restaurant, vizitele de stat culminează cu un 
banchet. Şi maimutele îşi împart hrana între ele, ceea ce arată 
cât de importante sunt mesele comune pentru înfiriparea unor 
relații. 

Micile maimuțe capucin, originare din America de Sud, merg 
împreună la vânătoare şi fură din cuiburile ursului cu trompă, 
căruia îi răpesc puii chiar de sub nas - o încercare riscantă, pen- 
tru că urşii cu trompă au dinți puternici. Asemenea acțiuni ar fi 
imposibile dacă hoţii nu s-ar putea baza pe faptul că, dupa vâ- 
nătoare, fiecare îşi va primi partea cuvenită. 

Frans de Waal studiază în experimente controlate conditi- 
ile în care maimutele sunt dispuse să dea ceva şi modul lor de 

cooperare (de Waal, 1997). De Waal a aşezat două maimuțe ca- 
pucin in custi alăturate, prin gratiile cărora se puteau introdu- 
ce fructe. Tragand de niste sfori, maimutele puteau cobori un 
cos cu fructe atat de greu, incat operatia nu putea fi dusa la bun 
sfârşit decât in doi. Instalaţia era in aşa fel gândită încât, în fi- 
nal, numai unul dintre animale să poată avea acces la fructe. 
Dacă însă dorea să mănânce, avea nevoie de ajutorul celuilalt, 
pe care îl şi primea - acesta aşteptându-se ca răsplata pentru 
efort sa fie împărțită. Maimutele capucin sunt deci capabile să 
conteze pe corectitudinea semenilor. 

Dar încrederea lor are limite. O maimuţă o va ajuta pe cea- 
laltă doar dacă răsplata se află la vedere. Aceste animale nu-şi 
pot imagina că cel pe care l-au ajutat se va arăta recunoscător 
mai târziu şi nu pe loc. Relaţiile dintre ele sunt de scurtă dura- 
tă; maimutele capucin sunt nevoite să-şi înceapă relaţiile întot- 
deauna de la zero. Parteneriatele stabile le sunt străine. 

La maimutele mai inteligente, situaţia se prezintă altfel. Cim- 
panzeii, de exemplu, stabilesc relaţii care durează ani întregi; de 
asemenea, ei îşi fac unii altora mici servicii: când un cimpanzeu 
îi scarpină altuia blana, cel din urmă se va revanşa cu o altă oca- 
zie, împărțind mâncarea cu celălalt sau luptând împotriva unui 
rival comun. Viaţa acestor animale este bazată pe relaţia de 
schimb reciproc. Cimpanzeii vânează împreună, femelele se ocu- 
pă pe rând de pui, iar masculii dominanti trebuie să se asigure 
de sprijinul celorlalţi printr-un complicat sistem de alianţe: un 
echilibru al puterii care aminteşte de politica şi afacerile spe- 
cifice omului. 

O astfel de rețea de relaţii nu poate apărea decât dacă fieca- 
re îi cunoaşte celuilalt caracterul şi interesele, ştiind exact la ce 
să se aştepte. Chiar şi un cimpanzeu va împărți ceva cu altul doar 
cu condiţia să fie răsplătit ulterior. Spre deosebire de maimu- 
tele capucin, primatele sunt dispuse să aştepte o recompensă. 
Memoria lor le permite să urmărească şi să menţină echilibrul 
schimburilor pe perioade lungi de timp. De Waal arată, de exem- 
plu, cum o femelă cimpanzeu pe nume Gwinnie, care nu-şi îm- 

partea decât rareori mâncarea cu ceilalți, era respinsă de mem- 
brii grupului când dorea să guste din mâncarea lor (de Waal, 1997). 


Simpatia 


Desigur, e greu de spus ce se petrece în capul unui cimpan- 
zeu, dar probabil că primatele simțeau un fel de antipatie fata de 
Gwinnie cea egoistă. Maimutele sunt, pesemne, capabile de ast- 
fel de sentimente. 

Şi la oameni sentimentele de simpatie şi antipatie se dez- 
voltă în funcţie de experiența relațiilor noastre cu o anumită per- 
soană. Uimitor e faptul că aceste sentimente pot apărea fără ca 
noi să ne amintim în mod conştient de evenimente întâmplate 
anterior. Adesea, aprecierile făcute instinctiv determină, în detri- 
mentul rationamentelor conştiente, modul în care ne comportam 
cu ceilalți. Uneori cineva ne este simpatic fără să ştim de ce. 

Modul în care apar asemenea atitudini a fost studiat de neu- 
rologul Antonio Damasio cu ajutorul unor experimente făcute cu 
un pacient pe nume David. în urma unui accident, David a ră- 
mas cu una dintre cele mai grave tulburări de memorie mentio- 
nate vreodată în literatura medicală: nu putea să ţină minte nici 
chipul, nici vocea, nici numele unei persoane întâlnite pentru pri- 
ma oara. Ulterior, nu-şi mai amintea nimic din relaţia lui cu acea 
persoană. Damasio 1-a expus pe David timp de o săptămână ex- 
clusiv contactului cu doi colaboratori, dintre care unul se com- 
porta întotdeauna foarte prietenos, iar celălalt, dimpotrivă, era 
dur, refuza orice dorinţă a lui David şi îl supunea la teste psi- 
hologice foarte lungi şi plicticoase (era vorba de teste folosite 
în mod normal pentru evaluarea inteligenţei maimutelor). 

După o vreme, lui David i s-au arătat fotografii ale celor doi 
colaboratori, de care, bineînţeles, nu-şi putea aduce aminte. Fi- 
ind întrebat care dintre cei doi îi este prieten şi cui i-ar cere aju- 
torul, David I-a ales fără excepție pe colaboratorul care se purtase 
prietenos. Pe celălalt colaborator, care era, de fapt, o tânără foar- 
te frumoasă, îl ignora de fiecare dată. Pacientul nu era capabil 

să menționeze vreo experiență neplăcută legată de aceasta per- 
soană, dar întâmplările se concretizaseră într-o senzație subli- 
minală, care nu era una plăcută (Damasio, 2000). 

Acesta e un caz extrem. Oamenii sănătoşi îşi pot motiva to- 
tuşi sentimentele măcar în parte. Dar cazul lui David este impor- 
tant pentru că ne dezvăluie două moduri diferite în care creierul 
memorează întâmplări, aşa cum pe un film sunt înregistrate atât 
imagini, cât şi sunete. Pe de o parte, creierul stochează amintiri 
conştiente, care ne sunt accesibile ca imaginile unui film, scenă 
cu scenă. Separat însă, creierul memorează şi fundalul muzical 
al sentimentelor trăite în acele momente. Stimuli adecvati acti- 
vează aceste sentimente fără a mai fi nevoie ca scena, stocată în 
altă parte a creierului, să devină simultan conştientă. Auzim mu- 
zica filmului fără să vedem filmul însuşi. Amintirea sentimente- 
lor ia naştere în memoria implicită; amintirea scenică, în schimb, 
ia naştere în memoria explicită, care la David era distrusă. 

Bazată mai mult pe emoții şi mai putin pe amintiri constien- 
te, afecțiunea fata de ceilalți este deci o caracteristică a memo- 
riei implicite. Această atitudine părtinitoare e necesară pentru 
dezvoltarea unei prietenii, deoarece favorizează disponibilitatea 
noastră de a dărui şi ne face sensibili la calităţile celuilalt. Nu- 
mai aşa poate fi activată spirala ascendentă: apare încrederea, 
care permite schimburi din ce în ce mai valoroase. 

Pasiunea - instructiuni de utilizare 


Pasiunea ne influenteaza viata mai mult decat toate gandu- 
rile la un loc. in timp ce gândurile pot fi modificate în mod con- 
ştient, pasiunea este adânc înrădăcinată în noi. Trebuie acceptată 
aşa cum este. Pasiunea reprezintă forța motrice a fericirii, dar 
tot ea ne poate împinge în cea mai adâncă nefericire. De aceea, 
arta de a trăi presupune cunoaşterea propriilor pasiuni, modul 
în care ştim să convietuim cu acestea şi să ne bucurăm de ele. 

Nu este de mirare că oamenii au fost preocupaţi secole în- 
tregi de pornirile lor pasionale. Cine caută sfaturi în privinţa 
asta găseşte mai degrabă confuzie. Aproape tot ce se poate spu- 
ne despre o viaţă trăită în mod inteligent şi despre strunirea sen- 
timentelor a fost spus cândva de vreun înțelept; de cele mai multe 
ori, din păcate, s-a găsit un alt înțelept care a susținut, la scurtă 
vreme după aceea, exact contrariul. După două milenii de filo- 
zofie, mai mult de un secol de psihologie şi o avalanşă de ghi- 
duri practice, emisiuni televizate şi reviste pentru Temei, nu 
suntem cu nimic mai înţelepţi decât înainte. E bine să cauţi aven- 
tura în dragoste? Sau poate că viaţa liniştită alături de acelaşi 
partener ne face mai fericiți pe termen lung? Avem nevoie de 
muncă pentru a fi fericiţi? Sau, dimpotrivă, timpul liber face 
ca viața să merite trăită? 

între timp, spirala ştiinţei a continuat să se rotească. Neuro- 
biologia ne permite, pentru prima dată, să nu ne limităm la de- 
scrierea sentimentelor, ci să constatăm prin experimente verificabile 
cum apar sentimentele şi cărui scop servesc ele. Astfel, se des- 
chide o nouă şi foarte utila cale către esenţa omului. Un mod de 
viață în armonie cu natura umană va fi pe termen lung mai pro- 
ductiv şi ne va face mai fericiți decât unul care nu se potriveşte 
cu datele noastre înnăscute. 

Ştiinţa poate juca rolul unui filtru pentru filozofia de viaţă, 
menit să separe sfaturile bune de cele mai puţin bune. în acest 
capitol voi trece în revistă câteva proverbe, sloganuri comune şi 
vorbe de duh care ne influenţează modul de a gândi şi voi în- 
cerca să văd în ce măsură corespund ele noilor descoperiri din 
domeniul ştiinţelor neurologice. în parte, voi recurge la rezul- 
tate prezentate în capitolele anterioare. 

în centrul acestei investigaţii se află trei adevăruri bine fon- 
date şi care vor apărea în mod repetat, dar în contexte diferite; 
primul: sentimentele pozitive le pot alunga pe cele negative; 
al doilea: nici o fericire nu este permanentă, dar putem accede 
la mai multe clipe de fericire decât până acum, amânând pe cât 
posibil estomparea lor; în sfârşit: întâmplările trăite sunt mai pu- 
tin importante decât modul în care le trăim. Aceste concluzii pot 

părea logice, chiar banale, dar există foarte multe aşa-zise sfa- 
turi de viata care s-au strecurat în conştiinţa noastră colectivă 
şi care susțin exact contrariul. 


/ can 't get no satisfaction - Rolling Stones 
Lenevia te face trist - Toma d'Aquino 


între starul muzicii rock Mick Jagger şi Sfântul Toma d'Aqui- 
no există o uimitoare concordanță de opinii care conduc la o con- 
cluzie corectă. Omul nu este facut pentru o viata de huzur. De 
aceea, natura ne răsplăteşte pentru activitate; pentru prea multă 
lenevie plătim în schimb cu senzaţii neplăcute. De multe ori ne 
place să ne lăsăm vrajiti de muzică şi de emisiuni radio şi TV, 
aşa cum sugera cântărețul de la Rolling Stones, dar, pe termen 
lung, această situație nu ne prea oferă satisfacţii. Evoluţia a ştiut 
să împiedice acest lucru. 

Nu ar fi fost logic ca omul să rămână multă vreme inactiv 
fără să fie pedepsit în nici un fel. Homo sapiens a ajuns să do- 
mine celelalte specii doar pentru că este mai inteligent şi mai 
abil decât ele. Acest avantaj trebuie menţinut. Prin urmare, cre- 
ierul ne îndeamnă mereu să fim activi: să nu contemplăm doar 
lumea înconjurătoare, ci să ne încercăm puterile cu ea. Dopa- 
mina joacă un rol important în acest context. 

Acesta e motivul pentru care cei bogaţi, care nu mai au de 
mult nevoie de bani, îşi continuă activitatea în loc să stea la pla- 
ja, în Bahamas; acesta e motivul pentru care Bill Gates nu se 
poate abtine să nu folosească toate tertipurile pentru a veni de 
hac concurenţei. 

De muncă nu avem nevoie numai pentru a ne hrăni. Si fi- 
lozofii, şi cetățenii bogaţi ai Antichității, adepţi ai vieţii con- 
templative, ştiau foarte bine că o viata lipsită de activități şi țeluri 
duce foarte des la depresii. Ei erau oricum ocupați cu scrierile 
lor, cu discuţiile, cu evenimentele politice şi cu organizarea de 
petreceri rafinate. 

Si astăzi oamenii se simt mai bine în timpul liber dacă sunt 
activi - cu excepția stărilor rare de extenuare totală. în funcţie 

de temperament, multora le vine însă greu să-şi depăşească ten- 
dinta spre comoditate şi să întreprindă ceva ce nu trebuie nea- 
părat facut. Ne place foarte mult să ne mintim pe noi înşine, 
gândindu-ne că o perioadă de lenevie e tocmai ce ne lipsea. Este 
o greşeală gravă: lenevia nu ne face niciodată fericiţi. Oamenii 
de ştiinţă au reuşit chiar să măsoare acest lucru. 

De aceea, nu e o idee bună să ne lăsăm duşi de valul civili- 
zatiei. Sigur că o pizza congelată poate să fie foarte bună, dar 
plăcerea pe care ne-o oferă se limitează la timpul de care are ne- 
voie pentru a se coace şi a fi mâncată. Ne simțim mult mai bine 
dacă o pregătim noi. E de ajuns să răsfoim cartea de bucate pen- 
tru ca sistemul de anticipare să devină activ în creier. Nu este nici 
o nenorocire dacă rețeta conţine ingrediente greu de procurat. Cre- 
ierul eliberează dopamină, care controlează o activitate cu un scop 
bine definit; opioidele ne familiarizează dinainte cu viitoarele plă- 
ceri şi fac astfel încât micul nostru efort să ne pară plăcut. 

Activitatea nu face deci decât să mărească bucuria anticipă- 
rii şi, implicit, intensitatea plăcerii. Pentru că sistemul de antici- 
pare nu este concentrat asupra unui scop anume, felul activităţii 
este mai puţin important. Fie că renovăm locuinţa, fie că învă- 
tam să mergem cu snowboard-ul, fie că ne implicăm într-un pro- 
iect social - orice este bine-venit. Fizicianului Albert Einstein 
îi plăcea să taie lemne, împăratului Diocletian să cultive legu- 
me. Chiar şi maturatul unei curți poate oferi satisfacție. „Omul 
este preocupat de găsirea fericirii, scria filozoful francez Alain, 
dar fericirea lui cea mai mare stă în faptul de a fi preocupat." 


No sports, just whisky and cigars - Winston Churchill 


Asa îşi definea prim-ministrul britanic elixirul vieţii. Pentru 
acest moto, citat cu plăcere de multi alti couch potatoes, pre- 
mierul a trebuit să plătească scump. Churchill era chinuit de 
depresii severe. îşi numise, sarcastic, boala care nu-i dădea pace 
„câinele meu negru". Formele patologice de melancolie de care 
suferea Churchill au probabil şi cauze genetice. Dar, după cum 
arată studiile din ultimele două decenii, mişcarea restabilește 

buna dispoziţie chiar şi în cazul depresiilor severe. Alte cerce- 
tări ajung la concluzia că, în cazul unei tristeti profunde, joggingul 
în pădure poate fi la fel de eficient ca psihoterapia. 

Cât despre oamenii sănătoşi, efortul fizic le permite să vadă 
cu adevărat lumea în roz. S-au făcut mai bine de 80 de anchete pe 
această temă atât în Europa, cât şi în America, şi toate au dus 
la acelaşi rezultat: cei care fac sport în mod regulat se simt mai 
bine, au mai multă încredere în propriile forte, sunt mai putin 
anxiosi şi mai rar trişti. Omul este programat să se miste. 

în mod uimitor, sportul pare să le priască mai ales femei- 
lor. In diverse sondaje, femeile au afirmat mai frecvent cu 20% 
decât bărbaţii că se simt mai bine după sport. Motivele aces- 
tei diferențe între sexe nu sunt cunoscute. Alergatul, înotul, dan- 
sul - toate felurile de sport dau rezultate, pentru că nu felul 
mişcării contează. Şi mai putin importa dacă obţii vreun re- 
cord. Există chiar indicii că ambiția mai mult dăunează decât 
foloseşte; telurile prea înalte sunt de multe ori imposibil de atins, 
duc la frustrare şi la abandonarea oricăror bune intenţii. O ju- 
mătate de oră de sport zilnic este absolut suficientă, având în 
vedere că nu acumularea de muşchi este scopul mişcării; după 
cum scria Rousseau, „antrenarea corpului este necesară îna- 
inte de toate sufletului”. 

Mişcarea ne înveseleşte în mai multe feluri. Când muşchii 
sunt activi, creierul eliberează hormoni precum serotonina şi, pro- 
babil, endorfinele, care pot provoca o uşoară euforie. Simturile 
interioare sunt însă cele care transmit buna dispoziție. Peste tot în 
corp există senzori prin care sistemul nervos supraveghează 
organismul. Datorită acestor asa-numiti „receptori viscerali", pu- 
tem simţi starea inimii, a stomacului, a plămânilor, a intestine- 
lor. Tot ei măsoară şi tensiunea tuturor muşchilor mari. în fiecare 
moment, un ansamblu de mesaje porneşte de la corp spre cre- 
ier, iar noi putem învăţa să le percepem corect şi să ne bucurăm 
de funcționarea impecabilă a corpului. 

Chiar dacă nu suntem conştienţi de aceste semnale, creie- 
rul le interpretează ca emoţii. Tensiunea ridicată a mușchilor şi 

mâinile reci sunt interpretate drept frică, aşa încât ne pomenim 
cu o senzație cam neplăcută, fără să ştim de ce. 

După un mic efort însă, membrele se încălzesc, muşchii se 
relaxează, iar pulsul se accelerează puţin. Or, tocmai această sta- 
re a corpului corespunde imaginii sentimentelor plăcute. Astfel, 
putem să manipulăm delicat neuronii prin mişcarea fizică. Or- 
ganismul ajunge într-o stare specifică, altminteri, doar momen- 
telor de fericire, iar creierul preia semnalele respective venite 
de la corp şi produce automat senzaţii plăcute. 


Vreau totul, chiar acum, 
înainte ca ultimul vis să se spulbere - Gitte Haenning 


Chiar vreau totul? S-ar părea că da. Cel puţin aşa suntem pro- 
gramati. Aproape din reflex, încercăm sa căpătăm ce putem, dar 
asta nu e tot. Nu ne mulțumim cu ce am primit, ci vrem tot mai 
mult. 

Aşa funcţionează creierul nostru. Nu suntem atât de diferiți 
de maimutele neurobiologului Schultz: o dată ce s-au obişnuit 
să fie răsplătiți cu mere, neuronii n-au mai reacționat la ceea ce 
fusese perceput ca o delicatesă. Animalele voiau acum stafide: 
nevoia creşte şi mai mult de îndată ce a fost satisfăcută. Iar omul 
este un nesătul. 

Cântăreaţa Gitte îşi exprima agresiv lăcomia, uitând că do- 
rintele implinite devin plicticoase. Ne vine totuşi greu să fim mul- 
tumiti, mai ales într-o lume a abundenței, în care totul pare la 
îndemână. O singură seară in fata televizorului te poate face să-ţi 
consideri propria viata groaznic de fadă. Oare cine are parte de 
aventuri amoroase la petreceri mondene, de influenţă în cercu- 
rile şefilor, de copii veşnic fericiţi pe un gazon însorit - şi toate 
astea simultan? în comparaţie cu asemenea standarde, nu te poți 
simți decât un ratat. Publicitatea te ajută să uiţi, dar atracţia unui 
nou telefon mobil sau a unei maşini de ultimul tip dispare la 
fel de repede ca senzația de satietate după o masă la un fast food. 

Nimeni nu este însă neajutorat în fata propriei lăcomii. Tre- 
buie doar să fim mai atenţi decât Gitte cu sistemul de antici- 
pare controlat de dopamină. Spre deosebire de maimute, noi 

suntem capabili s-o facem. Foarte des, este suficient să ne dăm 
seama că o dorință nu trebuie să fie urmată întotdeauna de înde- 
plinirea ei şi să ne imaginăm cum va arăta viața noastră la câte- 
va luni după ce dorința noastră a devenit realitate. A vrea şi a 
dori sunt două lucruri diferite. 

Nimeni nu trebuie să renunțe la plăcerea de a consuma sau la 
dorința de a se impune. Nevoia de mai mult este oricum atât de 
adânc înrădăcinată în noi încât ne vine greu să ne dezicem de ea. 
Distanţa ironică ne poate ajuta să facem fata acestei pofte şi să 
n-o luăm prea în serios. Măria Callas ne-a dat un exemplu foarte 
original. în anii ei de glorie, era cea mai bine plătită artistă a 
timpului, aproape că nu mai avea ce face cu banii. Şi totuşi, 
pentru fiecare nou spectacol, diva cerea întotdeauna cu un dolar 
mai mult decât ultima oară. 


Variatio delectat (variaţia încântă) - Proverb latin 


Adevărat. Varierea plăcerilor este o modalitate de a evita to- 
cirea simţurilor. Cel care tocmai a mâncat un pui va considera 
că o banană este mai bună decât încă un pui; după o banană, peş- 
tele este pentru cei mai multi şi mai bun la gust. Doi oameni de 
ştiinţă, Edmund Rolls şi John O'Doherty, au studiat fenomenul. 
Au descoperit în experimentele lor o zona a creierului care e 
responsabilă - cel puţin în cazul gustului şi al mirosului - de 
scăderea interesului fata de lucrurile cu care ne-am obişnuit. 
Cercetătorii de la Oxford au descoperit şi un alt efect: după ce 
mâncăm o banană, gustul plăcut al peştelui este perceput mai 
intens ca de obicei (Rolls, 1999; O'Doherty er al, 2000). 

Contrastele sunt deci o sursă de plăcere. Iată o veste bună: în- 
seamnă că avem o soluție pentru dorința noastră de mai mult. Sis- 
temul de anticipare se obişnuieşte repede cu tot ceea ce este frumos 
şi plăcut. O surpriză plăcută devine curând ceva de la sine inte- 
les şi e nevoie de stimuli mai puternici, care nu sunt întotdeauna 
la îndemână. „Nimic nu e mai greu de suportat decât un şir de 
zile bune", scria Goethe. Dacă nu căutăm stimuli mai puternici, 

ci diferiţi, plăcerea apare din nou - iar dacă e vorba de un contrast 
corect ales, plăcerea va fi şi mai intensă decât înainte. 

Dacă tocmai ai petrecut o seară amuzantă alături de prieteni 
nu e cea mai bună idee să inviti prea curând aceleaşi persoane: 
ridici prea mult ştacheta. E mai bine ca data viitoare să intreprinzi 
ceva cu alti prieteni, de exemplu să te duci la cinematograf, ori 
să petreci o seară cu partenerul (partenera). După o vreme, pri- 
ma plăcere poate fi repetată, pentru că memoria sistemului de 
anticipare nu este de lungă durată. Trucul constă, aşadar, în prac- 
ticarea unei rotații a plăcerilor. 

Din aceleaşi motive merită să înveţi să apreciezi neprevă- 
zutul. Avem o atitudine ambivalenta fata de tot ce e nou: pe de 
o parte, noul înseamnă stres; pe de altă parte, surpriza plăcută 
reprezintă una dintre cele mai puternice plăceri pe care le pu- 
tem resimti. lar omul este programat să caute noutatea. 

Cele două trăiri se iau la întrecere în fiecare dintre noi. Fri- 
ca de nou învinge însă de mult prea multe ori, pentru că şi noi 
reactionam, la fel ca alte fiinţe, mai puternic la pericolul unei ne- 
plăceri decât la tentatia unei experienţe plăcute. Când speranța 
se confruntă cu teama, teama iese de cele mai multe ori învin- 
gătoare: o moştenire a evoluţiei. 

Existenţa noastră nu mai e de multă vreme pândită permanent 
de primejdii, dar vechile programe încă mai funcţionează. Prea 
adesea, teama ne ţine departe de descoperiri plăcute: de exem- 
plu, atunci când iarăşi comandăm sushi la restaurantul japonez, 
desi intentionam de mult sa încercăm şi alte mâncăruri. Si asta 
cu toate că, datorită puternicei noastre tendinţe de a învăţa, sun- 
tem pe deplin capabili să ne bucurăm de imprevizibil. 

Lucruri foarte simple ne oferă ocazia să ne obişnuim încet-în- 
cet cu o asemenea atitudine: vremea, de exemplu. De multe ori 
ne întristăm când, după câteva ore de soare, începe din nou să 
plouă. Dar la fel de bine ne putem bucura de schimbarea neaş- 
teptată pentru că are efecte benefice asupra naturii, pentru că ne 
oferă jocuri de lumini interesante şi, nu în ultimul rând, un su- 
biect de discuţie. 

Cel care a descoperit placerea imprevizibilului se va bucura 
pretutindeni de ea. E interesant să întâlneşti oameni noi pentru 
că reacțiile lor sunt imprevizibile. Un roman polițist ne fascinea- 
ză fiindcă povestea ia adesea o turnură neaşteptată. Şi nu e pen- 
tru părinți una dintre cele mai mari bucurii să vadă cum copiii 
lor îşi formează, de la o zi la alta, o personalitate proprie? 


Frumuseţea se află în ochii privitorului - Proverb elin 


Una dintre industriile care evoluează cel mai rapid la nivel 
mondial este turismul. Călătoriile ne oferă variaţie; ne face plă- 
cere să descoperim locuri noi. Singura problemă e că până şi cel 
mai exotic loc începe să ni se pară familiar după o săptămână. 
Soluţia ar fi să ne îndreptăm spre noi locuri, mai interesante. O 
altă soluţie, adesea şi mai buna, e să deschidem larg ochii. De 
regulă, nu percepem decât o fracțiune minusculă din ceea ce ne 
înconjoară. De asta se minuna şi poetul bengalez Rabindranath 
Tagore: „Mulţi ani / şi cu mari eforturi / am călătorit prin mul- 
te țări, / am văzut muntii-nalti, / oceanele, / dar ce n-am văzut / 
a fost picătura de rouă strălucitoare / în iarba din fata uşii mele." 
(Tagore, 1984) 

Aşa este: în tot ceea ce ne înconjoară putem să vedem, să 
auzim, să mirosim şi să gustăm cu mult mai mult decât o facem 
în mod normal. Observatorul atent va descoperi în cotidian un 
farmec nebănuit. 

Cel care vrea să trăiască noul în mijlocul lucrurilor cunos- 
cute are nevoie de exercițiu. Cei mai multi oameni sunt obis- 
nuiti să nu perceapă mai mult decât este absolut necesar. Creierul 
se protejează în felul acesta de stimuli care nu joacă un rol im- 
portant în supraviețuire. în acest proces sunt implicate circuite 
neuronale influențate de dopamină. Ele controlează percepția, 
oferindu-ne experiențe plăcute doar atunci când stimulii noi se 
anunță prielnici pentru organism. Dar aceste limite pot fi de- 
păşite. Oamenii nu ştiu să meargă pe bicicletă din naştere, dar 
pot învăţa cu uşurinţă. 

Si sensibilitatea poate fi antrenata prin controlul constient al 
atenţiei. O modalitate este să uităm un moment de scopul şi sen- 
sul lucrurilor din jur şi să ne concentrăm doar asupra percepției. 
Frunzele căzătoare nu ni se mai par atunci nişte resturi enervan- 
te ce trebuie îndepărtate de pe gazon; în schimb, vom auzi poa- 
te acel foşnet uşor produs de o frunză care pluteşte lin spre pământ. 
Nu mai bifăm chipurile necunoscute după modelul simpatic/an- 
tipatic, ci suntem atenţi la jocul interesant al ridurilor adâncite 
pe chip în decursul vieții. 

Sentimentele pozitive apar astfel de la sine. Cu cât cunoaş- 
tem mai bine lumea, cu atât o apreciem mai mult. Responsabil 
de acest fenomen este unul dintre cele mai uimitoare efecte ale 
psihologiei, demonstrat de cercetătorul californian Robert Zajonc. 
Cu cât percepem mai des şi mai intens un stimul, cu atât reac- 
tionam mai bine la el. Zajonc le-a prezentat unor studenți ame- 
ricani simboluri chinezeşti care nu aveau nici un sens pentru ei. 
Dar, pentru că le vedeau tot timpul, subiecții şi-au manifestat pre- 
ferinta pentru ele: cu cât vedeau mai des un anume semn, cu atât 
erau mai bine dispuşi. 

Acest efect e valabil pentru aproape tot ceea ce putem per- 
cepe. Văzute des, portretele unor necunoscuţi îi fac să pară mai 
simpatici, muzica orientală devine plăcută şi pentru urechile oc- 
cidentale dacă este ascultată suficient de des, mâncărurile au un 
gust mai bun dacă le consumăm frecvent (Zajonc, 1968; Fre- 
derick şi Loewenstein, 2000). Exact această preferință pentru lu- 
cruri familiare poate fi motivul pentru care unele posturi de radio 
difuzează aceleaşi melodii, iar moda readuce periodic în atenția 
publicului lucruri vechi. 

Aversiunea provenită din plictis nu apare decât dacă igno- 
răm principiul rotației plăcerilor. Sentimentul de indiferență poa- 
te fi evitat dacă modificăm puţin familiarul (aşa se procedează 
în modă) sau dacă începem să-l studiem tot mai atent, pentru a-i 
descoperi noi valenţe. Plăcerea descoperirii şi bucuria familia- 
ritatii nu sunt deci opuse. 

Pentru majoritatea semenilor noştri, o muscă nu e decât o 
ființă agasantă, dar un cercetător care şi-a făcut o pasiune din 

studiul muştelor poate recunoaşte în aceasta ființă un întreg uni- 
vers. El va povesti plin de entuziasm că nu este vorba de o mus- 
că normală, ci de o specie mai rară de pădure, Hippobosca equina, 
că ochiul ei are peste 700 de fațete, putând percepe razele ultra- 
violete, iar aripile sunt o minune a ingineriei. în timpul descrie- 
rii va resimti un adevărat extaz al descoperirii. 

Nici în acest caz nu contează tema. Fie că e vorba de tea- 
tru, de fotbal sau de motociclete, orice interes amplifică bu- 
curia de a trăi. Această senzaţie plăcută nu trebuie să înceteze 
niciodată, spre deosebire de pofta de consum care, inevitabil, 
provoacă nemulțumire. Fiecare noua experiență, fiecare nouă 
informaţie dobândită deschide porţi nebănuite către alte des- 
coperiri. Astfel, începi o călătorie care poate dura o viata în- 
treagă şi în care o plăcere urmează celeilalte. 


Cel puternic este mai puternic singur - 
Friedrich Schiller 


Nu trebuie să ne lăsăm molipsiti de falsul cult al lupului sin- 
guratic. Cărţi, filme, drame ale civilizaţiei occidentale, toate sunt 
pline de personaje masculine gata să intre în conflict cu întrea- 
ga lume: unul singur contra tuturor. Eroul filmelor western lup- 
tă singur împotriva forțelor răului şi învinge, ajungând să fie 
respectat. Având-o alături pe cea mai frumoasă femeie de din- 
colo de Mississippi, eroul ar putea foarte bine să trăiască liniş- 
tit în cătunul pe care I-a salvat. Dar el respinge această răsplată. 
Aşa că John Wayne ni se înfăţişează în finalul filmului călărind 
din nou în lumina apusului, lipsit de duşmani, dar şi de rațiune. 

Cultura germană este impregnată şi ea de ideea fatală că sin- 
gurătatea ar fi o stare nobilă către care merită să tinzi. Călugă- 
rul singuratic al lui Caspar David Friedrich, lupul de stepă al lui 
Hermann Hesse, artiştii tragici ai lui Thomas Mann - toţi ne fac 
să credem că singurătatea îi apropie pe oameni de ființa proprie. 

Adevărul se află exact la polul opus, după cum arată atât cer- 
cetările clinice, cât şi cele neurologice. Singurătatea înseamnă îna- 
inte de toate stres - o permanentă povară pentru corp şi spirit. 

Apare neliniştea; gândirea şi sensibilitatea sunt incetosate de 
efectul hormonilor stresului, sistemul imunitar abia mai func- 
tioneaza. Izolarea ne face trişti şi bolnavi. 

Oamenii altor culturi intuiesc adevărata natură a singurătă- 
tii: o stare adesea chinuitoare şi prea putin firească. Indienii, de 
exemplu, se minunează foarte tare când văd un turist occiden- 
tal singur. Autorul indian laureat al premiului Nobel V. S. Nai- 
paul descrie oameni din Bombay care, deşi au reuşit să facă avere, 
se mută totuşi din apartamentul lor luxos în barăcile părăgini- 
te şi suprapopulate în care au crescut: soţia nu a putut suporta 
liniştea încăperilor scumpe şi s-a îmbolnăvit de depresie (Nai- 
paui, 1991). 

Acesta e reversul individualismului occidental, revers care, po- 
trivit lui Martin Seligman, specialist în depresii, este responsabil 
de răspândirea acestei boli. Un european nu va simţi niciodată, 
ca unii asiatici, nevoia de a se întoarce la origini. Studiile privind 
efectele singurătăţii atestă că de multe ori ne îndepărtăm de cei- 
lalti în dauna sănătăţii noastre. 


Mai bine singur decât într-o companie nepotrivită - 
George Washington 


Chiar dacă pare să contrazică rândurile precedente, această 
deviza este valabilă. Tocmai pentru că prezența celorlalți ne ajută 
atât de mult să ne simțim bine, o companie nepotrivită poate 
provoca mai mult stres decât viata în singurătate. Pe lângă faptul că 
starea psihică este deteriorată când există conflicte de lungă 
durată, corpul are şi el de suferit. Indicii în acest sens ne oferă 
mai multe studii făcute de psihiatra americană Janice Kiecolt-Gla- 
ser împreună cu soțul ei, imunologul Robert Glaser. Conform 
rezultatelor obţinute de cei doi, o viaţă de cuplu agresivă se oglin- 
deste automat în starea sistemului imunitar. Oamenii de ştiinţă 
au provocat, în condiţii de laborator, o ceartă între soți. La câ- 
teva ore după ceartă, numărul de globule albe şi de anticorpi din 
sânge, care în mod normal atacă agenţii patogeni, era mult dimi- 
nuat. Şi funcționalitatea lor s-a atenuat pe măsură ce conflictul 

devenea mai agresiv. Cand asemenea conflicte apar doar oca- 
zional, ele raman fara consecinte; dar cuplurile care se cearta 
încontinuu vor avea probleme de sănătate (Kiecolt-Glaser er 
al, 1987; Kiecolt-Glaser et al., 1994). 

într-un alt studiu, oamenii de ştiinţă au arătat că studenţii care 
trebuie să locuiască în cameră la cămin cu cineva suferă mult 
mai des de răceli şi merg cu atât mai des la doctor cu cât se în- 
teleg mai prost cu colegul de cameră. Se ştie deja că stresul sca- 
de capacitatea sistemului imunitar de a face față gripei sau altor 
infecții mai putin grave. Există acum indicii concrete că întreg 
organismul suferă tacit în condiții de conflict. Când sentimentul 
de simpatie pentru celălalt lipseşte şi nu se mai poate reface, ar 
fi poate mai bine să se pună capăt relației. 

Cum să faci fata singurătăţii care va urma? Filozoful francez 
Montaigne ne dă un sfat neobişnuit, din propria experienţă: „îmi 
educ şi îmi stimulez gustul [...] pentru desfătările trupului." Căci 
„trebuie să ne ținem cu dinţii şi cu ghearele de plăcerile care 
ne mai rămân în această viata" (Montaigne, ed. germ. 2001). Cu 
alte cuvinte, băi fierbinți, masaj, parfumuri, muzică, mâncare 
bună contra chinurilor singurătăţii? Da! Unul dintre marile pe- 
ricole ale singurătăţii este pierderea respectului de sine; cel care 
se autorasfata contracarează această neplăcere. Si din punct de 
vedere neurobiologic sugestia nobilului francez este demnă de 
a fi luată în seamă. Toate aceste mici plăceri duc la eliberarea 
opioidelor care alungă stresul şi tristeţea orelor în care ne cre- 
dem parasiti de toți. 

în plus, aceste substanţe naturale ale fericirii intensifică ac- 
tivitatea socială. Dacă în cantități mari opiatele micşorează do- 
rinta de contact uman, în cantități mici ele o favorizează, dupa 
cum au arătat experimentele pe şobolani. Când soarele strălu- 
ceşte din nou pe cerul propriu, simți nevoia să împărți bucuria 
cu alţii. Oamenii binedispuşi sunt mai sociabili; motivul e poa- 
te acela că buna dispoziție alungă teama care ne face de multe 
ori să evităm contactele cu necunoscuţi. 

Cine se culcă de două ori cu aceeaşi femeie face parte 
deja din establishment - Slogan, 1968 O femeie fără 
bărbat e ca un peşte fără bicicletă - 

Gloria Steinem 


Primul slogan a intrat într-un con de umbră odată cu dispa- 
ritia încrederii în revoluția mondială. Bărbații nu mai trebuie să 
trăiască - după modelul legendarului „comunard" Rainer Lan- 
ghans - cu cinci femei pentru a fi moderni. Dar ca atâtea idei ale 
anilor şaizeci, speranța de a scăpa prin promiscuitate de triste- 
tea unei vieţi mic-burgheze a lăsat urme adânci în gândirea noas- 
tră. Cine nu s-a întrebat vreodată dacă nu e cumva un om plicticos 
pentru că se culcă de ani de zile cu aceeaşi persoană? 

Vorbele feministei americane Gloria Steinem au devenit slo- 
gan pentru generaţia celor necăsătoriți. De ce să înduri constrân- 
gerile unei relaţii de lungă durată de vreme ce un grup de prieteni 
buni şi o mică aventură amoroasă din când în când aduc, poa- 
te, mai multă fericire? Chiar dacă acest punct de vedere este sus- 
ținut şi astăzi de reviste şi de ghidurile practice, în majoritatea 
cazurilor el induce în eroare. 

Desigur, cel care îşi schimbă mereu partenerele are parte de 
o viață mai palpitantă. Dar acceptarea unui anumit grad de plic- 
tiseală poate să aibă şi avantaje. Relația cu un partener stabil ofe- 
ră sentimente plăcute, iar dragostea fizică dă o senzaţie de apropiere 
sufletească. Există unele indicii că oamenii sunt orientati, spre de- 
osebire de cele mai multe animale, spre relații de lungă durată cu 
un singur partener. Cei mai multi dintre noi manifesta deci o ten- 
dinta naturală spre monogamie, influențată de circuite complica- 
te din creier în care oxitocina joacă un rol important. Acesta ar 
putea fi un motiv pentru care relaţiile de lungă durată pot oferi 
mai multă siguranţă şi căldură decât simplele aventuri. 

Sondajele de opinie confirmă această teorie. Toate ajung la 
concluzia că viaţa de cuplu este în general mai fericita decât cea 
de celibatar. în Statele Unite, de exemplu, 40% dintre adulții că- 
satoriti s-au considerat „foarte mulțumiți"; dintre celibatari, doar 
25%. Acest rezultat este valabil atât pentru femei, cât şi pentru 

bărbaţi. Nu e deloc imposibil să-ţi găseşti fericirea singur, dar în 
doi este mai uşor. 

Celibatarii suferă mult mai des de depresii decât cei căsăto- 
riti, iar la persoanele divortate cifrele cresc mult. Statisticile ame- 
ricane, dar şi cele europene arată că persoanele căsătorite sunt 
mai rar bolnave decât cele separate de partener sau divortate. 

Apropierea emoţională joacă un rol important în acest con- 
text. Prietenii buni pot acorda mult sprijin, dar rareori pot în- 
locui o relaţie de cuplu, pentru că disponibilitatea partenerului 
de a oferi ajutor este aproape întotdeauna mai mare. O simplă 
atingere din partea unei persoane apropiate diminuează tristețea 
şi stresul. Se poate recunoaşte şi aici efectul unor neurotrans- 
mitatori precum oxitocina sau opioidele, eliberate în momen- 
te de tandrete. 

Pe scurt, o relaţie de cuplu solidă te poate face fericit. Ală- 
turi de frecvența sexului (cu care se află în directă legătură), ea 
reprezintă cel mai important factor extern care determină starea 
de mulţumire. In comparaţie cu acest factor, starea financiară, 
serviciul, locuința sau activitățile din timpul liber joacă un rol 
mult mai mic. Cu toate astea, irosim adesea mai multă energie 
în aceste direcţii în loc să fim alături de partener. Ar merita să 
reconsiderăm situația. Pe termen lung, nimic nu contribuie mai 
mult la fericirea noastră decât timpul petrecut în mod intens 
alături de celălalt. 

Deşi cu întârziere, feminista Gloria Steinem a recunoscut şi 
ea acest lucru: de curând s-a căsătorit - la 63 de ani. 


Partea a treia 


Strategiile conştientului 12 
Triumful asupra umbrelor 


Sunt zile în care ai face mai bine să rămâi în pat. iti începi ziua 
fără chef şi nedormit, iar lucrurile cele mai simple par a-ţi cere 
eforturi imense. Orice te poate aduce în pragul plânsului, vezi peste 
tot numai afronturi şi amenințări. Ai vrea să uiţi de lumea din jur. 
Dar nu poţi suporta nici să fii singur cu tine însuți. Până si gân- 
durile curg mai încet decât de obicei. iti faci reproşuri, te simţi 
gol pe dinăuntru, lipsit de valoare, consideri starea groaznică în 
care te afli o pedeapsă pentru vreo greşeală anterioară. „Nici nu 
merit mai mult." 

Stim cu toţii ce înseamnă asemenea perioade cenuşii, în care 
suntem chinuiti de îndoieli şi de tristeţe. Oricât de neplăcută, 
această programare a creierului poate fi însă foarte utilă. Orga- 
nismul răspunde prin tristeţe atunci când pierdem un lucru pre- 
tios ori o ființă dragă, sau cand ratăm țelul pe care ni l-am propus. 
Acest sentiment trebuie înțeles ca un semnal că am ales un drum 
greşit. Tristetea este un program de conservare a energiei ofe- 
rit de natură. Când nu ne mai putem evalua corect propriile for- 
te, ne retragem, stăm pe gânduri, ne controlăm - şi de cele mai 
multe ori ne regăsim, după o asemenea perioadă, mai puternici 
şi mai motivaţi. 


Un program periculos de reducere a energiei 
Prea multă tristeţe poate însă dăuna. Tristetea se înrădăci- 


nează în noi şi se dezvoltă după legi proprii, care nu mai au ni- 
mic în comun cu evenimentul care a provocat-o. în asemenea 

cazuri nu mai suntem trişti pentru că avem nevoie de o perioa- 
dă de reorientare după o dezamăgire, ci pentru că suntem trişti. 
Emotiile care ar trebui să-i fie utile organismului se întorc acum 
împotriva sa. Spirala descendentă a depresiei intră în acţiune. 
Sentimentele negative dau naştere la gânduri disperate care ne 
întristează şi mai tare. Curând, nici nu se mai pune întrebarea ce-a 
fost mai întâi, oul sau găina? Cum situaţia ni se pare fără ieşire, 
ne simțim neputincioşi şi pasivi. Pentru că nu ne luăm soarta în 
propriile mâini, nimic nu se poate schimba în bine. Tristetea pro- 
voacă în mod pervers o situaţie în care starea de neputinţă pare 
justificată. Cel prins în acest cerc vicios nu poate fi fericit. 

In formele ei severe, depresia este o boală ce trebuie tratată. 
E nevoie să acționăm repede, ca în cazul unei dureri de măsea. 
Cu cât durează mai mult disperarea, cu atât mai greu ne va fi să 
scăpăm de ea: efectele negative se înmulţesc, probabilitatea de 
a-i cădea din nou pradă pe viitor creşte. Dacă cineva s-a simțit 
pe parcursul a două săptămâni inferior, apatic şi obosit, dacă n-a 
avut somn şi s-a gândit mult la propria moarte, ar trebui sa dis- 
cute despre asta cu un doctor. 

N-ai motive să te simţi ruşinat sau disperat dacă te afli într- 
o asemenea situație. Fiecare a opta persoană de pe glob a trecut 
sau va trece cândva printr-o experiență similară - în Germania 
peste zece milioane de oameni. Depresia e o boală foarte răs- 
pândită, cu o incidență doar puţin mai mică decât hipertensiu- 
nea sau reumatismul. Dar, spre deosebire de aceste suferințe, 
depresia se vindecă. Probabilitatea de a învăţa din nou să râzi este 
foarte mare. Practic, oricui îi va merge mai bine după tratament 
şi peste 80% dintre cei afectaţi îşi vor recăpăta complet echili- 
brul psihic. 

Sfaturile practice din acest capitol vizează o formă mai pu- 
tin severă de indispozitie - tristețea zilnică. Pe lângă faptul că 
ne deranjează, ea reprezintă unul dintre cei mai mari duşmani 
ai fericirii. Psihologii şi neurologii s-au întrebat multă vreme dacă 
tristeţea pe care o cunoaşte toată lumea este cumva înrudită cu 
depresia. Din perspectiva ultimelor rezultate ale cercetărilor, se 

pare că da. Ambele stări sunt o consecință a capacităţii de adap- 
tare a creierului: putem învăţa nu doar să fim fericiți, ci si ne- 
fericiți. De multe ori, melancolia şi grijile nu sunt altceva decât 
forme de nefericire pe care ni le-am însuşit. De aceea avem şi 
capacitatea să ne eliberăm din nou de ele. 


Neajutorarea învățată 


Pentru a contracara sentimentele negative trebuie să intele- 
gem de unde provin ele. încercarea de a explica tristeţea este o 
dovadă îmbucurătoare că ştiinţa a învăţat de-a lungul timpului 
să devină mai simplă. Medicul grec Galen considera, în seco- 
lul al II-lea, că melancolia ar fi declanşată de un surplus de bilă 
neagră, iar Sigmund Freud vedea principala ei cauză în conflic- 
tele din copilărie râmase nerezolvate. Astăzi se porneşte de la 
ideea că tristețea de lungă durată apare din constatarea că o si- 
tuatie neplăcută nu poate fi remediată. „Neajutorare învățată": 
aşa au numit teoriile moderne depresia. Tristetea este cauzată de 
resemnare. Atunci când o dezamăgire de acest gen apare pe fon- 
dul unei tendinţe înnăscute spre melancolie, se poate declanşa 
o depresie. 

Prime indicii că aşa stau lucrurile au fost observate de psiho- 
logul Martin Seligman* la câinii săi. Seligman a realizat, în 
anul 1965, la Universitatea din Pennsylvania, următorul expe- 
riment: a împărţit animalele în două grupuri şi le-a închis în 
nişte custi; în podelele acestor cuşti fuseseră introduşi conduc- 
tori care produceau şocuri electrice nepericuloase, dar supără- 
toare. Câinii dintr-un grup puteau să oprească şocurile împingând 
cu botul un carton. Celelalte animale nu aveau nici o influență 
asupra situației, trebuind să suporte şocurile. 


* Vezi Dr. Martin E.P. Seligman, Optimismul se învață (titlu original 
Learned Optimism), Humanitas, Bucureşti, 2004, lucrare în care e definită 
noțiunea de neajutorare învățată şi sunt descrise experimentele pe câini sau 
cele cu subiecți umani evocate în continuare. (N. ed.) 

După ce câinii s-au obişnuit cu noua ambianta, Seligman i-a 
mutat pe toţi în altă cuşcă, a cărei uşă era mai putin înaltă. Câi- 
nii puteau scăpa foarte uşor de şocurile neplăcute sărind peste 
uşă. Câinii din primul grup, care invatasera că pot întreprinde 
ceva împotriva şocurilor, au fugit imediat. Cei din al doilea grup 
însă şi-au acceptat soarta, fără să-şi fructifice şansele de eva- 
dare. S-au aşezat scâncind pe podea şi au suportat mai departe 
şocurile. Senzatia de neajutorare pe care o trăiseră în vechea 
cuşcă li se întipărise probabil atât de adânc în minte, încât o pro- 
iectau, în mod absurd, şi asupra noii situații. Astfel, animalele 
au început să manifeste toate simptomele unei depresii: au în- 
ceput să mănânce mai puțin, şi-au pierdut interesul pentru îm- 
perechere şi pentru joc. 

Pofta de viață depinde mult mai mult de modul în care eva- 
luăm o situaţie decât de situaţia în sine. Acest lucru s-a putut con- 
stata şi în timpul unui experiment cu subiecţi care au fost expuşi 
unei muzici foarte puternice. O parte dintre ei au putut opri mu- 
zica apăsând pe un buton, pe când ceilalți n-au putut face ni- 
mic contra ei. Ulterior, cele două echipe au fost conduse pe rând 
într-o încăpere în care muzica putea fi oprită prin apăsarea unei 
pârghii. Subiectii din primul grup au descoperit pârghia foarte 
repede. Cei din al doilea grup, care înainte fuseseră neputin- 
ciosi in fata zgomotului, s-au resemnat cu soarta. Nici măcar 
n-au încercat să găsească pârghia. Oamenii care s-au compor- 
tat în acest mod în timpul experimentelor stăteau şi după aceea 
cuminţi într-un colt, iar când erau provocati să participe la un 
joc nu se străduiau deloc să câştige. Depresivii s-au arătat încă 
şi mai puțin capabili să dezlege ghicitori simple, în condiţii de 
linişte. Se simțeau neajutorati şi se comportau ca atare. 


Anatomia nefericirii 
„Nu se mai poate face nimic." Acesta e crezul unui om des- 


curajat, iar disperarea i se citeşte pe fata. Merge tarandu-si pi- 
cioarele, are o privire pierdută, umerii căzuţi - de parca nu ar suferi 

doar sufletul, ci şi muşchii, de parcă întregul organism ar func- 
tiona cu minimum de energie. 

Pierderea poftei de viaţă se poate constata şi în creier. Tomo- 
graful arată deosebit de clar că activitatea din lobul frontal stâng 
este redusă la minim. Cum aceste regiuni nu sunt responsabile 
numai de motivaţie şi plăcere, ci şi de controlul emoțiilor nega- 
tive, melancolia ne afectează trăirile de două ori: pe lângă fap- 
tul că energia ne lipseşte, tristeţea, ruşinea şi teama de viitor devin 
şi ele greu de controlat. De aceea, depresia nu este numai o con- 
secinta a gândurilor negre, care predomină, ci si a diminuării 
poftei de viata. 

O asemenea stare de amărăciune generalizată poate fi declan- 
sata şi la oameni perfect sănătoşi. Cercetătorii londonezi Chris 
Frith şi Raymond Dolan le-au cerut unor subiecţi să citească pro- 
poziții cum ar fi „Viaţa nu merită trăită", în timp ce în fundal 
se auzeau fragmente din Rusia sub asuprirea mongolă de Ser- 
ghei Prokofiev, într-un tempo de două ori mai lent, astfel încât 
muzica să sune şi mai trist. După scurtă vreme, subiecţii au de- 
venit trişti, apatici şi s-au plâns de sentimente de inferioritate. 
Creierul lor funcționa ca al unor pacienți aflați sub tratament îm- 
potriva depresiei. însă în timp ce unui depresiv necazurile îi par 
un tunel Iară ieşire, subiecții lui Dolan şi-au regăsit echilibrul dupa 
experiment. Tristetea cotidiană se deosebeşte deci de depresia pa- 
tologică nu atât prin felul trăirilor, cât prin faptul că este tre- 
cătoare. 


Nenorocirea vine singură 


Citirea câtorva propoziţii poate schimba starea de spirit, dar, 
la rândul ei, starea de spirit influenţează percepția. Granița din- 
tre cunoaştere şi emoție poate fi depăşită în ambele sensuri. In 
cadrul unor teste psihologice, oameni deprimati, pe de o parte, 
şi oameni aflaţi într-o dispoziţie normală, pe de alta, au fost ru- 
gati să identifice mesaje într-un amalgam de propoziţii conținând, 
printre altele, predicții plăcute şi neplăcute. Subiectii deprimati 


176 / STRATEGIILE CONSTIENTULUI 


recunosteau mesaje precum ,,viitorul e foarte negru" mult mai 
uşor decât mesajele plăcute de genul „viitorul se arată foarte fa- 
vorabil" şi puteau reține mai bine propoziţiile cu un conţinut ne- 
gativ. 

Lucrul acesta are şi el de a face cu modul de funcţionare al 
lobului frontal. Această regiune, care exercită o influență decisi- 
vă asupra stării noastre de spirit, funcționează în acelaşi timp ca 
memorie de lucru. Aici se stochează temporar informaţii de care 
vom avea nevoie curând. De aceea are starea de spirit o influen- 
ta atât de mare asupra modului in care reactionam la stimuli. Lo- 
bul frontal este în legătură cu memoria de lungă durată prin diferite 
circuite neuronale. Aceste legături fac, probabil, ca amintirile ne- 
plăcute să revină în memorie mai ales atunci când suntem trişti 
- fapt demonstrat de testele psihologice. 

O dată ce am început să vedem lumea prin ochelari fumu- 
rii, creierul încearcă să menţină proasta dispoziție, alegând sti- 
muli adecvati stării în care ne aflăm. Ajung cu precădere la nivelul 
conştiinţei gândurile negre, experienţele negative şi amintirile 
dureroase. Peste tot vedem necazuri, iar organismul reactionea- 
ză în consecință. „Trebuie să ne imaginăm depresia astfel: scoar- 
ta cerebrală generează un gând negativ abstract şi reuşeşte să 
convingă restul creierului că acesta ar fi la fel de real ca un sti- 
mul fizic", scrie Robert Sapolsky, cercetător specializat în stres 
(Sapolsky, 1998). 

Reactionam la vestea unui pericol, fie el real sau doar inchi- 
puit, mult mai puternic decât la orice mesaj imbucurator; pri- 
ma noastră grijă e să ne salvăm pielea, uitând toate bucuriile 
şi speranţele până în momentul în care suntem în siguranță. Dacă 
ne aflăm într-o stare depresivă, această funcţie de supravieţuire 
se întoarce împotriva noastră. Tristetea cronică este atât de răs- 
pândită tocmai pentru că acest program dă greş foarte uşor: cre- 
ierul nostru e, din păcate, foarte capabil nu numai să observe 
pericolele, ci şi să le imagineze. Ne imaginăm în cele mai mici 
detalii ce s-ar putea întâmpla, ne facem griji şi ne batem capul 
cu evenimente care, probabil, nu vor avea niciodată loc. Astfel 

de gânduri ne strică dispoziţia. Tristetea este până la urmă pre- 
tul plătit de om pentru fantezia şi pentru inteligenţa „sa. 

O altă soluție radicală împotriva depresiei ar fi să-i luăm 
scoarţei cerebrale o parte din putere. Dacă se anulează, prin in- 
terventie chirurgicală, anumite conexiuni între regiunile care dau 
naştere gândurilor negre, starea de spirit se îmbunătăţeşte ime- 
diat. Un efect asemănător îl are şi terapia cu şocuri electrice, 
efectuată de cele mai multe ori sub anestezie de scurtă durată. 
Ea funcționează pe bază de impulsuri electrice nepericuloase, 
având un efect asemănător cu al butonului de repornire a calcu- 
latorului. Aceste impulsuri şterg informaţia din memoria de scurta 
durată aflată în lobul frontal, întrerupând gândurile obsesive 
concentrate în jurul necazurilor. Prin astfel de intervenții chi- 
rurgicale sau prin electroterapie dispar şi cele mai incapatana- 
te depresii. 

La măsuri atât de radicale nu se ajunge însă decât foarte rar. 
Dar faptul că asemenea tratamente pot ajuta pacienții să iasă 
până şi din cele mai puternice depresii ne învaţă un lucru impor- 
tant despre tristeţea cotidiană: aflăm în ce măsură gândurile şi 
fantezia noastră ne influențează starea de spirit. De multe ori, ne 
face nefericiti modul în care ne reprezentăm o nenorocire. 

Proasta dispoziție provine din creier. Umorul evreiesc, cu ten- 
dinta sa spre autoironie, ne arată la ce mecanisme absurde re- 
curgem uneori pentru a ne menţine starea de spirit proastă. Ițic, 
un tip cam zgârcit, îi telegrafiază din New York prietenului său 
din Ierusalim: „Poţi începe să-ți faci griji. Amănunte mai târziu." 


Proasta dispoziție omoară materia cenuşie 


Atunci când ne simțim amenințați, suntem mai atenţi de- 
cât de obicei. Natura a făcut în aşa fel încât, în situații critice, 
să putem reacționa la cel mai mic semn de pericol. Această sta- 
re de excitabilitate este declanşată de hormonii stresului, pre- 
cum cortizolul, care circulă în sânge şi în mod normal dispar de 
îndată ce nu mai există un motiv de teamă. 

în cazul unei depresii însă, hormonii de stres nu mai dispar. 
Tristetea este un stres de lungă durată. Orice remarcă neaten- 
tă, orice maruntis sunt percepute ca nişte catastrofe - şi ca o 
nouă dovadă a rautatii lumii. în consecință, sunt secretati încă 
mai multi hormoni de stres, ceea ce ne face şi mai sensibili. Cer- 
cul vicios poate continua la nesfârşit, până când, în cazul unei 
depresii severe, ultimul refugiu este un pat într-o cameră întu- 
necoasă. 

Mai rău, dacă tristeţea durează prea mult, e afectată materia 
cenuşie. Aceasta este descoperirea cea mai iritantă la care au ajuns 
specialiştii. Pe lângă faptul că determină un dezechilibru al ne- 
urotransmitatorilor, depresiile afectează şi conexiunile fixe din- 
tre neuroni. Nu se ştie în ce măsură mai pot fi reparate aceste 
distrugeri. 

în aceste condiții, creierul îşi pierde adaptabilitatea. Tristetea 
reprezintă o stare de încremenire: pe de o parte, dispare capaci- 
tatea de a face fata provocărilor vieţii, pe de altă parte, se insta- 
lează melancolia. 

Sunt diminuate atât sensibilitatea, cât şi inteligența şi concen- 
trarea. Testele au arătat că oamenii depresivi rezolvă mult mai greu 
decât cei sănătoşi probleme simple, precum sortarea unor cărți de 
joc. La începutul unei perioade depresive, memoria de lucru este 
afectată, iar hormonii de stres inhibă procesele gândirii. 

Dacă sunt neglijate, abilitățile dispar; nefolosite, conexiunile 
din creier regresează şi ele. Acelaşi lucru se întâmplă în timpul 
unei depresii. Disperarea devine din ce în ce mai insuportabilă, dar 
cele mai grave distrugeri sunt provocate de hormonii de stres 
care asaltează creierul. Dacă această stare durează prea mult, con- 
secintele vor fi foarte grave: celulele cenusii se atrofiază. Ca- 
pacitatea de lucru a creierului scade - spirala descendentă se pune 
în mişcare. 

Grazyna RajkowSka, psihiatru la Universitatea statutului 
Mississippi, a constatat că, în cazul oamenilor care au suferit 
de mai multe ori de depresie severă, anumiţi neuroni ocupa cu 
o treime mai putin spaţiu în lobul frontal decât este normal (Raj- 
kowska, 2000). Şi alte parti ale creierului pierd substanță cenu- 

| şie atât de multă, încât întregi regiuni cerebrale se pot micşora. 
Acest lucru s-a observat la hipocampul pacienților depresivi, 
hipocampul fiind necesar pentru stocarea amintirilor. 
în mod normal, pentru a învăţa şi pentru a stoca amintiri, ne- 
uronii cresc asemeni unor plante agatatoare, întinzând dendrite 
cu ajutorul cărora iau contact cu alti neuroni. La depresivi, acest 
proces pare să fi încremenit, ca vegetaţia în timpul iernii. 


Pastile contra nefericirii 


Ipoteza că depresia ar putea fi consecința unei dezvoltări 
insuficiente a neuronilor marchează un nou început în cerce- 
tarea nefericirii. Până acum, oamenii de ştiinţă presupuneau că 
starea depresivă este cauzată exclusiv de un dezechilibru chi- 
mic: nivelul anumitor neurotransmitatori din creier ar fi prea 
scăzut. Această explicație a fost întărită de succesul anumitor 
terapii. De aproape cinci decenii, medicii prescriu pacienților me- 
dicamente care ridică nivelul unor neurotransmitatori precum se- 
rotonina şi noradrenalina, substanţe înrudite chimic cu dopamina. 
Aceste medicamente au un efect benefic la mai mult de 60% 
dintre bolnavi, chiar şi în cazul unor depresii severe, iar rata suc- 
cesului este şi mai mare daca pastilele sunt combinate cu o psi- 
hoterapie adecvată. Probabil cel mai faimos medicament de 
acest fel este Prozac, cunoscut în Germania ca Fluctin, după 
numele substanţei sale active, fluoxetina, dar care este deja de- 
vansat de produse mai eficiente care influențează producţia de 
serotonină. Era evident că lipsa serotoninei şi a noradrenali- 
nei are legătură cu apariţia depresiilor. 

S-a observat relativ devreme că acesta nu poate fi întregul ade- 
văr. Dacă unei persoane sănătoase i se reduce în mod artificial 
nivelul de serotonină, aceasta nu va deveni brusc melancolică. 
Depresia nu poate fi deci echivalentă doar cu o lipsă de seroto- 
nină, cum s-a crezut multă vreme. lar un medicament precum 
Prozac, botezat de mass-media „pilula fericirii" sau „ochelarii roz 
ai sufletului", nu are nici un efect asupra unui om echilibrat. 

Starea de spirit se ameliorează doar la persoanele depresive. Pro- 
zacul şi alte medicamente asemănătoare nu-i ajută pe cei sănă- 
toşi să se simtă în al nouălea cer deoarece ele nu induc fericirea, 
sunt mai degrabă remedii contra nefericirii. Aceste medicamen- 
te pot îndepărta sentimentele negative, dar nu pot determina 
apariţia celor pozitive. 

Explicația constă probabil în faptul că între serotonina din 
creier şi stres pare a exista o legătură. Când în creier se află multă 
serotonina, nivelul hormonilor de stres se reduce. Antidepre- 
sivele atenuează stresul de durată şi sentimentele negative care 
îl acompaniază, favorizând producerea acestui neurotransmi- 
tator, după cum au demonstrat Juan Lopez şi Elisabeth Young 
de la Universitatea din Michigan (Lopez et al, 1998). Medi- 
camentele nu pot avea insa efect la oameni nestresati - la fel 
cum aspirina nu te face sa te simti mai bine daca nu ai dureri 
sau febra. 

Atunci de ce antidepresivele isi fac efectul atat de lent la per- 
soanele depresive? Cantitatea de neurotransmitatori din creier 
se modifica de îndată ce substanţele ajung în sânge, deci dupa 
numai cateva ore. Si totusi, de cele mai multe ori trec doua pana 
la patru săptămâni până cand pacienţii devin mai veseli. Se pare 
că Prozacul şi alte medicamente asemănătoare au nevoie de 
timp pentru a-şi face efectul. 

Este posibil ca medicamentele să trezească mintea din hi- 
bernare. Atunci când se eliberează cantități mai mari de sero- 
tonina şi noradrenalină, celulele cenusii încep din nou să crească. 
Neurotransmitatorii obțin acest efect în două feluri: pe de o par- 
te, o cantitate mai mică de hormoni de stres favorizează dezvol- 
tarea celulelor cenusii; pe de altă parte, serotonina şi noradrenalina 
au un efect indirect asupra neuronilor, activând anumite gene 
din nucleul celulelor. Aceste gene declanşează la rândul lor pro- 
ducerea factorilor de creştere - îngrăşământul natural al cre- 
ierului. Când celulele cenuşii încep să se dezvolte din nou, 
simptomele tristetii dispar şi ele. Creierul adormit se trezeşte 
din nou la viată. 

Atunci când creierul nu este suficient de activ ne simțim de- 
primati. lată motivul pentru care reacția noastră normală la tris- 
tete nu dă rezultate: cel care se retrage în sine nu face decât să-şi 
agraveze situația. Creierul pierde astfel şi puţinii stimuli care 
îl mai puteau ajuta să redevină activ; lipsa de chef, amorteala 
sentimentelor şi a gândirii se extind tot mai mult. Lipsa de ac- 
tivitate nu este o reţetă contra proastei dispoziţii. 

în cazul unei depresii severe, medicamentele sunt de mul- 
te ori singura modalitate de a salva creierul de la amortire. Mult 
mai frecventele stări cotidiene de tristeţe pot fi învinse printr-o 
dublă strategie. Creierul trebuie stimulat în mod delicat, iar gân- 
durile şi sentimentele trebuie controlate în aşa fel încât proasta 
dispoziţie să nu se poată instala pe termen lung. 

Tristetea poate fi consecința unei suprasolicitări neastepta- 
te. Pierderea unei persoane dragi, o lovitură a sorții, implica- 
rea excesivă în chestiunile de familie sau profesionale, dar chiar 
şi o schimbare de domiciliu - de exemplu, la începutul conce- 
diului - au ca rezultat un stres atât de mare, încât organismul e 
silit să bată în retragere. Această nevoie se manifestă prin apatie, 
tristeţe, oboseală. Pentru o vreme, poate fi util să cedezi acestor 
cerințe ale organismului şi să eviti eforturile; de cât timp este ne- 
voie - asta depinde de evenimentul care a declanşat situaţia. Nu 
are sens să te cruti săptămâni întregi după epuizarea provocată 
de o călătorie lungă; în schimb, moartea unui membru al fami- 
liei te obligă la asta. Reculerpour mienx sauter, dă-te un pic îna- 
poi pentru a sări mai bine, recomandă o maximă franceză. 

De multe ori însă, tristețea devine un automatism. Dacă există 
o cauză, aceasta se află undeva în trecut; în prezent, tristeţea se 
alimentează singură. Nimic nu te mai tentează. E însă complet 
greşit să favorizezi cercul vicios al lipsei de chef şi de activitate 
prin pasivitate. Creierul trist seamănă cu un picior care a stat mult 
în ghips. Cine a trecut prin asta ştie cât de mult se atrofiază muş- 
chii din cauza odihnei forțate, cât de dificili şi de nesiguri sunt 
primii paşi fără ghips şi cât de greu iti vine să-i faci. Şi totuşi, nu 

există altă soluţie pentru a învăţa din nou să mergi. La fel tre- 
buie învăţat şi creierul să funcționeze din nou, după o perioadă 
de inactivitate. 


Antrenează-ti creierul 


Orice fel de activitate acţionează împotriva tristetii. Este mo- 
mentul să iei din nou în mâini haturile vieţii. Atunci când faci 
ceva, creierul este ocupat şi are mai puţine ocazii să se frămân- 
te cu gânduri negre. 

Imaginile înregistrate la tomograful cu emisie de pozitroni 
arată cât de mult se influenţează reciproc raţiunea şi emoţiile. 
Subiectii au fost puşi în situaţia de a trece prin diverse stări emo- 
tionale, în timp ce li se dădea să rezolve teste de inteligență. Cele 
două tipuri de activitate, emoțională şi rațională, sunt prelucra- 
te de regiuni din creier care se intersectează pe suprafeţe mari. 
Dacă ne îndreptăm atenţia spre alte activități, gândurile pesimiste 
nu au nici o şansă. 

Si mai bine pentru starea de spirit este ca activitatea sa se sol- 
deze cu un succes. in perioadele de tristeţe trebuie să ne concen- 
tram asupra unor scopuri, dar fara să ne suprasolicităm. Creierul 
nu poate fi la fel de activ ca de obicei, iar capacitatea sa de lu- 
cru este redusă. De aceea se recomandă ca în astfel de perioade 
să ne ocupăm de sarcini mai simple: curățenie, reparaţii, cumpă- 
rături sau corespondenţă - activităţi cu rol de antrenare a creie- 
rului. Aceste sarcini nu ne solicită prea mult, nu produc stres şi, 
la urmă, sunt încununate de succes. Pentru că de obicei sunt lă- 
sate nerezolvate, asemenea activităţi pot fi foarte utile în perioa- 
dele de tristeţe. Atunci când vezi rezultatul, ai senzația plăcută 
că până şi tristeţea a dat roade. 

Neuropsihologul Richard Davidson explică importanţa sen- 
timentului de reuşită, mai ales în perioade nefavorabile, prin func- 
tia celor două emisfere ale lobului frontal (R. Davidson, informatie 
furnizată autorului; Robbins, 2000). Când suntem trişti, emisfe- 
ra stângă, care ne face să urmărim un scop anumit, controlând pe 
de altă parte emoţiile negative, este prea puţin activă. Dacă ne pro- 

punem să atingem un tel mai la îndemână, reactivăm această 
parte a creierului, atât de importantă pentru buna dispoziție. Iar 
atunci când planul a fost pus în aplicare, neuronii din lobul fron- 
tal transmit semnale şi declanşează senzația de reuşită, de care 
ne putem bucura. 


Cum să fugim de tristețe 


Am văzut deja că sportul duce la apariția sentimentelor plă- 
cute. El devine astfel un mijloc ideal pentru a alunga tristețea. 
Activitatea fizică influențează starea de spirit în două moduri. Pe 
de-o parte, sportul practicat corect produce întotdeauna o senza- 
tie de reuşită. Fiecare poate să-şi aleagă un tel care să corespun- 
fizic vor simți după un jogging de un kilometru şi jumătate prin 
pădure acelaşi sentiment de triumf ca un atlet după maraton. 
Mai importantă decât rezultatul absolut este planificarea antre- 
namentului în aşa fel încât să fii capabil să duci la bun sfârşit 
ce ţi-ai propus. Multora nu le place sportul pentru că e obosi- 
tor, te face să transpiri, fiind uneori un pic neplăcut, dar tocmai 
aici se ascunde efectul său. Răsplata pentru victoria asupra le- 
neşului din noi este sigură: însăşi realizarea că acționăm contra 
propriei comoditati e de ajuns ca să alunge tristeţea. 

Pe de altă parte, sportul are şi o acțiune directă asupra creie- 
rului. Mişcarea favorizează dezvoltarea şi chiar apariţia unor ne- 
uroni, după cum a constatat neurologul californian Fred Gage. 
Cercetătorul a aşezat într-o cuşcă de şobolani o roată pe care aceş- 
tia să poată alerga şi a observat că animalele obțineau rezultate 
mult mai bune la testele de memorie. Chiar şi şoarecii care îna- 
inte învățau greu au putut să-şi îmbunătăţească performanța prin 
exercițiu fizic. O soluție a acestui mister a fost descoperită de 
Gage în anumite parti ale creierului, esențiale pentru memorie. 
La şoarecii şi şobolanii care puteau alerga au fost găsiți mai mulți 
factori de dezvoltare a nervilor şi un număr de neuroni nou for- 
mati de două ori mai mare decât la animalele care nu făceau alt- 
ceva decât să zacă leneşe in cusca. 

Dar sportul nu te face doar mai destept. Prin miscare, neun 
nii sunt stimulati sa produca noi dendrite, contracarand astfel cet. 
mai nocivă consecință a depresiei: atrofia materiei cenuşii. Mis- 
carea are efectul unui Prozac natural. Comparatia este justă şi 
pentru că efortul fizic are ca efect producerea serotoninei - ne- 
urotransmitatorul al cărui nivel poate fi* ridicat cu ajutorul me- 
dicamentelor. Spre deosebire de acele pastile care doar elimină 
tristeţea, mişcarea ne face să ne simţim bine, pentru că efortul 
duce la eliberarea de endorfine cu efect euforizant. Aşa se poa- 
te explica de ce un antrenament regulat, de câte o jumătate de 
oră de trei ori pe săptămână, are la unii oameni un efect la fel 
de puternic contra melancoliei ca medicamentele considerate 
cele mai bune la ora actuală. 


Terapia „Robinson Crusoe" 


Stimularea creierului reprezintă o măsură împotriva triste- 
tii; altă măsură e înarmarea contra gândurilor şi sentimentelor 
negative. Un erou al literaturii britanice, Robinson Crusoe, ne-a 
arătat cum funcţionează această strategie. Şi el a suferit de depre- 
sii când a eşuat pe insulă, unde s-a văzut singur şi lipsit de spe- 
ranta salvării. Dar nici o situaţie nu poate fi atât de groaznică 
încât să te aducă la disperare, şi-a spus Robinson. A luat un cre- 
ion găsit în epava vasului şi a făcut un bilanţ: 


Rău Bine 
Am eşuat pe o insulă pus- Dar sunt în viata şi nu m-am 


tie, fără speranţa de a mă înecat ca restul camarazilor 
întoarce vreodată acasă. mei. 

Sunt un caz aparte, cel mai Din tot echipajul, sunt sin- 
nenorocit dintre oameni. gurul care a rămas în viata. 
Nu am nici măcar haine cu Mă aflu într-o zonă tropica- 


care să mă îmbrac. lă unde nu aş putea să port 


haine nici dacă le-as avea. 

Apoi şi-a spus: „Din acel moment am ajuns la concluzia că 
este posibil să mă simt mai fericit aşa, eşuat pe o insulă, decât 
în orice altă situaţie." Această stare de fericire i-a salvat viața. 
Dacă s-ar fi lăsat pradă mâhnirii - indreptatite -, ar fi pierit cu- 
rând în singurătate. N-ar fi avut nici o şansă să-l întâlnească mai 
târziu pe Vineri şi să fie salvat de o corabie britanică. 

S-a amăgit oare singur, imaginându-şi că situaţia era mai pu- 
tin gravă? Nu, pentru că ambele perspective sunt la fel de adeva- 
rate. Depinde numai din ce parte priveşti situația, de cele mai multe 
ori, e mai util să fii optimist. A prefera paharul pe jumătate plin 
e unul dintre cele mai eficiente remedii împotriva depresiei. 

Toate acestea sună foarte simplu - aproape prea frumos pen- 
tru a fi adevărate. National Institute of Mental Health din SUA a 
cheltuit zece milioane de dolari pentru a testa metoda lui Robin- 
son într-unui dintre cele mai extinse studii referitoare la rezulta- 
tele terapiilor. Desigur, cercetătorii nu s-au gândit să numească 
acest procedeu „terapia Robinson Crusoe", după pionierul ei. Psi- 
hologii au găsit un hume mai complicat: „terapie comporta- 
mental-cognitiva". Studiul a durat şase ani şi a inclus sute de 
participanți care sufereau cu toții de depresii de o gravitate me- 
die. 60% dintre participanți au fost vindecati prin terapia com- 
portamental-cognitivă. Rata succesului a fost la fel de mare ca 
în cazul pacienţilor trataţi cu medicamente. Dacă medicamen- 
tele se asociază cu terapia cognitivă, cifra creşte, iar pericolul 
unei recidive este mult mai mic. 

Psihanaliza, mult mai complicată, nu a dat rezultatele sconta- 
te. După şedinţele îndelungate şi scumpe pe canapeaua psihana- 
listului, s-a constatat o ameliorare doar la o treime dintre pacienți. 
La fel de bine poți să înghiți pastile de zahăr: în mai multe stu- 
dii, cercetătorii au constatat o rată de vindecare de circa 33% la 
depresivii trataţi cu pastile necontinand vreo substanță activa, 
aşa-nurnitul/?/aceZ>0. Uneori, bunul-simt este superior oricăror 
teorii complicate. 

In terapia comportamental-cognitivă, psihologul ajută pacien- 
tul să-şi schimbe modul de a gândi. Această metodă poate fi foar- 
te utilă când modelele de gândire negativă s-au înrădăcinat după 

o perioadă depresivă mai lungă. Pentru uzul zilnic, ea nu este 
însă necesară. Metoda Robinson este atât de simplă şi de efica- 
ce, încât oricine poate s-o înveţe. 


Deschide ochii 


Ce putem face pentru a ne schimba perspectiva? Când su- 
ferim de tristeţe, suntem napaditi de gânduri negre. Toate pla- 
nurile noastre se duc de râpă şi credem cu tărie că nu avem cum 
să nu eşuăm, de vreme ce suntem incapabili. Orice situaţie ne 
confirma cele mai negre presimtiri. 

în felul acesta apar monologuri de tipul: „O colega a trecut 
pe lângă mine fără măcar să mă privească. Fără să mă salute. Pro- 
babil vrea să se răzbune! Dar n-are nici un motiv. E clar că nu 
poate să mă sufere, comportamentul ei o dovedeşte. Şi nu are 
dreptate? Doar sunt un nesuferit. Până şi vocea mea sună groaz- 
nic de răguşit. N-ar fi mai bine sa nici nu mă duc astăzi la can- 
tina, ca să nu-i deranjez pe ceilalţi cu prezența mea?" 

Adesea, ne-am obişnuit atât de mult cu asemenea rationamen- 
te, încât ele se declanşează ca nişte reflexe în creierul nostru. In 
primul rând, trebuie să le sesizăm. Există, în acest scop, mai mul- 
te strategii. Una dintre ele a fost folosită chiar de Robinson: dacă 
iti notezi toate temerile, toate reprosurile pe care tu însuţi ti le 
aduci şi toate dezamăgirile legate de propria soartă, te sperii une- 
ori cât de numeroase sunt. Dar tocmai actul de a nota chinurile 
la care ne supunem noi înşine contribuie la alungarea lor. 

în acelaşi timp, toate ideile despre viitorul întunecat ce ne aş- 
teaptă şi despre lipsa noastră de valoare devin, prin această me- 
todă, palpabile. însemnările sunt mult mai concrete şi mai uşor 
de verificat decât ideile care ne trec prin cap. Trucul constă în 
renunțarea la ideile pesimiste de îndată ce le remarcăm. Există 
diat către altceva şi să nu te mai preocupe deloc gândul pesimist. 
Acest lucru nu e însă întotdeauna posibil, pentru că unele temeri 
ies mereu la suprafaţă. în acest caz este util să notăm, ca Robin- 

son Crusoe, argumentele împotriva angoaselor noastre. Proba- 
bil că acea colegă neatentă era pur şi simplu adâncită în gânduri. 
Nimeni nu trebuie să se teamă că, de acum încolo, va trebui să 
pândească orice gând negru cu un creion şi o foaie de hârtie în 
mână. Notarea nu este decât un ajutor de început, ca micile roti 
de sprijin de care au nevoie copiii când învaţă mersul pe 
bicicletă. Controlul asupra gândurilor şi senzatiilor pesimiste de- 
vine repede o obisnuinta. Odată cu această reprogramare a ce- 
lulelor cenusii antrenăm, probabil, capacitatea lobului frontal stâng 
de a stăpâni emoțiile negative la un interval de câteva zecimi de 
secundă după apariţia lor. Pe măsură ce se dezvoltă această ca- 
pacitate, dispar şi sentimentele dureroase. 


13 


Puterea perspectivei 


Creierul este centrul de control al sentimentelor pozitive. Din 
păcate, acest organ tinde să se folosească de subterfugii care 
ne împiedică să devenim atât de fericiți pe cât am putea fi. Le 
acceptăm nu pentru că ne-ar folosi la ceva, ci din ignoranță. 

Suntem, de exemplu, aproape incapabili să ne imaginăm cum 
se va reflecta o situaţie necunoscută asupra stării noastre de spi- 
rit, în principiu, creierul tinde să exagereze consecințele unor 
evenimente pozitive sau negative. Un exemplu limită: ce situa- 
tie ti se pare mai convenabilă, să câştigi lozul cel mare la lote- 
rie ori să rămâi paralizat dupa un accident? 

Probabil ca preferi viata de milionar. Unii dintre cei întrebaţi 
au explicat chiar că mai bine ar muri decât să paralizeze. Dar, după 
cum au demonstrat oamenii de ştiinţă americani, aceste afirmații 
spontane au prea puţin în comun cu ceea ce simţi realmente la 
câţiva ani după un asemenea nefericit eveniment. Oameni nor- 
mali, dar şi foşti câştigători la loterie sau victime ale unor acci- 
dente grave au fost întrebaţi în ce măsură sunt mulțumiți de viata. 

Acest studiu a devenit intre timp clasic in sociologie. El demon- 
streaza cat de adaptabili sunt oamenii - la bine gi la rau. Un 
castig de milioane nu te face fericit pe termen lung, iar parali- 
zia nu te transforma într-o persoană veşnic nemulțumită. Este 
adevărat că în primele săptămâni după eveniment câştigătorii 
milioanelor sunt în al nouălea cer, în timp ce persoanele para- 
lizate îşi deplâng lipsa mobilității. Dar după aceea totul reintră 
în normal. Nou-imbogatitii nu se simt mai bine după ce au re- 
nuntat la Volkswagen şi au început să conducă un Porsche. Ei 
visează acum la un Ferrari. Persoanele paralizate s-au resemnat 
să depindă de ajutorul celorlalți. După o perioadă de mâhnire, 
cele mai multe îşi regăsesc aproape complet vechea poftă de 
viata. Nivelul lor de mulţumire nu este, în medie, cu mult mai 
scăzut decât al persoanelor sănătoase. Victimă a unui accident 
sau câştigător la loterie - cel care a fost mulțumit de viata îna- 
inte va fi şi în continuare. lar nemultumitii rămân nemulțumiți. 

Principiul este cu atât mai uşor de constatat în cazul unor 
schimbări ce se produc mai puţin brusc. Depunem o sumă de bani 
la bancă, aşteptându-ne să devenim mai bogaţi şi mai fericiți, 
schimbăm slujba pentru că ni se pare că un alt fel de muncă ne-ar 
aduce mai multă bucurie, ne mutăm în alt oraş în speranţa că ne 
vom simţi mai bine acolo. $i constatăm că viata noastră curge 
la fel de netulburat ca înainte. 

Nu se poate spune că schimbarea nu e importantă. Doar că, 
adesea, îi supraevaluăm efectul asupra fericirii noastre. Pentru 
că ne obişnuim foarte repede cu schimbările pozitive sau ne- 
gative din viaţă, evenimentele exterioare au un efect mult mai 
neînsemnat asupra noastră decât ne-am închipui. Există şi ex- 
ceptii: oamenii nu se pot obişnui niciodată cu anumite dureri cro- 
nice sau cu zgomotul. Persoanele sensibile la zgomot nu ar trebui 
niciodată să-l creadă pe agentul imobiliar care le spune că se vor 
obişnui repede cu zgomotul străzii. 

Când ne evaluăm viata, facem foarte adesea greşeala de a con- 
funda sentimentul de satisfacție cu fericirea. Care este diferen- 
ta? Fericirea o simţim chiar în momentul în care trăim o anumită 

experienţă. Fericirea nu există decât în prezent. Satisfactia este 
ceea ce rămâne ulterior în amintirea noastră; apare, aşadar, nu- 
mai retrospectiv. Raportul dintre fericire şi satisfacție seamănă 
cu raportul dintre un film de cinema şi părerea unui critic despre 
acel film, exprimată în câteva cuvinte, într-o cronică. 

Dacă ne întreabă cineva cât de fericiți suntem în noua noas- 
tra locuinţă, îi vom răspunde, cu siguranță, că suntem multu- 
miti de ea. înainte de a răspunde, probabil că nu vom trece in 
revistă toate momentele de la mutare încoace. în general, oa- 
menii care au momente fericite frecvent sunt şi mulţumiţi. To- 
tuşi este foarte posibil să fii întotdeauna mulțumit, dar nu fericit. 
Invers, există oameni care au trăit fericirea şi totuşi rămân ne- 
mulțumiți. Această situaţie nu pare tragică, însă confundarea ce- 
lor două noţiuni ne poate face să luăm decizii greşite, ratând astfel 
o serie de sentimente pozitive. 


Prima capcană: amăgirea de sine 


Petrecem mai mult timp muncind decât cu prietenii sau cu 
familia. Nu este de mirare că oamenii îşi doresc o slujbă care 
să li se potrivească şi care să ofere un mediu de lucru adecvat. 

Dacă eşti profesor, preferi să predai la o şcoală bună. Te gân- 
deşti că munca într-o şcoală mai bună este mai distractivă şi că 
ai fi mai mulțumit acolo. Probabil că in America decizia ar fi şi 
mai uşor de luat. în Statele Unite, o şcoală proastă are detectoa- 
re pentru metal la intrare, destinate să împiedice accesul cu arme 
în clădire; nu prea vezi cărţi, în schimb clasele arată ca nişte for- 
tarete ridicate în calea vandalilor; există trafic de droguri pe stra- 
dă şi bande care atacă profesorii. 

în băncile şcolilor bune stau copii de avocaţi, medici şi între- 
prinzători, motivaţi şi pregătiți de acasă pentru un viitor succes 
în profesie. Părinţii plătesc taxe mari, care permit achiziționarea 
de calculatoare de ultimă generaţie, conectate la internet. Dacă 
apar probleme, există meditatori şi psihologi. în comparaţie cu 
situația din cartierele sărace, activitatea profesorilor la aceste şcoli 
este mult mai uşoară şi plină de succese. 

Dar cei în cauză vad lucrurile cu totul altfel. Pentru a afla 
cum influențează mediul de lucru gradul de mulțumire al anga- 
jatilor, psihologul Norbert Schwarz a chestionat 200 de profe- 
sori de la şcoli bune şi mai puţin bune din Houston, Texas. în 
fiecare seară, participanții completau un chestionar privind ziua 
lor de muncă. Erau rugați să răspundă la întrebări de genul: cât 
de plăcută a fost munca, dacă se simt fericiţi, cât de mulțumiți 
sunt de viață. Rezultatul a fost surprinzător. Profesorii de la şco- 
lile din cartiere dificile au răspuns, în medie, asemănător cu co- 
legii lor din cartierele bogate. Puteau ei trece chiar atât de uşor 
peste eşecurile zilnice, peste teama de a fi atacați? (N. Schwarz, 
informaţie furnizată autorului) 

Schwarz a vrut un răspuns exact. Le-a distribuit profesori- 
lor câte un palm organizer, un calculator de buzunar, care emi- 
tea din oră în oră un semnal. Atunci când profesorii auzeau 
semnalul, marcau pe ecran cât de fericiţi erau în acel moment. 
Profesorii deranjati de sunet în timpul orei puteau să comple- 
teze răspunsul şi în pauză. Statistica arăta acum altfel. Profe- 
sorii de la şcolile bune erau mai bine dispuşi dimineața. Când 
se duceau după-amiaza acasă, starea lor de spirit era normală. 
In cazul profesorilor care predau în cartierele mărginaşe, ra- 
portul era exact invers. în timpul orelor, aceştia erau trişti, du- 
pă-amiaza deveneau veseli. 

lată cât de putin îşi cunosc oamenii propria viata! Profeso- 
rii din zonele sărace nu erau conştienţi de faptul că mediul de 
lucru le strica buna dispoziţie. Iar colegii de la şcolile bune sub- 
estimau plăcerea pe care le-o aducea munca. Ambelor grupuri 
le mergea prost: unii nici nu se gândeau să-şi caute un post mai 
bun, ceilalți nu ştiau cât de bine le merge şi erau mai nemultu- 
miti decât ar fi trebuit să fie. 

Ce s-a întâmplat? Memoria le-a jucat profesorilor o festă, 
în loc să-şi aducă aminte de adevăratele emoţii, subiecţii se re- 
fereau în răspunsurile lor la starea normală. Seara, întrebaţi cât 
de fericiţi sunt, profesorii de la şcolile proaste constatau ca ziua 
lor fusese normală, deci, după părerea lor, multumitoare. Ast- 
fel, ei nu erau conştienţi cât de prost se simțeau de fapt la lucru. 

Acelaşi proces, dar în sens invers, avusese loc şi la profesorii 
privilegiați. 

Profesorii din ambele grupuri confundaseră deci multumi- 
rea cu fericirea. Unii erau fericiţi, ceilalți erau nefericiti, deşi 
cu toţii se considerau mulțumiți. Se înşelau amarnic în ceea ce 
priveşte motivul fericirii lor. Uneori nu ne cunoaştem propria 
viata. 

Dar oare acest lucru ne dăunează? Cu siguranță. Chiar şi cei 
care nu au motive să se plângă de o anumită situaţie pot suferi 
din cauza ei. Nefericirea de lungă durată nu trece pe lângă noi 
fără să lase urme. De multe ori, însuşi corpul va suporta conse- 
cintele. Emotiile precum teama sau tristeţea ne supun unui stres, 
chiar dacă nu-l percepem ca atare. Aşa cum au arătat multe stu- 
dii, stresul îmbolnăveşte. Rezistenţa sistemului imunitar scade, 
crescând riscul afecţiunilor cardiovasculare. 


A doua capcană: proasta planificare 


Te-ai distrat excelent, dar tocmai la plecare, când deja ai hai- 
na în mână, un cunoscut te dă la o parte şi pleacă fără să te sa- 
lute. Un scurt episod de acest gen poate să-ţi întunece amintirea 
întregii seri. lată cât de imprevizibilă este memoria în raportu- 
rile ei cu realitatea - câteva secunde sunt uneori mai importan- 
te decât ore întregi. 

Creierul modifică realitatea după bunul plac şi uneori trans- 
formă, de-a dreptul, adevărul în minciună. Ar fi şi de mirare să 
nu se întâmple aşa. Fiecărui stimul exterior îi corespund mai mul- 
te milioane de semnale, cum am spus în capitolul 4. Creierul 
loseşte din plin. 

Amintirea falsă este un fel de crimă perfectă a creierului, pe 
care cu greu o putem identifica. Nu există o unitate de măsură 
cu ajutorul căreia să putem măsura ulterior, obiectiv, ce am sim- 
tit într-un anumit moment. Emotiile se pot citi după reacţiile cor- 
pului, pe cand sentimentele sunt profund personale, existand doar 

în creier. Atunci când creierul şterge urmele, nu ne mai rămân 
decât indicii indirecte. 

Psihologul Daniel Kahneman de la universitatea america- 
nă Princeton a găsit o modalitate de a scoate la iveală aseme- 
nea trucuri şi de a stabili regulile după care apar. Pacienţii aflaţi 
înaintea unei examinări neplăcute a organelor interne au fost 
rugaţi să marcheze minut de minut, pe o scară de la unu la zece, 
durerea resimţită în momentele examinării. Suma acestor ci- 
fre oferea o măsură exactă a suferințelor îndurate. 

Dar doctorii nu au procedat la fel cu toţi pacienții. Un grup 
de pacienţi a fost tratat corect din punct de vedere medical. Du- 
rerile se amplificau în timpul examinării, care în momentul cel 
mai neplăcut se încheia. La celălalt grup, doctorii au continuat 
examinarea câteva minute după momentul cel mai neplăcut. Da- 
torită acestei prelungiri, durerile nu se opreau brusc, ci treptat. 
Pacienţii din al doilea grup au suportat mai multe dureri, iar to- 
talul punctelor de pe listele lui Kahneman a fost mai mare 

Dar atunci când, ulterior, cercetătorii i-au chestionat pe par- 
ticipanti, tocmai cei din al doilea grup s-au plâns de mai pu- 
tine neplăceri decât cei din primul grup. Nu mai conta că ei, 
atât obiectiv, cât şi subiectiv, suferiseră mai mult, conform punc- 
telor acordate, de pe urma consultatiei mai lungi. Pacienţii erau 
mai mulțumiți cu metoda de examinare care le cauzase mai mul- 
te dureri. Cei care suferiseră mai mult erau chiar dispuşi să su- 
porte examinarea şi a doua oară. Prin urmare, durata extinsă 
a consultatiei s-a dovedit justificată, deşi, pentru diagnostic, 
era inutilă. 

Si în acest caz subiecții au fost induşi în eroare de propria 
memorie. Ne aducem aminte de un sentiment indiferent de du- 
rata lui; rezultatul acesta a fost confirmat de Kahneman în alte 
experimente. Creierul nu stochează decât punctul culminant al 
sentimentului şi ultimele minute înainte ca acesta să dispară. Mo- 
mentul celei mai mari dureri a fost acelaşi în ambele proceduri 
de diagnosticare, dar, în cazul celei mai lungi, ultimele momente 
au fost mai puțin neplăcute, motiv pentru care pacienții au pre- 

ferat varianta a doua. Ultima impresie contează. Creierul nostru 
vrea happy-end (Kahneman, 2000). 

Această manipulare a trecutului ne poate fi foarte utilă în 
viata de zi cu zi. Cel care pleacă de la o petrecere la apogeul 
ei acționează corect, pentru că ultima impresie este cea care con- 
tează. Iar cel care poate să trăiască momente de fericire intensă 
este de invidiat, pentru că memoria sa păstrează mereu vii cli- 
pele de maximă fericire. 


A treia capcană: speranțele exagerate 


Sperantele ne distorsionează imaginea despre viata şi mai mult 
decât amintirile. Persoanele care se plasează mereu pe locul doi 
înţeleg poate cel mai bine acest lucru. Medalia de argint la Jo- 
curile Olimpice te poate face renumit, dar medalia de bronz te 
face mai fericit. Cei care ies pe locul al doilea se credeau deja 
primii şi se enervează pentru cele câteva zecimi de secundă cu 
care au fost intrecuti; în schimb, ocupanții locului al treilea se 
simt minunat, după cum a constatat psihologul Victoria Medvec 
la Jocurile Olimpice de la Barcelona din 1992. Medaliatii cu bronz 
se puteau bucura de câştigarea unei medalii şi de intrarea în ana- 
lele sportului. Cei de pe locul secund rataseră medalia de aur şi 
se apropiaseră milimetric de speranţele lor (Medvec et al, 1995). 
„Nimic nu este bun sau rău, doar cugetul tău hotărăşte", spu- 
nea Hamlet. 

Oare pesimiştii sunt oameni mai fericiți pentru că realitatea 
nu îi poate surprinde decât în mod plăcut? Aşa se spune. Socio- 
logul Allen Parducci a dezvoltat chiar o întreagă teorie a feri- 
cirli, potrivit căreia aceasta din urmă nu poate fi consecința unor 
speranţe excesive. Parducci consideră că momentele sporadice 
de fericire te fac nefericit pentru că iti dau speranţe exagerate. 
„Dacă perfecțiunea nu poate fi atinsă decât foarte rar, cel mai 
bine e să nici nu afli de existenţa ei", scrie el (Parducci, 1968). 
Conform teoriei sale, secretul oamenilor fericiţi constă în nenu- 
măratele experiențe negative acumulate. De aceea ei se aşteaptă 

întotdeauna la ce este mai rău, pentru a constata cu bucurie că 
viata nu îi loveşte chiar de fiecare dată. 

Parducci greşeşte. El se referă la experimente de laborator 
cu jocuri de noroc, care nu pot fi transpuse în viata de zi cu zi 
- viaţa este mai complicata. Pesimismul amplifică grijile şi te- 
merile inutile, ceea ce micşorează capacitatea de a fi fericit. în 
plus, el împiedică din start experiențe pozitive, pentru că atitudi- 
nea optimistă sau pesimistă influenţează adesea decisiv modul în 
care îndeplinim o sarcină. Lipsa de speranță frânează avântul. 

Un student care crede că nu va lua niciodată examenul nici 
nu-şi mai bate capul cu învățatul. Optimismul e un imbold de 
neînlocuit. Datorită lui căpătăm forte care ne ajută să fim nu 
numai cei mai bine dispuşi, ci şi cei mai buni elevi, sportivi sau 
agenţi de vânzări. Cei care gândesc pozitiv au mai multe şan- 
se. Sperantele realiste în legătură cu puterea noastră de munca 
ne ajută să ne împlinim dorinţele. Doar o viziune exagerat de 
roz asupra viitorului va fi infirmată de realitate. Un student deş- 
tept va încerca deci să ia examenul cu o notă onorabilă şi nu va 
tinde spre calificativul foarte bine. 


A patra capcană: privitul în jur 


Cine nu cunoaşte privirea aruncată către vecinii sau colegii 
care o duc mereu mai bine decât noi? Invidia funcționează însă 
şi în sens invers. O privire obiectivă va arăta că şi contrariul 
este valabil; aceiaşi oameni ne admiră invidios pe noi şi feri- 
cirea noastră - un efect pe care sociologul american Ed Die- 
ner l-a demonstrat statistic (Smith, Diener şi Garonzik, 1990). 
Cineva trebuie să greşească. Poate ambele părți? 

Nu există o măsură obiectivă pentru mulțumire. Speranţa şi 
temerile sunt unitatea de măsură cu ajutorul căreia evaluăm rea- 
litatea. De multe ori, apelăm şi la comparatia cu ceilalţi pentru 
a decide dacă e cazul să ne considerăm prinți şi prințese sau 
ultimii amărâți. „Dacă oamenii ar vrea doar să fie fericiți, nu ar 
fi atât de greu, dar ei vor să fie mai fericiți decât ceilalți, iar acest 

lucru este aproape întotdeauna greu de realizat, pentru că ni-i 
imaginăm pe ceilalți tot timpul mai fericiți decât sunt în reali- 
tate", scria Montaigne (Montaigne, ed. germ. 2001). 

Cei care se compară cu alții nu au decât de pierdut. Privitul 
în stânga şi în dreapta ne face dependenţi de ceilalți şi ne poa- 
te determina să luăm decizii greşite. Nu reuşim decât să ne pă- 
călim pe noi înşine în mod subtil, după cum arată experienţele 
psihologului Schwarz. Acesta şi-a propus sa studieze gradul de 
împlinire în viata de cuplu, care ar trebui sa aibă prea putin in 
comun cu fericirea altora. 

Dar nu a fost aşa. Schwarz le-a cerut unor studenţi care lo- 
cuiau împreună cu prietenele lor informaţii despre viaţa lor se- 
xuală. Printre tot felul de întrebări menite să distragă atenţia, 
psihologul a vrut să afle de la tinerii bărbați cât de des se mas- 
turbează. Răspunsurile trebuiau trecute anonim într-un formular 
redactat în două variante. Un grup putea alege răspunsuri pe o 
scală cuprinsă între „mai putin de o dată pe săptămână" şi „de 
mai multe ori pe zi". Cei mai multi au bifat variante ca „o data 
sau de două ori pe săptămână", ceea ce corespunde, în mare, 
statisticilor generale alcătuite de sexologi pentru populaţia mas- 
geau de la „niciodată" până la „de mai multe ori pe săptămână". 
Persoanele care au răspuns cinstit s-au situat în punctul maxim 
al acestei scale: „de mai multe ori pe săptămână" era în formu- 
lar cazul extrem. Astfel, studenţii au ajuns la concluzia că se 
masturbează mai mult decât media. Acest lucru era nelinişti- 
tor, mai ales că şi întrebarea referitoare la frecvenţa sexului cu 
partenera fusese manipulata similar. Era oare posibil ca relația 
să aibă probleme? 

După ce i-a întrebat pe studenți despre gradul de mulțumi- 
re în cuplu, Schwarz a constatat că, într-adevăr, aveau astfel de 
temeri. Participanții din al doilea grup, pe care scala manipulată 
îi îngrijorase, şi-au exprimat mai des decât media sentimentul 
de nemulţumire în cuplu. Iar atunci când Schwarz a vrut să afle 
cine ar lua în considerare o aventură sexuală, aceşti bărbaţi s-au 

arătat mai dispuşi decât primii. lată că viata noastră este deter- 
minată de judecăţi aleatorii şi de multe ori involuntare (Schwarz 
etal, 1988). 

Fiecare dintre noi trece aproape zilnic prin asemenea situa- 
tii, doar că, de obicei, nu experienţele trucate sunt cele care ne 
nemultumesc şi ne determină să luăm decizii greşite. Armate de 
fotomodele ne fac să considerăm siluetele de vis şi pielea ima- 
culată drept normale, relatările altor mame fac ca propriii copii 
să ne pară nişte golani alintati şi nişte elevi slabi, iar cei care ci- 
tesc în revistele de profil economic despre succesul altor firme 
nu pot decât să creadă că şi-au ratat viaţa. După experiment, 
Schwarz le-a explicat subiecților în ce a constat manipularea. 
In viaţa de zi cu zi însă, trebuie să ne aducem singuri aminte că 
obisnuinta de a ne compara cu alții ne poate induce în eroare. 


A cincea capcană: invidia 


„Când se bucură un cocoşat? Când vede unul şi mai coco- 
şat ca el", spune un proverb evreiesc. Putem fi foarte satisfă- 
cuti de necazul altuia, pentru că în astfel de momente fericirea 
noastră pare a fi mai mare decât a acestuia. Experimentele psi- 
hologice controlate au confirmat tristul adevăr - simpla pre- 
zenta a unei persoane în cărucior cu rotile îi face pe cei sănătoşi 
să fie mai bine dispuşi şi influenţează modul în care aceştia 
bifează pe formulare răspunsurile referitoare la propria sati- 
safactie în viata. 

Dar asemenea reacţii sunt doar de scurtă durată. Este uşor 
să descoperi oameni cărora le merge mai rău decât tie, dar gă- 
seşti întotdeauna şi o persoană pe care o poți invidia. Nici cei 
mai renumiți oameni nu sunt scutiți de acest sentiment. „Napo- 
leon îl invidia pe Cezar, Cezar pe Alexandru cel Mare, iar Ale- 
xandru, probabil, pe Heracle, care nici nu a existat", scrie filozoful 
Bertrand Russell (Russell, 1977). 

Cu ajutorul «legii junglei» formulate de Darwin, psihologii 
evolutionisti încearcă să explice faptul că invidia este imposi- 

bil de eradicat. Dacă în natură fiecare este rivalul celuilalt, nu 
ajunge să fii bun şi să ai destul - nu se poate impune decât cine 
e mai bun şi are mai mult decât celălalt. De aceea, invidia este 
pre-programată. 

E greu de demonstrat sau de respins această ipoteză. Chiar 
dacă admitem că invidia are un rost, asta nu înseamnă că ne 
este şi înnăscută. E adevărat însă că oamenii sunt invidioşi chiar 
şi atunci când prin invidie îşi fac singuri rău, atâta vreme cât 
paguba celuilalt este mai mare decât cea proprie. De exemplu, 
în timpul unui conflict dintr-o fabrică britanică de turbine pen- 
tru avioane, muncitorii au fost dispuşi să renunţe la o parte din 
salariu dacă în final urmau să primească mai mult decât un grup 
rival. Atâta încăpățânare 1-a uimit chiar şi pe psihologii care stu- 
diau cazul. Sindicaliştii certareti şi-au dat seama că revendica- 
rea lor se îndrepta împotriva propriilor membri, dar au considerat 
că este o chestiune de justiţie. 

Invidia este ilogică şi atunci când nu aduce vreun dezavan- 
taj concret, ci doar sentimente negative. Adesea, disconfortul 
creat de fericirea celorlalți este determinat de o falsă percep- 
tie. Vedem doar avantajele celorlalți, nu şi defectele lor, ne mah- 
neşte un moment din viaţa lor şi nu observăm cât le-a trebuit ca 
să ajungă până acolo. Acum două milenii, filozoful stoic Epic- 
tet a găsit, referitor la un asemenea mod de a gândi, un fru- 
mos exemplu şi vorbe de dojana: „A fost ales altcineva în locul 
tău. [...] N-ai fost chemat la masă? Se vede că nici tu nu i-ai 
plătit gazdei preţul pentru care iti oferea masa: laude şi aten- 
tii. Dacă ai impresia că masa aceasta iti e de folos, plăteşte pre- 
tul! Dacă nu vrei să-l accepti şi doreşti totuşi să iei parte la ospăț, 
atunci eşti pe atât de obraznic pe cât eşti de prost." (Epictet, 
ed. germ. 1995) 

Nu trebuie să judecăm la fel de dur ca Epictet. Poate că ten- 
dinta către invidie ne este într-adevăr înnăscută, caz în care ne-ar 
fi greu să scăpăm de ea. Dar, cu un pic de logică, invidia poate 
fi deviată către scopuri raționale: ne poate ajuta să ne identifi- 
căm mai bine propriile dorințe. 

A şasea capcană: cursa sobolanilor 


„Cine crede că banii nu te fac fericit greseste." Cu acest slo- 
gan firma Lexus făcea reclamă la limuzinele sale de lux, condu- 
se, printre alţii, şi de Bill Gates. Banii pot fi într-adevăr minunati. 
Dacă ai destui, te duci seara acasă cu taxiul, în timp ce altul stă 
în ploaie şi aşteaptă autobuzul. Banii te fac frumos şi sexy, pen- 
tru că hainele de marcă şi salonul de coafură costă. Banii iti ofe- 
ră libertate: de exemplu, când nişte părinţi vor să iasă seara în 
oraş, îşi permit să lase copilul în grija unei bone. Cel care câş- 
tigă destul şi, în plus, are o avere frumuşică, este independent, 
iar visurile lui se împlinesc. în loc să se lase şicanat de şef şi să 
se mulțumească cu câteva săptămâni de concediu, e liber să că- 
lătorească, să pornească o afacere, să inițieze un proiect social. 

„Am fost săracă şi am fost bogată, şi vă pot spune: e mai 
bine să fii bogat", spunea cântăreața americană Sophie Tucker. 
De aceeaşi părere sunt aproximativ 40% dintre vest-germani, 
50% dintre est-germani şi jumătate dintre tinerii Germaniei. 
Toţi aceştia au considerat, în sondajele de opinie, „situaţia ma- 
teriala" drept foarte importantă. Poate fi invocat chiar şi mar- 
xistul Bertolt Brecht: „Doar cel care trăieşte în prosperitate 
trăieşte bine." 

Efectul banilor însă se simte foarte puţin atunci când îi în- 
trebi pe oameni cât de mulţumiţi sunt. Oare banii ameliorează 
starea de spirit? Această întrebare se pune în toate societățile 
capitaliste; sociologii au depus eforturi enorme pentru a studia 
problema. De la al doilea război mondial încoace s-au realizat 
154 de sondaje de opinie extinse pe această temă - în Europa, 
în Statele Unite, precum şi în multe alte tari. 

Toate sondajele au ajuns la acelaşi rezultat: banii aduc o sta- 
re de mulțumire, dar efectul lor este minim. Diferenţa dintre câ- 
teva sute şi chiar câteva mii în plus la salariu nu e mai mare decât 
diferenţa dintre o şampanie normală şi una dintr-o recoltă bună: 
cu alte cuvinte, este imperceptibilă. Chiar la cei extraordinar de 
bogaţi, banii nu au un efect cuantificabil. Averea oricăreia din- 

tre cele 50 de persoane aflate în topul celor mai bogați ameri- 
cani depăşeşte 100 de milioane de dolari; cu toate acestea, a con- 
statat Diener, care i-a intervievat pe bogătaşi, satisfacția lor nu 
este decât cu putin mai mare decât media (Diener, 1985). Cei 
mai multi dintre multimilionari au confirmat teza conform ca- 
reia „banii te pot face şi fericit, şi nefericit" - o situaţie de pe 
urma căreia încearcă să profite, în Europa, psihoterapeutul Jens 
Corssen. El oferă seminarii pentru copiii oamenilor de afaceri, 
în care aceştia învață cum să administreze averile moştenite. 
Bogăția nu trebuie să doară, promite el. „Le prezint tinerilor 

Gradul de mulțumire pare a fi determinat de alti factori decât 
cel financiar. Banii sporesc semnificativ fericirea doar la capătul 
inferior al scalei veniturilor. Dacă o mamă singură este obligată 
să muncească în schimburi într-un restaurant unde prăjeşte car- 
tofi şi abia dacă îi ajung banii ca să-şi întreţină copiii, fiecare bă- 
nut în plus va aduce o îmbunătăţire a condiţiilor ei de viata. Un 
venit mai mare i-ar permite să renunțe la stresul muncii în schim- 
buri, să petreacă mai mult timp alături de copii şi să nu aibă re- 
muşcări atunci când nu-i ajung banii pentru excursiile micutilor. 
Venitul minim necesar traiului nu se stabileşte doar în funcție de 
satisfacerea nevoilor elementare precum locuitul şi asigurarea hra- 
nei. Şi venitul mediu al celor din jur influenţează gradul în care 
oamenii resimt efectele sărăciei. Cu cât ceilalți elevi sunt mai fru- 
mos îmbrăcați, cu atât mama săracă va trebui să cheltuiască mai 
mult pentru ca propriii copii să nu fie luaţi peste picior. 

însă, de îndată ce venitul depăşeşte pragul de sărăcie, banii 
nu mai au aproape nimic în comun cu fericirea. Bucuria unei 
măriri de salariu nu durează decât până ne obişnuim cu noul 
standard de viață. Cei care câştigă anual 30 000 de euro con- 
sideră că oamenii cu un venit de trei ori mai mare sunt bogați. 
Dar aceştia, la rândul lor, sunt de altă părere. întrebat odată ce ar 
face dacă ar căpăta brusc un milion de mărci, bancherul Hermann 
Josef Abs a răspuns: „Ar trebui să fac economii serioase." 

Entuziasmul pentru restaurante mai bune, pentru o maşină 
mai frumoasă şi pentru o locuinţă mai mare dispare rapid. în 

creierul nostru funcționează aceleaşi mecanisme ca la maimu- 
tele cărora, după scurt timp, nu le mai plăceau stafidele. Psiho- 
logul Donald Campbell numea aceste straduinte inutile „rutina 
hedonismului" (Brickman şi Campbell, 1971). 

Mai rau, goana dupa recunoastere si dupa avere scade nive- 
lul de mulţumire. Mai multe studii din ultimii ani au arătat că am- 
bitia este un adevărat instrument de tortură. Sociologii americani 
Richard Ryan, Tim Kasser şi colegul lor german Peter Schmuck 
au organizat anchete sociologice extinse în Statele Unite, dar şi 
în Germania, în Rusia şi în India, constatând că oamenii pentru 
care banii, succesul, renumele şi aspectul exterior au o importan- 
ta deosebită sunt mai putin mulțumiți de viață decât cei care tind 
mai degraba spre relatii bune cu ceilalti, care isi cultiva aptitudi- 
nile sau se implică in proiecte civice. Această cursă a şobolani- 
lor - goana după recunoaştere, bani şi statut social - nu merită 
efortul. Ambitiosul nu poate fi mulțumit nici de îndeplinirea pro- 
priilor dorințe: bogăţia şi influenţa politică nu îi îmbunătăţesc sta- 
rea de spirit, pentru că, imediat, el îşi fixează o noua țintă (Schmuck 
et al, 2000; Kasser şi Ryan, 1993, 1996; Ryan ei al, 1999). 

Aceste studii relevă că ambiția exagerată merge adesea mana 
în mână cu anxietatea şi tendința spre depresii. Este încă neclar 
dacă goana după succes reprezintă cauza sau efectul labilitatii 
rare. Cine vrea să înainteze ierarhic e adesea nevoit să amâne 
răsplata; în locul unei vacanțe in Grecia, îi aşteaptă ore supli- 
mentare la birou. Dar nici măcar acestea nu garantează succe- 
sul: cariera unui om nu depinde numai de propriile capacități, 
ci şi de coincidente sau de bunăvoința celorlalți. Astfel încol- 
tesc sentimentele de neajutorare şi de disperare - începutul an- 
xietatii şi al depresiei. 


Salvarea: cunoaste-te pe tine însuți 


Cu toţii ne facem iluzii în ceea ce ne priveşte; cu toate as- 
tea, e simplu să eviti astfel de capcane şi să afli ce te poate face 

cu adevărat fericit sau nefericit. Contează perspectiva corectă 
şi momentul adecvat. 

Viziunea altuia asupra vieții tale nu ajută cu nimic. Modul 
în care trăim teama, bucuria, tristeţea şi furia este asemănător 
pentru toţi, dar elementele care declanşează aceste sentimente 
sunt diferite. Dacă emoţiile ne sunt înnăscute, cele mai multe 
preferinţe şi aversiuni se dobândesc încetul cu încetul. Cultura, 
educaţia şi viata personală influențează gustul unora pentru ope- 
ră şi al altora pentru rock; în plus, micile diferenţe genetice au 
şi ele efect asupra intereselor noastre. Persoanele născute cu 
o vedere în spaţiu deficientă nu se vor bucura prea mult de 
ping-pong sau de volei. 

Nu poţi deveni nici fericit şi nici mulțumit dacă îi iei drept 
model pe cei din jur. Recomandarea ,,Traieste-ti propria via- 
ta" poate părea banală, dar ea intră în contradicţie cu întreaga 
noastră experiență. Imediat după naşterea copiilor, părinții în- 
cep să le transmită acestora propriul sistem de valori. La şcoa- 
14 toţi copiii trebuie să înveţe după aceeaşi metodă, deşi toată 
lumea ştie cât de diferite sunt înzestrările oamenilor. 

Poti evita multe nenorociri dacă ştii cum să reactionezi în anu- 
mite situații. Cum putem cunoaşte aceste răspunsuri ale creie- 
rului? Nu ne este de prea mare ajutor să ne gândim la propria 
experienţă, pentru că memoria manipulează amintirile. Singura 
posibilitate este să acordăm stimulilor, încă din momentul în care 
îi percepem, mai multă atenţie decât de obicei. 

O emoție sesizată chiar în clipa în care a apărut nu este încă 
distorsionată de comparații, gânduri sau amintiri. în acel mo- 
ment, sentimentele pot servi drept semnale pentru preferinţe şi 
antipatii, aşa cum le-a conceput natura. O singură clipă e sufi- 
cientă pentru ca emoţiile să ajungă la nivelul conştiinţei; e inu- 
til (ba chiar nociv, în cazul emoţiilor negative) să ne batem prea 
mult capul cu ele. Când ne cuprinde furia din cauza unui şofer 
obraznic, cel mai bine e să devenim conştienţi de ceea ce sim- 
tim în acel moment: şi anume că suntem tratați cu impertinen- 
ta. Odată ce am constatat acest lucru, nu mai are sens să ne 

ambalăm. E preferabil să ne păstrăm cumpătul şi să ne gândim 
la altceva. 

în schimb, sentimentele pozitive trebuie trăite la maximum. 
Adesea suntem dispuşi să cedăm în fața enervării sau a triste- 
tii, uitând, în schimb, să ne bucurăm de senzațiile plăcute, de 
exemplu de faptul că ne aflăm alături de o persoană agreabilă. 
Dacă totul merge aşa cum ne-am dorit, gândurile noastre zboa- 
ra în altă parte - la tot soiul de sarcini şi de griji. Si în felul acesta 
pierdem foarte mult. Când suntem fericiți, dar nu o simţim 
decât ca prin ceaţă, nu ratăm numai o senzație plăcută: în ace- 
laşi timp, ne lipsim de cunoaşterea a ceea ce ne face bine. 


Jurnalul fericirii 


Nu e suficient să fii fericit. Trebuie să ştii că eşti fericit. Aces- 
ta e şi crezul psihiatrului italian Giovanni Fava. El a pus la punct 
o terapie a fericirii care le foloseşte tuturor acelora care-şi do- 
resc cât mai multe sentimente plăcute. 

Ideea i-a venit în timpul terapiei aplicate unor pacienți de- 
presivi, aproape vindecati. Fava a observat că acestora li se în- 
rădăcinase tendinţa de a nu recunoaşte că sunt fericiți, ceea ce 
le îngreuna vindecarea. Acei pacienți erau deseori foarte ne- 
mulțumiți, şi totuşi mai putin nefericiti decât se credeau. Pen- 
tru a contracara acest efect, Fava a inventat un procedeu simplu: 
i-a îndemnat pe pacienți să tina un jurnal al fericirii. Dacă tii 
evidența momentelor bune, iti indrepti atenţia către tot ce este 
plăcut. Cum momentele de bucurie sunt notate negru pe alb, 
creierul nu are nici o şansă să se dezică ulterior de ele. 

Fava menţionează că pacienții, multi încă foarte trişti, re- 
fuzau adesea acest test, de teamă să nu apară în fata doctoru- 
lui cu paginile albe. Psihiatrul i-a rugat să încerce totuşi: au venit, 
aproape fără excepție, cu filele jurnalelor scrise. Chiar şi în si- 
tuatii de mare tristeţe şi nemulțumire există momente senine. 

Când sesizau un asemenea moment de bucurie, pacienții lui 
Fava trebuiau să-şi noteze cu precizie în ce context apăruse şi 

toate emoţiile care-l însoțeau. Apoi, momentul primea un 
număr de puncte pe o scară a fericirii cuprinsă între 0 şi 100 
de pr6cen-te. Astfel, bolnavii puteau să înțeleagă că viata este 
mult mai îmbucurătoare decât îşi imaginau ei şi să înveţe ce 
anume îi face să se simtă bine. 

în a doua etapă, urma depistarea falsului raționament 
care ducea la negarea momentelor de fericire. Un pacient a 
povestit, de exemplu, cum l-au primit nepoții în vizită, 
foarte bucuroşi de prezența lui. Dar sentimentul de 
satisfacție a fost anulat imediat de gândul: „Se bucură doar 
pentru că le-am adus un cadou." Sesizarea acestor tertipuri 
ale creierului poate duce la eliminarea lor. După zece 
săptămâni, pacienţii lui Fava erau vindecati de tristeţea 
profundă ce pusese stăpânire pe ei. Erau mai putin anxiosi si 
mai mulțumiți de viata decât înainte (Fava etal, 1998; Fava,' 
1999). 

Ei au înţeles că nu schimbarea radicală ne îndreaptă 
viata pe drumul cel bun. Starea de mulțumire e un mozaic 
format din multe momente fericite. Identificarea acestor 
clipe de bucurie reprezintă o metodă sigură de a lăsa în 
urmă nefericirea. 

Fiecare trebuie să descopere singur ce anume îl face să 
se simtă bine. Viaţa nu e o probă de o sută de metri în care 
toți iau startul din acelaşi loc şi parcurg aceeaşi distanță. 


14 


Momente de extaz 


Bliss — se spune atât de frumos în limba engleză, iar 
sunetul cuvântului ne face să-i intuim şi sensul: extaz 
suprem. Un astfel de moment, în care întreaga lume parcă 
străluceşte de fericire, trebuie să fi trăit Roşa Luxemburg 
atunci când a scris aceste rânduri: 

„Ştiţi unde mă aflu, de unde vă scriu această scrisoare? Mi- 
am aşezat afară o măsuţă şi stau ascunsă între tufişuri verzi. în 
dreap- 

ta mea se află un coacaz decorativ galben, care raspandeste un 
miros de cuisoare, în stânga un tufis de mălin [...], iar in fata, 
plopul grav şi obosit, cu frunzele lui albe, foşneşte încet [...]. 
Ce frumos este, ce fericită sunt! Se simte deja atmosfera de 
Sânziene - pârgul bogat al verii şi extazul vieții." 

Această scrisoare către Sophie Liebknecht a fost scrisă de Roşa 
Luxemburg în anul 1917, din închisoare. Se afla deja în al trei- 
lea an de captivitate şi ştia că urma să rămână închisă - pacifistă 
fiind - până la sfârşitul războiului. Dar plictisul, şicanele şi 
incertitudinea viitorului nu o afectau. Ceva dinăuntrul ei era mai 
puternic. „Stau aici singură şi întunericul, plictisul, captivita- 
tea iernii mă învăluie precum rânduri-rânduri de pânză neagră; 
inima-mi bate plină de o bucurie neştiută, de neînțeles, ca şi 
cum aş merge în plin soare pe o pajişte înflorită. [...] Ce ciu- 
dat, trăiesc permanent o stare de extaz, fără a avea vreun motiv 
anume", se minuna ea într-o altă scrisoare din acelaşi an. 

Şi totuşi, Roşa Luxemburg intuia destul de corect de unde 
provenea fericirea ei. Capacitatea de a lăsa teama să treacă pe 
lângă ea era întărită de convingerea că se află în închisoare pen- 
tru o cauză nobilă: era animată de gândul că suferința ei are un 
sens. Această disponibilitate o datora însă unei intense capaci- 
tati de percepţie. Ea însăşi vedea în entuziasmul ei pentru ci- 
ripitul păsărilor şi foşnetul frunzelor o sursă a senzatiilor plăcute: 
„Cred că misterul nu este nimic altceva decât viaţa însăşi." (Lu- 
xemburg, 2000) 

Astăzi ştim că această presupunere este corectă. Perceptiile 
şi starea de spirit sunt corelate. Când suntem trişti, interesul nos- 
tru fata de lumea înconjurătoare dispare. Un om depresiv este 
interiorizat, concentrat exclusiv asupra sa şi preocupat perma- 
nent să găsească o cauză pentru starea în care se află. Dacă-şi 
îndreaptă însă privirile spre exterior, nu-i mai rămâne timp pen- 
tru grijile şi temerile sale. Interesul fata de alti oameni şi alte lu- 
cruri întrerupe cercul vicios al gândurilor şi sentimentelor negre. 
Având o preocupare, creierul fericit începe să uite de sine: ne pier- 
dem complet în ceea ce facem şi în ce se întâmplă în jurul nos- 

tru. Numai aşa ne va fi dat să trăim, fără vreun motiv anume, 
cel mai pur şi poate cel mai frumos dintre sentimente: bucuria 
de a fi în viata. 


Mersul pe apă 


Creierul se comportă de parcă nu ar putea suporta golul. în- 
cearcă să-ţi imaginezi că stai într-o cameră şi nu ai nimic de 
făcut. Undeva se aude un radio. Vrei, nu vrei, trebuie să asculti 
muzica respectivă, pentru că atenţia nu ţine cont întotdeauna 
de voinţa noastră. De îndată ce percepe nişte stimuli, creierul 
se şi repede asupra lor. De aceea citim în timpul unei plimbări 
prin oraş mult mai multe reclame decât ne-ar interesa de fapt. 
Nu vom putea ignora factorul perturbator atunci când avem alt- 
ceva de făcut. Dacă purtăm o discuţie serioasă la telefon, cre- 
ierul estompează zgomotele din fundal. Celulele cenusii sunt 
convocate pentru treburi mai importante. 

Şi grijile reprezintă un element perturbator, devenind centrul 
atenției noastre atunci când creierul nu are altceva mai bun | de 
făcut. Cine nu a fost frământat niciodată, înainte de culcare, de 
gândul că viitorul este imprevizibil? De aceea număratul oilor dă 
într-adevăr roade când nu ai somn. Neuronii sunt ocupați şi nu 
lasă grijile să apară; mult mai util, dar si mai interesant, este să-ţi 
imaginezi cât mai detaliat diverse scene. 

în momentele noastre tihnite suntem preocupați mai curând 
de fantezii neplăcute decât de amintiri frumoase; această progra- 
mare a creierului reprezintă o moştenire a evoluţiei. Când apar 
concomitent un gând înfricoşător şi unul îmbucurător, cel nega- 
tiv ne va câştiga întotdeauna atenția. 

Si în timpul zilei ni se întâmplă, în momentele de linişte, să I 
ne adâncim în gânduri, lăsându-ne coplesiti de temeri şi de în- 
doieli. Evanghelia lui Matei descrie această legătură dintre per- 
ceptie şi sentimente în minunata scenă de pe lacul Ghenezaret: 
din barcă, Petru îl vede pe Isus mergând pe ape şi vrea să alerge 
către el, ceea ce îi şi reuşeşte. Dar, în clipa-n care îşi întoarce 

privirea de la Isus, lasandu-se distras de vantul puternic, i se face 
frică şi începe să se scufunde (Mat. 14, 28-31). 

Psihologul londonez Nilli Lavie a reuşit să demonstreze că, 
atâta vreme cât ne concentrăm asupra altui lucru, stimulii per- 
turbatori nu ajung la aproape nici unul din centrii aflați în creie- 
rul mare şi nu pătrund astfel în câmpul conştiinţei. Subiectii lui 
Lavie au fost rugați să se concentreze asupra cuvintelor de pe un 
ecran, fără să dea importanță punctelor haotice care apăreau pe 
monitor, în fundal. Lucrul acesta le-a reuşit doar atunci când 
au fost complet absorbiți de sarcina respectivă, memoria lor de 
lucru pierzându-şi capacitatea de a mai sesiza şi punctele miş- 
cătoare. 

Deoarece stimulii pe care subiecţii trebuiau să-i perceapă (cu- 
vintele) erau foarte diferiți de stimulii perturbatori (punctele), 
Lavie a putut arăta ca participanții la test erau într-adevăr imuni 
la orice distragere a atenţiei. Creierul mare prelucrează în zone 
diferite imaginile statice şi pe cele mobile. Tomografiile au de- 
monstrat că, în cazul subiecților lui Lavie, erau activi doar cen- 
trii care prelucrează cuvintele. Regiunile responsabile de imaginile 
mobile nu se manifestau. 


Plăcerea de a privi 


Când privim, ascultăm sau simțim cu intensitate, putem uita 
de orice altceva, chiar şi de noi înşine. Uneori, concentrarea vine 
de la sine, de exemplu atunci când privim, parcă hipnotizati, spu- 
ma valurilor sau în timpul actului sexual. 

Mai greu este să te concentrezi voluntar. Aici ne ajută dorin- 
ta de noi descoperiri, bucuria de a privi lumea altfel. Ai stat vre- 
odată să asculti multitudinea de sunete pe care le produc picăturile 
de ploaie când ating geamurile, acoperişurile sau frunzele copa- 
cilor? Ai remarcat cum se reflectă lumina soarelui în unghiile 
tale, explodând în toate culorile curcubeului, ca un roi de minus- 
cule puncte luminoase? 

în asemenea împrejurări, grijile şi temerile devin insignifian- 
te. Dar asta nu e singura explicație a bunei dispoziții ce ne cu- 
prinde în astfel de momente. De unde vine bucuria de a vedea 
sau de a auzi? Plăcerea descoperirii joacă aici un rol important, 
pentru că noii stimuli activează sistemul de anticipare. Datorită 
dopaminei, atenţia ni se îndreaptă spre aceste semnale şi simțim 
o încordare plăcută. Acelaşi program funcționează la animale 
-de exemplu, în cazul unei pisici care stă la pândă. 

La asta se adaugă o trăsătură specifică oamenilor: utilizarea 
simbolurilor. Ne bucură florile de pe masă chiar dacă ele nu au 
nici o valoare pentru organismul nostru. Aceiaşi stimuli care ne 
provoacă râsul la parcurgerea şirurilor de litere dintr-un roman 
sunt responsabili şi de apariţia sentimentelor noastre. O carte nu 
e făcută, în fond, decât din cerneală de tipar şi hârtie albă; cre- 
ierul e cel care îi dă un sens, datorită lui ne apare în fata ochi- 
lor o întreagă avalanşă de imagini şi scene pigmentate cu emoții, 
în care ne putem afunda ca într-o altă lume. Imaginaţia ia naş- 
tere din tendinţa noastră de a interpreta toate semnalele trimi- 
se de mediul înconjurător. Sentimentele romantice sunt un 
produs secundar al evoluţiei. 

Cei mai multi oameni consideră că un apus de soare înseam- 
nă mult mai mult decât imaginea unui disc roşu care dispare în- 
cet. La sfârşitul unei zile ne gândim fără să vrem la somn şi la 
vise, ne amintim poate de prima dragoste sau de copiii noştri care 
se jucau odinioară în nisip, la asfintit. Unii se gândesc la curge- 
rea timpului sau, de ce nu, la propria moarte. 


Sa nu plângi, duduie, căci asta-i doar una 
Din glumele soarelui des repetate -Acum, 
ce e drept, el ne piere din fata Dar vine- 
napoi pe la spate.* 


Poetul german Heinrich Heine transpunea în versuri ironi- 
ce tendințele romantioase ale contemporanilor săi, fără să ştie 


* Heinrich Heine, Poezii Călătorie în Harz, trad. de lon Bentoiu, Ed. Mi- 
nerva, Bucuresti, 2000, p 170. (Ni.) 


208 / STRATEGIILE CONSTIENTULUI 


ca majoritatea scenelor sunt asociate de creier in mod automat 
cu anumite emoţii. Ceea ce îi deosebeşte pe romanticii seco- 
lului XIX de reprezentantii unor epoci mai realiste nu este emo- 
tia trăită în fata spectacolului naturii, ci faptul că ei au celebrat 
această emoție în poezie, pictură sau muzica. 

Şi scrisorile revolutionarei Rosa Luxemburg, care nu era de- 
loc o sentimentală, sugerează ceva asemănător. Faptul ca ve- 
dea şi mirosea tufişurile înflorite şi că auzea foşnetul vântului 
prin plopi îi aducea aminte de primăvară şi trezea în ea bucu- 
ria verii. Dar asocierile merg chiar mai departe: poate că se gân- 
dea la trecerea anotimpurilor, la fertilitate, la schimbare şi la 
speranţa ei într-o lume mai bună. Se bucura că este în viata. Ex- 
perientele zilnice ne pot însufleți enorm, chiar dacă ne lăsăm doar 
pentru câteva clipe în voia lor. Din păcate, uităm ce eforturi de- 
pune creierul pentru ca noi să putem resimti această plăcere. Nici 
cele mai inteligente primate nu se bucură de flori şi de apusul 
soarelui. 


Când timpul se opreşte 


Implicarea într-o activitate ne poate capta atenţia cel putin 
în aceeaşi măsură ca percepțiile intense, fiind corelată şi ea cu 
sentimente pozitive. Atâta vreme cât ne concentrăm, felul ac- 
tivitatii contează prea putin. Schiatul sau cititul, o conversație, 
orice muncă luată în serios - esențial este doar să găsim o ac- 
tivitate care să pună creierul în mod optim la treabă. 

Concentrarea intensă poate fi atât de plăcută, încât suntem ten- 
taţi să repetăm numai de dragul ei activitatea care a declanşat-o. 
Parcă nici nu am depune vreun efort - ni se pare că lucrurile se 
rezolvă singure, mânate de o forță care ne foloseşte pe noi drept 
instrument. Eul e dat uitării, iar gândurile trec într-un plan se- 
cund pentru ca noi să ne putem concentra. 

Până şi timpul pare să se oprească din curgerea lui. Popu- 
larul scriitor Heinz Konsalik, autor a 155 de cărți, a descris aceas- 
tă stare: „Personajele şi aventurile lor mă fac să uit totul, nu 


MOMENTE DE EXTAZ / 209 


mai există nici timp, nici nevoia de a mânca, doar linişte. După 
opt sau zece ore petrecute în faţa maşinii de scris, mă simt ca 
stors de vlagă. îmi trebuie vreo douăzeci de minute pentru a mă 
întoarce din lumea fictivă în cea reală." (Konsalik şi Goetsche, 
1998) 

Psihologul Mihaly Csikszentmihalyi şi-a dedicat viaţa înre- 
gistrării unor astfel de trăiri, pe care le-a numit/Zow (flux, curge- 
re). Cercetătorul a intervievat sportivi, chirurgi, dirijori şi persoane 
exercitând alte profesii care presupun o concentrare maximă; a 
discutat însă şi cu sute de oameni angajați în ramuri de activi- 
tate obişnuite. Aşa a ajuns la concluzia că trăirile din momen- 
tele de atenţie maxima se aseamănă între ele, fiind, in mare, 
independente de tipul activității. 

Csikszentmihalyi ştia că memoria distorsionează experienţa, 
aşa că nu s-a limitat la informaţii retrospective. Le-a cerut par- 
ticipantilor să-şi noteze cu regularitate sentimentele într-un ches- 
tionar. A constatat astfel că oamenii isi supraevaluează timpul liber. 
în general, cei chestionati se simțeau mai bine în timpul unei ac- 
mic de făcut. Muncitorii din fabrici aflaţi în orele de lucru au 
afirmat de două ori mai des decât în timpul liber că se simt bine. 
în cazul salariaților şi al managerilor, această valoare era şi mai 
mare (Czikszentmihalyi, 1992). 

Această situaţie nu se explică prin faptul că strungul dintr-o 
fabrică sau un birou reprezintă o ambianté mai plăcută decât gră- 
dina de acasă. La locul de muncă, oamenii sunt obligaţi să se 
concentreze asupra unei activități, ceea ce îi face să se simtă mai 
bine. Acasă se pot odihni. Subiectii aflați în timpul liber au răs- 
puns de trei ori mai des decât în orele de lucru că se plictisesc. 


Munca prea uşoară este la fel de nocivă ca 
munca prea grea 


Oare Sisif putea fi fericit? Faptul că zeii l-au pedepsit să îm- 
pingă aceeaşi stâncă în sus, pe un munte, nu a fost pentru eroul 

mitic un chin doar fiindcă acea sarcină era atât de anevoioasă. 
Nici durata foarte scurtă a reusitelor sale - de fiecare dată când 
ajungea în vârful muntelui, stânca se rostogolea iar la vale 
-nu l-a făcut, probabil, să sufere prea mult. Mai există 
activități - de pildă, asigurarea curateniei - al căror efect trece 
repede. Mult mai greu de suportat pentru Sisif trebuie să fi 
fost monotonia muncii sale. 

Aşa cum a aflat Csikszentmihalyi din sondajele efectuate, 
oamenii au şansa de a trăi starea plăcută deflow (flux) doar dacă 
activitățile lor le solicită creierul într-o măsură adecvată. Efor- 
tul nu trebuie neapărat să ducă la epuizare sau la senzaţii ne- 
plăcute; el poate declanşa o stare de agitaţie plăcută, ba chiar 
o uşoară euforie. Dacă sarcina este fie prea grea, fie prea uşoară, 
senzațiile plăcute nu apar. 

Satisfactia se lasă aşteptată atunci când o sarcină ne depă- 
nuiti de îndoieli şi neajutorati. Dar starea - diametral opusă 
-de sub-solicitare nu este mai puţin neplăcută. Plictisul face 
parte dintre sentimentele pe care le suportăm cel mai greu - 
creierului nostru nu-i place să meargă în gol. Atunci când 
celulele cenusii sunt prea putin solicitate se instalează 
neplăcerea, anxietatea şi tristețea. Am face totul pentru a scăpa 
de această stare sau pentru a stimula măcar un pic creierul. 
Acesta e poate motivul pentru care unii oameni deschid 
radioul imediat ce se aşază la volan. 

Cercetările psihologului Nilli Lavie au arătat că efectele unei 
sarcini prea uşoare asupra creierului sunt similare cu ale uneia 
prea grele. Atunci când creierul nu este suficient solicitat, el 
nu mai face distincția dintre stimulii importanți şi cei neimpor- 
tanti, în experimentele făcute de Lavie, subiecții erau preocu- 
pati deopotrivă de punctele mişcătoare şi de cuvintele la care 
trebuiau să fie atenți. Dacă suntem suprasolicitati, puterea de con- 
centrare slăbeşte. Când psihologul le-a cerut subiecților să reti- 
nă concomitent serii de numere şi nume de politicieni, în timp 
ce pe monitor apăreau imagini cu staruri ale muzicii pop, par- 
ticipantii nu au mai putut face față. Pe măsură ce seriile de nu- 

mere deveneau mai complicate, se putea observa la tomograf 
cum creierul era tot mai preocupat de imaginile irelevante cu 
staruri, neglijând problema propriu-zisă (Lavie, 1995). 

Acest fenomen se explică prin suprasolicitarea creierului. Ne- 
uronii din lobul frontal funcționează de obicei ca un filtru, eli- 
minând ceea ce pare neimportant. Dacă e silită să înmagazineze 
prea multe informaţii - de exemplu, serii de numere şi nume în 
acelaşi timp -, memoria va eşua. Constiinta noastră va fi bom- 
bardată atunci de toți stimulii receptati. Aşadar, atenția dispare 
şi când creierul e prea solicitat, şi când e inactiv. 

Conform unor studii psihologice extinse, oamenii insuficient 
solicitati sunt expuşi riscului de a se îmbolnăvi de depresie. Pen- 
tru copiii foarte inteligenți, de exemplu, adaptarea la ritmul nor- 
mal de predare din şcoli este de multe ori un chin, un plictis de 
nesuportat, care poate duce la afecțiuni psihice sau chiar la fan- 
tezii de suicid. Situaţia se ameliorează doar dacă aceşti elevi se 
simt din nou provocati. Soluţia este fie să-i trimiti într-o clasă 
avansată, fie să-i soliciti cu sarcini mai grele. Unii părinți îşi tri- 
mit, de exemplu, copiii supradotați la un curs de japoneză. 

Pentru a fi îndeplinite corect, sarcinile unui şcolar sau ale 
rea unui echilibru într-o clasă cu treizeci de copii reprezintă pen- 
tru un profesor responsabil o adevărată provocare, deoarece 
diferenţa dintre prea greu şi prea uşor este aici foarte mică. Doar 
dacă reuşim să menţinem acest echilibru dificil putem da randa- 
ment pe termen lung - simtindu-ne bine în acelaşi timp. 


Secretul fluxului 


De unde apar sentimentele pozitive atunci când ceva ne pre- 
ocupă intens? Oamenii de ştiinţă nu au acordat încă prea mul- 
tă atenţie subiectului. Probabil că dopamina joacă şi aici un rol 
important, pentru că acest neurotransmitator controlează, dupa 
cum am aratat deja, atentia si placerea. 

Dopamina are un efect direct asupra neuronilor din lobul 
frontal, responsabili pentru memoria de lucru. in opinia anu- 

mitor specialisti, una dintre functiile principale ale acestui ne- 
urotransmitator ar consta in separarea informatiilor importante 
de detaliile nesemnificative. Probabil că, atunci când ne concen- 
trăm, nivelul dopaminei din creier este ridicat. Dar dopamina 
constituie, în acelaşi timp, un fel de ulei de motor pentru min- 
te. Sub influența ei, reacționăm şi gândim mai rapid, facem co- 
relații mai uşor şi suntem mai creativi, pentru că informaţiile sunt 
prelucrate mai eficient. Aşa s-ar putea explica şi constatarea, apa- 
rent paradoxală, că o bună putere de concentrare determină atât 
un randament superior, cât şi sentimente pozitive. 

Efectul dopaminei poate chiar să explice de ce oamenii se 
angajează în activităţi grele şi inutile, precum fotbalul sau şa- 
hul, dorind să participe tot mai mult şi tot mai intens. Probabil 
că persoanele entuziaste sunt într-un fel dependente de acest drog 
natural, eliberat în momentele de atenţie sporită. 

în plus, e vorba de anticiparea succesului. Dacă ne fixăm o 
țintă pe care banuim că o vom putea atinge cu un oarecare efort, 
provocarea ne face plăcere. lar dacă am străbătut deja o parte 
din drumul către ţintă, ne simţim triumfători la gândul că efor- 
tul a meritat. Apoi, ne propunem o nouă etapă, iar voinţa de a 
reuşi se activează din nou. în felul acesta, vaga tristeţe ce se in- 
stalează adesea după ce a fost îndeplinită o sarcină nu mai are 
nici o şansă. Dacă o problemă are un grad adecvat de dificul- 
tate, balanţa hedonistă dintre dorință şi răsplată se înclină când 
într-o parte, când într-alta, cele două extreme asociindu-se cu 
eliberarea de dopamina şi opioide. Dacă activitatea este prea 
simplă, lipseşte atât provocarea, cât şi plăcerea; dacă este prea 
anevoioasă, nu se mai ajunge la răsplată. 

Pentru ca starea plăcută de flux să se poată stabiliza, e nevoie 
uneori să ne forțăm să fim atenţi. Dacă ne fug gândurile, tre- 
buie să ne întoarcem cât mai repede la problema inițială, pen- 
tru a ajuta creierul să treacă pragul după care concentrarea devine 
automată. începând cu acel moment, atenția nu mai este un efort, 
mai ales dacă suntem solicitati un pic mai mult decât în mod 
obişnuit. Dacă ne silim deci să rezolvăm o problemă ceva mai 
grea, vom fi adesea răsplătiți. 

Cel mai bine e să ne propunem țeluri uşor de atins. Orice că- 
tarator ar renunța de la bun început să se mai urce pe'un perete 
abrupt dacă gândul i-ar sta doar la vârful stâncii, care de multe 
ori nici nu este vizibil. Fără să-şi dea seama, alpinistii îşi plani- 
fică urcusul astfel încât să poată avea de la început mici succe- 
se. După cinci metri de perete, se bucură că au depăşit un pinion 
dificil, după încă 15 metri - că au trecut de o denivelare, după 
45 de metri că şi-au găsit o bună poziţie de repaus. Aşa se pot 
parcurge sute sau chiar mii de metri, într-o succesiune de por- 
tiuni mai uşoare sau mai dificile, până în vârf. 

Succesele mici merită o mai mare atenţie decât rezultatul 
final. Pe lângă faptul că ne produc mai multe sentimente pozi- 
tive, ele durează mai mult decât atingerea telului. Speranţa unui 
alpinist de a ajunge în vârf poate fi ruinată de o schimbare brus- 
că de vreme. După ani de muncă în laborator, unii cercetători 
ratează şansa de a deveni renumiți pentru că un coleg a publi- 
cat aceleaşi rezultate câteva săptămâni mai devreme. Se afirmă 
adesea că drumul e mai important decât ținta. Dacă sistemul de 
anticipare se dovedeşte destul de puternic, nu ne dă mâna să re- 
nuntam prea uşor la răsplată. Putem însă alege unde şi sub ce 
formă vrem să căutăm recompensa şi, în final, s-o găsim. 


Starea de scufundare 


Vechii greci vedeau în extaz un dar ceresc; multe dintre cul- 
turile antice ale Orientului împărtăşeau aceeaşi viziune. Toate re- 
ligiile şi-au creat în consecință tehnici care să permită atingerea 
acestei stări. Metodele descoperite astfel se bazau pe mecanis- 
mele care funcționează în cazul plăcerii produse de o concentra- 
re intensă. Meditatia, de exemplu, reprezintă o formă de percepție 
selectivă cu ajutorul căreia practicantii pot ajunge să uite de 
sine şi să devină euforici. 

Călugărul zen îşi controlează respiraţia, yoghinul recită for- 
mulele repetitive ale unei mantre, creştinul se adânceşte în ru- 
găciune - în toate cazurile, cel care meditează se concentrează 


214 / STRATEGIILE CONSTIENTULUI 


asupra unui lucru relativ simplu. în felul acesta, îşi menţine cre- 
ierul ocupat şi îl împiedică să se întoarcă la grijile cotidiene, 
ceea ce linişteşte spiritul şi relaxează corpul. 

Meditatia are efecte măsurabile, după cum au demonstrat acum 
trei decenii neurologii Robert Benson si Herbert Wallace de la 
Universitatea Harvard. De atunci, multe alte studii au confirmat 
concluzia lor. Cand mintea se linisteste, muschii se destind, ac- 
tivitatea electrica a creierului intra in ritmul lent caracteristic un- 
delor alfa; pulsul, consumul de oxigen şi tensiunea arterială scad. 
Totodată, în sânge circulă mai puţini hormoni de stres, şi aşa se 
explică faptul că meditaţia, practicată în mod regulat, întăreşte 
sistemul imunitar. întregul organism intră într-o stare mai echi- 
librata, pe care creierul o interpretează drept lipsită de anxieta- 
te, relaxată şi plăcută (Wallace şi Benson, 1972). 

Poziția nemişcată nu este agreată de toată lumea. Dar multi 
dintre cei care o practică simt un fel de bucurie liniştită de îndată 
ce gândurile devin calme. Fie şi numai această stare poate avea un 
efect foarte plăcut. Persoanele experimentate povestesc însă 
despre stări mult mai profunde decât simpla relaxare: despre ex- 
taz. Când te afunzi tot mai adânc în meditaţie, nu-ţi mai percepi 
propriul eu, pierzi conştiinţa spaţiului şi a timpului, trăieşti în 
comuniune cu întregul univers. Doctorul Michael Baime, şeful 
departamentului de cercetare a stresului de la Universitatea din 
Pennsylvania, care practică de treizeci de ani meditaţia budistă, 
descrie astfel momentul extazului: „Aveam senzaţia unei ener- 
gii care tagnea din mine, se risipea într-un spațiu infinit, apoi se 
reîntorcea. Spiritul meu se relaxase şi eram invadat de o dra- 
goste intensă, [...] de claritate şi de bucurie. Simteam o legătu- 
ră atât de profundă cu întreaga lume, de parcă între mine şi ea 
nu ar fi existat niciodată o linie de demarcaţie." 


Cercetarea misticismului 


Baime e unul dintre primii subiecți cărora cercetătorii i-au stu- 
diat creierul, pentru a determina ce se întâmplă cu el în aseme- 

nea momente de extaz. Oare experienţa mistică are o cauză ne- 
uronală? Există în mintea oamenilor, aşa cum speculati într-o 
vreme revistele şi chiar unii cercetători, un „circuit pentru Dum- 
nezeu"? 

Asemenea întrebări se află doar de puţini ani pe agenda oa- 
menilor de ştiinţă serioşi. Multă vreme, relatări ca a lui Baime 
au fost luate peste picior şi etichetate ca roade ale imaginației 
unor isterici ciudati. în cel mai bun caz, se vorbea despre un de- 
fect neurologic. E ştiut faptul că epilepticii pot avea în timpul 
crizelor experienţe stranii, pe care unii le consideră ulterior în- 
tâlniri cu Dumnezeu. Poate că un astfel de episod I-a convertit 
pe Saul la creştinism, pe când călătorea spre Damasc, permi- 
tandu-i să înceapă o nouă viata sub numele de Paul. Viziunea 
descrisă în Faptele Sfinților Apostoli seamănă foarte bine cu măr- 
turiile unor bolnavi de epilepsie: fariseul Saul a văzut, aflân- 
du-se în drum spre Damasc, o lumină puternică deasupra sa. 
S-a prăbuşit la pământ şi a auzit o voce întrebându-l: „Saul, Saul 
de ce mă prigonesti?" (Fapt. 9, 4) în urma acestei experiențe, a 
fost orb vreme de trei zile şi nu a putut nici să mănânce, nici să 
bea. Mistici târzii, precum Tereza din Avila, povestesc scene ase- 
mănătoare, iar cu începere din secolul XIX se poate verifica fap- 
tul că nu puţine personalităţi preocupate de religie sufereau de 
epilepsie. Fiodor Mihailovici Dostoievski, care a creat în roma- 
nele sale treizeci de personaje afectate dejiceastă boală, a avut el 
însuşi prima criză epileptică la vârsta de nouă ani. Adult fiind, le- 
sina uneori la fiecare câteva zile, văzând fulgere şi simțind o fe- 
ricire aproape nepământească înainte de a-şi pierde cunoştinţa. 

Astăzi, cercetătorii şi-au propus să demonstreze că şi oame- 
nii sănătoşi pot avea experiențe mistice şi că asemenea stări nu 
constituie un mister pentru ştiinţele naturii. Printre ei se află şi 
radiologul Andrew Newberg, care lucrează, ca şi budistul Baime, 
la Universitatea din Pennsylvania. Când îşi invită subiecţii să 
participe la un experiment, Newberg îi face să uite, pe cât po- 
sibil, în ce loc se află: laboratorul întunecos e luminat de lumâ- 
nări, iar participanţii sunt invaluiti în mirosul esenței de iasomie, 

astfel încât gândurile să nu-i poarte spre medicina de înaltă per- 
formanta, ci spre atmosfera unui templu. Persoana care medi- 
tează e aşezată pe podea în poziţie de lotus, o pătură de lână o 
protejează de frig, în timp ce corpul îi rămâne nemişcat, iar min- 
tea i se eliberează. în braţ are o canulă, al cărei tub subţire ajun- 
ge până în camera alăturată. Aici, Newberg poate introduce în 
sânge o substanță de contrast. Persoana care meditează va sem- 
naliza cu ajutorul unui fir, pe care Newberg i I-a legat de ară- 
tător, că examinarea poate să înceapă. 

Când vede că firul a fost tras, Newberg ştie că subiectul a 
atins punctul culminant al experienţei şi injectează substanța de 
contrast. Aceasta ajunge prin artere în creierul persoanei care 
meditează şi pătrunde în neuronii cu activitate intensă. După câ- 
teva momente, Newberg îl duce pe subiect într-o altă cameră şi 
îl introduce în tomograf. Acest aparat înregistrează distribuția 
substanţei de contrast în creier şi, implicit, activitatea neurona- 
14 din timpul meditatiei (Newberg et al, 2001; Saver şi Rabin, 
1997). 

Newberg a studiat opt voluntari, toți, ca şi Baime, cu o în- 
delungată experiență în practica meditatiei budiste. Mai mult, a 
rugat trei călugăriţe din ordinul franciscan să se roage în labo- 
ratorul său. „Am simțit linişte, un gol, dar şi prezenţa lui Dum- 
nezeu - ca şi cum El mi-ar fi cuprins toată ființa", povesteşte una 
dintre călugăriţe, sora Celeste. 


Comuniunea cu cosmosul 


Potrivit lui Newberg, nu încape nici o îndoială că aceste stări 
de extaz nu sunt imaginate, ci foarte reale. îi servesc ca dovadă 
imaginile tomografice care, în opinia lui, arată că experienței mis- 
tice îi corespunde un proces biologic din creier. Dacă meditaţia 
provoacă modificări măsurabile în corp, de ce nu ar putea fi do- 
vedit şi efectul ei asupra minții? 

Imaginile creierului evidenţiază clar momentele în care su- 
biectul a reuşit să-şi concentreze atenția asupra respirației sau 

a unui obiect. în acest caz, părţile lobului frontal responsabi- 
le de controlul atenţiei devin foarte active. 

Activitatea din zona tâmplelor şi a creştetului - adică din lo- 
bii temporal şi parietal ai creierului - nu se modifică substan- 
tial. Lobul parietal are, printre altele, funcția de a produce în minte 
o imagine a corpului. Fără el nu am şti ce loc ocupă în spațiu, 
la un moment dat, braţele sau picioarele. Creierul are nevoie de 
o asemenea imagine atunci când învăţăm, de exemplu, noi miş- 
cari sau ne orientăm într-un mediu necunoscut. Când o persoa- 
nă care meditează rămâne nemişcată, în lobul parietal ajung mai 
puţine informaţii decât în mod obişnuit. Newberg presupune că 
focalizarea atenției asupra unui singur punct diminuează şi mai 
mult fluxul de informaţii destinate lobului parietal. Dacă circui- 
tele lobului parietal sunt întrerupte astfel, creierul va interpreta 
noua stare ca nemărginire a corpului şi dizolvare a spaţiului, bă- 
nuieşte Newberg. Astfel, cei care intră în meditație au senzația 
că au căpătat acces la infinit, că au devenit una cu universul. 


întâlnirea cu Dumnezeu 


Lobul temporal conţine centri implicați în formarea sentimen- 
telor şi în stocarea memoriei de lungă durată. Aceştia sunt co- 
nectati la circuite neuronale aflate sub scoarța cerebrală şi asigură 
legătura stimulilor exteriori cu imboldurile elementare, ca foa- 
mea, atracţia sexuală şi frica, pe de o parte, şi, pe de altă parte, 
cu biografia noastră de până acum. De aceea, oamenii de ştiin- 
ta au denumit această regiune „portarul conştiinţei”. Dacă e sti- 
mulată puternic, subiecții trăiesc adevărate furtuni emoţionale şi, 
uneori, forme de extaz; ulterior, ei vorbesc despre viziuni inte- 
rioare şi experienţe mistice. Acelaşi lucru li se întâmplă epilep- 
ticilor, ai căror neuroni sunt la începutul crizei, pentru câteva 
secunde, extrem de activi. în acel moment, unul dintre lobii tem- 
porali poate fi lovit de o întreagă furtună de impulsuri electrice. 

între timp, asemenea stări au putut fi declanşate şi în mod ar- 
tificial. Neuropsihologul Michael Persinger de la universitatea 

canadiană Laurentian foloseşte în acest scop o cască numită de 
unii „maşina lui Dumnezeu”. în interiorul ei sunt montate bo- 
bine magnetice ale căror câmpuri pot fi orientate cu precizie spre 
anumite zone ale creierului. Bobinele influenţează activitatea 
electrică a neuronilor la fel cum într-un televizor câmpurile 
magnetice deviază fasciculul electronic. Cu ajutorul „stimu- 
lării magnetice transcraniene", cercetătorii pot activa regiuni 
distincte din creier. Cu câţiva ani în urmă, într-un experiment 
la care s-a supus singur, Persinger şi-a stimulat magnetic lobii 
temporali. Ulterior a declarat că 1-a văzut pe Dumnezeu pentru 
prima oară în viață. Din 15 voluntari, câţi s-au supus acestui ex- 
periment, nouă au relatat trăiri asemănătoare (Cook şi Persin- 
ger, 1997). 

Acest experiment ne pune în fata unei întrebări fascinante: 
oare cei care practică meditaţia au învăţat, după ani de antre- 
nament, să producă în creier efecte similare cu ale unei stimu- 
lări magnetice? Dacă aşa stau lucrurile înseamnă că ei pot 
stimula anumite părți ale creierului, diminuând activitatea al- 
tora, ceea ce le da acces la trăiri ieşite din comun. Ar fi un ului- 
tor triumf al capacităţii creierului de a se reprograma singur. 

Persinger a stimulat lobul temporal stâng mai intens decât 
pe cel drept, deoarece a presupus că primul joacă un rol mai im- 
portant în crearea imaginii despre sine. în opinia lui Persinger, 
dacă este stimulat lobul stâng, iar cel drept rămâne partial inac- 
tiv, acest dezechilibru neobişnuit pune creierul într-o situație 
paradoxală. Probabil că el va interpreta informațiile contradic- 
torii ca pe o separare a sufletului de corp sau ca pe intervenția 
unei forte exterioare în interioritatea noastră: să fie vorba de 
Dumnezeu? 

Creierul face tot posibilul să evite neclaritatile şi să găseas- 
că o soluţie contradictiilor. Interpretarea dată fenomenelor inex- 
plicabile tine in mare parte de instructia persoanei şi de mediul 
ei cultural. Cei care au convingeri creştine sau sunt formaţi în- 
tr-o religie teistă vor vedea în experiența respectivă o întâlnire 
cu Dumnezeu. Budiştii, care consideră că în fiecare om exis- 

tă un nucleu nemuritor, dar nu cred într-o ființă supremă, in- 
terpretează această trăire ca pe un moment de iluminare, ca pe 
o revelare a adevărului propriei existente. Aceeaşi experiență 
mistică, însoţită de aceleaşi procese cerebrale, e descifrată di- 
ferit, de la religie la religie. 

Partea a patra 


15 


Triunghiul magic 


Cu cat avem mai mult timp liber si mai multi bani, cu atat ne 
dorim mai mult paradisul. Daca le ceri germanilor să numească 
noţiunile care îi fascinează cel mai mult, „fericirea", ,,dragostea" 
şi „prietenia" vor fi pe primul loc, cu mult înaintea ,,sexului", 
„independenţei" sau „succesului în profesie”. 

Dorinţa de fericire capătă o dimensiune aproape religioasă. 
Şapte din zece germani sunt de acord că sensul vieţii constă în 
a fi fericit şi a te bucura cât mai mult. în anul 1974, această teză 
era susţinută doar de jumătate dintre cei chestionati. Dar numai 
trei din zece germani se consideră fericiţi şi doar ceva mai mult 
de jumătate dintre cei chestionati sunt „în general mulțumiți" de 
viata lor. 

Am căutat fericirea şi nu am găsit-o. Numărul celor multu- 
miti nu este în prezent mai mare decât acum 50 de ani, desi ve- 
niturile au crescut enorm de atunci. Viaţa ne oferă astăzi mult 
mai mult decât în trecut. Ceea ce înainte era considerat un lux 
poate fi cumpărat azi de aproape oricine. Somonul şi şampania 
se găsesc în magazinele cu pret redus, iar cu prețul unui cos- 
tum de haine poți zbura până în America. Timpul liber nu mai 
este o raritate, posibilităţile de distracție au devenit nelimitate. 
Cine vrea să înveţe olăritul, chineza sau arta masajului erotic 
se poate înscrie la una dintre nenumăratele universităţi popu- 
lare; cine doreşte să-şi realizeze visul de a zbura poate partici- 
pa la cursuri de parapantă. Bunăstarea a devenit normală în viaţa 
societăților bogate ale Europei centrale. Dar bunăstarea nu a adus 
automat şi bucuria de a trăi. Bertolt Brecht schiţa problema în 
Opera de trei parale: 

Fugi după fericire Dar nu 
alerga prea tare! Căci toţi 
fug după fericire, lar 
fericirea fuge după ei. 


Politica în impas 


în ce priveşte multumirea în viata, germanii se situează pe 
la mijlocul scalei. Printre naţiunile industrializate, Germania se 
află aproximativ la acelaşi nivel cu Austria, înaintea Spaniei şi 
în urma Italiei. Cei mai fericiţi se consideră elvetienii, olande- 
zii şi scandinavii. Americanii, a căror Declaraţie de Independență 
le garantează dreptul de a căuta fericirea, se plasează la jumă- 
tatea distanţei dintre primii în top şi Germania. 

Fie că e vorba de cercetarea în paralel a situațiilor unor tari 
diferite sau de studii care indică tendinţa ultimelor decenii 
-toate ajung la aceeaşi concluzie. în ţările industrializate, starea 
de mulţumire a cetăţenilor nu creşte în acelaşi ritm cu standar- 
dul de viaţă. între bunăstare şi fericire nu există o legătură cla- 
ră. Dacă se consideră că e de datoria guvernului să-i facă pe 
cetăţeni mai fericiţi, aşa cum cereau filozofii iluminişti, atunci 
se poate spune că politicienii occidentali din ultimele decenii 
au eşuat cu toții. „Cât mai multă fericire pentru cât mai multi" 
ar trebui să fie țelul guvernantilor, aşa cum cerea în 1726 fi- 
lozoful scoţian Francis Hutcheson în Cercetare despre bine si 
rău. Această idee a stat la baza constituţiei americane, iar de- 
mocratii europeni se referă deseori la principiul lui Hutcheson. 

în realitate, politicienii s-au îndepărtat de acest deziderat. 
Astăzi, guvernanţii din toate ţările doresc creşterea capacității 
economice - şi, indirect, a standardului de viata al cetățenilor. 
Această tendință ar favoriza fericirea majorităţii oamenilor doar 
dacă bunăstarea ar duce într-adevăr la fericire; statisticile ne-au 
arătat că lucrurile nu stau tocmai aşa: oricum, nu în statele in- 
dustrializate. Dacă munca oamenilor şi cea a maşinilor sunt me- 
nite să ne aducă fericirea, sistemul nostru economic, cu toate 
valorile sale, e ridicol de ineficient. 

Țări puternic industrializate 


Tari în curs de dezvoltare 

Venit pe cap de locuitor (in dolari, pe an) 


Fericirea natiunilor. Daca studiem gradul de multumire al oamenilor, cuan- 
tificat într-un „indice al fericirii", constatăm existenţa a trei segmente dife- 
rite. Cetăţenii statelor care au trecut de curând printr-o criză sau printr-o 
schimbare majoră sunt cei mai putin mulțumiți, pentru că trăiesc încă în ne- 
siguranță, în țările in curs de dezvoltare stabile, multumirea cetăţenilor este 
mult mai mare. în această grupă, „indicele fericirii" creşte odată cu venitul 
-de la Bangladesh până la Puerto Rico, tara de zece ori mai bogată, apropiin- 
du-se de statele puternic industrializate. în țările foarte dezvoltate, majorita- 
tea cetăţenilor nu au probleme materiale. Aici, creşterea prosperității nu aduce 
o satisfacție mai mare. Desi cu aproape o treime mai bogați, vest-germanii 
sunt mai nemulțumiți decât irlandezii. Informaţiile datează de la sfârşitul ani- 
lor '90; în Germania de Est sunt încă vizibile consecințele perioadei comu- 
niste. După Ingelhart şi Klingemann (2000). 


in tarile mai putin dezvoltate, unde fiecare dolar in plus poa- 
te fi un adevărat câştig, situaţia este alta. De la naţiuni sărace ca 
Republica Moldova şi până la cele mai bogate dintre ţările în curs 
de dezvoltare, cum ar fi Coreea de Sud, curba multumirii creş- 
te puternic. 

Motivele sunt clare: acolo unde strictul necesar nu poate fi 
procurat, fericirea nu există. Un ţăran din Nepal îşi hrăneşte cu 
chiu, cu vai familia din recolta de orez. Oare la anul vom avea 
suficient orez? Oare acoperişul colibei mai rezistă un an la ploa- 
ie? Copilul care tuşeşte întruna este cumva grav bolnav? Pentru 
această familie, o creştere oricât de mică a veniturilor poate în- 
semna o îmbunătățire substanţială a vieţii: ar deveni cu putință 
controlul medical, ba chiar şcolarizarea copiilor. 


Cu sacul la pomul lăudat 


Chiar şi în regiunile cele mai sărace ale globului, puterea 
economică e doar unul dintre factorii de care depinde ferici- 
rea. Unele tari au reuşit chiar să atingă un grad rezonabil de sa- 

Printre ele se află Kerala, un stat federal din sudul torid al 
Indiei. Treizeci de milioane de oameni trăiesc laolaltă pe un te- 
ritoriu îngust; aproape fiecare petic de pământ e cultivat cu co- 
cotieri, bananieri sau plante din care se extrag condimente. In 
ciuda recoltelor bogate, oamenii, care trăiesc aproape exclusiv 
din agricultură şi pescărie, câştigă în medie pe lună mai puţin de 
40 de euro. 

Cu toate acestea, statul este din multe puncte de vedere pu- 
ternic dezvoltat. în timp ce în alte state indiene fiecare al doi- 
lea bărbat şi încă şi mai multe femei sunt analfabete, în Kerala, 
toată lumea - bărbaţi şi femei - ştie să scrie şi să citească. Ma- 
joritatea au urmat chiar o şcoală superioară. Kerala are o tra- 
ditie milenară în artele marţiale, în medicina ayurvedica şi în 
teatru; sunt produse filme sofisticate în limba naţională, mala- 
yalam. în timp ce în multe regiuni din lumea a treia populația 

rurală munceşte pentru mai nimic pe moşiile latifundiarilor, 
aproape fiecare familie de țărani din Kerala posedă suficient 
pământ pentru a se putea întreţine. 

Cine se naşte astăzi în Kerala are şanse mari să atingă o vâr- 
stă apreciabilă: speranța medie de viaţă este de 74 de ani - lu- 
cru senzațional pentru o tara atât de săraca. Brazilienii, de exemplu, 
mor, în medie, la 66 de ani. Nici măcar populaţia de culoare din 
Statele Unite, incomparabil mai bogată, nu atinge vârsta medie 
a locuitorilor Keralei. 


Corpul, senzor al fericirii 


Ce anume ne spune speranţa de viata despre fericirea oame- 
nilor? Sănătatea contribuie la apariţia sentimentelor pozitive, în- 
tocmai cum absenţa supărării şi a stresului favorizează menținerea 
sănătății. 

Faptul că populaţia din Kerala atinge o vârstă mult mai îna- 
intată decât locuitorii unor zone comparabile se datorează de ase- 
loc să investească în uzine pentru prelucrarea oţelului şi în aero- 
porturi, cum au procedat alte tari în curs de dezvoltare, Kerala 
a investit în şcoli şi în spitale. în Kerala se trăieşte mai bine de- 
cât în alte parti din India, ceea ce contribuie la creşterea gradu- 
lui de satisfacţie. Deoarece sunt proprietarii unor suprafeţe de 
pământ, au parte de venituri sigure şi locuiesc în comunități ru- 
rale funcționale, aceşti oameni privesc mai încrezători spre vi- 
itor, iar stresul îi afectează mai putin decât dacă ar trăi în ghetouri, 
în care cocioabele ar putea fi oricând dărâmate de buldozer. 

Cu cât populaţia este mai bine îngrijită medical şi mai in- 
struită, cu atât aceste corespondențe dintre corp şi suflet devin 
mai importante. în zonele subdezvoltate, infecțiile sunt princi- 
pala cauză a mortalităţii, dar, de îndată ce medicina şi igiena sunt 
ameliorate, nu mai moare aproape nimeni de tuberculoză, di- 
zenterie sau holeră. Oamenii mor la vârste mai înaintate, din ca- 
uza altor boli. Cu cât speranţa de viață este mai mare, cu atât se 

moare mai frecvent din cauza afecțiunilor produse de stres 
-infarct şi comotie cerebrală, de exemplu, principalele cauze ale 
mortalităţii în țările industrializate. Există deci o legătură di- 
recta, constatată in multe statistici, între buna dispoziţie - res- 
pectiv absența stresului - şi speranţa de viata. Stilul de viata 
determină într-o măsură mai mare decât moştenirea genetică, 
mediul sau îngrijirea medicală vârsta la care poate ajunge ci- 
neva. Corpul este un senzor al fericirii. 


Paradoxul banilor şi fericirii 


Atât gradul de satisfacţie in viata, cât şi speranța de viață sunt 
direct legate de echitatea socială existentă în societate. Din am- 
bele puncte de vedere, Kerala ocupă o poziție bună în top. Aco- 
lo unde diferenţa dintre săraci şi bogați este mult mai mare, de 
exemplu în Brazilia, oamenii mor mai repede - deşi un brazi- 
lian sărac câştigă mult mai mult decât un cetăţean din clasa de 
mijloc din Kerala. 

Nu bogăția absolută, ci repartiția uniformă a bunurilor influ- 
enteaza, aşadar, durata de viaţă a oamenilor. Acest lucru se ob- 
servă şi în statele industrializate. în Suedia şi Japonia, țările cu 
cele mai mici diferenţe între venituri, oamenii trăiesc mai mult,- 
deşi cele două state se deosebesc mult în ceea ce priveşte siste- 
mul medical şi cel social. în schimb, arată statisticile, inechita- 
tea socială are ca efect o speranţă de viață mai mică. în ambele 
categorii, Germania ocupă, între țările industrializate, poziția de 
mijloc. 

Nu e o simplă coincidenţă faptul că țările cu cei mai fericiți 
oameni sunt acelea în care veniturile sunt repartizate relativ uni- 
form, în Scandinavia, în Olanda şi chiar în Elveţia, diferenţele 
dintre săraci şi bogați sunt mult mai mici decât in Germania sau 
în Italia. 

Rezultatele cele mai impresionante le găsim însă compa- 
rând situația statelor americane. Deşi în SUA există pretutin- 
deni suficiente spitale de bună calitate, speranța medie de viață 

variază, de la stat la stat cu până la patru ani. în Dakota de Nord, 
un stat din nord-vest, oamenii pot atinge vârsta de 77 de ani, pe 
când cetăţenii statului Louisiana mor în medie la 73 de ani. Nici 
bunăstarea absolută, nici originea imigranților, nici rata sărăciei 
şi nici consumul de ţigări nu pot explica aceste diferențe. în plus, 
numărul deceselor cauzate de cancer nu se deosebeşte aproape 
deloc de numărul celor provocate de boli genetice. Explicaţia 
misterului se află în diferența de venituri dintre bogaţi şi săraci, 
diferenţă care în Louisiana este cu aproape 50% mai mare de- 
cât în Dakota de Nord. Motivul deceselor mai timpurii din anu- 
mite state este stresul provocat de contrastele sociale puternice. 
între bani şi fericire există deci o legătură paradoxală: deşi 
după un anumit prag al bunăstării gradul de satisfacție nu mai 
creşte, modul în care sunt distribuite veniturile într-o societate e 
foarte important. 
în ultimele trei decenii, diferențele de venit au crescut în multe 
zone ale globului. Prăpastia dintre câştigătorii şi perdantii tran- 
ziţiei s-a adâncit probabil cel mai mult în Europa de Est. în Rusia 
şi în Lituania, bilanţul este cel mai trist, aici, mortalitatea a cres- 
cut cu o treime din 1989, speranţa de viață la bărbați fiind mai 
mică de 60 de ani. în Ungaria, care a început prima tranziţia că- 
tre capitalism, mortalitatea a crescut din 1970 până în 1990 cu 
o cincime. Or, Ungaria nu a sărăcit deloc în această perioadă; 
dimpotrivă, venitul național s-a triplat. De noua bunăstare au 
beneficiat însă doar puţini, în vreme ce majoritatea populaţiei 
maghiare nu are astăzi mai mult decât avea în 1970. 
în comparaţie cu tendințele internaționale, în Germania dife- 
rentele de venit nu s-au mărit semnificativ, inegalitatea crescând 
cu şase procente în ultimul deceniu. Conform viziunii neolibe- 
rale, nu dăunează nimănui dacă bogatii devin şi mai bogaţi, atâta 
vreme cât venitul celor mai putin bogaţi nu scade. Dacă luăm ca 
unic punct de reper situaţia contului bancar, argumentul stă în 
picioare. Dacă ne referim însă la consecinţele asupra satisfactiei 
in viață şi a sănătăţii, teoria este greşită. Dacă inegalitatea 
dintr-o societate creşte, pierd cu toţii - şi bogatii, şi săracii. 


TRIUNGHIUL MAGIC / 227 


Italia din America Cetăţenii din Roseto, un orăşel din estul 
statului american Pennsylvania, au trăit deja această situație. 
Odinioară, în prima jumătate a secolului XX, parcă încheiaserâ 
un pact cu divinitatea - în orice caz, erau imuni la bolile 
cardiovasculare, întâia cauză a mortalității în tările 
industrializate. Nimeni nu murea din cauza acestor afecțiuni 
înainte de pensionare. în cazul bărbaţilor de peste 65 de ani, 
rata mortalității era de două ori mai scăzută decât în restul 
Statelor Unite. Deşi erau cu toţii de origine italiană, locuitorii 
din Roseto nu-şi puteau datora sănătatea mult lăudatei diete 
mediteraneene. Dimpotrivă, în Roseto se trăia deosebit de 
nesănătos: se fuma, se muncea mult şi, pentru că în America 
acelor ani nu se găsea ulei de măsline, femeile găteau gras, 
după reţete tradiționale italiene: jambon în untură topită. Nici 
specificul genetic nu putea explica starea de sănătate a 
cetăţenilor din Roseto. 
Ceea ce-i deosebea pe aceşti oameni de americanul de rând 
era solidaritatea lor. în localitate se aflau urmaşii câtorva 
clanuri imigrate în aceeaşi perioadă din Apulia, care nu se 
lăsaseră despărțiți nici în Lumea Nouă. Localitatea respecta 
încă toate ritualurile unui orăşel italian. Oamenii se 
întâlneau seara la plimbare sau la un joc de cărţi într-unui din 
numeroasele cluburi, celebrau împreună marile sărbători 
catolice şi participau la procesiuni. Pentru că invidia ar fi 
dezbinat comunitatea, în Roseto afişarea ostentativă a bogăției 
nu era privită cu ochi buni. Deşi multe familii ajunseseră destul 
de bogate, era imposibil să recunoşti după haine, maşină sau 
casă dacă o persoană era săracă sau bogată. Bătrânii locuiau la 
copiii lor, trei generaţii sub acelaşi acoperiş. Nu exista 
criminalitate. 

Toate acestea s-au schimbat atunci când Roseto a devenit ca 
restul Americii. Pe măsură ce oamenilor le mergea mai bine din 
punct de vedere material, comunitatea se destrăma. După 1970, 
multi tineri au părăsit localitatea, plecând la studii, şi s-au întors 
cu o altă viziune asupra lumii decât a părinților. Unii conduceau 

Cadillacuri. Au fost construite case mari, cu piscine, iar grădi- 
nile au fost împrejmuite cu garduri. Lumea se retrăgea între pa- 
tru pereţi şi se bucura de propria bogăţie. Cu cât Roseto devenea 
mai asemănător altor orăşele americane, cu atât afecțiunile car- 
diovasculare şi rata mortalităţii se apropiau mai mult de media 
americană. Odată cu legătura dintre oameni a dispărut şi efec- 
tul protector al acesteia. 


Scutul protector al solidarităţii 


Atâta vreme cât comunitatea s-a menţinut intactă, locuitorii 
din Roseto au suferit mai puțin de stres decât alți americani. 
Această situaţie are două cauze: pe de o parte, în Roseto ni- 
meni nu simţea nevoia să facă vreun efort pentru a-şi întrece 
vecinii. Nici una dintre persoanele mai sărace sau mai puţin no- 
rocoase nu avea motive să se teamă de statutul său în societa- 
te. Nu lipsa bogăției te face nefericit, ci ideea că detii mai putin 
decât ceilalți, idee care-ţi dă sentimentul că eşti insignifiant. Oa- 
menii din Roseto nu ştiau ce înseamnă să-i vezi pe alţii trecând 
prin fata ta şi să realizezi că distanţa dintre tine şi ei nu mai poa- 
te fi recuperată. Pe de altă parte, fiecare se putea bizui pe fami- 
lie şi pe vecini. Sprijinul comunităţii era atât de puternic, încât 
nici loviturile sorții şi nici măcar batranetea nu îi mai înfrico- 
şau pe oameni. Fiecare trăia liniştit, convins că problemele vie- 
tii nu-l pot atinge prea tare. Cetăţenii din Roseto nu ştiau ce 
înseamnă să fii neajutorat. 

Acest echilibru interior se reflecta în rata extrem de scăzu- 
tă a afecţiunilor cardiovasculare, de multe ori declanşate de stres. 
Cancerul însă, neavând cauze psihice, apărea în Roseto la fel 
de des ca în celelalte localități americane. 

E un lucru de mult ştiut că solidaritatea face suportabile si- 
tuatiile dificile; şi mişcarea muncitorească din secolul XIX, cu 
cooperativele ei, a funcţionat pe baza acestui principiu. Nouta- 
tea constă în faptul că o structură socială funcțională poate mo- 
difica atât de mult starea fizică şi psihică a oamenilor, încât şi 

sănătatea lor va profita de pe urma acestei influențe; acest as- 
pect a fost deja discutat în capitolul 10. Persoanele care au con- 
tacte sociale solide trăiesc mai mult şi mai bine. După cercetările 
începute în oraşul Roseto - deschizătoare de drumuri în ştiin- 
tele umane -, numeroase studii au confirmat legătura dintre 
bunăstare, speranţa de viaţă şi solidaritate. 

între membrii unei comunități nu pot exista contacte traini- 
ce decât dacă aceştia au un mod de viaţă asemănător şi interese 
comune. Dacă deosebirile dintre ei sunt prea mari, solidaritatea 
începe să se destrame, fiind înlocuită de jocuri de putere. Săra- 
cii şi bogatii trăiesc în lumi diferite şi fiecare categorie încear- 
că să evite sfera celeilalte. 

Un exemplu pozitiv la scară mare este Olanda, ai cărei locui- 
tori au trebuit să facă faţă permanent pericolului unei inundații 
dinspre Marea Nordului. S-a format astfel o societate egalitară 
în care chiar şi regina merge cu bicicleta şi, la inundaţii, se lasă 
fotografiată pe un dig, în cizme de cauciuc. Diferenţele de ve- 
nituri în Olanda au rămas până astăzi relativ mici, iar gradul de 
satisfacție în viata este mare. 


Implicarea în viața comunității 


Avalanşa de rezultate ştiinţifice privind efectele benefice ale 
solidarităţii este în contradicţie cu o ideologie îndrăgită la ora 
actuală. Se vorbeşte tot mai mult despre Eu S.A.: fiecare om ar 
trebui să-şi ducă viaţa ca şi cum ar fi o firmă care încearcă să 
se impună pe piaţă. Ghidurile practice îşi sfătuiesc cititorii să 
aplice pe propriul suflet retorica şi tehnicile consultantilor eco- 
nomici. Unul dintre aceste ghiduri recomandă ca fiecare per- 
sonalitate să devină un brand inconfundabil. Ar mai fi necesar 
un proces de re-engineering - de transformare a eului şi ajusta- 
re a caracteristicilor sale prin permanenta comparaţie cu cei mai 
buni indivizi dintr-un domeniu. Eu S.A. înseamnă deci exact 
opusul modelului Roseto. Este uitat apoi omul de afaceri Ron 
Perlman, un miliardar din New York cu următoarea deviză: ,,Fe- 
ricirea reprezintă un cashflow pozitiv." Aceste strategii nu pot 

avea un viitor prea strălucit, ele pretinzând eforturi de-a dreptul 
supraomenesti de la cei care se încumetă să le adopte în viata. 
Pentru cei mai multi oameni, retragerea in viata privată in- 
seamnă o renunțare voită la fericire: în felul acesta, ei nu se vor 
mai bucura de sprijin, iar casa, cartierul, oraşul lor devin mai 
putin confortabile decât ar putea fi. Pe de altă parte, trebuie spus 
că oamenii care se implică în viata comunității descoperă o mare 
satisfacție în însăşi această activitate. Aşa reiese dintr-un studiu 
realizat de sociopsihologul englez Michael Argyle. Majoritatea 
celor chestionati au afirmat că nimic nu se poate compara cu 
bucuria pe care le-o dă implicarea benevolă în problemele co- 
munităţii. Pe o scală a satisfactiei, cu ajutorul căreia persoanele 
chestionate îşi puteau evalua preocupările din timpul liber, doar 
dansul a primit un punctaj superior. S-a observat că partea cea 
mai plăcută a implicării consta în cunoaşterea altor persoane cu 
aceleaşi interese, în bucuria pe care ţi-o aduce rezultatul efor- 
tului tău şi în acumularea de experiență (Argyle, 1996). Fie că 
faci parte dintr-o trupă de teatru, fie că eşti membru într-o or- 
ganizatie pentru protecția mediului, implicarea e recomandabila 
nu doar din considerente morale, ci şi pentru binele propriu. 


Simţul civic se bazează pe încredere 


O activitate banală, precum a cânta într-un cor, poate avea 
şi alte efecte în afară de buna dispoziţie a cântărețului. Analis- 
tul politic Robert Putnam de la Harvard a constatat acest lucru 
atunci când, pornind de la exemplul Italiei, a studiat caracte- 
risticile unei bune guvernări. în timp ce administrația unor pro- 
vincii precum Emilia Romagna funcționează exemplar, în alte 
regiuni ale Italiei predomină corupţia, o economie deficitară şi 
haosul. Explicaţia acestor mari diferențe a fost găsită de cerce- 
tător în alcătuirea socială a satelor şi oraşelor. Acolo unde oa- 
menii se asociau cu plăcere în vederea unor țeluri comune, exista 
de regulă şi un aparat administrativ eficient - deşi cele mai multe 
organizaţii cetăţeneşti erau apolitice: de exemplu, cluburi de 
fotbal, cluburi Rotary sau coruri. 

Putnam aduce argumentul următor: prin implicarea socială 
benevolă, interesul pe care-l manifestă oamenii'unii față de cei- 
lalti creşte. într-o societate cu o viata publică foarte activă e greu 
să actionezi din umbră, motiv pentru care politicienii se dove- 
deau de la bun început mai onesti: ştiau că abuzul de putere nu 
poate să rămână nepedepsit. 

într-o societate caracterizată printr-o slabă coeziune se dez- 
voltă, în schimb, nepotismul, deoarece aici oamenii se simt sin- 
guri în fata autorității clanurilor şi a ilegalităţilor săvârşite de ele. 
Pentru a nu rămâne în urmă, fiecare înşală cât poate mai bine 
- ceea ce-i încurajează pe guvernanti să aibă grijă mai întâi de 
propriile buzunare (Putnam, 1993). 

Proasta gospodărire şi arbitrarul se instaurează acolo unde oa- 
menii nu au posibilitatea sa contrabalanseze abuzul de putere. Con- 
ştiinţa civică presupune încredere. Contrariul este la fel de valabil: 
prin sprijin reciproc, arbitrarul poate fi înlăturat. Chiar dacă exis- 
tă o elită integră, legi drastice şi instituţii stabile, ele nu vor fi 
eficiente în absenţa unei vieți publice active. Fundamentul pe 
care se construieşte democrația este conştiinţa civică. 

în zonele unde simţul civic al oamenilor este bine dezvol- 
tat, diferențele între venituri sunt relativ mici, în vreme ce în re- 
giunile cu solidaritate redusă acestea sunt mai mari. Putnam a 
identificat aceeaşi situaţie şi în America: statele care cunosc o 
distribuție mai echitabilă a bunurilor se bucură de o reţea mai 
complexă de organizaţii şi cluburi. în aceste regiuni, partici- 
parea la vot este mai mare decât media, cetăţenii au mai multă 
încredere unii în alţii şi şanse mai mari de a atinge o vârstă 
înaintată. Echitatea, simţul civic şi speranţa de viata sunt, aşa- 
dar, interdependente: acolo unde există structuri sociale puter- 
nice, oamenii sunt mai fericiţi. 


Viata cu încetinitorul 
Relaţiile sociale se pot destrăma şi sub povara unui şomaj ma- 


siv. Sondajele referitoare la gradul de mulțumire al oamenilor în 
diferite regiuni l-au condus pe cercetătorul elvețian Bruno Frey 

la concluzia că şomajul se răsfrânge negativ asupra tuturor mem- 
brilor unei societăţi - deci şi asupra celor care au o slujbă (Frey, 
2001). Situaţia se poate explica, pe de o parte, prin scăderea 
solidarității, iar pe de altă parte, prin teama de a nu-ți pierde şi 
tu slujba. Problemele sociale pot avea astfel consecinţe şi asu- 
pra celor privilegiați. Un exemplu din Austria ne arată cum pot 
suferi şomerii de pe urma lipsei de activitate. 

Marienthal, un orăşel aflat la sud de Viena, a fost înfloritor 
până când cea mai mare sursă de locuri de muncă din zonă - o 
fabrică de textile - a început să producă în pierdere. După câ- 
teva luni de agonie, fabrica a fost închisă. Acest lucru se întâm- 
pla în timpul crizei economice din 1929, când şomerii nu se puteau 
reangaja decât cu mare greutate. 

Nimeni nu a murit de foame, pentru că persoanele rămase fără 
slujbă primeau ajutor de şomaj. Şi totuşi, inactivitatea unor mun- 
citori atât de mândri, altădată, de munca lor a avut efecte distru- 
gătoare; sociologii Mărie Jahoda şi Paul Lazarsfeld le-au studiat 
în amănunt, petrecând patru luni în acea localitate. 

Marienthal a intrat în declin. Fără vreo şansă de a se salva 
prin eforturi proprii, oamenii s-au resemnat cu statutul de asis- 
taţi. După un an, viata socială a localităţii, până atunci înflori- 
toare, dispăruse aproape cu totul. Parcul amenajat de muncitori 
a căzut în paragină, deşi locuitorii ar fi avut destul timp să se 
ocupe de el. Dar şomerii dăduseră uitării orice iniţiativă comu- 
nitară şi abia dacă mai aveau suficientă energie pentru a se ocu- 
pa de propriile gospodării. „Acum nu mai am nici un chef să 
ies din casa", se plângea unul dintre ei. Deprimati, oamenii nu 
mai reuşeau nici măcar să-şi ocupe timpul liber cu lectura. Nu- 
mărul împrumuturilor de la biblioteca oraşului a scăzut la jumă- 
tate, iar cel al abonamentelor la ziare, şi mai mult. Un funcţionar, 
activ odinioară, al partidului socialist relata: „înainte ştiam zia- 
rul pe de rost, acum doar mă uit un pic la el şi-l arunc, deşi am 
mai mult timp." 

Şomerii din Marienthal nu mai aveau simţul timpului. în jur- 
nalele pe care le ţineau la solicitarea oamenilor de ştiinţă, se gă- 
seau notițe de genul: „16-17 h: m-am dus după lapte. 17-18 h: 

m-am întors din parc." Pentru o distanță de câteva sute de metri, 
pe care înainte ar fi parcurs-o în cinci minute, aveau acum ne- 
voie de o oră! încercând să-şi explice acest fenomen, Jahoda şi 
Lazarsfeld s-au aşezat la o fereastră către strada principală şi au 
măsurat viteza cu care mergeau trecătorii: mai putin de trei ki- 
lometri pe oră! Somerii se deplasau de două ori mai încet ca un 
trecător cu țintă precisă. Cu cât erau de mai multă vreme fara 
ocupaţie, cu atât deveneau mai pasivi şi mai lipsiţi de energie. 


Bolnav în urma leneviei 


1930 nu este 2002* şi Marienthal nu este Europa. Astăzi 
şomerii sunt mult mai bine asiguraţi financiar şi nu se poate 
vorbi nici de o criză economică de genul celei de la începutul 
anilor treizeci. Dar consecinţele distructive ale inactivitatii au 
rămas aceleaşi. 

Multi oameni aflați de mult timp în şomaj nu mai pot spe- 
ra, nici măcar cu mari eforturi, să capete vreodată o slujbă, mai 
ales dacă au depăşit vârsta de 50 de ani. După cum reiese din 
12 studii sociopsihologice, gradul lor de mulţumire este mult mai 
mic decât al celor cu o ocupaţie. Unele analize au ajuns la con- 
cluzia că pierderea slujbei îi afectează pe oameni chiar mai pu- 
ternic decât moartea partenerului de viață. Somerii cad mult mai 
des victime bolilor psihice şi afecţiunilor provocate de stres 
-precum infarctul -, iar speranța lor de viaţă este mai mică. 

Sloganuri precum „nimeni nu are dreptul să fie leneş" se bu- 
cură de mare trecere în mass-media. Dar libertatea şomerilor 
de a dormi dimineaţa mai mult e fără valoare, pentru că ei nu 
se află de bunăvoie în această situaţie. Oamenii care nu se simt 
utili se considera umiliti. Ca şi cetăţenii oraşului Marienthal, 
ei sunt expuşi depresiilor şi delăsării. Şomajul e unul dintre cele 
mai impresionante exemple pentru distrugerile provocate de ne- 
ajutorarea învățată. 


* Anul de apariţie a ediţiei germane. (N.t.) 


234 / O SOCIETATE FERICITĂ 


Autorităţile germane tind mai degrabă să administreze des- 
tinele cetăţenilor decât să-i ajute pe oameni să-şi revină, după cum 
a dovedit-o scandalul iscat la Oficiul Forţelor de Muncă în 
primăvara anului 2002. Exemplul Marii Britanii şi al Olandei arată 
că şomerii îşi pot găsi din nou de lucru dacă beneficiază de 
consiliere activă şi dacă li se înlătură sentimentul că sunt 
neajutorati. 


Despre binecuvantarea liberului arbitru 


Cheia fericirii in societate sta in facultatea de a decide singur 
asupra propriei vieţi. „Nevoia de a te conforma poate deveni o 
experiență distructivă", afirmă omul de ştiinţă newyorkez Bruce 
McEwan, specialist în stres (Kahlweit, 2002). E mai putin 
important dacă oamenii se lasă în voia destinului (precum şomerii 
din Marienthal) sau a celorlalți - când nu mai ai controlul propriei 
vieți, eşti supus unui stres constant, care te împiedică să te simți 
bine şi îţi afectează sănătatea. 

Trăim acest stres al neputinței şi în situaţii relativ banale, de 
exemplu la aeroport, când ni se anunţă în mod repetat că, din mo- 
tive tehnice, decolarea va fi amânată. în principiu, suntem con- 
stienti că fericirea noastră nu depinde de sosirea la timp a avionului 
şi că este inutil să ne enervăm, pentru că nu putem schimba noi 
momentul decolării. Dar problema e tocmai această neputinţă. 

Reacţia de stres atunci când ne descoperim neputincioşi in fata 
propriului destin este o moştenire străveche a evoluţiei. Robert 
Sapolsky a observat la pavianii din Serengeti cât suferă masculii 
inferiori pentru că trebuie să se conformeze masculului dominant. 
Deşi masculii inferiori nu duc lipsă de nimic, hrana fiind suficientă 
în Serengeti, starea sănătăţii lor e mult mai proastă decât a 
masculilor dominanti. Cu cât se află mai jos în ierarhie, cu atât 
circulă mai multi hormoni de stres în sângele pavianilor; motiv 
pentru care aceştia vor muri mai devreme (Sapolsky, 2000; 
Sapolsky, 1998; Sapolsky, 1993). 

în cazul oamenilor, există forme foarte subtile şi foarte răs- 
pândite de subordonare care le pot afecta pe termen lung'sănă-tatea 
şi fericirea. Ne-o demonstrează numeroase exemple: 


e în fosta RDG, libertatea cetăţenilor de a alege era mult mai re- 
dusă decât în Germania de Vest. Teama de autoritatea statului 
era foarte răspândită. Sentimentul de neputinţă se putea obser- 
va şi în limbajul corpului, după cum a constatat psiholoaga Ga- 
briele Oettingen comparând, în 1986, gesturile clienţilor unor 
baruri muncitoreşti din Berlinul de Est şi din cel de Vest. Daca 
în partea vestică pe feţele a cel putin trei sferturi dintre mun- 
citori se putea observa un zâmbet ocazional, în est zâmbeau mai 
putin de un sfert dintre clienţi. Diferenţele erau şi mai mari în 
postură-prin care oamenii exprimă, consideră Oettingen, încre- 
dere în sine sau tristeţe. In barurile vest-berlineze, o persoană din 
două stătea cu spatele drept; în est, nici măcar una din douăzeci 
(Oettingen şi Seligman, 1990). 

e Cu cât salariaţii se află mai jos în ierarhie, cu atât au mai putin 
control asupra activităţii lor la locul de muncă. Un studiu efec- 
tuat la comanda guvernului britanic a ajuns la concluzia că această 
situație dăunează sănătății funcționarilor. Rezultatele studiului 
realizat pe un eşantion de peste zece mii de angajaţi ai statu- 
lui corespund concluziei lui Sapolsky. Diferențe mari se puteau 
constata chiar între şefii instituţiilor şi conducătorii de depar- 
tamente imediat subordonați lor. Persoanele care ocupau pozi- 
tii ierarhice inferioare se îmbolnăveau de trei ori mai des decât 
şefii, riscul de deces fiind şi el de aproape trei ori mai mare. Pen- 
tru cei aflați însă în serviciul Majestății Sale, diferențele de ve- 
nit sunt relativ mici; pe de alta parte, toţi angajaţii beneficiază 
de aceleaşi servicii medicale. Factori precum nutriția, sportul sau 
fumatul nu pot explica starea diferită a sănătății angajaţilor. Sin- 
gura cauză posibilă este poziția în ierarhie, care le permite sala- 
riatilor grade diferite de libertate în munca pe care o depun. Cu 
cât aceştia se aflau mai jos în ierarhie, cu atât notau mai des în 
chestionare răspunsuri ca: „Alte persoane decid în privința mun- 
cii mele" sau „Nu pot să iau o pauză din proprie inițiativă”. 

Până şi o creştere neînsemnată a încrederii în propriile forte îi 

face pe oameni mai fericiți, ba chiar le poate prelungi viata. Me- 

dicii au observat acest lucru în căminele de bătrâni atunci când 

i-au încurajat pe pacienți să decidă singuri în privinţa micilor 
detalii cotidiene. De pildă, pensionarii nu mai primeau meniul 
zilei, ci puteau alege între mai multe feluri de mâncare. Nu mai 
erau transportați în grup spre un loc de picnic, ci li se oferea 
posibilitatea sa decidă singuri asupra destinaţiei excursiilor. Şi, 
dacă până în acel moment asistenții se ocupau de florile din 
cămin, acum bătrânii au fost rugați să preia ei responsabilita- 
tea. Aceste modificări ridicol de mici au avut efecte miracu- 
loase. Bătrânii au început să preia şi alte responsabilități din 
viata de zi cu zi - se întâlneau mai des, se îmbolnăveau mai rar 
şi se declarau mai des fericiţi. Iar rata mortalității a scăzut la 
jumătate. 


Bătrânilor le mergea mai bine dacă erau îndemnați să fie stă- 
pâni pe propriile vieţi şi mai rău dacă personalul decidea în locul 
lor. Chiar şi nuanțele contează: faptul că au fost vizitaţi de un grup 
de studenţi le-a ameliorat tuturor sănătatea; dar cel mai bine s-au 
simţit cei care au avut posibilitatea să aleagă singuri momentul 
vizitei. 


Democraţia ne face fericiţi 


Cei mai fericiți europeni locuiesc în Elveţia. Fericirea nu se 
datorează doar peisajelor frumoase, nici limbii, pentru că, indi- 
ferent de limba maternă - germana, franceza sau italiana - el- 
vetienii sunt mai mulțumiți decât vecinii lor germani, francezi 
sau italieni. Nici bogăţia şi nici respectul pentru curăţenie nu 
au ca efect această situaţie. 

După cum au descoperit economiştii Alois Stutzer şi Bruno 
Frey, un factor mai important pentru fericirea elvetienilor e mo- 
dul în care convietuiesc (Frey şi Stutzer, 2002; Frey, 2001). în 
Elveţia există mai multe sisteme politice, pentru că deciziile fi- 
nale nu sunt luate la Berna, ci în cele 26 de cantoane. Cantoa- 
nele utilizează instrumentele democrației directe: prin referendum 
şi prin vot, cetăţenii pot să schimbe constituţia, să emită ori să 
abroge legi şi să controleze bugetul statului. 

Dar nivelul de autodeterminare oferit populaţiei de către can- 
toane diferă foarte mult. în unele, cum ar fi Basel, guvernul tre- 
buie să consulte populaţia pentru cheltuieli de la o anumită sumă 
în sus, iar dacă locuitorii doresc să înscrie o problemă pe agen- 
da politică sunt de-ajuns câteva semnături. Pentru că şansele 
de reuşită sunt mari, cetăţenii din aceste cantoane sunt suficient 
de motivaţi să se implice politic. în alte cantoane însă, precum 
Geneva, trebuie depăşite obstacole mai mari. Aici, sistemul po- 
litic e mai degrabă caracteristic unei democraţii parlamentare, 
ca în Germania. 

Stutzer şi Frey au chestionat 6100 de elveţieni cu privire la 
multumirea în viață şi au comparat datele cu posibilitatea cetă- 
tenilor de a influenţa deciziile politice. Rezultatul: cu cât posibi- 
litatea de participare la decizii era mai mare, cu atât persoanele 
chestionate se declarau mai multumite de propria viata. Efectul 
e atât de puternic, încât mutarea de la Geneva la Basel te poate 
face chiar mai fericit decât o creştere a salariului de la ultima 
la prima treaptă de venit, adică de la 800 la circa 3000 de euro. 
Posibilitatea de a influenţa deciziile politice aduce mai multă 
fericire decât situația contului bancar! 

Explicaţia stă oare în faptul că şcolile, spitalele şi piscinele 
funcționează mai bine în cantoanele în care voinţa cetăţeanului 
contează mai mult? Sau oamenii sunt mulțumiți că pot influența 
deciziile comunităţile lor? Stutzer şi Frey oferă şi la această 
întrebare un răspuns: a doua explicaţie este cea corectă. Străi- 
nilor, care profită şi ei de rezultatele unei organizări mai eficien- 
te, dar nu au drept de decizie, democraţia directă le influenţează 
mult mai putin starea de mulțumire. într-o tara cu adevărat fe- 
ricită, politica nu e doar un sport cu spectatori. 


Triunghiul magic al stării de bine 


Simţul civic, echilibrul social şi controlul asupra propriei vieţi 
formează într-o societate triunghiul magic al stării de bine. Dacă 

aceste trei criterii sunt îndeplinite adecvat, oamenii se arată mai 
mulțumiți de viata lor. Dar cei trei factori nu pot fi luaţi în con- 
siderare izolaţi: ei se află într-o strânsă interdependenta. 

O demonstrează toate exemplele din acest capitol. în Ma- 
rienthal, simţul civic a dispărut pentru că localnicii nu mai erau 
stăpâni pe vieţile lor. Parcul amenajat de muncitori a căzut în 
paragină din momentul în care oamenii s-au simţit neajutorati 
şi excluşi din categoria căreia îi aparținuseră. 

în Roseto, solidaritatea era un lucru firesc. Nimeni nu avea 
motive să se teamă de loviturile destinului. Dar această solida- 
ritate se întemeia pe un echilibru social. Chiar dacă existau unele 
diferenţe de venit, ele nu erau vizibile în exterior. Atunci când 
diferențele dintre cetăţeni s-au mărit, conştiinţa comunitară a dis- 
părut. 

în Elveţia, premisa implicării şi organizării cetăţenilor e re- 
prezentată de controlul pe care-l exercită aceştia asupra situa- 
tiei din cantonul lor. De aceea, elvetienii se simt mai mulţumiţi 
decât toţi ceilalți europeni. 

Aceşti trei factori contribuie la fericirea noastră pentru că 
reduc stresul la care suntem supuşi în societate. în acelaşi timp, 
ne oferă libertatea de a ne organiza viaţa în funcţie de propri- 
ile talente şi posibilități. 

O societate fericită îi lasă individului libertatea de a decide 
asupra cât mai multor probleme (importante sau nu) ale vieții, 
ajutându-l să-şi transpună în realitate planurile şi speranţele. După 
părerea economistului indian Amartya Sen, laureat al premiu- 
lui Nobel pentru economie, sensul dezvoltării unei societăți este 
tocmai acela de a oferi cetățeanului cât mai multe opţiuni. Alte 
țeluri, cum ar fi creşterea bunăstării, sunt secundare (Sen, 1999; 
Sen, 1982). 

Dar persoanele care se bucură de libertate trebuie să-şi asu- 
me şi responsabilităţi. Contrar unor prejudecăţi larg răspândi- 
te, această obligație reprezintă mai degrabă o plăcere decât o 
povară, după cum reiese şi din compararea cantoanelor elvetie- 
ne. Fiecare individ profită de avantajele oferite de societate, dar 

are şi obligația de a se ocupa de funcționarea acesteia. 
Guvernul nu poate să-şi poarte în spate cetăţenii în 
goana lor după fericire. 

Cele trei puncte-cheie ale triunghiului magic pot fi 
modificate mai mult sau mai puțin uşor. Un singur om 
are prea puţine mijloace de a influenţa direct echilibrul 
social. Societatea tinde treptat spre această ţintă atunci 
când gradul de educație al majorităţii oamenilor creşte, 
iar cultura lor începe să se transforme. Cetăţenii au 
posibilitatea să-şi tina sub control propria viata. Pentru 
asta, sunt necesare uneori reforme în organizarea statului 
sau a întreprinderilor, care pot dura ani sau decenii 
întregi. De multe ori însă, un grad mai mare de libertate 
poate fi câştigat prin câteva măsuri simple - de 
exemplu, dacă orarul cre-şelor sau al şcolilor ar deveni 
mai flexibil, pentru ca părinții să fie mai putin 
incomodati în exercitarea profesiei. 

Constiinta civică ne ajută pe fiecare dintre noi să 
punem in aplicare asemenea modificări. Constiinta 
civică înseamnă angajare, iar lupta pentru propriile 
interese e suficientă pentru a-i da individului sentimentul 
că îşi poate hotărî singur soarta. Persoanele care in 
consiliul părinților pot decide asupra educației copiilor 
lor, care pot influența ambianța la locul de munca şi 
care, dacă nu le satisface scorul obținut de echipa lor 
preferată, pot vota contra antrenorului - aceste 
persoane simt că au măcar o părticică de putere şi sunt, 
de aceea, mai multumite. Angajarea civică ne face 
astfel de două ori fericiţi: atât prin rezultatele efortului 
depus, cât şi prin plăcerea inerentă acestei activități. 

Inactivitatea şi sentimentul de neajutorare sunt cei 
mai mari duşmani ai fericirii - o idee prezentă în multe 
capitole ale cărții de fata; în schimb, activitatea este 
cheia trăirii sentimentelor plăcute. Acest lucru nu e 
valabil doar în cazul fericirii individuale, ci şi pentru 
fericirea în societate. O viata fericită nu e un dar al 
destinului: trebuie să luptăm pentru ea. 


Epilog 
Şase miliarde de căi spre fericire 


Pofta de viata ne este înnăscută. Agitatia bucuriei anticipate, 
extazul plăcerii şi valul cald al simpatiei - toate sunt posibile da- 
torită funcţiilor primare ale creierului. Aceste daruri sunt chiar 
indispensabile vieții. 

Oamenii pot fi fericiți în aproape orice situaţie. Nu împre- 
jurările sunt esenţiale pentru fericire, aşa cum s-ar crede. Ne-o 
dovedesc studii amănunțite: bucuria de a trăi nu depinde de vârstă 
sau de sex. Ea nu are legătură nici cu inteligenţa, nici cu numărul 
copiilor şi nici cu banii din cont. Un meşteşugar din Bangladesh se 
bucură de viata din alte motive - dar nu mai puţine - decât un 
salariat german. Pentru ambii - ca şi pentru noi toţi - contează un 
singur lucru: ocaziile de a deveni fericiți trebuie fructificate. 

„Mulţi caută fericirea aşa cum betivul îşi caută casa", scria 
filozoful francez Voltaire. „Ştiu că există, dar n-o pot găsi." Dacă 
sentimentele pozitive îşi au originea în creier, iar împrejurările 
exterioare nu influenţează decât prea puţin fericirea (cu nici măcar 
10%, după unele estimări), nu există decât o explicaţie pentru 
această contradicţie: în goana după fericire ne suntem nouă înşine 
obstacol. 

Am încercat să prezint în această carte mai multe strategii de a 
accede la starea de bine şi să arăt cum şi de ce funcţionează ele. 
Spre deosebire de ceea ce se întâmplă de obicei, aceste sugestii nu 
se bazează pe experienţa şi pe înțelepciunea transmise de-a lungul 
secolelor; dimpotrivă, ele se datorează descoperirilor recente din 
domeniul neurologiei - mai presus de toate, ideii că şi la vârsta 
adultă creierul nostru mai poate suferi mo- 

dificări. De aceea, ne putem antrena sentimentele. Iar neurologii au 
mai arătat ceva: fericirea înseamnă mai mult decât absenţa 
nefericirii. în mintea noastră se află circuite speciale pentru 
sentimentele pozitive. Bucuria şi plăcerea contracarează teama sau 
tristețea, aşa cum vântul alungă ceața. 

avem de a ne face viata mai plăcută. Putem întări prin exerciţii 
conştiente circuitele pentru sentimente pozitive. Ne putem aduce 
singuri în situaţii care ne invită la bucurie sau plăcere. Câteva 
exemple, ca să recapitulăm: 


e Starea corpului se află în strânsă legătură cu starea sufletului. Emo- 
tiile îşi au originea în corp. Mişcarea şi sexul sunt în mod evi- 
dent cele mai sigure metode de a ne readuce buna dispoziţie. 

e Activitatea ne face mai fericiți decât inactivitatea. Sfatul de a-ţi 
lua o vacanţă atunci când eşti prost dispus nu trebuie urmat. Cre- 
ierul controlează în mod similar gândurile, intenţiile şi sentimen- 
tele. De aceea, dacă nu avem nici o ocupaţie, grijile ne acaparează 
cu uşurinţă creierul. Pe de altă parte, de îndată ce ne fixăm o tin- 
tă, sistemul de anticipare declanşează o senzație de plăcere, iar 
ori de câte ori o atingem trăim un sentiment de triumf. Activita- 
tea determină aproape automat apariţia sentimentelor pozitive. 

e Când suntem atenți, ne simțim bine, chiar dacă nu facem decât 
să observăm lucrurile din jurul nostru. De multe ori, concentra- 
rea este însoțită de sentimente plăcute. Acest uşor extaz se asea- 
mănă cu bucuria anticipată. Plăcerea obţinută prin concentrarea 
atenției poate fi exersată. 

e Emoțiile negative, ca furia sau tristețea, nu dispar dacă le dăm 
frâu liber, ci, dimpotrivă, devin mai puternice. Obisnuinta de a 
lăsa emoțiile să răbufnească ocazional e dăunătoare. Teoria con- 
form căreia această descărcare a energiei psihice ar fi utilă a fost 
infirmată. în schimb, este posibil - şi benefic pentru echilibrul 
emotional - să-ţi stăpâneşti conştient emoțiile. 

e Variația aduce plăcere. Sistemul de anticipare amorteste amnci 
când e asaltat de senzații plăcute şi dă naştere unui cerc vicios 
al dorinţei şi al recompensei. Dacă ne schimbăm mai des cen- 
trele de interes, evităm obisnuinta. învățând să pretuim necunos- 
cutul şi să privim lucrurile familiare din noi unghiuri, ne menţinem 
intactă pofta de viata. 

e Liberul arbitru este de multe ori mai important decât îndeplini 
rea dorințelor. Controlul asupra propriului destin reprezintă pen- 
tru cei mai mulți dintre noi condiția sine qua non a fericirii şi 
mulțumirii. Sentimentul de neajutorare este una dintre cele mai 
insuportabile trăiri. Oamenii, ca şi animalele, manifestă în aseme- 
nea situații tulburări ale sănătății fizice şi mintale. Decât sa plă- 
tim cu dependenţa îndeplinirea dorințelor (de exemplu prin datorii), 
mai bine alegem libertatea. 


Relaţia noastră cu semenii este însă cel mai important factor 
în căutarea fericirii. Echivalarea prieteniei şi a dragostei cu feri- 
cirea nu e defel o exagerare. Atenţia acordată celor din jur ne îm- 
bunatateste starea de spirit. 

Aceste principii sunt valabile pentru toţi oamenii, deoarece 
emoțiile şi reacțiile noastre reprezintă rezultatul evoluţiei. Cu toate 
acestea, fiecare om are propriile nevoi şi preferințe. De aceea, 
recomandările din această carte nu pot fi decât nişte sugestii, chiar 
dacă sunt bazate pe cele mai noi descoperiri ştiinţifice şi pe ex- 
perienta multor mii de oameni. Le puteţi alege pe acelea care 
vi se potrivesc. 

Cel mai important exerciţiu în drumul către fericire este cu- 
noaşterea de sine. Pentru asta nu ai nevoie de vreo pregătire spe- 
cială. Este suficient să-ți observi reacțiile la stimulii zilnici şi să 
experimentezi putin cu propriile tabieturi - în felul acesta poţi 
afla ce iti face plăcere. Fiecare va descoperi propriile răspunsuri 
la această întrebare. Există şase miliarde de oameni şi şase mi- 
liarde de căi spre fericire. 


Bibliografie 


Argyle, M., The Social Psychology ofLeisure, Londra, 1996. 
Argyle, M. şi Lu, L., „The happiness of extraverts", in Personality 
and Individual Differences 11, pp. 1011-1017, 1990. 
Aristotel, ed. rom. Etica nicomahică, trad. Stella Petecel, Editura 
Ştiinţifică şi Enciclopedică, Bucureşti, 1988. Bartels, A. şi 
Zeki, S., „The neural basis of romantic love", în 
NeuroReport 11, pp. 3829-3834, 2001. Baudelaire, C, ed. 
rom. Mici poeme în proza (XXXIII), trad. 
G. Georgescu, Ed. Univers, Bucureşti, 1971. Baxter, L. R. 
et al., „Caudate glucose metabolic rate changes 
with both drug and behaviour therapy for obsessive-com- 
pulsive disorder", în Archives of General Psychiatry 49, 
pp. 681-689, 1992. Blaffer Hrdy, S., Mutter Natur, 
Berlin, 2000. Breiter, H., et al., „Acute effects of cocaine on 
human brain 
activity and emotion", in Neuron 19, pp. 591-611, 1997. 
Breiter, H. et al., „Funcţional imaging of neural responses to 
expectancy and experience of monetary gains and losses", 
in Neuron 30, pp. 619-639, 2001. Brickman, P. si 
Campbell, D., ,,Hedonic relativism and plan- 
ning the good society", in Appley, M. (ed.), Adaptation-Level 
Theory, New York, 1971. Casanova, G., ed. germ. 
Geschichte meines Lebens, voi. 1, Berlin, 
1964. Cocteau, J., ed. germ. Opium. Ein Tagebuch, 
Miinchen, 1998. 


244 / BIBLIOGRAFIE 


Cook, C. şi Persinger, M., „Experimental induction of the «sensed 
presence» in normal subjects and an exceptional subject", in 
Percept. Mot. Skills 85, pp. 683-693, 1997. Critchley, H., 
Mathias, C. şi Dolan, R., „Neuroanatomical basis for first- and 
second-order representations of bodily states", in Nature 
Neuroscience 4, nr. 2, pp. 207-212, 2001. Czikszentmihalyi, 
M., Flow. Das Geheimnis des Gliicks, Stuttgart, 

1992 (ed. rom. în pregătire - N.ed.). Dalai Lama şi Cutler, 
H., Die Regeln des Gliicks, Bergisch 
Gladbach, 1999. Damasio, A., ed. rom. Eroarea lui Descartes, 
Humanitas, Bucuresti, 2005. Damasio, A., ed. germ. Ichfiihle, 
also bin ich, Miinchen, 2000. Damasio, A., A neurobiology for 
emotion andfeeling. Proce-edings of the Symposium ,, Feelings 
and emotions ", Amsterdam, 13-16 iunie 2001. Damasio, A., 
et al, „Subcortical and cortical brain activity dur-ing the feeling 
of self-generated emotions", in Nature Neuroscience 3, nr. 10, 
pp. 1049-1056, 2000. de Waal, R, Der gute Affe, Miinchen, 
1997. Descartes, R., ed. germ. Die Leidenschaften der Seele, 
Ham- 

burg, 1984. Diener, E. et al, „Happiness of the very 

wealthy", in Social 

Indicators Research 16, pp. 263-274, 1985. Duchenne, B., 
The Mechanism ofHuman Facial Expression or an Electro- 
Physiological Analysis of the Expression of the Emotions, 
New York, 1991. Ekman, R et al, Facial Expression and 
Emotion, în American 

Psychologist 48, 4, pp. 384-392, 1993. Ekman, R, „Facial 
Expressions", in Dalgleish, T. şi Power, M., 

Handbook ofCognition and Emotion, New York, 1999. 
Ekman, R et al, „The Duchenne Smile: Emotional expression 
and brain physiology II", in Journal of Personality and Social 
Psychology 58, 2, pp. 342-353, 1990. 


BIBLIOGRAFIE / 245 


Elliott, R., Friston, K. si Dolan, R., ,,Dissociable and neural 
responses in human reward systems", in Journal of Neuro- 
science 20, pp. 6159-6165, 2000. 

Engert, E. si Bonhoeffer, T., „Dendritic spine changes associ- 
ated with hippocampal long-term synaptic plasticity", in 
Nature 399, pp. 66-70, 1999. 

Epictet, ed. germ. Wege zum glilcklichen Handeln, Frankfurt pe 
Main, 1995. 

Fava, G. et al., „Well-being therapy: A novei psycho-therapeutic 
approach for residual symptoms of affective disorders", in 
Psychological medicine, 28, pp. 475-480, 1998. 

Fava, G., ,,Well-Being Therapy: Conceptual and technical Issues", 
in Psychotherapy and Psychosomatics 68, pp. 171-179,1999. 

Field, T. et al, ,,Tactile/kinetic stimulation effects on preterm 
neonates", inPediatrics 11, p. 654, 1986. 

Frederick, S. si Loewenstein, G., ,,Hedonic adaptation", in 
Kahneman, D., Diener, E., şi Schwartz, N. (ed.), Well-Being: 
The foundations of Hedonic Psychology, New York, 2000. 

Frey, B., Gltick und Nationalokonomie. Walter-Adolf-Johr- 
Vorlesung an der Universitat St. Gallen, 2001, St. Gallen: 
Forschungsgemeinschaft fur Nationalokonomie, 2001. 

Frey, B. si Stutzer, A., Happiness and Economics: How the 
Economy and Institutions Affect Human Well-Being, Prince- 
ton, 2002. 

Horn, C, Antike Lebenskunst, Miinchen, 1998. 

Isen, A. et al, „The influence of positive affect on clinical prob- 
lem solving", in Medical Decision Making 11, pp. 221-227, 

1991. 

Kahlweit, C, „Vor den Geranien winkt der Job", in Siiddeutsche 
Zeitung, 26 mai 2002. 

Kahneman, D., „Experienced utility and objective happiness: 
A moment-based approach", in Kahneman, D., şi Tversky, A. 
(ed.), Choices, Values and Frames, New Y ork, 2000. 
Kandel, E. et al, Neurowissenschaften, Heidelberg, 1996. 


246 / BIBLIOGRAFIE 


Kasser, T. şi Ryan, R.M., „A dark side of the American Dream", 
in Journal of Personality and Social Psychology 63, pp. 
410-422, 1993. 

Kasser, T. si Ryan, R. M, ,,Further examining the American 
dream: Differential Correlates of intrinsic and extrinsic 
goals", in Personality and Social Psychology Bulletin, 22, 
pp. 280-287, 1996. 

Kiecolt-Glaser, J. et al, „Marital quality, marital disruption and 
immune function", in Psychosomatic Medicine 49, pp. 
13-34, 1987. 

Kiecolt-Glaser, J. et al, ,,Stressful relationships: Endocrine and 
immune function", in: Glaser, R., Kiecolt-Glaser, J. (ed.), 
HandbookofHuman Stress andImmunity, pp. 321-339, San 
Diego, 1994. 

Kleist, H. v., „Aufsatz, den sicheren Weg des Glucks zu find- 
en", in Samtl Werke u. Briefe, voi. 2, Miinchen, 1985. 
Konsalik, H. si Goetsche, M, „Ich traume nicht, ich schreibe", 

in Deutsches Allgemeines Sonntagsblatt, 39/1998. 

Landgraf, R. et al, „Push-pull perfusion mycrodialysis studies 
of central oxytocin and vasopressin release in freely moving 
rats during pregnancy, parturition, and lactation", in Annals 
of the New YorkAcademy of Sciences 625, pp. 326-329,1992. 

Lavie, N., „Perceptual load as a necessary condition for selec- 
tive attention", in Journal of Experimental Psychology: 
Human Perception andPerformance 21, pp. 451-468, 1995. 

LeVay, S., ,,A Difference in hypothalamic structure between 
heterosexual and homosexual men", in Science 253, pp. 1034- 
1037,1991. 

Loomis, A. L. et al., A System of Practicai Medicine by American 
Authors, New York, 1898, apud Panksepp, J., Affective 
Neuroscience, Oxford, 1998. 

Lopez, J. et al, „Regulation of the 5-HT1A receptor, gluco- 
corticoid and mineralcorticoid receptor in rat and human hip- 
pocampus. Implications for the neurobiology of depression", 
in Biological Psychiatry 42, pp. 547-573, 1998. 


BIBLIOGRAFIE /247 


Luxemburg, R., Briefe aus dem Gefdngnis, Berlin, 2000. 
Lykken, D., Happiness: What Studies on Twins Show us about 
Nature, Nurture and the Happiness Set Powtf, New York, 1999. 
Lykken, D. si Tellegen, A., „Happiness is a stochastic pheno- 
menon", in Psychol Science 1, pp. 186-189, 1996. Medvec, 
V. et al, „When less is more: Counterfactual think- 
ing and satisfaction among Olympic medalists", in Journal 
0j'Personality and Social Psychology 69, pp. 603-610,1995. 
Montagu, A., Korperkontakt. Die Bedeutung der Hautfur die 
Entwicklung des Menschen, Stuttgart, 1974. Montaigne, ed 
germ. Essais, Frankfurt pe Main, 2001. Naipaul, V. S., India- 
A million mutinies now, Londra, 1991. Naj, A., Scharfe Sachen. 
Reisen, wo der Pfejfer wachst, Reinbek, 
1995. Newberg, A. et al, „The measurement of regional 
cerebral blood flow during the complex cognitive task of 
medita-tion: a preliminary SPECT study", in Psychiatry 
Research: Neuroimaging Section 106, pp. 113-122, 2001. 
O'Doherty, J. et al, „Sensory-specific satiety-related olyfac- 
tory activation of the human orbitofrontal cortex", in Neuro- 
Report 11, pp. 893-897, 2000. 
Oettingen, G. şi Seligman, M.,, ,Pessimism and behavioural signs 
of depression in East versus West Berlin", in European Jour- 
nal of Social Psychology 20, pp. 207-220, 1990. 
Olds, J., Drives and Reinforcement. Behavioral Studies of 
Hypothalamic Functions, New York, 1977. 
Olds, J., si Milner, R, ,,Positive reinforcement produced by elec- 
trical stimulation of septal and other regions of the rat brain", 
in Journal of Comparative Physiological Psychology 47, 
pp. 419-427, 1954. 
Oomura, Y et al, „Central control of sexual behaviour", în 
Brain Research Bulletin 20, pp. 863-870, 1988. 
Panksepp, J., Affective Neuroscience. The Foundations of Human 
and Animal Emotions, Oxford, 1998. 


248 / BIBLIOGRAFIE 


Parducci, A., The relativism of absolute judgements, in Scientific 

American 319, pp. 84-90, 1968. Pascual-Leone, A. si 
Torres, E., „Plasticity of the sensorimo- 

tor cortex representations of the reading finger in Braille 

readers", in Brain 116, pp. 39-52, 1993. Pascual-Leone, 
A. et al, ,,The role of reading activity on the 

modulation of motor cortical outputs to the reading hand 

in Braille readers", mAnnals ofNeurology 38, pp. 910-915, 

1995. Putnam, R., Making Democracy Work, Princeton, 
1993. Rajkowska, G., ,,Postmortem studies in mood disorders 
indicate 

altered numbers of neurones and glial cells", in Biologica! 

Psychiatry 48, pp. 766-777, 2000. Ramachandran, V. S., 
Die blinde Frau, die sehen kann, Reinbek, 
2001. Randow, G. von, Geniefien, Hamburg, 2001. 
Reynolds, J. et al., „A cellular mechanism of reward-related 
learning", in Nature 413, pp. 67-70, 2001. Robbins, J., 
„Wired for sadness", in Discover 4/2000, p. 77. Rolls, E., 
The Brain and Emotion, Oxford, 1999. Russell, B., ed. germ. 
Eroberung des Gliicks, Frankfurt pe Main, 

1977. Ryan, R. M. et al, „The American dream in Russia: 
Extrinsic 

aspirations and well-being in two cultures", in Personality 

and Social Psychology Bulletin, 25, pp. 1509-1524, 1999. 
Sacks, O., ed. germ. Awakenings -Zeit des Erwachens, Reinbek, 
1991. Sapolsky, R., „Endocrinology al fresco: 
Psychoendocrine studies of wild baboons", in Recent Progress in 
Hormone Research 

48, pp. 437-459, 1993. Sapolsky, R., ed. germ. Warum 
Zebras keine Migrăne kriegen, 

Miinchen, 1998. Sapolsky, R., A Primate s Memoir, New 
York, 2001. Sapolsky, R., ,,The Physiology and 
Pathophysiology of 


A 


Unhappiness", în Kahneman, D., Diener, E., şi Schwarz, N. 


BIBLIOGRAFIE /249 


(ed.), Well Being: The Foundations ofHedonic Psychology, 

New York, 2000. Sapolsky, R. et al., ,,Hypercortisolism 
associated with social 

isolation among wild baboons", in Archives of General 

Psychiatry 54, pp. 1137-1143, 1997. Saver, J. L. si Rabin, 
J., „The neural substrates of religious expe- 

rience", in J. Neuropsychiatry 9, pp. 498-510, 1997. 
Schmuck, P. et al, „Intrinsic and extrinsic goals: Their struc- 

ture and relationship to well-being in German and US col- 

lege students", in Social Indicators Research 50, pp. 225-241, 

2000. Schultz, W., „Multiple reward signals in the brain", 
in Nature 

Reviews Neuroscience 1, pp. 199-207, 2000. Schultz, W., 
Apicella, P. si Ljungberg, T., ,,Responses of mon- 

key dopamine during learning of behavioral reactions", in 

J. Neurophysiology 67, pp. 145-163, 1992. Schultz, W., 
Apicella, P. şi Ljungberg, T, „Responses of monkey 

dopamine neurons to reward and conditioned stimuli during 

steps of learning a delayed response task", inJ. Neuroscience 

13 (3), pp. 900-913, 1993. Schultz, W., Dayan, P. si 
Montague, R, ,,A neural substrate of 

prediction and reward", in Science 275, pp. 1593-1599,1997. 
Schwartz, J. M. etal, „Systematic changes in cerebral glucose 

metabolic rate after successful behavior modification treat- 

ment of obsessive-compulsive disorder", in Archives of 

General Psychiatry 53, pp. 109-113, 1996. Schwarz, N. et 
al, „Judgements of relationship satisfaction: Inter- 

and intraindividual comparison strategies as a function of ques- 

tionnaire structure", in European Journal of Social Psychology 

18, pp. 485-496, 1988. Sen,A. etal, Choice, 
WellfareandMeasurement, Oxford, 1982. Sen, A., 
Development as Freedom, New York, 1999. Smith, R., 
Diener, E. şi Garonzik, R., „The roles of outcome 

satisfaction and comparison alternatives in envy", in British 

Journal of Social Psychology 29, pp. 247-255, 1990. 


250 / BIBLIOGRAFIE 


Tagore, R., Later Poems, Delhi, 1984. 
Thich Nhat Hanh, ed. germ. Die Kunst, einen Baum zu umar- 
men, Munchen, 1995. Wallace, R. K. si Benson, H., ,, The 
Physiology of Meditation", 
in Scientific Amerian, 226 (2), pp. 84-90, 1972. Wecker, 
K., „Ich liebte meinen Dealer", in DerSpiegel 25/1998. Wheeler, 
R. E., Davidson, R. J. şi Tomarken, A. J., „Frontal brain 
asymmetry and emotional reactivity: a biological substrate 
of affective style", in Psychophysiologie 30, pp. 547-558, 
1993. Wickelgren, I., ,,Getting the brain's attention", in 
Science 278, 
pp. 35-37, 1997. Zajonc, R., ,,Attitudinal effects of mere 
exposure", va. Journal 
of Personality and Social Psychology Monographs 9, 
pp. 1-32, 1968. 


Cuprins 

TOU CET A RE E es aa aaa oaia etate Do i da d 5 

Partea I 

CE ESTE FERICIREA? 

1. Secretul surâsului cena neam ne a 13 
Expresii ale feţei în epoca de piatra... nana 14 
Zâmbetul adevărat şi zâmbetul folositor..............00068 17 
Fericirea izvorăşte din Corp... nene eee aa 19 
Emotiile au o viață proprie cmc eee nana 21 
Corpul nostru ştie mai multe decât noi... eee 22 
Oamenii de ştiinţă descoperă intuiţia oo... ee 24 
Imagini din lumea interioară......... mean nenea 26 
Oare zâmbetul te face fericit? manea nenea 29 

2. Sentimentele pozitive - UN ghid... mean nana 30 
Sentimentele ne fac adaptabill......... nene nenea 32 
Viaţa fără necazuri nu înseamnă fericire... 33 
Predilectia pentru tragic... nenea ae 35 
De ce fericirea nu este gratuită ....... ceeace 36 

3. Sistemul fericirii „cmc ne nea ennneeennnenaeenananaae 38 
Fericirea nu este opusul nefericirii... nenea 38 
Conexiuni pentru plăcere şi durere .........mcue cane enneeeeee 40 
Dreapta nefericire, stânga fericire... 41 


Don Camillo şi Peppone ........ eee nenea nana 44 


252 / CUPRINS 
Croasant antistres... nana nenea aaa 44 
Un întrerupător pentru supărare şi furie «0.0... 46 
Descărcarea nu ajută ....cee nenea nana na 47 
Despre buna dispoziţie... nenea nana 48 
Există o genă a fericirii? „mm eee 50 
Genele nu-şi pun pecetea asupra destinului .............. 52 

4. Creierul este maleabil... 53 
Către noi sentimente... en enenae enanaaeaaeee 55 
Lumea ia naştere în mintea noastră... nenea 56 
Antrenamentul filozofilor ...... men enesesse 58 
Noile conexiuni din Creier... men nana 59 
Observă cum se formează nervii... nenea nene 62 
Problema locurilor de parcare... nenea 63 
Totul se transformă... nenea eee 64 
Izvorul tinereții se află în minte... 65 
Creierul este o grădină... nenea 67 
Ce nu ai învăţat de mic înveţi la maturitate .............. 68 
înțelepciunea Orientului nenea 69 
Voința de a fi fericit... nenea nenea 71 

Partea a Ii-a 

PASIUNILE 

5. Regnul animal. eii ean eede aa a ras Ea 73 
Evoluţia sentimentelor... nenea nn ennae e nanaee 75 
Cel tre Grele Ereni ee a a oua a at cat dul 76 
Orchestra hormonilOr...........cccceesceeessceesteeesteeseeeenseeeees 79 
A trăi cu pasiunea „meet nnaaaa aaa 81 

OP DOING Seas oaze ca das Coke nse aoa 83 
Substanţa care ne animă... nenea na 85 
Cursa de ştafetă în creier... ne nenea eee 87 
Lauda anticipării .c.csicccccccciscssceccssssessnnteseseceovereccesesevecs 88 
Plăcerea te face deştept... eee nenea 90 


CUPRINS / 


Dorinţa de mai mult... nenea nenea 92 
De ce ne înşelăm partenerii.......... E E eek: 93 
Secretul lui Casanova... nenea 95 
Dependent de nou... 96 
Micile cadouri menţin inteligenţa... nene 98 
Cu noroc şi rațiune... 100 
7 PACE CD sectoare aaa e aaa 00330 data a eat 101 
Mesagerii cuforiei .....cee nenea 102 
A imbratisa lumea întreagă ....... ce nene nea 104 
Gustul, sursa plăcerilor... nenea nenea 106 
De ce ne place masajul ......ceec nene nenea nenea 108 
Calea către armonie... nenea 109 
Când durerea încetează .......mmee nenea nenea 111 
Leagănul senzatiilor plăcute ..........cceesscceeeesteeeeeeeeees 112 
8. Fata întunecată a plăcerii... ne nenea eee ne 114 
Dorinţă fără Scop... nenea ana enaanaae 116 
Principiul Las Vegas... nenea 117 
Plăcerea o ia razna... ceea nana ana 118 
Cum ne lăsăm ademeniți..... men nana 120 
Cine devine dependent?........ nenea nea ananaee 121 
Prizonier în cercul vicios... nene nenea nenea 123 
9. Dragostea coinein i oeei an onie to 126 
Elixirele dragostei ceinaren eean aula aa 126 
Creier de femeie, creier de bărbat... ceea 129 
Cum ajunge sexul la creier ......cc nenea era 131 
Varietăţile dragoste... eee nenea aa 134 
Spire chimay verses odata ăla ăla dt dt aa ad 3 135 
Make love, not War wicccccccccsssssssssceccecccccncaseceaeececuacees 137 
Dragostea provoacă dependență? ....... enma 138 
Fericirea de a fi mamă... nene nenea ae 140 


Oare copiii te fac fericit? 0... nene nenea nana 142 


254 | CUPRINS 

LO! PHICLENIG -inire anca asta a Pata tt e ai eels are dea a eul 14 
Cine are prieteni trăieşte mai mult ooo... eee 145 
Teama de a nu fi părăsit. cena nenea 148 
Fericirea datorată siguranței... nene nenea nene 150 
A da şi a Prim. mean ne emana na nenea 152 
SINipatiă: sein teară aaa a agata ca aaa eta aa el 155 

11. Pasiunea - instrucțiuni de utilizare... nana nenea 156 

Partea a IIl-a 

STRATEGIILE CONSTIENTULUI 

12. Triumful asupra umbrelor... nana nenea 171 
Un program periculos de reducere a energiei............. 171 
Neajutorarea învățată... cena nana 173 
Anatomia nefericirii... nana nea nana nana ana 174 
Nenorocirea vine singură... nenea eesse 175 
Proasta dispoziţie omoară materia cenuşie................ 177 
Pastile contra nefericirii... nenea ema emana nana 179 
Ieşirea din melancolie ........ eee 181 
Antreneaza-ti creierul... eee nenea nana 182 
Cum să fugim de tristeţe .......e cena 183 
Terapia „Robinson Crusoe" . „ceea nana 184 
Deschide; Ochii, seceta ac a a co ei o ac ata pc 186 

13. Puterea perspectivei osuen 187 
Prima capcană: amăgirea de sine... nenea ana 189 
A doua capcană: proasta planificare 0.00.0... nenea 191 
A treia capcană: speranțele exagerate... 193 
A patra capcană: privitul în jur... 194 
A cincea capcană: invidia ....ce nene nenea nana 196 
A şasea capcană: cursa sobolanilor...........eceeeeeeeeee 198 
Salvarea: cunoaste-te pe tine INSULL....... eee eeeeeteees 200 


Jurnalul fericiriie........ ccc ccccceceeeeeeecsssssscesccssseseesccceeeeeees 202 


CUPRINS /255 


14. Momente de extaz ...mccne nenea nana anna 203 
Mersul pe apă... nenea enaa e enaanaae 205 
Plăcerea de a privi... nenea nenea aaa 206 
Când timpul se opreşte... nenea 208 
Munca prea uşoară este la fel de nocivă 

ca munca prea grea... nenea 209 
Secretul fluxului... ana 211 
Starea de scufundare... nenea ana 213 
Cercetarea misticismului....... nenea 214 
Comuniunea CU COSMOSUL ..........eeceeeceeeeeeetteeeenteeeeees 216 
întâlnirea cu Dumnezeu... nenea nana 217 

Partea a IV-a 
O SOCIETATE FERICITĂ 

15. Triunghiul magic... nenea nenea ana nana 220 
Politica în impas „mmm nana nana 221 
Cu sacul la pomul lăudat... nenea 223 
Corpul, senzor al fericirii... mean eee 224 
Paradoxul banilor şi fericirii ...... men 225 
Italia din America... nenea nana 227 
Scutul protector al solidarității 0.0... eeeeeeeeeeees 228 
Implicarea în viata comunității ceea nea eee 229 
Simţul civic se bazează pe încredere............. mean 230 

Viaţa cu încetinitorul.....n nenea nea nnna 231 
Bolnav în urma leneviei......ee nenea 233 
Despre binecuvântarea liberului arbitru ...........eee.. 234 
Democraţia ne face fericiți oo... nenea nneeee 236 
Triunghiul magic al stării de bine... 237 
Epilog. Șase miliarde de cdi spre fericire... nenea 240 
Bibliografie .......mm nenea eee en na 243 


